Slávnostné odhalenie 3D inštalácie k európskym voľbám v Banskej Bystrici
Voľby 2009
Inštitúcie
Slovensko
2009-06-04 - 11:35
SK Banska Bys.
Informačná kancelária Európskeho parlamentu na Slovensku v rámci osláv Dňa Európy, ktoré sa konali 7. mája 2009 na Námestí SNP v Banskej Bystrici, predstavila občanom v poradí druhú trojrozmernú inštaláciu k európskym voľbám.
Jej témou je energetika.
Inštalácia poukazuje na riešenie problematiky v oblasti energetiky a nastoľuje otázku "Z akých zdrojov by sme mali vyrábať energiu?".
Podpredseda vlády SR Dušan Čaplovič pri tejto príležitosti vyzval občanov k účasti na blížiacich sa voľbách do Európskeho parlamentu: "Úprimne vyzývam občanov Slovenska, aby si splnili svoje právo ísť voliť a podporili takých poslancov, ktorí budú obhajovať tak záujmy národné, ako aj európske."
Zvýraznil tiež význam volieb: "Odkazujem tým občanom Slovenskej republiky, ktorí pravidelne v prieskumoch dokazujú, že Európska únia u nich má dôveru, aby konečne pochopili, že Európska únia, to nie sú oni, ale to sme my," dodal Čaplovič.
Predstaviť inštaláciu občanom Banskej Bystrice prišiel aj ich primátor Ivan Saktor, ktorý ju vníma ako ocenenie za snahu mať pozíciu plnohodnotného európskeho mesta.
Štátny tajomník a podpredseda Banskobystrického samosprávneho kraja Dušan Švantner vyzval občanov, aby vyjadrili vo voľbách svoj názor a napomohli tak k čistejšej Európe: "Je dôležité, aby sme mali dostatok zdrojov, a aby sme sa nemuseli obávať toho, čo sa u nás dialo v zime," pripomenul tohtoročnú plynovú krízu Švantner.
Pri odhaľovaní inštalácie nemohol chýbať riaditeľ Informačnej kancelárie Európskeho parlamentu na Slovensku Robert Hajšel, ktorý pripomenul občanom, že téma na ktorú inštalácia poukazuje, sa dotýka ich každodenného života: "6. júna si budú občania voliť 13 europoslancov a teda vyberať kandidátov, ktorí budú obhajovať ich záujmy."
Zdôraznil, že práve zvolení kandidáti budú rozhodovať o tom, či sa energia bude získavať z obnoviteľných alebo z tradičných zdrojov.
Riaditeľka Zastúpenia Európskej komisie na Slovensku Andrea Matisová-Elscheková vyzvala občanov, aby vo voľbách do Európskeho parlamentu vyjadrili svoj názor a využili tak jedinečnú príležitosť niečo ovplyvniť: "Keď budeme k Európskej únii apatickí my, bude apatická aj ona k nám", dodala.
Maketa zobrazuje veľký spínač, ktorým môže občan otočiť na jeden zo štyroch obrázkov znázorňujúcich rôzne zdroje energie.
Napríklad aj výber energetického zdroja môže voličovi napomôcť pri výbere vhodného kandidáta pri voľbách do Európskeho parlamentu, s ktorým zdieľa rovnaký názor v otázke energie.
Inštalácia je jednou z 55 inštalácií umiestnených v 27 členských krajinách Európskej únie v rámci predvolebnej kampane Európskeho parlamentu.
Na Slovensku je to druhá odhalená inštalácia.
Prvá inštaláciu na tému ochrana spotrebiteľa je umiestnená na Hlavnej ulici v Trnave a v poradí tretia bola slávnostne odhalená 12. mája 2009 na Námestí SNP v Bratislave.
20090527IPR56333
SK
1
PHOTO
20090528PHT56382.jpg
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
