Poslanec Davies o zelenej ekonomike: "stanovenie cieľov naštartuje zmeny"
Životné prostredie
2012-03-15 - 10:16
Chris Davies si myslí, že presadzovanie zelenej politiky zmenilo myslenie a upravilo priority.
Obavy z toho, že by sa priemyselná výroba mohla presunúť mimo EÚ, ak sa "Plán prechodu na nízkouhlíkové hospodárstvo" Európskej komisie stane oficiálnou politikou, núti členské štáty ako Poľsko spochybňovať dokument, ktorý už schválil Výbor pre životné prostredie EP.
Plénum má o ňom hlasovať 15. marca.
Britský liberál Chris Davies, ktorý má plán na starosti v Parlamente, tieto obavy chápe, ale zdôrazňuje, že "stanovenie cieľov naštartuje zmeny."
Ako vyzerá nízkouhlíkové hospodárstvo v praxi?
Minulý týždeň som bol na stavbe nového supermarketu v Carlisle.
Práve vŕtali 56 metrov hlboké jamy pre potrubia na čerpanie vody, ktorá sa v tejto hĺbke prechodom cez zem prirodzene zahrieva.
Tento veľmi jednoduchý systém zaistí kúrenie supermarketu a ušetrí viac ako 100 tisíc eur ročne.
Investícia sa vráti za päť rokov.
Je to výborný príklad uplatňovania zásad nízkouhlíkového hospodárstva.
Práve presadzovanie nízkouhlíkovej zelenej politiky zmenilo myslenie a upravilo priority.
Je prekvapujúce, koľko úspor sa dosiahlo zo strany podnikov zlepšením ich energetickej účinnosti, ktorá sa mohla spraviť už pred desiatkami rokov.
Tvrdíte, že v Európe musí vzniknúť presvedčenie o naliehavosti problému, inak riskujeme, že prehráme preteky o zachovanie konkurencieschopného hospodárstva.
Ale ako sa dá rozhodovací proces urýchliť?
V prípade Európy je to veľmi zložité.
Sme moderné demokracie, ktoré podporujú účasť verejnosti a to rozhodovací proces spomaľuje.
V Číne napríklad vláda stanovila niekoľko cieľov pre továrne na zníženie ich spotreby energie.
Tie, ktoré ciele nespĺňali, jednoducho museli zastaviť výrobu v budúcom mesiaci.
My nemáme tento druh vedenia a kontroly na presadzovania vecí.
A práve preto musí vzniknúť presvedčenie o naliehavosti tohto problému.
Ako vplýva súčasná kríza a úsporné opatrenia na ochotu krajín prijať ciele zelenej ekonomiky?
Klimatické otázky nie sú momentálne prioritou.
A v tom spočíva nebezpečenstvo.
Musíme tieto zmeny urobiť a prijať medzinárodné dohody.
Elektráreň bude v prevádzke 20-30 rokov, takže na to, aby sa dosiahli ciele energetickej účinnosti stanovené pre rok 2050, musíte začať plánovať už teraz.
Mali by sme vytvoriť jasný rámec pre investorov, ktorí plánujú návrat investícii v takomto dlhodobom horizonte.
Nebudú nám dôverovať, ak teraz povolíme stavbu elektrární a za päť rokov začnú platiť nové pravidlá na zníženie emisií CO2.
Vrhne to zlý obraz na EÚ.
A čo nedávny odmietavý postoja Poľska?
Poľský minister životného prostredia mal niektoré pádne argumenty.
Chválime sa tým, že znížime naše emisie o viac ako 20% do roku 2020.
To sa ale dosiahne presunom časti výroby produkujúcej emisie C02 mimo EÚ, pričom jej výrobky sa budú dovážať.
V globálnom meradle sa teda nič nezmení.
Na druhej strane, stanovenie cieľov naštartuje zmeny.
Najmarkantnejšie je to v automobilovom priemysle, kde sme stanovili právne záväzné ciele na zníženie emisií CO2.
Štyri roky po prekonal automobilový priemysel očakávania.
Každý, kto si kúpi nové auto prejde viac kilometrov na liter paliva a za nižšiu cenu.
Spotrebitelia na tom len získali.
Poľské nie Komisia prijala plán v marci 2011 s cieľom zníženia domácich emisií uhlíka o 80 až 95% do roku 2050.
Počas stretnutia ministrov životného prostredia EÚ 9. marca, Poľsko plán odmietlo.
Tvrdí, že EÚ by mala počkať, kým podobné opatrenia prijmú ďalšie krajiny.
20120309STO40298 Návrh správy EP o konkurencieschopnom nízkouhlíkovom hospodárstve Profil poslanca Chrisa Daviesa Tlačová správa po hlasovaní Výboru pre životné prostredie (anglicky) Plán Európskej komisie Infografika EP o nízkouhlíkovom hospodárstve (česky)
SK
1
PHOTO
20120313PHT40608.jpg
SK
3
LINK
/meps/sk/4554/Chris_DAVIES.html;jsessionid=ECD1DE26F2E379E385F32B41C832EC8E.node1
SK
5
LINK
http://eur-lex.europa.eu/LexUriServ/LexUriServ.do?uri=COM:2011:0112:FIN:SK:PDF
-//EP//TEXT REPORT A7-2012-0033 0 NOT XML V0//SK
-//EP//TEXT IM-PRESS 20120130IPR36510 0 NOT XML V0//SK
-//EP//TEXT IM-PRESS 20120126STO36324 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
