Dočkajú sa občania EÚ "Schengenu" v oblasti rodinného práva?
Poslanci hľadali odpovede
Sociálna politika
2010-12-01 - 22:28
Deti trpia spormi rodičov najviac ©BELGA_BELPRESS_Philippe Turpin Narodenie, smrť, manželstvo, rodina a občas aj rozvod.
Tieto momenty tvoria míľniky našich životov, ktoré však majú okrem emocionálneho aj právny rozmer.
Rozdielnosť právnych systémov jednotlivých členských krajín znamená pre Európanov, ktorých mobilita sa neustále zvyšuje, značné komplikácie.
O tom, ako uľahčiť život európskych rodín sa diskutovalo na pôde Európskeho parlamentu.
Predstavte si situáciu:
• Nezosobášený pár, občania dvoch odlišných krajín, ich deti.
Jeden z rodičov zomrie.
Kto dostane deti do opatery?
• Dvaja partneri, homosexuáli, žijúci v registrovanom zväzku uzavretom v ich rodnom štáte, ktorý je členom EÚ.
Jeden z nich vlastní nehnuteľnosť na území iného členského štátu, ktorý však toto partnerstvo neuznáva.
Čo sa stane, ak jeden z nich zomrie?
Má ovdovený partner nárok na nehnuteľnosť?
• Rozvod manželov.
Partneri pochádzajú z dvoch členských štátov, exmanželka sa vracia s deťmi domov.
Aké sú práva otca a môže sa ich domôcť?
Tieto prípady nie sú ani zďaleka ojedinelé.
Ide o rutinu právnikov zaoberajúcich sa rodinným právom a dedičským konaním.
Rozmotať klbko právnych predpisov jednotlivých členských krajín a jednoznačne určiť, na základe akej legislatívy postupovať, pritom nemusí byť jednoduché.
Na seminári prezentovali svoje názory predstavitelia Európskeho, ako aj poslanci národných parlamentov, a experti.
Spolu sa pokúšali nájsť odpovede na otázky v oblasti cezhraničnej justície, práv detí a rodičov, rozvodov, dedičských konaní, registrovaných partnerstiev, dohôd o náhradnom rodičovstve, únosov detí, vynútených manželstiev, či vrážd v mene cti.
"Musíme reagovať na dôsledky voľného pohybu osôb a spoločne pracovať na úpravách občianskeho práva," vyhlásil v mene belgického predsedníctva štátny tajomník Melchior Wathelet a poukázal na možnosť posilnenia spolupráce v oblasti rozvodov.
Čím viac krajín sa k posilnenej spolupráci pridá, tým viac sa nám podarí uľahčiť život občanov, uzavrel.
Voľný pohyb osôb sa podľa podpredsedníčky Európskej komisie Viviane Reding musí stať "hmatateľnou realitou pre všetkých občanov EÚ."
Európske dedičské osvedčenie podľa jej slov umožní občanom využívať ich dedičské práva na území všetkých členských štátov Únie.
Rodinné právo
Profesorka práva Katharina Boele-Woeki poukázala na problém nekompatibility právnych systémov jednotlivých členských krajín, kedy, ako uviedla, "súdy EÚ nemôžu uplatniť rozhodnutie o rozvode vydané v inom členskom štáte," lebo to platný právny stav neumožňuje.
Sjef Van Erp, taktiež profesor práva doplnil, že "problémom nie je nezlučiteľnosť práv, ale otázka ako môžeme skoordinovať odlišné súbory právnych noriem."
Právnička a mediátorka Maria da Conceição Oliveira vyzdvihla v tejto súvislosti výhody alternatívneho riešenia sporov akým je mediácia, pri ktorej sprostredkovateľ pomáha stranám sporu dosiahnuť dohodu.
Podľa jej slov je to spôsob ako skrátiť celé konanie, čo prospieva nielen účastníkom sporu, ale napríklad aj ich deťom.
Poslanec nemeckého Bundestagu Stephane Thomae uviedol, že partneri by si mali vybrať súd v krajine, v ktorej žili počas trvania ich manželstva a to aj v prípadoch, že sa už obaja odsťahovali.
Podľa francúzskeho senátora Richarda Yunga by mohli byť riešením aj bilaterálne iniciatívy: "Posunúť sa môžeme dvaja, traja, štyria, až kým nás nebude 27" a to je podľa jeho slov potešujúce.
V oblasti zväzkov párov rovnakého pohlavia sa senátor vyslovil za prijatie legislatívy na úrovni EÚ, ktorá by podporovala uznávanie takýchto zväzkov.
Práva detí
V súvislosti s únosmi detí právnička Christina Blacklaws uviedla, že vo všeobecnosti spadá tento čin do jurisdikcie členského štátu, z územia ktorého bolo dieťa unesené.
Preniesť jurisdikciu na štát, kam bolo dieťa unesené, je možné len za "veľmi špecifických okolností."
Podľa Gabriely Thoma-Twaroch z viedenského obvodného súdu poskytuje medzinárodná mediácia viac možností na stretnutia obidvoch rodičov s dieťaťom.
Talianska poslankyňa z frakcie ľudovcov a mediátorka Európskeho parlamentu pre medzinárodné únosy detí rodičmi Roberta Angelilli uviedla, že "neexistuje jasná definícia toho čo je mediácia."
Podľa jej názoru by sa malo postavenie mediátorov v obdobných sporoch posilniť.
Európa pre svojich občanov
Potreba riešenia praktických problémov, s ktorými sa denno-denne stretávajú občania bola zdôraznená podpredsedom Výboru pre právne veci a sociálnodemokratickým poslancom z Talianska, Luigim Berlinguerom.
"Nechceme vidieť homogénnu legislatívu.
Hovoríme o vzájomnej dôvere a vzájomnom uznaní," dodal na záver.
Chantal Nast, riaditeľ Medzinárodnej komisie pre občiansky stav, doplnil: "Chceme to, aby keď sa dostanete do inej krajiny a niekto Vám povie 'Môžem vidieť Váš rodný list?', ukážete mu ten, ktorý vystavil zodpovedný orgán u Vás doma a krajina, v ktorej sa práve nachádzate, mu porozumie a bude ho bez problémov akceptovať."
A čo ďalej?
Európska komisia predloží začiatkom roka 2011 návrh v oblasti manželských majetkových práv, legislatívu týkajúcu sa uznávanie dokumentov o rodinnom stave v roku 2013 a neskôr tiež právnu úpravu, ktorá podporí uznanie a vymáhanie súdnych rozhodnutí o právach rodičov.
20101129STO02028 Jasnejšie práva pre európske rodiny (po anglicky) Európske dedičské osvedčenie Roberta Angelilli o zmierovaní rodičov, z ktorých jeden uniesol dieťa
SK
1
PHOTO
20101201PHT04548.jpg
SK
2
LINK
/sk/pressroom/content/20101129IPR02749
SK
3
LINK
http://europa.eu/rapid/pressReleasesAction.do?reference=IP/09/1508&format=HTML&aged=0&language=SK&guiLanguage=en
-//EP//TEXT IM-PRESS 20100618STO76330 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
