A6-0322/2008
23.7.2008
*
SPRÁVA
o návrhu rámcového rozhodnutia Rady o ochrane osobných údajov spracúvaných v rámci policajnej a justičnej spolupráce v trestných veciach
(16069/2007 – C6‑0010/2008 – 2005/0202(CNS))
(Opätovná konzultácia)
Výbor pre občianske slobody, spravodlivosť a vnútorné veci
Spravodajkyňa:
Martine Roure
PE 402.702v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................22
POSTUP...................................................................................................................................25
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rámcového rozhodnutia Rady o ochrane osobných údajov spracúvaných v rámci policajnej a justičnej spolupráce v trestných veciach
(16069/2007 – C6‑0010/2008 – 2005/0202(CNS) )
(Konzultačný postup – opätovná konzultácia)
Európsky parlament ,
– so zreteľom na návrh Rady (16069/2007),
- so zreteľom na návrh Komisie KOM(2005)0475 ,
- so zreteľom na svoju pozíciu z 27. septembra 2006
Ú. v.
EÚ C 306E, 15.12.2006, s.
263. ,
– so zreteľom na svoju pozíciu zo 7. júna 2007
Ú. v.
EÚ C 125E, 22.5.2008, s.
154. ,
– so zreteľom na článok 34 ods. 2 písm. b) Zmluvy o EÚ,
– so zreteľom na článok 39 ods. 1 Zmluvy o EÚ, v súlade s ktorým Rada konzultovala s Európskym parlamentom ( C6‑0010/2008 ),
– so zreteľom na články 93, 51 a 55 ods. 3 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci ( A6‑0322/2008 ),
1. schvaľuje zmenený a doplnený návrh Rady;
2. vyzýva Radu, aby text zodpovedajúcim spôsobom zmenila;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. vyzýva Radu a Komisiu, aby po nadobudnutí účinnosti Lisabonskej zmluvy venovali prioritnú pozornosť každému budúcemu návrhu na zmenu a doplnenie tohto rozhodnutia v súlade s článkom 10 Protokolu o prechodných ustanoveniach, ktorý sa pripojí k Zmluve o Európskej únii, Zmluve o fungovaní Európskej únie, Zmluve o založení Európskeho spoločenstva pre atómovú energiu a k príslušnému vyhláseniu č. 50, a to najmä v súvislosti s jurisdikciou Európskeho súdneho dvora;
6. poveruje svojho predsedu, aby túto pozíciu postúpil Rade, Komisii a vládam členských štátov.
Pozmeňujúci a doplňujúci návrh
1
Návrh rámcového rozhodnutia Rady
Odôvodnenie 4a (nové)
Text predložený Radou
Pozmeňujúci a doplňujúci návrh
(4a) Článok 16 Zmluvy o fungovaní Európskej únie zavedený Lisabonskou zmluvou umožní posilnenie pravidiel o ochrane údajov na účely policajnej a justičnej spolupráce v trestných veciach.
Pozmeňujúci a doplňujúci návrh
2
Návrh rámcového rozhodnutia Rady
Odôvodnenie 5
Text predložený Radou
Pozmeňujúci a doplňujúci návrh
(5) Výmena osobných údajov v rámci policajnej a justičnej spolupráce v trestných veciach, najmä na základe zásady dostupnosti informácií ustanovenej v Haagskom programe, by sa mala opierať o jasné (...) pravidlá, ktoré zvýšia vzájomnú dôveru medzi príslušnými orgánmi a zaistia, že príslušné informácie budú chránené spôsobom, ktorý pri úplnom dodržiavaní základných práv fyzických osôb zabráni diskriminácii takejto spolupráce medzi členskými štátmi.
Jestvujúce nástroje na európskej úrovni nepostačujú.
Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov 4 sa nevzťahuje na spracovanie osobných údajov v priebehu činnosti, ktorá nespadá do rozsahu pôsobnosti práva Spoločenstva, ako je napríklad činnosť stanovená v hlave VI Zmluvy o Európskej únii, ani na spracovanie týchto údajov, ktoré sa týka verejnej bezpečnosti, obrany, bezpečnosti štátu a činností štátu v oblasti trestného práva.
(5) Výmena osobných údajov v rámci policajnej a justičnej spolupráce v trestných veciach, najmä na základe zásady dostupnosti informácií ustanovenej v Haagskom programe, by sa mala opierať o jasné (...) pravidlá, ktoré zvýšia vzájomnú dôveru medzi príslušnými orgánmi a zaistia, že príslušné informácie budú chránené pri úplnom dodržiavaní základných práv fyzických osôb .
4 Ú. v.
ES L 281, 23.11.1995, s.
31.
Pozmeňujúci a doplňujúci návrh
3
Návrh rámcového rozhodnutia Rady
Odôvodnenie 5a
Text predložený Radou
Pozmeňujúci a doplňujúci návrh
(5a) Rámcové rozhodnutie sa vzťahuje iba na údaje zhromažďované alebo spracúvané príslušnými orgánmi na účely predchádzania trestným činom, ich vyšetrovania, odhaľovania a stíhania alebo na účely výkonu trestov.
Rámcové rozhodnutie ponecháva členským štátom možnosť presnejšie na vnútroštátnej úrovni stanoviť, ktoré ďalšie účely sa majú považovať za nezlúčiteľné s účelom, na ktorý sa osobné údaje pôvodne zozbierali.
Ďalšie spracovanie na historické, štatistické alebo vedecké účely vo všeobecnosti nie je nezlúčiteľné s pôvodným účelom spracovania.
(5a) Rámcové rozhodnutie sa vzťahuje iba na údaje zhromažďované alebo spracúvané príslušnými orgánmi na účely predchádzania trestným činom, ich vyšetrovania, odhaľovania a stíhania alebo na účely výkonu trestov.
Ďalšie spracovanie na historické, štatistické alebo vedecké účely vo všeobecnosti nie je nezlučiteľné s pôvodným účelom spracovania.
Pozmeňujúci a doplňujúci návrh
4
Návrh rámcového rozhodnutia Rady
Odôvodnenie 6b
Text predložený Radou
Pozmeňujúci a doplňujúci návrh
(6b) Toto rámcové rozhodnutie sa nevzťahuje na osobné údaje, ktoré členský štát získal v rozsahu pôsobnosti tohto rámcového rozhodnutia a ktoré pochádzajú z tohto členského štátu.
vypúšťa sa
Odôvodnenie
Je mimoriadne dôležité, aby sa toto rámcové rozhodnutie uplatňovalo aj na vnútroštátne spracúvanie údajov, aby v rámci Európskej únie nejestvovali rôzne úrovne ochrany údajov.
Pozmeňujúci a doplňujúci návrh
5
Návrh rámcového rozhodnutia Rady
Odôvodnenie 7
Text predložený Radou
Pozmeňujúci a doplňujúci návrh
(7) Aproximácia právnych predpisov členských štátov by nemala mať za následok zníženie ochrany údajov, ktorú poskytujú, ale naopak by mala zabezpečiť vysoký stupeň ochrany v rámci Únie.
(7) Aproximácia právnych predpisov členských štátov by nemala mať za následok zníženie ochrany údajov, ktorú poskytujú, ale naopak, mala by zabezpečiť vysoký stupeň ochrany v rámci Únie v súlade s Dohovorom Rady Európy o ochrane jednotlivcov pri automatizovanom spracovaní osobných údajov (ďalej len „dohovor 108“).
Pozmeňujúci a doplňujúci návrh
6
Návrh rámcového rozhodnutia Rady
Odôvodnenie 8b
Text predložený Radou
Pozmeňujúci a doplňujúci návrh
(8b) Archivácia v samostatnom dátovom súbore je prípustná, len ak sa už údaje nevyžadujú a nevyužívajú na predchádzanie trestným činom, ich vyšetrovanie, odhaľovanie alebo stíhanie alebo na výkon trestov.
Archivácia v samostatnom dátovom súbore je tiež prípustná, ak sa archivované údaje uložia v databáze s inými údajmi tak, že sa viac nebudú dať využiť na predchádzanie trestným činom, ich vyšetrovanie, odhaľovanie alebo stíhanie alebo na výkon trestov.
Primeranosť archivačného obdobia závisí od účelov archivácie a legitímnych záujmov dotknutých osôb.
V prípade archivácie na historické účely sa môže počítať s veľmi dlhým obdobím.
(8b) Archivácia v samostatnom dátovom súbore je prípustná, len ak sa už údaje nevyžadujú a nevyužívajú na predchádzanie trestným činom, ich vyšetrovanie, odhaľovanie alebo stíhanie alebo na výkon trestov.
Archivácia v samostatnom dátovom súbore je tiež prípustná, ak sa archivované údaje uložia v databáze s inými údajmi tak, že sa viac nebudú dať využiť na predchádzanie trestným činom, ich vyšetrovanie, odhaľovanie alebo stíhanie alebo na výkon trestov.
Primeranosť archivačného obdobia závisí od účelov archivácie a legitímnych záujmov dotknutých osôb.
Pozmeňujúci a doplňujúci návrh
7
Návrh rámcového rozhodnutia Rady
Odôvodnenie 11a
Text predložený Radou
Pozmeňujúci a doplňujúci návrh
(11a) Ak osobné údaje možno ďalej spracúvať na základe súhlasu členského štátu, od ktorého sa získali, každý členský štát môže stanoviť podmienky tohto súhlasu , ako je napríklad všeobecný súhlas pre kategórie informácií alebo kategórie ďalšieho spracúvania.
(11a) Ak osobné údaje možno ďalej spracúvať na základe súhlasu členského štátu, od ktorého sa získali, každý členský štát môže stanoviť podmienky tohto súhlasu.
Pozmeňujúci a doplňujúci návrh
8
Návrh rámcového rozhodnutia Rady
Odôvodnenie 13a
Text predložený Radou
Pozmeňujúci a doplňujúci návrh
(13a) Členské štáty by mali zabezpečiť, aby bola dotknutá osoba informovaná, že sa osobné údaje môžu zhromažďovať, spracúvať alebo prenášať do iného členského štátu na účely predchádzania trestným činom, ich vyšetrovania, odhaľovania alebo stíhania alebo výkonu trestov alebo že sa tak deje.
Podrobnosti o práve dotknutej osoby byť informovaná a výnimky z neho ustanoví vnútroštátne právo.
Toto sa vo všeobecnosti môže uskutočniť napr. prostredníctvom právneho predpisu alebo uverejnenia zoznamu operácií spracovania.
(13a) Členské štáty by mali zabezpečiť, aby bola dotknutá osoba informovaná o tom , že osobné údaje sa môžu zhromažďovať, spracúvať alebo poskytovať inému členskému štátu , tretej krajine alebo súkromnému subjektu na účely predchádzania trestným činom, ich vyšetrovania, odhaľovania alebo stíhania alebo výkonu trestov , alebo že sa tak deje.
Podrobnosti o práve dotknutej osoby byť informovaná a výnimky z neho ustanoví vnútroštátne právo.
Toto sa vo všeobecnosti môže uskutočniť napr. prostredníctvom právneho predpisu alebo uverejnenia zoznamu operácií spracovania.
Pozmeňujúci a doplňujúci návrh
9
Návrh rámcového rozhodnutia Rady
Článok 1 – odsek 2 – písmeno ca (nové)
Text predložený Radou
Pozmeňujúci a doplňujúci návrh
ca) spracúvajú na vnútroštátnej úrovni.
Odôvodnenie
Je mimoriadne dôležité, aby sa toto rámcové rozhodnutie uplatňovalo aj na vnútroštátne spracúvanie údajov, aby v rámci Európskej únie nejestvovali rôzne úrovne ochrany údajov.
Pozmeňujúci a doplňujúci návrh
10
Návrh rámcového rozhodnutia Rady
Článok 1 - odsek 4
Text predložený Radou
Pozmeňujúci a doplňujúci návrh
4.
Týmto rámcovým rozhodnutím nie sú dotknuté základné záujmy národnej bezpečnosti ani osobitné spravodajské činnosti v oblasti štátnej bezpečnosti.
vypúšťa sa
Pozmeňujúci a doplňujúci návrh
11
Návrh rámcového rozhodnutia Rady
Článok 2 - písmeno l
Text predložený Radou
Pozmeňujúci a doplňujúci návrh
l) „anonymizácia“ je pozmenenie osobných údajov tak, že údaje osobnej alebo materiálnej povahy sa viac nebudú dať priradiť k identifikovanej alebo identifikovateľnej fyzickej osobe alebo sa k nej budú dať priradiť len s neúmerným vynaložením času, nákladov a práce.
l) „anonymizácia“ je pozmenenie osobných údajov tak, že údaje osobnej alebo materiálnej povahy sa viac nebudú dať priradiť k identifikovanej alebo identifikovateľnej fyzickej osobe.
Pozmeňujúci a doplňujúci návrh
12
Návrh rámcového rozhodnutia Rady
Článok 7
Text predložený Radou
Pozmeňujúci a doplňujúci návrh
Spracovanie osobných údajov, ktoré prezrádzajú rasový alebo etnický pôvod, politické názory, náboženské alebo filozofické presvedčenie, členstvo v odborových zväzoch a spracovanie údajov týkajúcich sa zdravia alebo sexuálneho života je povolené, len ak je to nevyhnutne potrebné a vnútroštátne právo poskytuje dostatočné záruky.
1.
Zakazuje sa spracovanie osobných údajov, ktoré prezrádzajú rasový alebo etnický pôvod, politické názory, náboženské alebo filozofické presvedčenie, členstvo v odborových zväzoch a spracovanie údajov týkajúcich sa zdravia alebo sexuálneho života.
2.
Tieto údaje sa môžu spracovávať vo výnimočných prípadoch, ak:
– spracovanie umožňuje zákon a príslušný justičný orgán naň vopred vydal povolenie na základe posúdenia konkrétneho prípadu a spracovanie je absolútne nevyhnutné na účely predchádzania teroristickým činom a iným závažným trestným činom, ich vyšetrovania, odhaľovania alebo stíhania,
– členské štáty zabezpečia náležité osobitné ochranné opatrenia, napríklad sprístupnením príslušných údajov len pre personál, ktorý je zodpovedný za splnenie legitímnych úloh, ktoré odôvodňujú spracovanie údajov.
Tieto konkrétne kategórie údajov sa nesmú spracúvať automaticky, pokiaľ vnútroštátne právne predpisy neposkytujú primerané záruky.
Rovnaká podmienka sa vzťahuje na osobné údaje týkajúce sa odsúdení za trestné činy.
Pozmeňujúci a doplňujúci návrh
13
Návrh rámcového rozhodnutia Rady
Článok 11 – odsek 1
Text predložený Radou
Pozmeňujúci a doplňujúci návrh
1.
Každý prenos osobných údajov sa zaprotokoluje alebo zdokumentuje na účely overenia zákonnosti spracovania údajov, vnútorného monitorovania a zabezpečenia náležitej integrity a bezpečnosti údajov.
1.
Každý prenos osobných údajov , prístup k nim a ich následné spracovanie sa zaprotokoluje alebo zdokumentuje na účely overenia zákonnosti spracovania údajov, vnútorného monitorovania a zabezpečenia náležitej integrity a bezpečnosti údajov.
Pozmeňujúci a doplňujúci návrh
14
Návrh rámcového rozhodnutia Rady
Článok 12 - odsek 1
Text predložený Radou
Pozmeňujúci a doplňujúci návrh
1.
Osobné údaje prijaté od príslušného orgánu iného členského štátu alebo ním sprístupnené sa v súlade s požiadavkami článku 3 ods. 2 okrem účelov, na ktoré sa preniesli alebo sprístupnili, môžu ďalej spracúvať iba na tieto účely:
1.
Osobné údaje prijaté od príslušného orgánu iného členského štátu alebo ním sprístupnené sa v súlade s požiadavkami článku 3 ods. 2 okrem účelov, na ktoré sa poskytli alebo sprístupnili, môžu ďalej spracúvať , iba ak je to potrebné na tieto účely:
Pozmeňujúci a doplňujúci návrh
15
Návrh rámcového rozhodnutia Rady
Článok 12 - odsek 1 – písmeno d
Text predložený Radou
Pozmeňujúci a doplňujúci návrh
d) akýkoľvek iný účel len s predchádzajúcim súhlasom členského štátu, ktorý údaje prenáša , alebo so súhlasom dotknutej osoby poskytnutým v súlade s vnútroštátnym právom.
d) akýkoľvek iný konkrétny účel za predpokladu, že je to ustanovené zákonom a potrebné v demokratickej spoločnosti na ochranu jedného zo záujmov uvedených v článku 9 dohovoru 108, ale len s predchádzajúcim súhlasom členského štátu, ktorý údaje poskytuje , alebo so súhlasom dotknutej osoby poskytnutým v súlade s vnútroštátnym právom.
(Poznámka pre prekladateľov: rovnaké znenie ako v EDĽP)
Pozmeňujúci a doplňujúci návrh
16
Návrh rámcového rozhodnutia Rady
Článok 14 - odsek 1
Text predložený Radou
Pozmeňujúci a doplňujúci návrh
1.
Členské štáty ustanovia, že osobné údaje prijaté od príslušného orgánu iného členského štátu alebo ním sprístupnené sa môžu previesť tretím štátom alebo medzinárodným orgánom alebo organizáciami zriadeným medzinárodnými dohodami alebo vyhláseným za medzinárodné orgány, len ak:
1.
Členské štáty ustanovia, že osobné údaje prijaté od príslušného orgánu iného členského štátu alebo ním sprístupnené v jednotlivých prípadoch sa môžu poskytnúť tretím štátom alebo medzinárodným orgánom alebo organizáciám zriadeným medzinárodnými dohodami alebo vyhláseným za medzinárodné orgány, len ak:
Pozmeňujúci a doplňujúci návrh
17
Návrh rámcového rozhodnutia Rady
Článok 14 - odsek 1 – písmeno d
Text predložený Radou
Pozmeňujúci a doplňujúci návrh
d) dotknutý tretí štát alebo medzinárodný orgán zaručí primeraný stupeň ochrany pri plánovanom spracovaní týchto údajov.
d) dotknutý tretí štát alebo medzinárodný orgán zaručí primeraný stupeň ochrany pri plánovanom spracovaní týchto údajov zodpovedajúci stupňu ochrany podľa článku 2 dodatkového protokolu k dohovoru 108 a podľa príslušnej judikatúry v zmysle článku 8 Európskeho dohovoru o ochrane ľudských práv a základných slobôd.
Pozmeňujúci a doplňujúci návrh
18
Návrh rámcového rozhodnutia Rady
Článok 14 - odsek 2
Text predložený Radou
Pozmeňujúci a doplňujúci návrh
2.
Prevod bez predchádzajúceho súhlasu v súlade s odsekom 1 písm. c) je prípustný, len ak je nevyhnutný na to, aby sa predišlo bezprostrednému a vážnemu ohrozeniu verejnej bezpečnosti členského štátu alebo tretieho štátu alebo základných záujmov členského štátu, a ak sa predchádzajúci súhlas nedá získať včas.
Orgán zodpovedný za vydanie súhlasu musí byť o tom bezodkladne informovaný.
2.
Prevod bez predchádzajúceho súhlasu v súlade s odsekom 1 písm. c) je prípustný, len ak je nevyhnutný na to, aby sa predišlo bezprostrednému a vážnemu ohrozeniu verejnej bezpečnosti členského štátu alebo tretieho štátu alebo základných záujmov členského štátu, a ak sa predchádzajúci súhlas nedá získať včas.
V takom prípade môže príjemca spracovať osobné údaje len vtedy, ak je to absolútne nevyhnutné na konkrétny účel, na ktorý boli údaje poskytnuté.
Orgán zodpovedný za vydanie súhlasu musí byť o tom bezodkladne informovaný.
Tieto prevody údajov sa oznámia príslušnému dozornému orgánu.
Pozmeňujúci a doplňujúci návrh
19
Návrh rámcového rozhodnutia Rady
Článok 14 - odsek 3
Text predložený Radou
Pozmeňujúci a doplňujúci návrh
3.
Odchylne od odseku 1 písm. d) sa osobné údaje môžu previesť:
3.
Odchylne od odseku 1 písm. d) sa osobné údaje výnimočne môžu previesť:
a) ak to ustanovuje vnútroštátne právo členského štátu, ktorý údaje prevádza, vzhľadom na
a) ak to ustanovuje vnútroštátne právo členského štátu, ktorý údaje prevádza, vzhľadom na
i. legitímne konkrétne záujmy dotknutej osoby alebo
i. legitímne konkrétne záujmy dotknutej osoby alebo
ii. legitímne všeobecné záujmy, najmä dôležité verejné záujmy, alebo
ii. legitímne všeobecné záujmy, najmä naliehavé a základné záujmy členského štátu alebo na účel odvrátenia bezprostredného závažného ohrozenia verejnej bezpečnosti a
b) ak tretí štát alebo prijímajúci medzinárodný orgán alebo organizácia poskytne záruky, ktoré dotknutý členský štát v súlade so svojimi vnútroštátnymi právnymi predpismi považuje za primerané .
b) ak tretí štát alebo prijímajúci medzinárodný orgán alebo organizácia poskytne záruky, o ktorých sa dotknutý členský štát presvedčí, že sú primerané podľa jeho vnútroštátnych právnych predpisov .
ba) Členské štáty zabezpečia, aby sa o takýchto prevodoch viedli záznamy, a na požiadanie ich sprístupnia vnútroštátnym dozorným orgánom na ochranu údajov.
Pozmeňujúci a doplňujúci návrh
20
Návrh rámcového rozhodnutia Rady
Článok 14 - odsek 4
Text predložený Radou
Pozmeňujúci a doplňujúci návrh
4.
Primeranosť stupňa ochrany uvedená v odseku 1 písm. d) sa posúdi na základe všetkých okolností operácie prevodu údajov alebo súboru operácií prevodu údajov.
Osobitná pozornosť sa venuje povahe údajov, účelu a trvaniu navrhovanej operácie alebo operácií spracovania, štátu pôvodu a štátu alebo medzinárodnej organizácie konečného určenia údajov, všeobecným, ako aj sektorovým právnym normám platným v príslušnom treťom štáte alebo medzinárodnej organizácii a profesijným predpisom a bezpečnostným opatreniam, ktoré v nich platia.
4.
Primeranosť stupňa ochrany uvedenú v odseku 1 písm. d) posúdi nezávislý orgán na základe všetkých okolností operácie prevodu údajov alebo súboru operácií prevodu údajov.
Osobitná pozornosť sa venuje povahe údajov, účelu a trvaniu navrhovanej operácie alebo operácií spracovania, štátu pôvodu a štátu alebo medzinárodnej organizácie konečného určenia údajov, všeobecným, ako aj sektorovým právnym normám platným v príslušnom treťom štáte alebo medzinárodnej organizácii a profesijným predpisom a bezpečnostným opatreniam, ktoré v nich platia.
Pozmeňujúci a doplňujúci návrh
21
Návrh rámcového rozhodnutia Rady
Článok 14a - názov
Text predložený Radou
Pozmeňujúci a doplňujúci návrh
Článok 14a
Prenos súkromným subjektom v členských štátoch
Článok 14a
Prenos údajov súkromným subjektom a prístup k údajom prijatým súkromnými subjektmi v členských štátoch
Pozmeňujúci a doplňujúci návrh
22
Návrh rámcového rozhodnutia Rady
Článok 14a - odsek 1
Text predložený Radou
Pozmeňujúci a doplňujúci návrh
1.
Členské štáty ustanovia, že osobné údaje prijaté príslušným orgánom iného členského štátu alebo ním sprístupnené sa môžu preniesť súkromným subjektom, len ak:
1.
Členské štáty ustanovia, že osobné údaje prijaté v jednotlivých prípadoch od príslušného orgánu iného členského štátu alebo ním v jednotlivých prípadoch sprístupnené sa môžu poskytnúť súkromným subjektom, len ak:
Pozmeňujúci a doplňujúci návrh
23
Návrh rámcového rozhodnutia Rady
Článok 14a - odsek 2a (nový)
Text predložený Radou
Pozmeňujúci a doplňujúci návrh
2a.
Členské štáty zabezpečia, aby ich príslušné orgány mohli overovať a spracúvať osobné údaje, ktoré kontrolujú súkromné osoby, len v súvislosti s konkrétnym prípadom, za presne stanovených podmienok, na konkrétne účely a aby ich postup mohol byť predmetom súdneho preskúmania v členskom štáte.
Pozmeňujúci a doplňujúci návrh
24
Návrh rámcového rozhodnutia Rady
Článok 14a - odsek 2b (nový)
Text predložený Radou
Pozmeňujúci a doplňujúci návrh
2b.
Vo vnútroštátnych právnych predpisoch členských štátov sa stanoví, že na súkromné osoby, ktoré prijímajú a spracúvajú údaje v rámci výkonu verejnej služby, sa vzťahujú aspoň také isté alebo prísnejšie podmienky ako na príslušné orgány.
Pozmeňujúci a doplňujúci návrh
25
Návrh rámcového rozhodnutia Rady
Článok 17 - odsek 1 - písmeno a
Text predložený Radou
Pozmeňujúci a doplňujúci návrh
a) aspoň potvrdenie od kontrolóra alebo od vnútroštátneho dozorného orgánu o tom, či sa údaje s ňou súvisiace preniesli alebo sprístupnili , a informácie o príjemcoch alebo kategóriách príjemcov, ktorým sa údaje poskytli, ako aj o údajoch, ktoré sa spracúvajú ; alebo
a) aspoň potvrdenie od kontrolóra alebo od vnútroštátneho dozorného orgánu o tom, či sa údaje s ňou súvisiace spracúvajú, informácie o účele spracovania, príjemcoch alebo kategóriách príjemcov, ktorým sa údaje poskytli, ako aj o údajoch, ktoré sa spracúvajú, a informácie o dôvodoch akýchkoľvek automatizovaných rozhodnutí;
Pozmeňujúci a doplňujúci návrh
26
Návrh rámcového rozhodnutia Rady
Článok 22 - odsek 2 - písmeno h
Text predložený Radou
Pozmeňujúci a doplňujúci návrh
h) zabrániť neoprávnenému čítaniu, kopírovaniu, upravovaniu alebo vymazaniu osobných údajov počas ich prevodu alebo počas prepravy nosiča údajov (kontrola prepravy);
h) zabrániť neoprávnenému čítaniu, kopírovaniu, upravovaniu alebo vymazaniu osobných údajov počas ich prenosu alebo počas prepravy nosiča údajov aj prostredníctvom vhodných metód šifrovania (kontrola prepravy);
Pozmeňujúci a doplňujúci návrh
27
Návrh rámcového rozhodnutia Rady
Článok 22 - odsek 2 - písmeno ja (nové)
Text predložený Radou
Pozmeňujúci a doplňujúci návrh
ja) monitorovať účinnosť bezpečnostných opatrení uvedených v tomto odseku a prijať nevyhnutné organizačné opatrenia týkajúce sa vnútorného monitorovania s cieľom zabezpečiť súlad s týmto rámcovým rozhodnutím (vnútorný audit).
Pozmeňujúci a doplňujúci návrh
28
Návrh rámcového rozhodnutia Rady
Článok 24
Text predložený Radou
Pozmeňujúci a doplňujúci návrh
Členské štáty prijmú vhodné opatrenia na zabezpečenie úplného vykonávania ustanovení tohto rámcového rozhodnutia a ustanovia najmä účinné, primerané a odrádzajúce sankcie, ktoré sa uložia v prípade porušenia ustanovení prijatých podľa tohto rámcového rozhodnutia.
Členské štáty prijmú vhodné opatrenia na zabezpečenie úplného vykonávania ustanovení tohto rámcového rozhodnutia , a najmä ustanovia účinné, primerané a odrádzajúce sankcie vrátane správnych a/alebo trestnoprávnych sankcií podľa vnútroštátnych právnych predpisov , ktoré sa uložia v prípade porušenia ustanovení prijatých podľa tohto rámcového rozhodnutia.
Pozmeňujúci a doplňujúci návrh
29
Návrh rámcového rozhodnutia Rady
Článok 25 - odsek 1a (nový)
Text predložený Radou
Pozmeňujúci a doplňujúci návrh
1a.
Každý členský štát zabezpečí, aby sa s dozornými orgánmi konzultovali návrhy správnych opatrení alebo predpisov týkajúcich sa ochrany práv a slobôd fyzických osôb pri spracúvaní osobných údajov na účely predchádzania trestným činom, ich vyšetrovania, odhaľovania a stíhania alebo na účely výkonu trestov.
Pozmeňujúci a doplňujúci návrh
30
Návrh rámcového rozhodnutia Rady
Článok 25a (nový)
Text predložený Radou
Pozmeňujúci a doplňujúci návrh
Článok 25a
Pracovná skupina pre ochranu jednotlivcov pri spracúvaní osobných údajov na účely predchádzania trestným činom, ich vyšetrovania, odhaľovania a stíhania
1.
Týmto sa zriaďuje pracovná skupina pre ochranu jednotlivcov pri spracúvaní osobných údajov na účely predchádzania trestným činom, ich vyšetrovania, odhaľovania a stíhania (ďalej len „pracovná skupina“).
Má poradenský štatút a koná nezávisle.
2.
Pracovná skupina sa skladá zo zástupcu dozorného orgánu alebo orgánov určených každým členským štátom, zástupcu Európskeho dozorného úradníka pre ochranu údajov a zástupcu Komisie.
Každého člena pracovnej skupiny menuje inštitúcia, orgán alebo orgány, ktoré zastupuje.
Ak členský štát určil viac ako jeden dozorný orgán, tieto orgány vymenujú spoločného zástupcu.
Predsedovia spoločných dozorných orgánov zriadených na základe hlavy VI Zmluvy o Európskej únii sú oprávnení zúčastňovať sa alebo byť zastúpení na schôdzach pracovnej skupiny.
Dozorný orgán alebo orgány, ktoré určili Island, Nórsko a Švajčiarsko, majú právo byť zastúpené na schôdzach pracovnej skupiny, pokiaľ sú ich predmetom záležitosti súvisiace so schengenským acquis.
3.
Pracovná skupina prijíma rozhodnutia jednoduchou väčšinou zástupcov dozorných orgánov.
4.
Pracovná skupina si zvolí svojho predsedu.
Predseda je volený na dvojročné funkčné obdobie.
Jeho menovanie je obnoviteľné.
5.
Sekretariát pracovnej skupiny zabezpečí Komisia.
6.
Pracovná skupina prijme svoj vlastný rokovací poriadok.
7.
Pracovná skupina rokuje o záležitostiach, ktoré do programu zaradí jej predseda buď na základe vlastnej iniciatívy alebo na žiadosť zástupcu dozorných orgánov, Komisie, Európskeho dozorného úradníka pre ochranu údajov alebo predsedov spoločných dozorných orgánov.
Pozmeňujúci a doplňujúci návrh
31
Návrh rámcového rozhodnutia Rady
Článok 25b (nový)
Text predložený Radou
Pozmeňujúci a doplňujúci návrh
Článok 25b
Úlohy
1.
Pracovná skupina:
a) poskytuje stanovisko k vnútroštátnym opatreniam v prípade, že treba zabezpečiť, aby štandard ochrany údajov pri vnútroštátnom spracúvaní údajov zodpovedal štandardu zakotvenému v tomto rámcovom rozhodnutí,
b) poskytuje stanovisko k stupňu ochrany medzi členskými štátmi a tretími krajinami a medzinárodnými orgánmi najmä s cieľom zaručiť, aby sa osobné údaje prenášali v súlade s článkom 14 tohto rámcového rozhodnutia tretím krajinám alebo medzinárodným orgánom, ktoré zaručujú zodpovedajúci stupeň ochrany údajov,
c) poskytuje Komisii a členským štátom rady týkajúce sa akýchkoľvek navrhnutých zmien a doplnení tohto rámcového rozhodnutia, všetkých dodatočných alebo osobitných opatrení na zabezpečenie práv a slobôd fyzických osôb pri spracúvaní osobných údajov na účely predchádzania trestným činom, ich vyšetrovania, odhaľovania a stíhania a všetkých iných navrhnutých opatrení, ktoré majú vplyv na takéto práva a slobody.
2.
Ak pracovná skupina zistí, že medzi zákonmi a postupmi členských štátov existujú rozdiely, ktoré môžu ovplyvniť rovnosť ochrany osôb pri spracovaní osobných údajov v rámci Európskej únie, oznámi to Rade a Komisii.
3.
Pracovná skupina môže z vlastnej iniciatívy alebo na podnet Komisie alebo Rady predkladať odporúčania ku všetkým záležitostiam týkajúcim sa ochrany osôb pri spracovaní osobných údajov v rámci Európskej únie na účely predchádzania trestným činom, ich vyšetrovania, odhaľovania a stíhania.
4.
Stanoviská a odporúčania pracovnej skupiny sa zasielajú Európskemu parlamentu, Rade a Komisii.
5.
Komisia na základe informácií od členských štátov podá pracovnej skupine správu o krokoch prijatých v nadväznosti na jej stanoviská a odporúčania.
Táto správa sa uverejní a zašle sa aj Európskemu parlamentu a Rade.
Členské štáty oznámia pracovnej skupine všetky kroky, ktoré podniknú podľa odseku 1.
6.
Pracovná skupina vypracuje výročnú správu o ochrane fyzických osôb pri spracovaní osobných údajov na účel predchádzania trestným činom, ich vyšetrovania, odhaľovania a stíhania v Európskej únii a v tretích krajinách.
Správa sa uverejní a zašle sa Európskemu parlamentu, Rade a Komisii.
Pozmeňujúci a doplňujúci návrh
32
Návrh rámcového rozhodnutia Rady
Článok 27a - odsek 1
Text predložený Radou
Pozmeňujúci a doplňujúci návrh
1.
Tri roky po uplynutí lehoty ustanovenej v článku 28 ods. 1 členské štáty predložia Komisii správu o vnútroštátnych opatreniach, ktoré prijali, aby zaručili úplný súlad s týmto rámcovým rozhodnutím, a najmä s ustanoveniami, ktoré sa musia dodržať už pri zbere údajov.
Komisia preskúma najmä dôsledky ustanovenia o rozsahu pôsobnosti v článku 1 ods. 2.
1.
Tri roky po uplynutí lehoty ustanovenej v článku 28 ods. 1 členské štáty predložia Komisii správu o vnútroštátnych opatreniach, ktoré prijali, aby zaručili úplný súlad s týmto rámcovým rozhodnutím, a najmä s ustanoveniami, ktoré sa musia dodržať už pri zbere údajov.
Komisia preskúma najmä uplatňovanie článku 1 ods. 2.
Pozmeňujúci a doplňujúci návrh
33
Návrh rámcového rozhodnutia Rady
Článok 27a - odsek 2a (nový)
Text predložený Radou
Pozmeňujúci a doplňujúci návrh
2a.
Komisia na tento účel zohľadní pripomienky parlamentov a vlád členských štátov, Európskeho parlamentu, pracovnej skupiny vytvorenej podľa článku 29 smernice 95/46/ES, Európskeho dozorného úradníka pre ochranu údajov a pracovnej skupiny vytvorenej podľa článku 25a tohto rámcového rozhodnutia.
DÔVODOVÁ SPRÁVA
Všeobecné súvislosti
V decembri 2005, v čase prijatia smernice o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb, Rada opätovne potvrdila, že viacero po sebe idúcich predsedníctiev prijalo záväzok urýchlene prijať rámcové rozhodnutie o ochrane osobných údajov v treťom pilieri.
Na tento účel Komisia v októbri 2005 predložila návrh rámcového rozhodnutia Rady o ochrane osobných údajov spracúvaných v rámci policajnej a justičnej spolupráce v trestných veciach.
Európsky parlament prijal svoje prvé stanovisko 14. júna 2006 a k návrhu Komisie prijal niekoľko doplňujúcich a pozmeňujúcich návrhov v záujme jeho zlepšenia.
Vo svojom legislatívnom uznesení prijatom 27. septembra 2006 Parlament požiadal Radu o opätovnú konzultáciu, ak má v úmysle podstatne zmeniť návrh Komisie.
V dôsledku zablokovania tohto rámcového rozhodnutia v Rade prijal Európsky parlament 14. decembra 2006 odporúčanie pre Radu, v ktorom uviedol, že má „veľké obavy z vývoja diskusií v Rade, keďže členské štáty sa zrejme prikláňajú k dohode, ktorá sa zakladá na najmenšom spoločnom menovateli v oblasti ochrany údajov; obáva sa navyše, že úroveň ochrany údajov bude nižšia, než akú zabezpečuje smernica 95/46/ES a dohovor Rady Európy č. 108, a že uplatňovanie takejto dohody by mohlo mať negatívne následky na všeobecnú zásadu ochrany údajov v každom z členských štátov EÚ bez toho, aby dohoda stanovila uspokojujúcu úroveň ochrany na európskej úrovni“.
Po tomto odporúčaní Rada prijala rozhodnutie opätovne konzultovať s Európskym parlamentom na základe textu Rady z marca 2007.
Európsky parlament prijal 7. júna 2007 svoje stanovisko, v ktorom okrem niekoľkých pozmeňujúcich a doplňujúcich návrhov „ veľmi ľutuje, že v Rade chýbal konsenzus v otázke rozšírenia pôsobnosti rámcového rozhodnutia, a vyzýva Komisiu a Radu, aby navrhli jej rozšírenie tak, aby sa po vyhodnotení a revízii rámcového rozhodnutia a najneskôr do troch rokov od nadobudnutia jeho účinnosti táto pôsobnosť rozšírila aj na údaje spracúvané na vnútroštátnej úrovni, s cieľom zabezpečiť jednotnosť pravidiel ochrany údajov v EÚ “.
Rada dosiahla 11. decembra 2007 politickú dohodu o navrhnutom rámcovom rozhodnutí, ktoré sa podstatne líši tak od návrhu Komisie, ako aj od textu Rady, ktorého sa týkala prvá opätovná konzultácia s Európskym parlamentom.
Rada sa tak rozhodla pristúpiť k druhej opätovnej konzultácii s Európskym parlamentom na základe textu, o ktorom sa dosiahla politická dohoda členských štátov.
Ochrana údajov v Zmluve o fungovaní Európskej únie
V našej predchádzajúcej správe sme navrhli, že možným riešením odporu členských štátov voči širšiemu rozsahu pôsobnosti rámcového rozhodnutia, ktorý by zahŕňal údaje spracúvané na vnútroštátnej úrovni, by bola revízia rámcového rozhodnutia s cieľom posúdiť rozšírenie pôsobnosti.
Vítame skutočnosť, že Rada do textu začlenila ustanovenie o preskúmaní vzhľadom na odôvodnenie 6a, ktoré predpokladá možné rozšírenie pôsobnosti.
Článok 16 Zmluvy o fungovaní Európskej únie poskytne Únii jasný právny základ pre špecifické pravidlá o ochrane osobných údajov v oblasti justičnej a policajnej spolupráce.
Preto treba do šiestich mesiacov od dátumu nadobudnutia účinnosti Lisabonskej zmluvy zrevidovať rámcové rozhodnutie, a to najmä čo sa týka rozšírenia jeho pôsobnosti.
Stanovisko spravodajkyne
Vítam rozhodnutie Rady pristúpiť k druhej opätovnej konzultácii s Európskym parlamentom, vzhľadom na významný dosah tohto rámcového rozhodnutia na základné práva občanov EÚ, a to najmä na ochranu súkromného života.
Treba vyjadriť Rade uznanie za to, že stále prejavuje ochotu spolupracovať s poslancami.
Teší ma preto skutočnosť, že Rada čiastočne prijala kompromis, pokiaľ ide o rozsah pôsobnosti rámcového rozhodnutia, ktorý sme navrhli v našej poslednej správe.
Európsky parlament však vždy trval na silnom a ochrannom rámcovom rozhodnutí, ktoré by umožňovalo vysokú úroveň ochrany údajov zodpovedajúcu aspoň úrovni zaistenej smernicou Európskeho parlamentu a Rady č. 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov v rámci prvého piliera a Dohovorom Rady Európy o ochrane jednotlivcov pri automatizovanom spracovaní osobných údajov (dohovor 108).
S poľutovaním konštatujem, že Rada zbavila pôvodný návrh Komisie jeho obsahu a dosiahla politickú dohodu na úrovni najnižšieho spoločného menovateľa.
Je to cena za pravidlo jednomyseľnosti v Rade.
Úroveň ochrany údajov podľa tohto textu je minimálna a sú v nej veľké medzery.
V niektorých prípadoch sa dá pochybovať o tom, či vôbec dodržiava štandardy ustanovené dohovorom 108, najmä pokiaľ ide o zásadu proporcionality, ktorá je základným princípom ochrany údajov.
Z tohto dôvodu navrhujem niekoľko zásadných pozmeňujúcich a doplňujúcich návrhov v záujme riešenia otázok, ktoré boli vždy stredobodom záujmu vyjadrovaného Európskym parlamentom:
Zaistenie zásad proporcionality a obmedzenia účelu:
Článok 3 stanovuje podmienky obmedzenia účelu a proporcionality.
Zhromažďovanie osobných údajov musí byť v súlade s článkom 9 dohovoru 108 čestné a zákonné.
Ďalšie spracovanie by malo byť možné v konkrétnych prípadoch s cieľom zohľadniť špecifickú povahu policajnej a justičnej spolupráce, ale len ak je to zlučiteľné s účelmi, na ktoré sa údaje zhromaždili.
Článok 12 ods. d) však umožňuje použitie údajov na akýkoľvek iný účel, a to je príliš široké a neumožňuje plné dodržiavanie obmedzenia účelu.
Spravodajkyňa preto navrhuje, aby sa stanovili jasné a pevné obmedzenia vzťahujúce sa na akékoľvek ďalšie spracúvania.
Súhlas členského štátu, ktorý údaje prenáša, sa sám osebe nemôže považovať za dostatočný.
Okrem toho opakujem, že neverím, že v oblasti policajnej a justičnej spolupráce je možný skutočne slobodný a kvalifikovaný súhlas dotknutej osoby, a preto by nemal byť jediným kritériom na určovanie možnosti ďalšieho spracovania.
Citlivé údaje
Spracovanie osobitných kategórií údajov by malo byť skôr výnimkou ako pravidlom a malo by byť možné len vo veľmi prísnych a dobre vymedzených prípadoch stanovených zákonom.
Prenos údajov tretím krajinám
Privítala som opätovné zapracovanie článku 14 ods. 4, ktorý umožňuje posúdiť adekvátnosť úrovne ochrany zaistenej treťou krajinou.
Pre Európsky parlament to bola priorita.
Táto doložka však môže byť účinná len vtedy, ak adekvátnosť posudzuje nezávislý orgán a nie členský štát, ktorý údaje prenáša.
Prenos súkromným osobám
Počas rokovaní o smernici o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí Európsky parlament trval na tom, že vnútroštátne orgány by mali mať možnosť prístupu k údajom archivovaným súkromnými subjektmi.
Preto navrhujem zapracovanie tohto ustanovenia v súlade s našimi predchádzajúcimi správami.
Právo prístupu
Dotknutá osoba nemôže v plnej miere uplatniť svoje právo na opravu alebo na zákonný opravný prostriedok, ak nie je informovaná o účeloch, na ktoré sa s ňou súvisiace údaje spracúvajú.
Pracovná skupina a vnútroštátne orgány na ochranu údajov
Som prekvapená, že toto dôležité ustanovenie Rada vypustila v poslednej fáze diskusií.
Fórum vnútroštátnych a európskych orgánov dohľadu je nevyhnutné na zabezpečenie harmonizovaného uplatňovania rámcového rozhodnutia.
Takáto skupina existuje v prvom pilieri vo forme pracovnej skupiny podľa článku 29 a mala by tiež existovať v treťom pilieri.
Navrhujem preto opätovné vloženie článku, podľa ktorého sa zriaďuje pracovná skupina a jasne vymedzujú jej úlohy.
Úloha vnútroštátnych orgánov na ochranu údajov by sa navyše mala rozšíriť o konzultácie, pokiaľ ide o opatrenia týkajúce sa ochrany osobných údajov v policajnej a justičnej spolupráci rovnakým spôsobom, ako je to v prípade prvého piliera ustanovené v odseku 2 článku 28 smernice 95/46/ES.
POSTUP
Názov
Ochrana osobných údajov
Referenčné čísla
07315/2007 – C6-0115/2007 – 16069/2007 – C6-0010/2008 – KOM(2005)0475 – C6-0436/2005 – 2005/0202(CNS)
Dátum konzultácie s EP
13.12.2005
Gestorský výbor
dátum oznámenia na schôdzi
LIBE
15.1.2008
Výbor požiadan ý o stanovisko
dátum oznámenia na schôdzi
JURI
15.1.2008
Bez predloženia stanoviska
dátum rozhodnutia
JURI
18.4.2008
Spravodajkyňa
dátum menovania
Martine Roure
11.2.2008
Prerokovanie vo výbore
11.2.2008
27.2.2008
15.7.2008
Dátum prijatia
15.7.2008
Výsledok záverečného hlasovania
+:
–:
0:
38
1
Poslanci prítomní na záverečnom hlasovaní
Alexander Alvaro, Catherine Boursier, Emine Bozkurt, Philip Bradbourn, Mihael Brejc, Giuseppe Castiglione, Giusto Catania, Carlos Coelho, Esther De Lange, Gérard Deprez, Agustín Díaz de Mera García Consuegra, Bárbara Dührkop Dührkop, Claudio Fava, Armando França, Urszula Gacek, Kinga Gál, Patrick Gaubert, Jeanine Hennis-Plasschaert, Ewa Klamt, Magda Kósáné Kovács, Wolfgang Kreissl-Dörfler, Stavros Lambrinidis, Henrik Lax, Roselyne Lefrançois, Baroness Sarah Ludford, Viktória Mohácsi, Claude Moraes, Javier Moreno Sánchez, Martine Roure, Csaba Sógor, Vladimir Urutchev, Ioannis Varvitsiotis, Manfred Weber, Tatjana Ždanoka
Náhradníci prítomní na záverečnom hlasovaní
Edit Bauer, Simon Busuttil, Sophia in ‘t Veld, Sylvia-Yvonne Kaufmann, Antonio Masip Hidalgo, Bill Newton Dunn, Maria Grazia Pagano, Eva-Britt Svensson
Náhradníci (čl. 178 ods. 2) prítomní na záverečnom hlasovaní
Ioannis Kasoulides
