Deň Európskeho informačného centra
Budúcnosť Európy/európska integrácia
Slovensko
2010-12-06 - 15:29
Informačná kancelária Európskeho parlamentu a Zastúpenie Európskej komisie na Slovensku zorganizovali Deň Európskeho informačného centra (EIC).
Podujatie sa uskutočnilo 1. decembra 2010 pri príležitosti oslavy 4. výročia pôsobenia informačného centra na Slovensku.
Na oslave sa zúčastnilo viac ako 200 študentov z bratislavských základných a stredných škôl.
V EIC bol pre návštevníkov pripravený zaujímavý program.
Ráno privítali žiakov a pedagógov riaditeľ Informačnej kancelárie EP pán Róbert Hajšel a Andrea Elscheková-Matisová, vedúca Zastúpenia Európskej komisie na Slovensku.
Svoje úvodné slová adresovali mladým ľuďom a teda budúcim voličom, ktorí podľa slov p.
Hajšela budú rozhodovať vo voľbách do EP o tom, aké smerovanie bude mať EÚ v budúcnosti.
Zároveň obaja pripomenuli, ako je dôležité byť aktívnym Európanom.
Žiaci si pozreli videodokument o možnostiach mladých ľudí v Európskej únii.
Nasledovala prezentácia o kľúčových inštitúciách únie a jej histórii.
Vystúpenie kúzelníka Talostana bolo príjemným oživením "vzdelávacej časti" Dňa EIC.
Na záver si ôsmaci a deviataci z Evanjelického lýcea a ZŠ Sibírska v Bratislave testovali svoje vedomosti o Európskej únii a súťažili o drobné ceny.
Žiakom sa podľa ich vyhlásení Deň EIC páčil a zaujal ich najmä program celoživotného vzdelávania Erasmus.
Rovnako podobné iniciatívy zo strany EIC vítajú pedagógovia.
Oceňujú nové a veľmi užitočné informácie o inštitúciách a fungovaní EÚ.
Starší študenti majú možnosť získané vedomosti zúročiť aj na hodinách Náuky o spoločnosti.
Predpoludním čakal podobný program na bratislavských gymnazistov z Tomášikovej a Mokrohajskej ulice.
Navyše si pozreli dokument o fungovaní Európskeho parlamentu.
Popoludnie Dňa EIC patrilo seniorom, ktorí si prišli do Európskeho informačného centra zasúťažiť na tému Spoznávajme Európu.
20101202IPR05509
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
