Otázka na písomné zodpovedanie E-009544/2011
Komisii
článok 117 rokovacieho poriadku
Monika Flašíková Beňová (S&D)
(21. októbra 2011)
Vec: Návrh Komisie na znižovanie deficitu verejných financií
Európska komisia prišla s návrhom, aby sa od r.
2014 v bloku štrukturálnych fondov pre chudobnejšie regióny v súvislosti s novými pravidlami ekonomickej legislatívy sprísnili pravidlá rozpočtového deficitu.
Konkrétne by mala Komisia právomoc pozastaviť financovanie v prípade, ak zo strany členského štátu budú pozorované nezdravé makroekonomické aktivity či slabá administratívna kapacita.
Súčasne sa majú finančné prostriedky vyčlenené na obdobie 2014 − 2020 stať flexibilnejšími, čo v praxi znamená, že ak Komisia zistí, že postupy členského štátu nie sú správne, bude mať právomoc intervencie v podobe zmeny priorít.
Ide o sériu tzv. „cut off“ opatrení, ktoré sa majú vzťahovať aj na rybolov a rozvoj vidieka.
Akým spôsobom chce ale Komisia zabrániť tomu, aby to pri uplatňovaní týchto pravidiel nebol práve občan EÚ, kto doplatí na chyby svojej vlády?
