Situácia na Haiti znepokojuje poslancov
Humanitárna pomoc
Plenárne zasadnutie
2011-01-19 - 15:55
Rok po tragickom zemetrasení vládne na Haiti chaos.
Krajina stále funguje v núdzovom režime a obnova sa sotva začala.
Poslanci sa k aktuálnej situácii vyjadrili prostredníctvom uznesenia, v ktorom poukázali na obmedzenú schopnosť haitských orgánov reagovať na aktuálne problémy a vyjadrili obavu z eskalácie súčasnej politickej krízy.
Zároveň privítali úsilie humanitárnych organizácii a ocenili výsledky ich doterajšej činnosti.
Epidémia cholery odhalila temer úplnú neschopnosť zodpovedných orgánov na Haiti čeliť chorobe, ktorej sa za iných okolností dá ľahko predísť a je ľahko liečiteľná.
Podľa poslancov však poukázala aj na limity systému medzinárodnej pomoci v krajine, kde pôsobí až 12 000 humanitárnych organizácií.
Tie už "nesmú a nemôžu pokračovať v zmierňovaní nedostatkov haitského štátu alebo ho naďalej nahrádzať," uvádza sa v uznesení, podľa ktorého je potrebné hľadať dlhodobé riešenia.
Poslanci preto vyzvali vládu Haiti, aby si plnila svoje záväzky vyplývajúce z plánu národnej obnovy a posilnila autoritu štátu a jeho inštitúcií.
Poslanci tiež vyzdvihli činnosť humanitárnych organizácii, ktorá podľa nich nie je dostatočne viditeľná.
Mnohé situácie bolo pritom možné zvládnuť iba vďaka ich úsiliu.
Parlament preto v uznesení zdôraznil potrebu lepšieho informovania o ich aktivitách a doterajších úspechoch.
Stabilita a politická vôľa ako predpoklad obnovy
Parlament vyjadril hlboké znepokojenie nad súčasnou politickou krízou, ktorá vznikla v dôsledku sporných prezidentských a parlamentných volieb z novembra 2010.
Európska únia by mala urobiť "všetko, čo je v jej moci," aby podporila zákonný a transparentný volebný proces a zamedzila tak prehĺbeniu politickej krízy v krajine.
"Iba legitímne zvolený prezident a poslanci budú môcť prijať potrebné rozhodnutia" smerujúce k obnove krajiny, uvádza sa v uznesení.
20110119IPR11949 Text prijatého uznesenia bude dostupný na nasledujúcej stránke EP (zvoľte dátum 19.01.2011) Spoločný návrh uznesenia Uznesenie Európskeho parlamentu o nedávnom zemetrasení na Haiti (z 10. februára 2010)
SK
1
LINK
/activities/plenary/ta/calendar.do?language=SK
-//EP//TEXT MOTION P7-RC-2011-0023 0 NOT XML V0//SK
-//EP//TEXT TA P7-TA-2010-0015 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
