Podarí sa zvýšiť volebnú účasť vo voľbách v júni 2009?
Voľby 2009
Inštitúcie
2008-12-04 - 16:48
Koľko voličov pristúpi k urnám v roku 2009?
Napriek tomu, že Európsky parlament neustále posilňuje svoje právomoci, vo voľbách sa to príliš neprejavuje.
Od prvých priamych európskych volieb účasť neustále klesá.
Zo 62 % v roku 1979 tak v posledných voľbách pred štyrmi rokmi pristúpilo k urnám len 45,5 % voličov.
Najnižšiu účasť vôbec zaznamenalo Slovensko a Poľsko.
Podarí sa im v júni 2009 napraviť svoje renomé?
Voľby do Európskeho parlamentu v roku 2004 boli historické.
Po prvý krát rozhodovali o zložení Parlamentu aj krajiny bývalého východného bloku.
Práve nováčikovia však volebnou účasťou nepríjemne prekvapili.
Kým v pôvodných 15 krajinách EÚ prišiel k urnám približne rovnaký počet voličov ako v predchádzajúcich voľbách, krajiny Strednej a Východnej Európy celkový priemer v EÚ výrazne znížili.
Nie všetkých však možno hádzať do jedného vreca.
Maďarsko, Litva či Lotyšsko zaznamenali približne rovnakú volebnú účasť ako Holandsko, Portugalsko, Švédsko či Veľká Británia.
Celkovo tak k urnám pristúpilo 160 miliónov voličov.
Zvyšných 190 miliónov do volebných miestností nezavítalo.
Nezáujem Slovákov a Poliakov
Slovensko a Poľsko sa v ostatných európskych voľbách zviditeľnili negatívne.
Volebná účasť v krajine pod Tatrami dosiahla len 17 %, u jeho severného suseda to bolo o niečo viac - 21 %.
Aké sú príčiny tohto javu?
Slovenská poslankyňa zo skupiny ľudovcov a európskych demokratov Zita Pleštinská si myslí, že v celoštátnych médiách chýbali informácie o európskych otázkach.
Jej kolega Miroslav Mikolášik vidí problém niekde inde: "Obyvatelia Slovenska mali problém pochopiť, že len 14 poslancov z ich krajiny bude mať reálnu možnosť zastupovať ich vo veľkom meradle".
Poľský poslanec zo skupiny Únia za Európu národov Mieczysław Janowski skôr viní "slabú informovanosť o úlohe Európskeho parlamentu" a "negatívnu kampaň proti EÚ".
Zdvojnásobia účasť?
Všetci oslovení poslanci však pre budúcoročné voľby zostávajú optimistickí.
"V podstate dúfame, že zdvojnásobíme volebnú účasť z roku 2004," nádeja sa Miroslav Mikolášik.
Zita Pleštinská zas vidí priestor pre televíziu či noviny.
"Ak sa médiá nezamerajú na podstatu európskej politiky, naši občania zostanú skeptickí pokiaľ ide o účasť na európskych voľbách," dodáva.
Aj Mieczysław Janowski odhaduje účasť Poliakov na úrovni 40 %: "Občania EÚ z nových členských štátov do tej doby uvidia dopady európskych fondov a tak sa ochotnejšie zúčastnia budúcoročných volieb."
Podobný argument uvádza aj estónsky liberál Toomas Savi.
"Po piatich rokoch v Únii obyvatelia Estónska jasnejšie rozumejú tomu, o čo sa jedná v Európskom parlamente," uvádza.
20081201STO43289 Voľby do EP 1979 - 2009: Predseda Pöttering o európskych voľbách Parlament v roku 1979 a dnes Európske voľby v roku 2009 a vaše volebné právo Eurobarometer: Voľby 2009 (anglicky)
SK
1
PHOTO
20081124PHT42918.jpg
SK
2
LINK
/parliament/archive/staticDisplay.do?id=75&language=SK
SK
6
LINK
http://ec.europa.eu/public_opinion/archives/ebs/ebs_299_en.pdf
-//EP//TEXT IM-PRESS 20081120STO42657 0 NOT XML V0//SK
-//EP//TEXT IM-PRESS 20081107STO41554 0 NOT XML V0//SK
-//EP//TEXT IM-PRESS 20070927STO10902 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
