Barroso po druhý krát na čele Komisie
Vypočutia
Inštitúcie
2009-09-23 - 15:47
europarltv: Profil Josého Manuela Barrosa Európsky parlament zvolil 16. septembra 2009 Josého Manuela Barrosa za predsedu novej Európskej komisie.
Barroso v hlasovaní získal 382 hlasov, pričom 219 poslancov bolo proti a 117 hlasujúcich sa zdržalo.
Pôjde už o jeho druhé funkčné obdobie na tomto poste.
Bývalý portugalský premiér sa po prvýkrát na čelo Európskej komisie dostal v novembri 2004.
V polovici septembra 2009 získal mandát na ďalších päť rokov.
Predseda Európskeho parlamentu Jerzy Buzek po hlasovaní zdôraznil, že je to "ten správny výsledok pre Európu".
Ako ďalej dodal "už nie sme v politickom vákuu a predseda Barroso môže začať stavať na svojom podrobnom programe a vybudovať tím komisárov.
Európsky parlament ukázal, že má moc".
Barrosove priority
Barroso predstavil poslancom svoje priority deň pred hlasovaním.
Venovať by sa chcel obnove hospodárstva a sociálnemu trhu.
"Som odhodlaný bojovať proti sociálnemu dampingu," podčiarkol Barroso a oznámil, že navrhne zmenu smernice o pracovnom čase.
K ďalším prioritným oblastiam patrí aj vyrovnávanie platu mužov a žien a solidárnejší prístup v otázke rozpočtu EÚ.
Samotná únia by podľa neho mala mať "transparentnejší a účinnejší systém financovania svojich politík".
Barroso sa tiež vyslovil za užšiu spoluprácu Komisie a Parlamentu.
Hľadanie širšej podpory
Hoci bol Barroso kandidátom najväčšieho poslaneckého klubu v Parlamente Európskej ľudovej strany, o ďalšiu podporu sa chce uchádzať aj u iných politických skupín.
Európska politická rozmanitosť by s tak mala odraziť na zložení kolégia komisárov.
Isté zmeny sa dotknú rozdelenia portfólií pre nových eurokomisárov.
Po novom bude v Komisii zastúpený komisár pre spravodlivosť, základné práva a občianske slobody, ďalej komisár pre vnútorné veci a migráciu a napokon komisár pre klimatické zmeny.
Barroso bude tiež využívať služby "vedeckého poradcu pre výskum a inovácie".
Čo bude nasledovať
Predsedu Komisie Barrosa teraz čakajú rokovania s členskými štátmi o kandidátoch na komisárov.
Po zverejnení ich mien sa kandidáti presunú do Parlamentu, kde o svojej nominácii musia presvedčiť poslancov.
Na záver poslanci v hlasovaní rozhodnú, či nových komisárov na čele s Barrosom schvália.
20090921STO60932 europarltv: Rozhovor s Barrosom Európsky parlament schválil Barrosa za predsedu Komisie Jerzy Buzek o zvolení Barrosa (anglicky) Webstránka predsedu Komisie
SK
1
EUROPARL-TV
http://www.europarltv.europa.eu/swf/EmbedPlayer.swf?vid=b1933c9f-06c3-47ee-95c0-bca39449e728&cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=on
SK
2
LINK
http://www.europarltv.europa.eu/yourparliament.aspx?action=viewVideo&packageId=646deee2-40f9-4c9f-b6fb-cd6c5c577a82
SK
4
LINK
http://www.ep-president.eu/view/en/press/press_release/2009/2009-September/press_release-2009-September-12.html;jsessionid=A1B921B2E9E63DA4367A5D49B6115AEF
SK
5
LINK
http://ec.europa.eu/commission_barroso/president/index_en.htm#
-//EP//TEXT IM-PRESS 20090911IPR60583 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
