A6-0416/2007
5.11.2007
*
SPRÁVA
o návrhu rozhodnutia Rady a zástupcov vlád členských štátov, ktorí sa zišli na zasadnutí Rady zo 4. decembra 2006, o podpísaní a dočasnom uplatňovaní Euro-stredozemskej dohody o letectve medzi Európskym spoločenstvom a jeho členskými štátmi na jednej strane a Marockým kráľovstvom na strane druhej
(KOM(2006)0145 – C6‑0333/2007 – 2006/0048(CNS))
Výbor pre dopravu a cestovný ruch
Spravodajca:
Johannes Blokland
PE 382.507v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................9
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady a zástupcov vlád členských štátov, ktorí sa zišli na zasadnutí Rady, o podpísaní a dočasnom uplatňovaní Euro-stredozemskej dohody o letectve medzi Európskym spoločenstvom a jeho členskými štátmi na jednej strane a Marockým kráľovstvom na strane druhej
( KOM(2006)0145 – C6‑0333/2007 – 2006/0048(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2006)0145 ),
– so zreteľom na návrh rozhodnutia Rady a zástupcov vlád členských štátov, ktorí sa zišli na zasadnutí Rady zo 4. decembra 2006, o podpísaní a dočasnom uplatňovaní Euro-stredozemskej dohody o letectve medzi Európskym spoločenstvom a jeho členskými štátmi na jednej strane a Marockým kráľovstvom na strane druhej
Ú. v.
EÚ L 386, 29.12.2006, s.
55. ,
– so zreteľom na Euro-stredomorskú leteckú dohodu medzi Európskym spoločenstvom a jeho členskými štátmi na jednej strane a Marockým kráľovstvom na strane druhej
Ú. v.
EÚ L 386, 29.12.2006, s.
57. ,
– so zreteľom na článok 80 ods. 2 a článok 300 ods. 2 prvý pododsek prvá veta Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0333/2007 ),
– so zreteľom na článok 51 a článok 83 ods. 7 rokovacieho poriadku,
– so zreteľom na správu Výboru pre dopravu a cestovný ruch ( A6‑0416/2007 ),
1. schvaľuje uzavretie dohody;
2. poveruje svojho predsedu, aby túto pozíciu postúpil Rade, Komisii, vládam a parlamentom členských štátov a Marockého kráľovstva.
DÔVODOVÁ SPRÁVA
VÝCHODISKÁ
Európska komisia predložila v marci 2005 oznámenie o vzťahoch v oblasti letectva
Rozvoj vonkajšej politiky Spoločenstva v oblasti letectva, KOM(2005)0079 . , ktoré v tom istom roku nasledovali Závery Rady ministrov.
Tieto texty stanovujú ambiciózny akčný program na rozvoj vzťahov Spoločenstva v oblasti letectva a vymedzujú tri piliere, na ktorých sa európska politika zakladá:
1) záruka právnej bezpečnosti existujúcich bilaterálnych dohôd najmä prostredníctvom zahrnutia nových ustanovení o udeľovaní práv
Doložka spoločenstva o udeľovaní práv umožňuje všetkým prepravcom Spoločenstva so sídlom na území príslušného členského štátu, aby boli menovaní na prevádzku v zmysle tejto dohody. ; spoločné úsilie Komisie a členských štátov už prinieslo významné výsledky: 430 zmlúv členských štátov bolo zmenených v tomto zmysle.
2) väčší rozvoj spoločného európskeho vzdušného priestoru.
V rámci tohto priestoru susedné krajiny integrujú do svojich systémov veľkú časť predpisov EÚ, začínajúc pravidlami o bezpečnosti.
Významná dohoda sa uzavrela s krajinami západného Balkánu.
Dohoda s Marokom je druhou dohodou v rámci spoločného vzdušného priestoru a prvou, ktorá bola podpísaná s krajinou ležiacou mimo európskeho kontinentu.
Cieľom spoločného európskeho vzdušného priestoru je pokryť do roku 2010 všetky krajiny susediace s Úniou.
3) zriadenie systému nových globálnych dohôd o leteckej doprave s dvoma neoddeliteľnými cieľmi: otvorenie trhov, ktoré vytvorí nové ekonomické možnosti, a proces regulačnej konvergencie, ktorý zabezpečí uspokojivý rámec s dostatočne spravodlivými rovnoprávnymi podmienkami hospodárskej súťaže.
Táto dohoda o letectve je v zhode s privilegovaným partnerstvom vychádzajúcim z Barcelonského procesu medzi EÚ a susednými krajinami Stredozemia.
Kľúčovými cieľmi tohto partnerstva, ktoré sa konkretizovali touto dohodou, sú otvorenie trhov, rovnoprávne podmienky využívania ale aj posilnenie bezpečnosti, istoty, ochrany životného prostredia a podpora rozvoja odvetvia letectva v týchto krajinách.
Malo by sa uvažovať o podobných dohodách s niektorými ďalšími susedmi ES v Stredozemí, pričom by sa podľa potreby mali zohľadniť špecifiká jednotlivých krajín.
VÝVOJ A ZHRNUTIE DOHODY
Na základe mandátu udeleného Radou ministrov dopravy Európskej únie 10. decembra 2004 otvorila Komisia rokovania o euro-stredomorskej dohode o leteckej doprave s Marokom v máji 2005; uskutočnilo sa šesť kôl rokovaní.
Dohoda je tzv. globálnou dohodou.
Ide o dohodu o leteckej doprave novej generácie, rovnakého typu ako dohoda s USA, ktorá sa v súčasnosti dokončuje.
Bola podpísaná a parafovaná 12. decembra 2006, pričom sa zatiaľ uplatňuje dočasne a bude sa musieť uzavrieť na trvalo.
Dohoda sa neuspokojuje len s otvorením trhov, týka sa aj zbližovania právnych predpisov oboch strán všeobecne, najmä pokiaľ ide o kľúčové prvky európskych právnych predpisov o letectve, a zahŕňa aj otázky bezpečnosti, pravidlá hospodárstva a hospodárskej súťaže, kontroly letovej prevádzky a ochrany spotrebiteľa.
Obsahuje tiež ambiciózne ustanovenie o krížových investíciách na oboch brehoch Stredozemného mora.
Otvorenie trhov medzi Marokom a Európskou úniou sa uskutoční postupne.
Globálna dohoda pozostáva z dvoch fáz a nadobudne dočasnú účinnosť po jej podpísaní:
Fáza 1: Vo fáze 1 sa začína konvergencia právnych predpisov.
Zákaz štátnej pomoci a hlavné predpisy o hospodárskej súťaži sa tiež uplatňujú vo fáze 1.
V otázke prístupu na trh obsahuje fáza 1 tieto prvky:
Pre marockých dopravcov:
· neobmedzené 3. a 4. slobody medzi Marokom a Európskou úniou;
· právo vykonávať činnosť z ktoréhokoľvek miesta v Maroku do ktoréhokoľvek miesta v Európe.
Pre európskych dopravcov:
· neobmedzené 3. a 4. slobody medzi Európskou úniou a Marokom;
· právo vykonávať činnosť z ktoréhokoľvek miesta v Európe do ktoréhokoľvek miesta v Maroku:
Marocká letecká spoločnosť bude môcť napríklad lietať bez obmedzenia medzi Casablancou a Štokholmom alebo zriadiť novú linku medzi Marakéšom a Neapolom.
Administratívne konania sa znížia na minimum.
Fáza 2: Predpokladom vstupu do fázy 2 je uspokojivé uplatňovanie príslušnej európskej legislatívy zo strany Maroka.
Príslušná európska legislatíva znamená väčšinu z 28 nariadení a smerníc (napr. o sociálnej legislatíve, kontrole letovej prevádzky, zamietnutí nástupu do lietadla, obmedzení týkajúcich sa životného prostredia a hluku atď.)
V otázke prístupu na trh obsahuje fáza 2 tieto prvky:
Pre marockých dopravcov:
· dopravné práva vyplývajúce z 5. slobody v Európe
Pre európskych dopravcov:
· práva cestujúcich v leteckej doprave vyplývajúce z 5. slobody, do krajín mimo Maroka, ktoré pokrýva susedská politika;
· práva v nákladnej preprave vyplývajúce z 5. slobody do krajín mimo Maroka bez obmedzenia.
Marocká letecká spoločnosť bude môcť napríklad lietať medzi Casablancou a Madridom a potom pokračovať do Dublinu, pričom môže vziať na palubu cestujúcich medzi Madridom a Írskom.
Linka tak môže byť ziskovejšia.
Spoločný výbor: Od fázy 1 sa zriadi spoločný orgán EÚ – Maroko, ktorého úlohou bude diskutovať o uplatňovaní dohody a rozhodovať o tom, či je do dohody potrebné začleniť nové právne predpisy.
Účelom spoločného výboru bude rozvíjať dohodu a diskutovať o sociálnych dôsledkoch a prípadných hospodárskych otázkach týkajúcich sa vlastníctva a kontroly leteckých spoločností.
Stanovisko spravodajcu
Táto dohoda je prvou tzv. globálnou dohodou o letectve medzi Spoločenstvom a neeurópskou treťou krajinou.
Vypracovala sa v rámci európskej susedskej politiky, ktorej cieľom je posilniť vzťahy Spoločenstva s jeho susednými krajinami.
V niektorých otázkach zachádza táto dohoda ďalej než dohoda o letectve medzi EÚ a USA, ktorá má rovnakú štruktúru.
Z nich treba spomenúť najmä články o regulačnej spolupráci a investíciách.
Táto dohoda zahŕňa aktuálnu legislatívu EÚ z oblastí leteckej bezpečnosti, riadenia letovej prevádzky, životného prostredia, ochrany spotrebiteľa, počítačových rezervačných systémov a sociálnych otázok.
Jej súčasťou však nie je žiaden právny predpis EÚ o bezpečnosti, pretože signatári sa namiesto toho dohodli na spoločných normách v tejto oblasti.
Výsledkom tejto dohody je rozšírenie európskeho vnútorného trhu leteckej dopravy.
Mohlo by byť v záujme všetkých zúčastnených strán, pretože zväčšuje európsky trh osobnej a nákladnej leteckej dopravy.
Treba privítať, že Komisia má v úmysle uzavrieť podobné dohody s ďalšími susediacimi krajinami.
V súčasnosti existuje globálna dohoda s krajinami západného Balkánu a v blízkej budúcnosti sa začnú rokovania s Ukrajinou.
Neskôr by mali nasledovať rokovania s inými krajinami.
Budúce dohody budú pravdepodobne založené na tomto modeli.
Nemusíme pripomínať, že výsledky rokovaní o dohodách tohto typu závisia vo veľkej miere od znalostí a skúseností vyjednávačov.
Spravodajca by preto chcel vyzvať Komisiu a členské štáty, aby pri uskutočňovaní ďalších krokov v kontexte tejto dohody alebo pri rokovaniach o nových dohodách využili znalosti odvetvia leteckej dopravy EÚ.
Spravodajca zaujíma kladné stanovisko k dohode o leteckej doprave s Marockým kráľovstvom.
POSTUP
Názov
Euro-stredomorská dohoda o leteckej doprave medzi Európskym spoločenstvom a Marockým kráľovstvom
Referenčné čísla
KOM(2006)0145 - 2006/0048(CNS) - C6-0333/2007
Dátum konzultácie s EP
5.10.2007
Gestorský výbor
dátum oznámenia na schôdzi
TRAN
11.10.2007
Spravodajca
dátum menovania
Johannes Blokland
2.5.2006
Predchádzajúci spravodajca
Patrick Louis
Prerokovanie vo výbore
10.4.2007
Dátum prijatia
8.5.2007
Výsledok záverečného hlasovania
+:
–:
0:
31
1
Poslanci prítomní na záverečnom hlasovaní
Inés Ayala Sender, Etelka Barsi-Pataky, Arūnas Degutis, Christine De Veyrac, Saïd El Khadraoui, Robert Evans, Emanuel Jardim Fernandes, Mathieu Grosch, Georg Jarzembowski, Stanisław Jałowiecki, Dieter-Lebrecht Koch, Sepp Kusstatscher, Bogusław Liberadzki, Eva Lichtenberger, Erik Meijer, Josu Ortuondo Larrea, Willi Piecyk, Reinhard Rack, Gilles Savary, Brian Simpson, Renate Sommer, Dirk Sterckx, Ulrich Stockmann, Silvia-Adriana Ţicău, Georgios Toussas
Náhradníci prítomní na záverečnom hlasovaní
Zsolt László Becsey, Johannes Blokland, Philip Bradbourn, Elisabeth Jeggle, Antonio López-Istúriz White, Leopold Józef Rutowicz, Salvatore Tatarella
