"Korupcia ubližuje chudobným", tvrdí správa EP o rozvojovej pomoci
Vývoj a spolupráca
2006-04-06 - 13:16
Rozvojová pomoc má odstrániť chudobu, nie pomáhať skorumpovaným vládam
Podľa odhadov stojí korupcia africké ekonomiky ročne viac ako 25% hrubého domáceho produktu.
Vzhľadom na fakt, že Európska Únia je najväčším svetovým poskytovateľom rozvojovej pomoci, vyzývajú poslanci na prísnejšie opatrenia v oblasti boja proti tomuto fenoménu, ako aj na lepšiu kontrolu poskytnutých príspevkov.
Text prijatej správy požaduje napríklad zavedenie "čierneho zoznamu" krajín so skorumpovaným režimom a ich predstaviteľov, ktorý by mal bankám zabrániť požičiavať týmto režimom a ich zástupcom veľké finančné čiastky.
Vyzýva tiež na väčšiu transparentnosť podpory poskytovanej Európskou Úniou, vrátane zverejňovania príslušných informácií o financiách, ktoré už primajúca krajina použila.
Pomoc by mala byť vždy vyčlenená na konkrétny sektor a sprevádzaná politickým dialógom zameraným na zníženie rizika korupcie, tvrdia poslanci.
V tejto súvislosti tiež schválený text konštatuje, že najväčšie riziko korupcie existuje v procese zadávania verejných zákaziek a v dôsledku toho by mala byť hlavnou prioritou podpora transparentných pravidiel a postupov.
Ďalej podotýka, že v boji proti korupcii môže hrať pozitívnu úlohu veľa účastníkov, vrátanie politikov, vládnych úradníkov, občianskej spoločnosti, médií, nadnárodných a zahraničných sponzorov a zdôrazňuje potrebu podporiť národné parlamenty v rozvojových krajinách v ich rozpočtových právomociach.
Správa vyzýva všetky členské štáty EÚ, aby ratifikovali Dohovor OSN proti korupcii z roku 2003 a Dohovor OECD o boji proti podplácaniu zahraničných verejných činiteľov.
Z krajín Únie ratifikovali Dohovor OSN doposiaľ len Maďarsko a Francúzsko.
Druhý zo spomínaných dohovorov už ratifikovali všetky členské krajiny EÚ okrem Malty, Litvy a Lotyšska.
20060331IPR06930 Konečné znenie prijatého textu nájdete po jeho publikovaní na stránke:
SK
1
PHOTO
20060405PHT07089.jpg
SK
2
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
