KONEČNÉ ZNENIE
A6-0065/2004
6.12.2004
SPRÁVA
o pokroku Bulharska na ceste k pristúpeniu
(KOM(2004)0657 – C6‑0150/2004 – 2004/2183(INI))
Výbor pre zahraničné veci
Spravodajca:
Geoffrey Van Orden
PR_INI_art45
PE 347.309v01-00
OBSAH
NÁVRH UZNESENIA EURÓPSKEHO PARLAMENTU.........................................................3
STANOVISKO VÝBORU PRE ROZPOČET............................................................................6
POSTUP.....................................................................................................................................8
NÁVRH UZNESENIA EURÓPSKEHO PARLAMENTU
o pokroku Bulharska na ceste k pristúpeniu
( KOM(2004)0657 - C6-0150/2004 - 2004/2183(INI) )
Európsky parlament,
– so zreteľom na pravidelnú správu Európskej komisie za rok 2004 o pokroku Bulharska na ceste k pristúpeniu a strategický dokument ( KOM(2004)0657 - C6-0150/2004 ),
– so zreteľom na prijaté závery predsedníctva Európskej rady, ktorá sa konala v Kodani dňa 12. a 13. decembra 2002, v Solúne dňa 19. a 20. júna 2003 a v Bruseli dňa 12. a 13. decembra 2003,
– so zreteľom na jeho uznesenia a správy predkladané od začiatku prístupového procesu,
– so zreteľom na článok 45 rokovacieho poriadku,
– so zreteľom na správu Výboru pre zahraničné veci a stanovisko Výboru pre rozpočet ( A6‑0065/2004 ),
A. keďže Bulharsko je súčasťou prebiehajúce nezvratného procesu rozširovania, ktorý je otvorený pre všetkých,
B. keďže prístupový proces musí byť založený na princípe „vlastných zásluh“ a časový harmonogram pristúpenia Bulharska nie je spätý s prístupovým procesom ostatných kandidátskych krajín, Bulharsko by malo vstúpiť do EÚ na základe samostatnej zmluvy o pristúpení.
C. keďže Bulharsko plynulo napreduje na ceste k pristúpeniu k Európskej únii, pričom predbežne uzavrelo všetkých 31 rokovacích kapitol a uberá sa preto správnym smerom na ceste, ktorá sa zavŕši pristúpením v januári 2007,
1. víta prijaté závery Európskej komisie, v ktorých sa uvádza, že Bulharsko úspešne pokračuje v plnení kodanských politických kritérií, že sa opäť výrazne zlepšili jeho hospodárske štruktúry a výkon, a že zosúlaďovaním a plnením záväzkov Bulharsko smeruje k pristúpeniu v rámci navrhovaného časového rámca;
2. dôrazne podporuje pokračujúcu reformu verejnej správy v Bulharsku a úpravu zákona o štátnej správe, ktoré posilňujú princíp zásluh;
3. víta smerovanie výrazne zvýšených zdrojov do reformy súdnictva a požaduje vykonania ďalších posilnených opatrení na boj proti organizovanému zločinu a korupcii, ako aj obchodovaniu s ľuďmi; nalieha na bulharské orgány, aby vykonali účinné opatrenia na zamedzenie zneužívania moci zo strany štátnych úradov vo vzťahu k osobám, ktoré vstupujú na územie Bulharska, alebo ním prechádzajú; vyzýva Bulharsko, aby ďalej vyvíjalo úsilie s cieľom zlepšiť podmienky policajnej väzby prostredníctvom primeraných školení pre policajtov;
4. vyzýva Bulharsko, aby prostredníctvom vytvorenia spoľahlivej databázy pre zneužité a hľadané osoby ako aj spoľahlivého systému ochrany svedkov vyvinulo ďalšie účinné snahy na zamedzenie obchodovania s ľuďmi, predovšetkým so ženami a deťmi;
5. vyjadruje uznanie Bulharsku v jeho úsilí o rozvoj rámca na riešenie problémov, ktoré sa dotýkajú menšín; vyzýva Bulharsko, aby sa za podpory rozsiahlejších cielených opatrení Európskej komisie rozhodne usilovalo o urýchlenie integrácie Rómov do spoločnosti, najmä prostredníctvom príležitostí na vzdelávanie a pracovných príležitostí, zlepšených podmienok pre život a prístupu k zdravotníckej starostlivosti a plánovaniu rodičovstva, pričom bude súčasne uznávať potrebu, že sa Rómovia musia v rámci týchto oblastí sami chopiť zodpovednosti;
6. víta pokrok v oblasti starostlivosti o deti, ale zároveň požaduje objasnenie a posilnenie vládnych právomocí v rámci samostatného úradu s dostatočnými zdrojmi, väčšiu transparentnosť v systéme medzinárodnej adopcie a výrazné zlepšenie situácie detí umiestnených v inštitúciách a osobitných školách; vyzýva Bulharsko, aby venovalo osobitnú pozornosť situácii osôb umiestnených orgánmi verejnej moci v domovoch pre dospelých s mentálnym postihnutím;
7. podporuje závery Komisie, v ktorých sa uvádza, že Bulharsko je fungujúcim trhovým hospodárstvom a vyslovuje pochvalu trvalého rastu HDP v tejto krajine, výrazné zníženie miery nezamestnanosti a rekordnú úroveň zahraničných priamych investícií, pričom konštatuje, že nezamestnanosť je stále vysoká, mnoho ľudí neočakáva zlepšenie svojej ekonomickej situácie a odliv vysokokvalifikovaných ľudí do zahraničia, ako aj nízka mobilita miestnych pracovných síl spôsobuje nedostatok pracovných síl v niektorých kľúčových odvetviach;
8. vyjadruje uznanie Bulharsku v jeho úsilí o vytváranie administratívnych kapacít na vykonávanie acquis a konštatuje, že sa nachádza na ceste skorého zavŕšenia požadovanej transpozície legislatívy;
9. poukazuje na skutočnosť, že celková predvstupová finančná pomoc poskytnutá Bulharsku v rokoch 2000 - 2004 dosiahla výšku 178 miliónov eur od Phare, 57,6 miliónov eur od SAPARD a od 93 do 127 miliónov od ISPA; podporuje rozhodnutie o poskytnutí dodatočného financovania prostredníctvom Phare vo výške 550 miliónov eur pre obdobie rokov 2000 -2009 na pomoc pri vyraďovaní jadrovej elektrárne v Kozloduy z prevádzky;
10. vyzýva Komisiu na zlepšenie účelového využívania a hospodárenia s finančnými prostriedkami Spoločenstva, aby sa využívali čo najefektívnejšie;
11. uisťuje Bulharsko, že Európsky parlament bude pokračovať v monitorovaní ďalšieho pokroku Bulharska v jeho prípravách na pristúpenie;
12. vyzýva Radu a Komisiu, aby ocenili pokrok a úspechy Bulharska v jeho prípravách tým, že umožnia zachovať princíp „vlastných zásluh“ a uzavrie zmluvu o pristúpení čo najskôr v roku 2005, pokiaľ možno začiatkom jari, čím umožní zachovanie časového plánu ratifikácie a pristúpenie Bulharska k 1. januáru 2007;
13. vyzýva Radu a Komisiu, aby po uzavretí zmluvy o pristúpení preskúmali možnosti zvýšenia predvstupovej finančnej pomoci;
14. vyjadruje hlboké znepokojenie nad závažnou situáciou bulharských a palestínskych zdravotníkov, ktorí boli v roku 1999 zatknutí ako podozriví z trestného činu, a nad ktorými bol 6. mája 2004 vynesený rozsudok smrti; je presvedčený o tom, že Líbia môže ešte pred odvolacím konaním dospieť na základe opätovného posúdenia predložených dôkazov k záveru, že by sa ich čo najskorším prepustením učinilo zadosť spravodlivosti;
15. poveruje predsedu Parlamentu, aby toto uznesenie postúpil Rade, Komisii a vláde a parlamentu Bulharska.
25.11.2004
STANOVISKO VÝBORU PRE ROZPOČET
pre Výbor pre zahraničné veci
o pokroku Bulharska v prípravách na jeho prijatie do EÚ
( KOM(2004)0657 - C6-0150/2004 - 2004/2183(INI) )
Navrhovateľka:
Bárbara Dührkop Dührkop
NÁVRHY
Výbor pre rozpočet vyzýva Výbor pre zahraničné veci ako gestorský výbor, aby do svojho návrhu uznesenia začlenil tieto návrhy:
Finančné aspekty
1. poukazuje na skutočnosť, že celková predvstupová finančná pomoc poskytnutá Bulharsku v rokoch 2000 - 2004 dosiahla výšku 178 miliónov eur od Phare, 57,6 miliónov eur od SAPARD a od 93 do 127 miliónov od ISPA; podporuje rozhodnutie o poskytnutí dodatočného financovania prostredníctvom Phare vo výške 200 miliónov eur pre obdobie rokov 2000 - 2006 na pomoc pri vyraďovaní jadrovej elektrárne v Kozloduy z prevádzky;
2. opätovne zdôrazňuje význam včasnej a efektívnej implementácie programu SAPARD a projektov financovaných v rámci Phare a ISPA;
3. v zásade víta určenie nového rámca financovania vstupu Bulharska, ktorý bol vymedzený na jar 2004; so záujmom konštatuje, že prístup Komisie zameraný na obmedzenie tohto finančného balíčka na obdobie troch rokov po vstupe Bulharska do EÚ (2007 - 2009) s cieľom umožniť jeho prispôsobenie budúcim reformám politík v dôsledku podstatných zmien v budúcich finančných výhľadoch;
4. znova poukazuje na skutočnosť, že finančná pomoc bude závisieť od dohody o novom finančnom výhľade po roku 2006 a od úprav finančných výhľadov;
5. považuje za nekonzistentné s týmto prístupom, ak Komisia napriek týmto známym obmedzeniam stále formuluje vyhlásenia o zavedení priamych platieb do poľnohospodárstva pre Bulharsko až do roku 2016;
6. zdôrazňuje, že súčasný finančný výhľad končí už v roku 2006, takže základné zmeny vo finančnom rámci únie by mohli vstúpiť do platnosti na začiatku roku 2007.
POSTUP
Názov
Pokrok Bulharska v prístupovom procese
Referenčné čísla
KOM(2004)0657 – C6-0150/2004 - 2004/2183(INI)
Gestorský výbor
AFET
Rozšírená spolupráca
Navrhovateľka:
Bárbara Dührkop Dührkop
dátum vymenovania
26.10.2004
Prerokované vo výbore
24.11.2004
Dátum schválenia návrhov
24.11.2004
Výsledok konečného hlasovania
za:
24
proti:
1
zdržal (i) sa:
1
Poslanci prítomní na konečnom hlasovaní
Simon Busuttil, Gérard Deprez, Brigitte Douay, Den Dover, Hynek Fajmon, Markus Ferber, Salvador Garriga Polledo, Neena Gill, Louis Grech, Nathalie Griesbeck, Anne Elisabet Jensen, Alain Lamassoure, Janusz Lewandowski, Vladimír Maňka, Jan Mulder, Gérard Onesta, Antonis Samaras, Esko Seppänen, László Surján, Helga Trüpel, Kyösti Tapio Virrankoski, Ralf Walter, Marilisa Xenogiannakopoulou
Zástupcovia prítomní na konečnom hlasovaní
Mairead McGuinness, José Albino Silva Peneda, Margarita Starkevičiūtė
Zástupcovia (čl. 178 ods. 2) prítomní na konečnom hlasovaní
POSTUP
Názov
Pokrok Bulharska v prístupovom procese
Referenčné čísla
2004/2183(INI)
Základ v rokovacom poriadku
Rule 45
Gestorský výbor dátum oznámenia v pléne
AFET 18.11.2004
Výbor požiadaný o stanovisko dátum oznámenia v pléne
DEVE 18.11.2004
INTA 18.11.2004
BUDG 18.11.2004
CONT 18.11.2004
ECON
18.11.2004
EMPL 18.11.2004
ENVI 18.11.2004
ITRE
18.11.2004
IMCO 18.11.2004
TRAN 18.11.2004
REGI 18.11.2004
AGRI 18.11.2004
PECH 18.11.2004
CULT 18.11.2004
JURI 18.11.2004
LIBE 18.11.2004
AFCO 18.11.2004
FEMM 18.11.2004
PETI 18.11.2004
Bez predloženia stanoviska(-ísk) dátum rozhodnutia
DEVE 6.10.2004
INTA 18.11.2004
CONT 30.11.2004
ECON 25.10.2004
EMPL 2.12.2004
ENVI 30.11.2004
ITRE 26.10.2004
IMCO 23.11.2004
TRAN 23.11.2004
REGI 24.11.2004
AGRI 23.11.2004
PECH 25.11.2004
CULT 25.11.2004
JURI 24.11.2004
LIBE 10.11.2004
AFCO 26.10.2004
FEMM 25.11.2004
PETI 2.12.2004
Rozšírená spolupráca dátum oznámenia v pléne
Ďalší(-ie) návrh(-y) odporúčania(-í) zahrnutý(-é) v správe
Spravodajkyňa dátum vymenovania
Geoffrey Van Orden 13.9.2004
Predchádzajúci spravodajca
Prerokované vo výbore
24.11.2004
30.11.2004
Dátum prijatia
30.11.2004
Výsledok konečného hlasovania
za:
proti:
zdražal (i) sa:
72
3
1
Poslanci prítomní na konečnom hlasovaní
Panagiotis Beglitis, Bastiaan Belder, Monika Beňová, Emma Bonino, André Brie, Elmar Brok, Philip Claeys, Simon Coveney, Véronique De Keyser, Giorgos Dimitrakopoulos, Camiel Eurlings, Anna Elzbieta Fotyga, Jas Gawronski, Maciej Marian Giertych, Ana Maria Gomes, Alfred Gomolka, Klaus Hänsch, Richard Howitt, Anna Ibrisagic, Toomas Hendrik Ilves, Ville Itälä, Jelko Kacin, Georgios Karatzaferis, Ioannis Kasoulides, Helmut Kuhne, Joost Lagendijk, Vytautas Landsbergis, Armin Laschet, Cecilia Malmström, Francisco José Millán Mon, Philippe Morillon, Pierre Moscovici, Annemie Neyts-Uyttebroeck, Baroness Nicholson of Winterbourne, Raimon Obiols i Germà, Vural Öger, Cem Özdemir, Justas Vincas Paleckis, Tobias Pflüger, João de Deus Pinheiro, Miroslaw Mariusz Piotrowski, Paweł Bartłomiej Piskorski, Lydie Polfer, Bernd Posselt, Michel Rocard, Libor Rouček, José Ignacio Salafranca Sánchez-Neyra, György Schöpflin, Gitte Seeberg, Marek Maciej Siwiec, Ursula Stenzel, István Szent-Iványi, Konrad Szymański, Antonio Tajani, Paavo Väyrynen, Inese Vaidere, Geoffrey Van Orden, Ari Vatanen, Jan Marinus Wiersma, Karl von Wogau, Luis Yanez-Barnuevo García, Josef Zieleniec
Zástupcovia prítomní na konečnom hlasovaní
Irena Belohorská, Alexandra Dobolyi, Árpád Duka-Zólyomi, Michael Gahler, Milan Horáček, Marie Anne Isler Béguin, Erik Meijer, Pasqualina Napoletano, Doris Pack, Athanasios Pafilis, Miguel Portas, Bogusław Rogalski, Inger Segelström, María Elena Valenciano Martínez-Orozco
Zástupcovia (čl. 178 ods. 2) prítomní na konečnom hlasovaní
Ljudmila Novak
Dátum predloženia - A6
6.12.2004
A6-0065/2004
Poznámky
...
