A7-0003/2012
9.1.2012
***I
SPRÁVA
o návrhu nariadenia Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie falšovania a pirátstva
(COM(2011)0288 – C7‑0136/2011 – 2011/0135(COD))
Výbor pre právne veci
Spravodajca:
Antonio Masip Hidalgo
PE 474.085v03-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] . [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
STANOVISKO Výboru pre vnútorný trh a ochranu spotrebiteľa ...........30
STANOVISKO Výboru pre kultúru a vzdelávanie ............................................47
POSTUP...................................................................................................................................65
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie falšovania a pirátstva
( COM(2011)0288 – C7‑0136/2011 – 2011/0135(COD) )
(Riadny legislatívny postup: prvé čítanie)
Európsky parlament,
– so zreteľom na návrh Komisie pre Európsky parlament a Radu ( COM(2011)0288 ),
– so zreteľom na článok 294 ods. 2 a články 114 a 118 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7‑0136/2011 ),
– so zreteľom na článok 294 ods. 3 Zmluvy o fungovaní EÚ,
– so zreteľom na stanovisko Európskeho hospodárskeho a sociálneho výboru z 21. septembra 2011
Ú. v.
EÚ C 0, 0.0.0000, s.
0./Zatiaľ neuverejnené v úradnom vestníku. ,
– so zreteľom na záväzok zástupcu Rady, vyjadrený v liste z 21. decembra 2011, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
– so zreteľom na článok 55 rokovacieho poriadku,
– so zreteľom na správu Výboru pre právne veci a stanoviská Výboru pre vnútorný trh a ochranu spotrebiteľa a Výboru pre kultúru a vzdelávanie ( A7-0003/2012 ),
1. prijíma nasledujúcu pozíciu v prvom čítaní;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Návrh nariadenia
Názov
Text predložený Komisiou
Pozmeňujúci a doplňujúci návrh
Návrh Nariadenie Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie falšovania a pirátstva
Návrh Nariadenie Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) úlohami súvisiacimi s presadzovaním práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie porušovania práv duševného vlastníctva
Pozmeňujúci a doplňujúci návrh
2
Návrh nariadenia
Odôvodnenie 3
Text predložený Komisiou
Pozmeňujúci a doplňujúci návrh
(3) V rámci úsilia o splnenie cieľov stratégie Európa 2020 1 je nevyhnutné pristupovať k právam duševného vlastníctva racionálne, harmonizovane a progresívne.
(3) V rámci úsilia o splnenie cieľov stratégie Európa 2020 vrátane Digitálnej agendy pre Európu 1 je nevyhnutné pristupovať k právam duševného vlastníctva racionálne, harmonizovane a progresívne.
________________
1 COM(2010)0245 , 26.8.2010.
Pozmeňujúci a doplňujúci návrh
3
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) Neustále zvyšovanie počtu porušení práv duševného vlastníctva je skutočnou hrozbou nielen pre hospodárstvo Únie, ale aj pre zdravie a bezpečnosť jej spotrebiteľov.
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na európskej a celosvetovej úrovni.
(4) Neustále zvyšovanie počtu porušení práv duševného vlastníctva je skutočnou hrozbou nielen pre hospodárstvo Únie, ale v mnohých prípadoch aj pre zdravie a bezpečnosť jej spotrebiteľov.
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na vnútroštátnej, európskej a celosvetovej úrovni.
Pozmeňujúci a doplňujúci návrh
4
Návrh nariadenia
Odôvodnenie 5
Text predložený Komisiou
Pozmeňujúci a doplňujúci návrh
(5) V súvislosti s celkovou stratégiou v oblasti práv duševného vlastníctva uvedenou v uznesení Rady z 25. novembra 2008 o všeobecnom európskom pláne pre boj proti falšovaniu a autorskému pirátstvu vyzvala Rada Komisiu, aby uviedla do činnosti európske stredisko pre sledovanie falšovania a pirátstva (ďalej len „stredisko pre sledovanie“) .
Komisia preto vytvorila sieť odborníkov z verejného a súkromného sektora a opísala jej úlohy v oznámení s názvom Zvyšovanie účinnosti presadzovania práv duševného vlastníctva na vnútornom trhu.
(5) V súvislosti s celkovou stratégiou v oblasti práv duševného vlastníctva uvedenou v uznesení Rady z 25. septembra 2008 o všeobecnom európskom pláne pre boj proti falšovaniu a autorskému pirátstvu vyzvala Rada Komisiu, aby uviedla do činnosti európske stredisko pre sledovanie falšovania a pirátstva.
Komisia preto vytvorila sieť odborníkov z verejného a súkromného sektora a opísala jej úlohy v oznámení s názvom Zvyšovanie účinnosti presadzovania práv duševného vlastníctva na vnútornom trhu.
Týmto nariadením sa mení názov európskeho strediska pre sledovanie falšovania a autorského pirátstva na európske stredisko pre sledovanie porušovania práv duševného vlastníctva (ďalej len „stredisko pre sledovanie“).
Pozmeňujúci a doplňujúci návrh
5
Návrh nariadenia
Odôvodnenie 6
Text predložený Komisiou
Pozmeňujúci a doplňujúci návrh
(6) V oznámení sa uvádza, že stredisko pre sledovanie by sa malo stať ústredným miestom zhromažďovania, monitorovania a poskytovania informácií a údajov súvisiacich so všetkými porušeniami práv duševného vlastníctva.
Malo by sa stať platformou spolupráce zástupcov vnútroštátnych orgánov a zainteresovaných strán s cieľom vymieňať myšlienky a odborné poznatky o najlepších postupoch , vypracúvať spoločné stratégie presadzovania práv a vydávať odporúčania pre politikov.
V oznámení sa bližšie určovalo, že stredisko pre sledovanie by hostili a spravovali útvary Komisie.
(6) V oznámení sa uvádza, že stredisko pre sledovanie by sa malo stať ústredným miestom zhromažďovania, monitorovania a poskytovania informácií a údajov súvisiacich so všetkými porušeniami práv duševného vlastníctva.
Malo by sa stať platformou spolupráce zástupcov vnútroštátnych orgánov a zainteresovaných strán s cieľom vymieňať si myšlienky a odborné poznatky o najlepších postupoch a vydávať odporúčania týkajúce sa spoločných stratégií presadzovania práv pre politikov.
V oznámení sa bližšie určovalo, že stredisko pre sledovanie by hostili a spravovali útvary Komisie.
Pozmeňujúci a doplňujúci návrh
6
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) Vo svojom uznesení o presadzovaní práv duševného vlastníctva na vnútornom trhu z 1. marca 2010 Rada vyzvala Komisiu, členské štáty a priemyselné odvetvia, aby stredisku pre sledovanie poskytovali dostupné spoľahlivé a porovnateľné údaje o falšovaní a pirátstve a aby v rámci tohto strediska spoločne vypracovali a schválili plány získavania ďalších informácií.
Rada takisto vyzvala stredisko pre sledovanie, aby každý rok zverejnilo komplexnú výročnú správu, ktorá bude zahŕňať rozsah pôsobnosti, spektrum a hlavné charakteristiky falšovania a pirátstva, ako aj ich vplyv na vnútorný trh.
Táto výročná správa by sa mala v rámci obmedzení vyplývajúcich z právnych predpisov o ochrane údajov, rozsahu, spektra a základných charakteristík falšovania a pirátstva, ako aj ich vplyvu na vnútorný trh pripravovať na základe informácií, ktoré poskytnú orgány členských štátov, Komisia a súkromný sektor.
(7) Vo svojom uznesení o presadzovaní práv duševného vlastníctva na vnútornom trhu z 1. marca 2010 Rada vyzvala Komisiu, členské štáty a priemyselné odvetvia, aby stredisku pre sledovanie poskytovali dostupné spoľahlivé a porovnateľné údaje o falšovaní a pirátstve a aby v rámci tohto strediska spoločne vypracovali a schválili plány získavania ďalších informácií.
Rada takisto vyzvala stredisko pre sledovanie, aby každý rok zverejnilo komplexnú výročnú správu, ktorá bude zahŕňať rozsah pôsobnosti, spektrum a hlavné charakteristiky falšovania a pirátstva, ako aj ich vplyv na vnútorný trh.
Táto výročná správa by sa mala v rámci obmedzení vyplývajúcich z právnych predpisov o ochrane údajov, rozsahu, spektra a základných charakteristík falšovania a pirátstva, ako aj ich vplyvu na vnútorný trh pripravovať na základe informácií, ktoré poskytnú orgány členských štátov, Komisia a súkromný sektor.
Rada tiež uznala, že je dôležité rozvíjať nové konkurenčné obchodné modely, ktoré rozširujú legálnu ponuku kultúrneho a kreatívneho obsahu, a zároveň predchádzať porušovaniu práv duševného vlastníctva a bojovať proti nemu, pretože ide o nevyhnutné prostriedky na podporu hospodárskeho rastu, zamestnanosti a kultúrnej rozmanitosti.
Pozmeňujúci a doplňujúci návrh
7
Návrh nariadenia
Odôvodnenie 9a (nové)
Text predložený Komisiou
Pozmeňujúci a doplňujúci návrh
(9a) Európsky parlament vo svojom odporúčaní z 26. marca 2009 o posilňovaní bezpečnosti a základných slobôd na internete 1 odporučil Rade, aby zachovala úplný a bezpečný prístup na internet a súčasne podporovala spoluprácu medzi súkromným a verejným sektorom v oblasti zlepšovania spolupráce pri presadzovaní práva.
________________
1 Ú. v.
EÚ C 117 E, 6.5.2010, s.
206.
Pozmeňujúci a doplňujúci návrh
8
Návrh nariadenia
Odôvodnenie 10a (nové)
Text predložený Komisiou
Pozmeňujúci a doplňujúci návrh
(10a) Európsky parlament vo svojom uznesení z 12. mája 2011 o uvoľnení potenciálu kultúrneho a kreatívneho priemyslu 1 naliehavo žiadal Komisiu, aby vzala do úvahy špecifické problémy, s ktorými sa stretávajú malé a stredné podniky, pokiaľ ide o uplatňovanie ich práv duševného vlastníctva, a aby podporovala osvedčené postupy a účinné metódy dodržiavania týchto práv.
__________________
1 Prijaté texty, P7_TA(2011)0240 .
Pozmeňujúci a doplňujúci návrh
9
Návrh nariadenia
Odôvodnenie 10b (nové)
Text predložený Komisiou
Pozmeňujúci a doplňujúci návrh
(10b) Európsky parlament vo svojom uznesení zo 6. júla 2011 o komplexnom prístupe k ochrane osobných údajov v Európskej únii 1 vyzval Komisiu, aby zabezpečila plnú mieru harmonizácie a právnu istotu, ktorou sa zabezpečí za každých okolností jednotná a vysoká miera ochrany jednotlivcov.
________________
1 Prijaté texty, P7_TA(2011)0323 .
Pozmeňujúci a doplňujúci návrh
10
Návrh nariadenia
Odôvodnenie 14
Text predložený Komisiou
Pozmeňujúci a doplňujúci návrh
(14) Tieto úlohy by sa mali týkať všetkých práv duševného vlastníctva, na ktoré sa vzťahujú právne predpisy Únie alebo príslušného členského štátu v tejto oblasti , keďže ich porušovanie sa často týka celého balíka práv duševného vlastníctva.
Okrem toho sú pre celú škálu práv duševného vlastníctva potrebné údaje a výmena najlepších postupov, aby sa získal celkový prehľad o stave a umožnilo stanovenie komplexných stratégií na obmedzenie porušení práv duševného vlastníctva.
Preto by sa mal mandát úradu v súvislosti s týmito úlohami rozšíriť, aby zahŕňal aj ochranu patentov, autorských práv a súvisiacich práv, ako aj zemepisných označení.
(14) Tieto úlohy by sa mali týkať všetkých práv duševného vlastníctva, na ktoré sa vzťahuje smernica 2004/48/ES , keďže ich porušovanie sa často týka celého radu práv duševného vlastníctva.
Okrem toho sú pre celú uvedenú škálu práv duševného vlastníctva potrebné údaje a výmena najlepších postupov, aby sa získal celkový prehľad o stave a umožnilo stanovenie komplexných stratégií na obmedzenie porušení práv duševného vlastníctva.
Pozmeňujúci a doplňujúci návrh
11
Návrh nariadenia
Odôvodnenie 17
Text predložený Komisiou
Pozmeňujúci a doplňujúci návrh
(17) Úrad by mal byť fórom, v rámci ktorého by sa mali stretávať verejné orgány a súkromný sektor, zabezpečujúcim zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a porušeniach týchto práv, stanovovaní najlepších postupoch a stratégií v oblasti ochrany práv duševného vlastníctva a zvyšujúcim verejnú informovanosť o vplyve porušení práv duševného vlastníctva.
Okrem toho by mal úrad plniť dodatočné úlohy, napr. prispievať k pochopeniu hodnoty práv duševného vlastníctva, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva prostredníctvom vhodných opatrení v oblasti odbornej prípravy, rozširovať poznatky o technikách predchádzania falšovaniu a zlepšovať spoluprácu s tretími krajinami a medzinárodnými organizáciami.
(17) Úrad by mal byť fórom, v rámci ktorého by sa mali stretávať verejné orgány a súkromný sektor, zabezpečujúcim zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a porušeniach týchto práv, určujúcim a presadzujúcim najlepšie postupy a stratégie v oblasti presadzovania práv duševného vlastníctva a zvyšujúcim verejnú informovanosť o vplyve porušení práv duševného vlastníctva.
Okrem toho by mal úrad plniť dodatočné úlohy, napr. prispievať k pochopeniu hodnoty práv duševného vlastníctva, zabezpečovať výmenu informácií o nových konkurenčných obchodných modeloch, ktoré rozširujú legálnu ponuku kultúrneho a kreatívneho obsahu, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva prostredníctvom vhodných opatrení v oblasti odbornej prípravy, rozširovať poznatky o technikách predchádzania falšovaniu a zlepšovať spoluprácu s tretími krajinami a medzinárodnými organizáciami.
Komisia by mala byť zapojená do činnosti úradu podľa tohto nariadenia.
Pozmeňujúci a doplňujúci návrh
12
Návrh nariadenia
Odôvodnenie 17a (nové)
Text predložený Komisiou
Pozmeňujúci a doplňujúci návrh
(17a) Úrad by mal uľahčovať a podporovať činnosť vnútroštátnych orgánov, súkromného sektora a inštitúcií EÚ týkajúcu sa presadzovania práv duševného vlastníctva a najmä ich činnosť súvisiacu s bojom proti porušovaniu týchto práv. Výkon právomocí úradu podľa tohto nariadenia nevedie k bráneniu členským štátom vo výkone ich právomocí.
Úlohy a činnosti úradu podľa tohto nariadenia sa nevzťahujú na účasť na jednotlivých operáciách alebo vyšetrovaniach vykonávaných príslušnými orgánmi.
Pozmeňujúci a doplňujúci návrh
13
Návrh nariadenia
Odôvodnenie 17b (nové)
Text predložený Komisiou
Pozmeňujúci a doplňujúci návrh
(17b) S cieľom vykonávať tieto úlohy čo najúčinnejšie by mal úrad konzultovať a spolupracovať s ďalšími orgánmi na vnútroštátnej, európskej a v prípade potreby medzinárodnej úrovni, vytvárať súčinnosť s činnosťami týchto orgánov a vyhýbať sa akýmkoľvek zdvojeným opatreniam.
Pozmeňujúci a doplňujúci návrh
14
Návrh nariadenia
Odôvodnenie 17c (nové)
Text predložený Komisiou
Pozmeňujúci a doplňujúci návrh
(17c) Informačné povinnosti, ktoré členským štátom a súkromnému sektoru ukladá toto nariadenie, by nemali vytvárať zbytočné administratívne zaťaženie a mali by, pokiaľ možno, predchádzať zdvojovaniu v súvislosti s údajmi, ktoré už členské štáty a zástupcovia súkromného sektora poskytli inštitúciám EÚ na základe existujúcich požiadaviek EÚ na podávanie správ.
Pozmeňujúci a doplňujúci návrh
15
Návrh nariadenia
Odôvodnenie 18
Text predložený Komisiou
Pozmeňujúci a doplňujúci návrh
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami vybrať reprezentatívnu vzorku hospodárskych odvetví, ktoré sú najviac postihnuté porušeniami práv duševného vlastníctva a ktoré majú najväčšie skúseností s bojom proti nim, najmä zo zástupcov nositeľov práv a poskytovateľov internetových služieb .
Malo by sa zabezpečiť aj riadne zastúpenie spotrebiteľov a malých a stredných podnikov.
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami zahrnúť reprezentatívny výber hospodárskych odvetví vrátane kreatívneho priemyslu , ktoré sú najviac postihnuté porušeniami práv duševného vlastníctva alebo ktoré majú najväčšie skúsenosti s bojom proti nim, najmä zástupcov nositeľov práv vrátane autorov a ďalších tvorcov, ako aj internetových sprostredkovateľov .
Malo by sa zabezpečiť aj riadne zastúpenie spotrebiteľov a malých a stredných podnikov.
Pozmeňujúci a doplňujúci návrh
16
Návrh nariadenia
Odôvodnenie 19
Text predložený Komisiou
Pozmeňujúci a doplňujúci návrh
(19) Úrad by mal vykonávať úlohy a činnosti súvisiace s ochranou práv duševného vlastníctva s využitím prostriedkov z vlastného rozpočtu,
(19) Úrad by mal vykonávať úlohy a činnosti súvisiace s presadzovaním práv duševného vlastníctva s využitím prostriedkov z vlastného rozpočtu.
Pozmeňujúci a doplňujúci návrh
17
Návrh nariadenia
Článok 1
Text predložený Komisiou
Pozmeňujúci a doplňujúci návrh
Článok 1
Článok 1
Predmet úpravy
Predmet a rozsah pôsobnosti
Týmto nariadením sa Úrad pre harmonizáciu vnútorného trhu (ďalej len „úrad“) poveruje určitými úlohami týkajúcimi sa ochrany práv duševného vlastníctva.
K vykonávaniu týchto úloh si úrad pravidelne prizýva odborníkov, orgány a zainteresované strany , ktoré sa budú stretávať pod názvom „európske stredisko pre sledovanie falšovania a pirátstva “ (ďalej len „stredisko pre sledovanie“).
Týmto nariadením sa Úrad pre harmonizáciu vnútorného trhu (ďalej len „úrad“) poveruje úlohami zameranými na uľahčenie a podporu činnosti vnútroštátnych orgánov, súkromného sektora a inštitúcií Únie v boji proti porušovaniu práv duševného vlastníctva, na ktoré sa vzťahuje smernica 2004/48/ES o presadzovaní práv duševného vlastníctva.
Pri vykonávaní týchto úloh úrad usporadúva, riadi a podporuje stretnutia odborníkov, orgánov a zainteresovaných strán stretávajúcich sa pod názvom „európske stredisko pre sledovanie porušovania práv duševného vlastníctva “ (ďalej len „stredisko pre sledovanie“).
Úlohy a činnosť úradu podľa tohto nariadenia sa nevzťahujú na účasť na jednotlivých operáciách alebo vyšetrovaniach vykonávaných príslušnými orgánmi.
Pozmeňujúci a doplňujúci návrh
18
Návrh nariadenia
Článok 2 – odsek 1 – písmeno a
Text predložený Komisiou
Pozmeňujúci a doplňujúci návrh
a) zlepšovanie chápania rozsahu a vplyvu porušení práv duševného vlastníctva chránených právnymi predpismi Európskej únie alebo členských štátov vrátane práv priemyselného vlastníctva, autorských práv a práv súvisiacich s autorským právom;
vypúšťa sa
Pozmeňujúci a doplňujúci návrh
19
Návrh nariadenia
Článok 2 – odsek 1 – písmeno aa (nové)
Text predložený Komisiou
Pozmeňujúci a doplňujúci návrh
aa) zlepšovanie chápania hodnoty duševného vlastníctva;
Odôvodnenie
Presunutie článku 2 ods. 1 písm. a) a článku 2 ods. 1 písm. b).
Pozmeňujúci a doplňujúci návrh
20
Návrh nariadenia
Článok 2 – odsek 1 – písmeno b
Text predložený Komisiou
Pozmeňujúci a doplňujúci návrh
b) zlepšovanie chápania hodnoty duševného vlastníctva;
b) zlepšovanie chápania rozsahu a vplyvu porušení práv duševného vlastníctva;
Pozmeňujúci a doplňujúci návrh
21
Návrh nariadenia
Článok 2 – odsek 1 – písmeno d
Text predložený Komisiou
Pozmeňujúci a doplňujúci návrh
d) zvyšovanie informovanosti občanov o vplyve porušení práv duševného vlastníctva;
d) pomoc pri zvyšovaní informovanosti občanov o vplyve porušení práv duševného vlastníctva;
Pozmeňujúci a doplňujúci návrh
22
Návrh nariadenia
Článok 2 – odsek 1 – písmeno f
Text predložený Komisiou
Pozmeňujúci a doplňujúci návrh
f) rozširovanie poznatkov o technických nástrojoch na predchádzanie falšovaniu a pirátstvu a na boj proti nim vrátane systémov sledovania a stopovania;
f) rozširovanie poznatkov o technických nástrojoch na predchádzanie porušovaniu práv duševného vlastníctva a na jeho riešenie vrátane systémov sledovania a stopovania , ktoré pomáhajú rozlíšiť pravé a falšované výrobky ;
Pozmeňujúci a doplňujúci návrh
23
Návrh nariadenia
Článok 2 – odsek 1 – písmeno g
Text predložený Komisiou
Pozmeňujúci a doplňujúci návrh
g) zlepšovanie online výmeny informácií týkajúcich sa ochrany práv duševného vlastníctva medzi orgánmi členských štátov zúčastňujúcimi sa na ich ochrane a podpora spolupráce s ústrednými úradmi priemyselného vlastníctva členských štátov a medzi nimi vrátane Úradu Beneluxu pre ochranu duševného vlastníctva ;
g) zabezpečenie mechanizmov na podporu zlepšenia online výmeny informácií týkajúcich sa presadzovania práv duševného vlastníctva medzi orgánmi členských štátov pôsobiacimi v oblasti týchto práv a podpora spolupráce s týmito orgánmi a medzi nimi;
Pozmeňujúci a doplňujúci návrh
24
Návrh nariadenia
Článok 2 – odsek 1 – písmeno h
Text predložený Komisiou
Pozmeňujúci a doplňujúci návrh
h) podpora medzinárodnej spolupráce s úradmi duševného vlastníctva v tretích krajinách s cieľom vypracovať stratégie a vyvinúť techniky, zručnosti a nástroje na ochranu práv duševného vlastníctva.
h) úsilie podporovať na základe konzultácií s členskými štátmi medzinárodnú spoluprácu s úradmi duševného vlastníctva v tretích krajinách s cieľom vypracovať stratégie a vyvinúť techniky, zručnosti a nástroje na presadzovanie práv duševného vlastníctva.
Pozmeňujúci a doplňujúci návrh
25
Návrh nariadenia
Článok 2 – odsek 2 – úvodná časť
Text predložený Komisiou
Pozmeňujúci a doplňujúci návrh
2.
V rámci plnenia úloh uvedených v odseku 1 úrad vykonáva tieto činnosti:
2.
V rámci plnenia úloh uvedených v odseku 1 úrad vykonáva tieto činnosti v súlade s pracovným programom prijatým na základe článku 7 a s právnymi predpismi Európskej únie :
Pozmeňujúci a doplňujúci návrh
26
Návrh nariadenia
Článok 2 – odsek 2 – písmeno a
Text predložený Komisiou
Pozmeňujúci a doplňujúci návrh
a) v súlade s článkom 4 v pravidelných intervaloch zvoláva stretnutia strediska pre sledovanie;
vypúšťa sa
Pozmeňujúci a doplňujúci návrh
27
Návrh nariadenia
Článok 2 – odsek 2 – písmeno b
Text predložený Komisiou
Pozmeňujúci a doplňujúci návrh
b) stanovuje metodiku zberu, analýzy a podávania správ o nezávislých, objektívnych, porovnateľných a spoľahlivých údajoch týkajúcich sa porušení práv duševného vlastníctva;
b) stanovuje transparentnú metodiku zberu, analýzy a podávania správ o nezávislých, objektívnych, porovnateľných a spoľahlivých údajoch týkajúcich sa porušovania práv duševného vlastníctva;
Pozmeňujúci a doplňujúci návrh
28
Návrh nariadenia
Článok 2 – odsek 2 – písmeno e
Text predložený Komisiou
Pozmeňujúci a doplňujúci návrh
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušených práv duševného vlastníctva, ktoré okrem iného obsahujú vyhodnotenie vplyvu porušení práv duševného vlastníctva na spoločnosť, hospodárstvo, zdravie, životné prostredie, ochranu a bezpečnosť , ako aj vzťah medzi takýmito porušeniami práv a organizovanou trestnou činnosťou a terorizmom ;
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušení práv duševného vlastníctva, ktoré okrem iného obsahujú vyhodnotenie vplyvu porušení práv duševného vlastníctva na spoločnosť, hospodárstvo vrátane hodnotenia vplyvu na malé a stredné podniky , ako aj zdravie, životné prostredie, ochranu a bezpečnosť;
Pozmeňujúci a doplňujúci návrh
29
Návrh nariadenia
Článok 2 – odsek 2 – písmeno f
Text predložený Komisiou
Pozmeňujúci a doplňujúci návrh
f) zbiera, analyzuje a šíri informácie týkajúce sa najlepších postupov medzi zástupcami, ktorí sa stretávajú v rámci strediska pre sledovanie, a stanovuje stratégie na základe takýchto postupov;
f) zbiera, analyzuje a šíri informácie týkajúce sa najlepších postupov medzi zástupcami, ktorí sa stretávajú v rámci strediska pre sledovanie, a prípadne vydáva odporúčania, pokiaľ ide o stratégie na základe takýchto postupov;
Pozmeňujúci a doplňujúci návrh
30
Návrh nariadenia
Článok 2 – odsek 2 – písmeno g
Text predložený Komisiou
Pozmeňujúci a doplňujúci návrh
g) vypracúva správy a publikácie, ktorých cieľom je zvýšiť informovanosť občanov Únie o vplyve porušení práv duševného vlastníctva, a organizuje konferencie, online a offline kampane, podujatia a stretnutia na európskej a medzinárodnej úrovni;
g) vypracúva správy a publikácie, ktorých cieľom je zvýšiť informovanosť občanov Únie o vplyve porušení práv duševného vlastníctva, a na tento účel organizuje konferencie, podujatia a stretnutia na európskej a medzinárodnej úrovni a pomáha pri organizácii vnútroštátnych a celoeurópskych akcií vrátane online a offline kampaní, a to najmä prostredníctvom poskytovania údajov a informácií ;
Pozmeňujúci a doplňujúci návrh
31
Návrh nariadenia
Článok 2 – odsek 2 – písmeno ga (nové)
Text predložený Komisiou
Pozmeňujúci a doplňujúci návrh
ga) sleduje rozvoj nových konkurenčných obchodných modelov, ktoré rozširujú legálnu ponuku kultúrneho a kreatívneho obsahu, podporuje výmenu informácií a v tomto ohľade zvyšuje informovanosť spotrebiteľov;
Pozmeňujúci a doplňujúci návrh
32
Návrh nariadenia
Článok 2 – odsek 2 – písmeno i
Text predložený Komisiou
Pozmeňujúci a doplňujúci návrh
i) organizuje ad hoc stretnutia odborníkov na podporu svojej činnosti vyplývajúcej z tohto nariadenia;
i) organizuje ad hoc stretnutia odborníkov vrátane stretnutí akademických odborníkov a stretnutí príslušných zástupcov občianskej spoločnosti na podporu svojej činnosti vyplývajúcej z tohto nariadenia;
Pozmeňujúci a doplňujúci návrh
33
Návrh nariadenia
Článok 2 – odsek 2 – písmeno j
Text predložený Komisiou
Pozmeňujúci a doplňujúci návrh
j) skúma, vyhodnocuje a propaguje technické nástroje pre odborníkov a referenčné techniky vrátane systémov sledovania a stopovania, ktoré pomáhajú rozlíšiť pravé a falšované výrobky;
j) identifikuje a propaguje technické nástroje pre odborníkov a referenčné techniky vrátane systémov sledovania a stopovania, ktoré pomáhajú rozlíšiť pravé a falšované výrobky;
Pozmeňujúci a doplňujúci návrh
34
Návrh nariadenia
Článok 2 – odsek 2 – písmeno k
Text predložený Komisiou
Pozmeňujúci a doplňujúci návrh
k) spolupracuje s vnútroštátnymi orgánmi na vytváraní online siete na výmenu informácií týkajúcich sa ochrany práv duševného vlastníctva vrátane upozornení v reálnom čase a poskytovania informácií o porušovaní práv duševného vlastníctva medzi správami, orgánmi a organizáciami členských štátov, ktoré sa zaoberajú ochranou práv duševného vlastníctva ;
k) spolupracuje s vnútroštátnymi orgánmi a Komisiou na vytváraní online siete , ktorá uľahčí výmenu informácií týkajúcich sa porušení práv duševného vlastníctva medzi verejnými správami, orgánmi a organizáciami členských štátov, ktoré sa zaoberajú ochranou a presadzovaním týchto práv;
Pozmeňujúci a doplňujúci návrh
35
Návrh nariadenia
Článok 2 – odsek 2 – písmeno l
Text predložený Komisiou
Pozmeňujúci a doplňujúci návrh
l) vypracúva stratégie v spolupráci s ústrednými úradmi priemyselného vlastníctva členských štátov vrátane Úradu Beneluxu pre ochranu duševného vlastníctva a vyvíja techniky, zručnosti a nástroje súvisiace s ochranou práv duševného vlastníctva vrátane programov odbornej prípravy a osvetových kampaní;
l) spolupracuje s ústrednými úradmi priemyselného vlastníctva členských štátov vrátane Úradu Beneluxu pre ochranu duševného vlastníctva a s ďalšími orgánmi členských štátov pôsobiacimi v oblasti práv duševného vlastníctva a vytvára synergie medzi týmito orgánmi s cieľom rozvíjať a podporovať techniky, zručnosti a nástroje súvisiace s presadzovaním práv duševného vlastníctva vrátane programov odbornej prípravy a osvetových kampaní;
Pozmeňujúci a doplňujúci návrh
36
Návrh nariadenia
Článok 2 – odsek 2 – písmeno m
Text predložený Komisiou
Pozmeňujúci a doplňujúci návrh
m) pripravuje programy technickej pomoci pre tretie krajiny a pripravuje a realizuje aj osobitné programy odbornej prípravy a podujatia pre úradníkov z tretích krajín, ktorí sa zúčastňujú na ochrane práv duševného vlastníctva;
m) na základe konzultácií s členskými štátmi pripravuje programy technickej pomoci pre tretie krajiny a pripravuje a realizuje aj osobitné programy odbornej prípravy a podujatia pre úradníkov z tretích krajín, ktorí sa zúčastňujú na ochrane práv duševného vlastníctva;
Pozmeňujúci a doplňujúci návrh
37
Návrh nariadenia
Článok 2 – odsek 2 – písmeno n
Text predložený Komisiou
Pozmeňujúci a doplňujúci návrh
n) vydáva odporúčania Komisii týkajúce sa otázok patriacich do rozsahu pôsobnosti tohto nariadenia , a to aj n a žiadosť Komisie ;
n) na žiadosť Komisie jej poskytuje odporúčania týkajúce sa otázok patriacich do rozsahu pôsobnosti tohto nariadenia;
Pozmeňujúci a doplňujúci návrh
38
Návrh nariadenia
Článok 2 – odsek 2 – písmeno o
Text predložený Komisiou
Pozmeňujúci a doplňujúci návrh
o) vypracúva návrh ročného pracovného programu stretnutí uvedených v písmene a) v súlade s politikami a prioritami Únie v oblasti ochrany práv duševného vlastníctva;
vypúšťa sa
Pozmeňujúci a doplňujúci návrh
39
Návrh nariadenia
Článok 2 – odsek 2a (nový)
Text predložený Komisiou
Pozmeňujúci a doplňujúci návrh
2a.
Pri vykonávaní úloh a činností uvedených v odsekoch 1 a 2 úrad dodržiava existujúce ustanovenia právnych predpisov Európskej únie o ochrane osobných údajov.
Pozmeňujúci a doplňujúci návrh
40
Návrh nariadenia
Článok 4 – odsek 1
Text predložený Komisiou
Pozmeňujúci a doplňujúci návrh
1.
Úrad prizýva na stretnutia uvedené v článku 2 ods. 2 písm. a) zástupcov verejných správ, orgánov a organizácií, ktoré sa zaoberajú ochranou práv duševného vlastníctva a zástupcov súkromného sektora.
1.
S cieľom vykonávať činnosti uvedené v článku 2 ods. 2 úrad prizýva na stretnutia strediska pre sledovanie aspoň raz za rok zástupcov verejných správ, orgánov a organizácií v členských štátoch , ktoré sa zaoberajú právami duševného vlastníctva , a zástupcov súkromného sektora , aby sa mohli podieľať na činnosti úradu podľa tohto nariadenia .
Pozmeňujúci a doplňujúci návrh
41
Návrh nariadenia
Článok 4 – odsek 2 – pododsek 1
Text predložený Komisiou
Pozmeňujúci a doplňujúci návrh
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú a reprezentatívnu vzorku vnútroštátnych subjektov a subjektov z Únie, ktoré zastupujú jednotlivé hospodárske odvetvia, ktoré sú najviac postihnuté porušeniami práv duševného vlastníctva a ktoré majú najviac skúseností s bojom proti nim.
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú , reprezentatívnu a vyváženú vzorku vnútroštátnych subjektov a subjektov z Únie, ktoré zastupujú jednotlivé hospodárske odvetvia vrátane kreatívneho priemyslu , ktoré sú najviac postihnuté porušeniami práv duševného vlastníctva alebo ktoré majú najviac skúseností s bojom proti nim.
Pozmeňujúci a doplňujúci návrh
42
Návrh nariadenia
Článok 4 – odsek 2 – pododsek 2
Text predložený Komisiou
Pozmeňujúci a doplňujúci návrh
Spotrebiteľské organizácie a malé a stredné podniky majú riadne zastúpenie.
Spotrebiteľské organizácie , malé a stredné podniky , autori a ďalší tvorcovia majú riadne zastúpenie.
Pozmeňujúci a doplňujúci návrh
43
Návrh nariadenia
Článok 4 – odsek 3
Text predložený Komisiou
Pozmeňujúci a doplňujúci návrh
3.
Úrad prizýva jedného zástupcu z každého členského štátu a po päť zástupcov z Európskeho parlamentu a Komisie .
3.
Úrad vyzve každý členský štát, aby na stretnutia strediska pre sledovanie vyslal aspoň jedného zástupcu zo svojej verejnej správy .
V tejto súvislosti členské štáty zaistia kontinuitu činnosti strediska pre sledovanie.
Pozmeňujúci a doplňujúci návrh
44
Návrh nariadenia
Článok 4 – odsek 4
Text predložený Komisiou
Pozmeňujúci a doplňujúci návrh
4.
Mená zástupcov, program stretnutí a zápisnice z nich sa uverejňujú na webovej stránke úradu.
vypúšťa sa
Pozmeňujúci a doplňujúci návrh
45
Návrh nariadenia
Článok 4 – odsek 5
Text predložený Komisiou
Pozmeňujúci a doplňujúci návrh
5.
Stretnutia uvedené v článku 2 ods. 2 písm. a) sa môžu organizovať aj v pracovných skupinách v rámci strediska pre sledovanie.
Na stretnutia pracovných skupín sa ako pozorovatelia prizývajú maximálne dvaja zástupcovia z Európskeho parlamentu a maximálne dvaja zástupcovia z Komisie.
5.
Stretnutia uvedené v odseku 1 môžu byť doplnené pracovnými skupinami v rámci strediska pre sledovanie , ktoré budú zložené zo zástupcov členských štátov a zástupcov súkromného sektora .
Pozmeňujúci a doplňujúci návrh
46
Návrh nariadenia
Článok 4 – odsek 5a (nový)
Text predložený Komisiou
Pozmeňujúci a doplňujúci návrh
5a.
Okrem stretnutí uvedených v odseku 1 úrad v prípade potreby organizuje stretnutia, na ktorých sa zúčastňujú:
a) zástupcovia verejných správ, orgánov a organizácií v členských štátoch alebo
b) zástupcovia súkromného sektora.
Pozmeňujúci a doplňujúci návrh
47
Návrh nariadenia
Článok 4 – odsek 5b (nový)
Text predložený Komisiou
Pozmeňujúci a doplňujúci návrh
5b.
Na ktorékoľvek zo stretnutí, na ktoré sa vzťahuje tento článok, sa prizvú poslanci alebo iní zástupcovia Európskeho parlamentu a zástupcovia Komisie, a to podľa potreby buď ako účastníci alebo ako pozorovatelia.
Pozmeňujúci a doplňujúci návrh
48
Návrh nariadenia
Článok 4 – odsek 5c (nový)
Text predložený Komisiou
Pozmeňujúci a doplňujúci návrh
5c.
Mená zástupcov, program a zápisnice zo stretnutí podľa tohto článku sa uverejňujú na webovej stránke úradu.
Pozmeňujúci a doplňujúci návrh
49
Návrh nariadenia
Článok 5
Text predložený Komisiou
Pozmeňujúci a doplňujúci návrh
1.
Bez toho, aby tým boli dotknuté právne predpisy , ktorými sa riadi spracovanie osobných údajov, zástupcovia členských štátov a súkromného sektora stretávajúci sa v rámci strediska pre sledovanie :
1.
V súlade s vnútroštátnymi právnymi predpismi vrátane právnych predpisov , ktorými sa riadi spracovanie osobných údajov, členské štáty podľa potreby na žiadosť úradu alebo z vlastnej iniciatívy :
a) informujú úrad o svojich politikách a stratégiách ochrany práv duševného vlastníctva a o všetkých ich zmenách;
a) informujú úrad o svojich celkových politikách a stratégiách presadzovania práv duševného vlastníctva a o všetkých ich zmenách;
b) poskytujú štatistické údaje týkajúce sa porušení práv duševného vlastníctva;
b) poskytujú dostupné štatistické údaje týkajúce sa porušení práv duševného vlastníctva;
c) informujú úrad o každej príslušnej judikatúre.
c) informujú úrad o dôležitej judikatúre.
1a.
Bez toho, aby boli dotknuté právne predpisy upravujúce spracovanie osobných údajov a ochrana dôverných informácií, zástupcovia súkromného sektora stretávajúci sa v rámci strediska pre sledovanie na žiadosť úradu podľa možnosti:
a) informujú úrad o politikách a stratégiách presadzovania práv duševného vlastníctva v ich oblasti pôsobenia a o všetkých ich zmenách;
b) poskytujú štatistické údaje týkajúce sa porušení práv duševného vlastníctva v ich oblasti pôsobenia.
Pozmeňujúci a doplňujúci návrh
50
Návrh nariadenia
Článok 6 – nadpis
Text predložený Komisiou
Pozmeňujúci a doplňujúci návrh
Interné administratívne pokyny a oznamy
Úrad
Pozmeňujúci a doplňujúci návrh
51
Návrh nariadenia
Článok 6 – odsek 6a (nový)
Text predložený Komisiou
Pozmeňujúci a doplňujúci návrh
Pri vykonávaní úloh a činností stanovených týmto nariadením sa uplatňuje hlava XII nariadenia Rady č. 207/2009.
Pozmeňujúci a doplňujúci návrh
52
Návrh nariadenia
Článok 7 – nadpis
Text predložený Komisiou
Pozmeňujúci a doplňujúci návrh
Obsah správy o činnosti
Obsah pracovného programu a správy o činnosti
Pozmeňujúci a doplňujúci návrh
53
Návrh nariadenia
Článok 7 – odsek -1a (nový)
Text predložený Komisiou
Pozmeňujúci a doplňujúci návrh
-1a.
Úrad vypracuje ročný pracovný program, ktorý vhodným spôsobom stanoví priority s ohľadom na činnosti podľa tohto nariadenia, a program stretnutí strediska pre sledovanie v súlade s politikami a prioritami Únie v oblasti ochrany práv duševného vlastníctva a v spolupráci so zástupcami strediska pre sledovanie uvedenými v článku 4 ods. 5a písm. a).
Pozmeňujúci a doplňujúci návrh
54
Návrh nariadenia
Článok 7 – odsek -1b (nový)
Text predložený Komisiou
Pozmeňujúci a doplňujúci návrh
Pracovný program uvedený v odseku -1a sa pre informáciu predloží správnej rade úradu.
Pozmeňujúci a doplňujúci návrh
55
Návrh nariadenia
Článok 7 – odsek 1 – písmeno c
Text predložený Komisiou
Pozmeňujúci a doplňujúci návrh
c) celkové posúdenie plnenia úloh úradu stanovených v tomto nariadení;
c) celkové posúdenie plnenia úloh úradu stanovených v tomto nariadení a v pracovnom programe vypracovanom v súlade s odsekom -1a ;
Pozmeňujúci a doplňujúci návrh
56
Návrh nariadenia
Článok 7 – odsek 1 – písmeno e
Text predložený Komisiou
Pozmeňujúci a doplňujúci návrh
e) odporúčania týkajúce sa budúcich politík v oblasti ochrany práv duševného vlastníctva vrátane spôsobu, ako zefektívniť spoluprácu medzi členskými štátmi.
vypúšťa sa
Pozmeňujúci a doplňujúci návrh
57
Návrh nariadenia
Článok 7 – odsek 1 – písmeno ea (nové)
Text predložený Komisiou
Pozmeňujúci a doplňujúci návrh
ea) pripomienky k presadzovaniu práv duševného vlastníctva a prípadným budúcim politikám a stratégiám vrátane spôsobu zlepšovania účinnej spolupráce s členskými štátmi a medzi nimi;
Pozmeňujúci a doplňujúci návrh
58
Návrh nariadenia
Článok 7 – odsek 1 – písmeno eb (nové)
Text predložený Komisiou
Pozmeňujúci a doplňujúci návrh
eb) celkové posúdenie riadneho zastúpenia všetkých subjektov uvedených v článku 4 ods. 2 v stredisku pre sledovanie.
Pozmeňujúci a doplňujúci návrh
59
Návrh nariadenia
Článok 7 – odsek 1a (nový)
Text predložený Komisiou
Pozmeňujúci a doplňujúci návrh
1a.
Predseda úradu konzultuje o príslušných častiach správy o činnosti uvedenej v tomto článku so zástupcami strediska pre sledovanie uvedenými v článku 4 ods. 3a písm. a) pred tým, ako správu predloží Európskemu parlamentu, Komisii a správnej rade.
Pozmeňujúci a doplňujúci návrh
60
Návrh nariadenia
Článok 8 – odsek 2
Text predložený Komisiou
Pozmeňujúci a doplňujúci návrh
2.
V hodnotiacej správe sa posudzuje činnosť úradu vyplývajúca z tohto nariadenia, najmä pokiaľ ide o jej vplyv na ochranu práv duševného vlastníctva na vnútornom trhu.
2.
V hodnotiacej správe sa posudzuje uplatňovanie tohto nariadenia, najmä pokiaľ ide o jeho vplyv na presadzovanie práv duševného vlastníctva na vnútornom trhu.
Pozmeňujúci a doplňujúci návrh
61
Návrh nariadenia
Článok 8 – odsek 3
Text predložený Komisiou
Pozmeňujúci a doplňujúci návrh
3.
Pri príprave hodnotiacej správy Komisia konzultuje so zástupcami stretávajúcimi sa v rámci strediska pre sledovanie o otázkach uvedených v odseku 2.
3.
Pri príprave hodnotiacej správy Komisia konzultuje s úradom, s členskými štátmi a so zástupcami stretávajúcimi sa v rámci strediska pre sledovanie o otázkach uvedených v odseku 2.
Pozmeňujúci a doplňujúci návrh
62
Návrh nariadenia
Článok 8 – odsek 4
Text predložený Komisiou
Pozmeňujúci a doplňujúci návrh
4.
Komisia zašle hodnotiacu správu Európskemu parlamentu a Rade a vedie o nej širokú konzultáciu medzi zainteresovanými stranami.
4.
Komisia zašle hodnotiacu správu Európskemu parlamentu , Rade a Európskemu hospodárskemu a sociálnemu výboru a vedie o nej širokú konzultáciu medzi zainteresovanými stranami.
30.11.2011
STANOVISKO Výboru pre vnútorný trh a ochranu spotrebiteľa
pre Výbor pre právne veci
k návrhu nariadenia Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie falšovania a pirátstva
( COM(2011)0288 – C7‑0136/2011 – 2011/0135(COD) )
Spravodajca výboru požiadaného o stanovisko:
Adam Bielan
STRUČNÉ ODÔVODNENIE
Od roku 2009, keď na podnet Rady a Komisie vzniklo európske stredisko pre sledovanie falšovania a pirátstva ako reakcia na rastúcu hrozbu obchodovania s falšovaným a pirátskym tovarom, sa stredisko stalo centrom zhromažďovania, monitorovania a poskytovania informácií a údajov súvisiacich so všetkými porušeniami práv duševného vlastníctva a platformou spolupráce zástupcov orgánov jednotlivých štátov a zúčastnených strán s cieľom vymieňať si názory o najlepších postupoch a rozvíjať stratégie presadzovania týchto práv. Stredisku pre sledovanie pribudli od jeho založenia ďalšie kompetencie: Rada
Uznesenie Rady z 1. marca 2010 o zvyšovaní účinnosti presadzovania práv duševného vlastníctva na vnútornom trhu ho poverila zabezpečením plnenia vzdelávacích programov EÚ pre partnerov zapojených do boja proti pirátstvu a falšovaniu a Európsky parlament
Uznesenie Parlamentu z 22.9.2010. zasa požiadal o zhromažďovanie vedecko-výskumných údajov o falšovaní a úprave práva duševného vlastníctva.
Napokon v štúdii, ktorej vypracovanie zadalo Generálne riaditeľstvo Komisie pre obchod
Hodnotenie presadzovania stratégie práv duševného vlastníctva v tretích štátoch z novembra 2010. , sa odporúča, aby sa stredisko pre sledovanie stalo jediným kontaktným miestom v rámci Komisie pre externé subjekty a medzinárodným centrom vytvárania a šírenia najlepších postupov.
Aby mohlo stredisko pre sledovanie riadne plniť svoje úlohy, ktoré získalo od začiatku projektu v roku 2009, a ďalej rozvíjať svoje operačné činnosti, bude potrebné upraviť jeho súčasné postavenie zavedením udržateľných zmien z hľadiska infraštruktúry, ľudských zdrojov, informačných technológií, no najmä nevyhnutných odborných poznatkov.
Tieto zmeny si budú vyžadovať značné finančné zdroje.
Európska komisia navrhuje, aby bol Úrad pre harmonizáciu vnútorného trhu poverený úlohami, ktoré v súčasnosti vykonáva stredisko pre sledovanie.
Z posúdenia vplyvu, ktoré uskutočnila Komisia s podporou všetkých zainteresovaných strán
Neuskutočnili sa štandardné konzultácie, keďže návrh sa pri viacerých príležitostiach stretol so širokou podporou všetkých zúčastnených strán (Fórum pre boj proti falšovaniu, celoeurópsky samit o právach duševného vlastníctva, Brusel 2010). , vyplynulo, že prechod strediska pre sledovanie pod Úrad pre harmonizáciu vnútorného trhu sa považuje za primeraný, najmä preto, že úrad disponuje náležitými finančnými prostriedkami a odbornými poznatkami, ktoré umožnia plnenie úloh a činností, ktoré stredisku pre sledovanie nedávno pribudli.
Spravodajca víta návrh Komisie poveriť Úrad pre harmonizáciu vnútorného trhu úlohami strediska pre sledovanie v záujme kvalitnejšieho plnenia jeho kompetencií.
V kontexte neustáleho rastu obchodovania s falšovaným a pirátskym tovarom, ktoré v konečnom dôsledku vedie k nižším stimulom pre inováciu podnikov v EÚ a často sa prejavuje znižovaním počtu pracovných miest, sa posilnenie koordinovanej politiky v tejto oblasti javí ako primerané.
Spravodajca by rád tiež vyzdvihol, že pokiaľ ide o niektoré kategórie výrobkov (ako sú lieky, hračky, automobilové súčiastky, domáce spotrebiče atď.), falšovanie ohrozuje ľudské zdravie a vedie k citeľnému znižovaniu ochrany spotrebiteľa, ktorá patrí k najhlavnejším záujmom Výboru pre vnútorný trh a ochranu spotrebiteľa.
Spravodajca sa preto domnieva, že je plne odôvodnené informovať verejnosť a zvyšovať informovanosť o možných nebezpečenstvách a dôsledkoch vyplývajúcich z prudkého nárastu falšovania a pirátstva v posledných rokoch.
Treba zdôrazniť, že falšovaniu musia vo veľkej miere čeliť aj malé a stredné podniky.
Všetky uvedené problémy vážne ohrozujú správne fungovanie vnútorného trhu.
Nárast falšovania a pirátstva predstavuje pre členské štáty navyše značné straty z daňových príjmov.
So zreteľom na tieto skutočnosti spravodajca víta myšlienku poveriť Úrad pre harmonizáciu vnútorného trhu úlohami spojenými s ochranou práv duševného vlastníctva a sústreďovaním zástupcov verejného a súkromného sektora do európskeho strediska pre sledovanie falšovania a pirátstva.
Spravodajca si myslí, že predložené riešenie je cenovo efektívne a stredisku pre sledovanie by umožnilo získať čo najskôr prístup k potrebným odborným poznatkom, zdrojom a financovaniu.
Spravodajca však napriek tomu považuje za nutné podčiarknuť, že stredisko pre sledovanie musí mať vždy zabezpečený prístup k finančným zdrojom potrebným na plnenie svojich úloh.
Spravodajca by chcel konkrétne zdôrazniť, že je dôležité zaručiť, aby informácie, ktoré Úrad pre harmonizáciu vnútorného trhu získava, analyzuje a šíri, spĺňali rôzne kritéria, pokiaľ ide o úplnosť a kvalitu údajov.
Spravodajca je okrem toho presvedčený, že je dôležité zabezpečiť, aby sa činnosti, ktoré vykonáva Úrad pre harmonizáciu vnútorného trhu, riadili pevnými zásadami transparentnosti.
A v neposlednom rade by sa pri plánovaní nových činností Úradu pre harmonizáciu vnútorného trhu mala brať do úvahy skutočnosť, že vo viacerých členských štátoch už fungujú rôzne stratégie týkajúce sa porušovania práv duševného vlastníctva.
POZMEŇUJÚCE A DOPLŇUJÚCE NÁVRHY
Výbor pre vnútorný trh a ochranu spotrebiteľa vyzýva Výbor pre právne veci, aby ako gestorský výbor zaradil do návrhu uznesenia, ktorý prijme, tieto návrhy:
Pozmeňujúci a doplňujúci návrh
1
Návrh nariadenia
Odôvodnenie 2
Text predložený Komisiou
Pozmeňujúci a doplňujúci návrh
(2) Práva duševného vlastníctva sú dôležitými podnikateľskými aktívami, ktoré prispievajú k zabezpečeniu toho, aby novátori a tvorcovia dostali za svoju prácu spravodlivú odmenu a aby sa chránili ich investície do výskumu a nových myšlienok.
(2) Práva duševného vlastníctva sú podnikateľskými aktívami dôležitými pre celý európsky systém výroby, a to aj v malých a stredných podnikoch , ktoré prispievajú k zabezpečeniu toho, aby novátori a tvorcovia dostali za svoju prácu spravodlivú odmenu a aby sa chránili ich investície do výskumu a nových myšlienok.
Umožňujú tiež inovácie a uľahčujú prístup spotrebiteľov k poznatkom a informáciám.
Odôvodnenie
Na základe práv duševného vlastníctva by sa mala tvorcom priznávať spravodlivá návratnosť investícií a súčasne by mali širokej verejnosti umožniť prístup k informáciám a znalostiam.
Európska únia potrebuje vyvážený systém, ak sa chce stať znalostným hospodárstvom.
Pri nadmernej ochrane a neprimeranom presadzovaní hrozí, že sa rovnováha posunie v neprospech spotrebiteľov a občanov.
Európska únia musí uznávať dvojakú úlohu práv duševného vlastníctva.
Pozmeňujúci a doplňujúci návrh
2
Návrh nariadenia
Odôvodnenie 3a (nové)
Text predložený Komisiou
Pozmeňujúci a doplňujúci návrh
(3a) Cieľom tohto nariadenia je ochrana práv duševného vlastníctva v súlade v článkom 17 ods. 2 Charty základných práv Európskej únie a ochrana osobných údajov v súlade s článkom 8 charty.
Pozmeňujúci a doplňujúci návrh
3
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) Neustále zvyšovanie počtu porušení práv duševného vlastníctva je skutočnou hrozbou nielen pre hospodárstvo Únie, ale aj pre zdravie a bezpečnosť jej spotrebiteľov .
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na európskej a celosvetovej úrovni.
(4) Neustále zvyšovanie počtu porušení práv duševného vlastníctva je skutočnou hrozbou pre hospodárstvo Únie, najmä z dôvodu jeho negatívneho vplyvu na konkurencieschopnosť malých a stredných podnikov.
Okrem toho prudký nárast falšovaných výrobkov dennej spotreby, ktoré spotrebitelia v Únii používajú, ohrozuje ich zdravie a bezpečnosť.
Preto je potrebné vystupňovať úsilie v tejto oblasti, najmä pokiaľ ide o lieky a potraviny.
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na európskej a celosvetovej úrovni.
Z tohto dôvodu by bolo vhodné zdôrazniť význam posilnenia spolupráce a výmeny informácií medzi príslušnými orgánmi všetkých členských štátov.
Odôvodnenie
Malé a stredné podniky majú pre hospodárstvo Únie mimoriadny význam, negatívne účinky vyplývajúce z porušenia práv duševného vlastníctva si preto zaslúžia osobitú zmienku.
Falšovanie sa však okrem toho netýka len luxusného tovaru, ale čoraz viac aj tovaru dennej spotreby (výrobky osobnej hygieny, automobilové súčiastky, domáce spotrebiče atď.), preto je potrebné vyzdvihnúť riziká pre bezpečnosť a zdravie spotrebiteľov.
Falšovanie liekov a potravinových výrobkov ohrozuje nielen európske podniky, ale aj život európskych spotrebiteľov, a môže dokonca spôsobiť i smrť.
Preto je vhodné zintenzívniť úsilie vyvíjané v týchto oblastiach.
Pozmeňujúci a doplňujúci návrh
4
Návrh nariadenia
Odôvodnenie 4a (nové)
Text predložený Komisiou
Pozmeňujúci a doplňujúci návrh
(4a) Úrad pre harmonizáciu vnútorného trhu (ďalej len „úrad“) by mal spolu s členskými štátmi a Komisiou pristúpiť k dôkladnej analýze dôsledkov porušovania práv duševného vlastníctva pre podniky, a najmä MSP, s cieľom nájsť najlepšie riešenia a vymieňať si najlepšie postupy.
Odôvodnenie
Porušovanie práv duševného vlastníctva závažným spôsobom ohrozuje úsilie o inováciu, spôsobuje stratu pracovných miest a vytvára vážne problémy pre podniky, a najmä pre MSP.
Preto je nutné nájsť najlepšie riešenia so zreteľom na potreby a problémy podnikov.
Pozmeňujúci a doplňujúci návrh
5
Návrh nariadenia
Odôvodnenie 10
Text predložený Komisiou
Pozmeňujúci a doplňujúci návrh
(10) Vo svojom uznesení z 22. septembra 2010 o presadzovaní práv duševného vlastníctva na vnútornom trhu vyzval Európsky parlament členské štáty a Komisiu, aby rozšírili spoluprácu medzi úradom a vnútroštátnymi úradmi duševného vlastníctva tak, aby zahŕňala aj boj proti porušovaniu práv duševného vlastníctva.
(10) Vo svojom uznesení z 22. septembra 2010 o presadzovaní práv duševného vlastníctva na vnútornom trhu vyzval Európsky parlament členské štáty a Komisiu, aby rozšírili spoluprácu medzi úradom a vnútroštátnymi úradmi duševného vlastníctva tak, aby zahŕňala aj boj proti porušovaniu práv duševného vlastníctva.
Navyše vyjadril želanie, aby stredisko pre sledovanie okrem iného sústreďovalo vedecký výskum v oblasti falšovania a úpravy práv duševného vlastníctva .
Navrhol tiež, aby stredisko pre sledovanie podrobne analyzovalo problém online krádeže údajov a predložilo návrhy na boj proti tomuto javu.
Odôvodnenie
Vedecké inovácie významne prispievajú k rozvoju európskeho hospodárstva.
Preto je osobitne dôležité zabezpečiť akumuláciu vedeckého výskumu.
Problém priemyselnej špionáže cez internet a online krádeže údajov tvoriacich duševné vlastníctvo, najmä technickej dokumentácie a zdrojových kódov, sa stále zhoršuje.
Pozmeňujúci a doplňujúci návrh
6
Návrh nariadenia
Odôvodnenie 10a (nové)
Text predložený Komisiou
Pozmeňujúci a doplňujúci návrh
(10a) S cieľom pomôcť podnikateľom Únie pri presadzovaní práv duševného vlastníctva v tretích krajinách a zlepšiť opatrenia vnútroštátnych orgánov v boji proti dovozu falšovaných výrobkov na európsky trh by bolo vhodné zaviesť úzku spoluprácu medzi úradom a Komisiou.
Odôvodnenie
S cieľom správne riešiť problematiku práv duševného vlastníctva v rámci vnútorného trhu je dôležité sa zamerať nielen na územie EÚ, ale aj na situáciu na vonkajších hraniciach s tretími krajinami.
Pozmeňujúci a doplňujúci návrh
7
Návrh nariadenia
Odôvodnenie 16a (nové)
Text predložený Komisiou
Pozmeňujúci a doplňujúci návrh
(16a) Pri zbere, analýze a šírení informácií týkajúcich sa najlepších postupov medzi zástupcami, ktorí sa stretávajú v rámci strediska pre sledovanie, a vypracúvaní stratégií na základe takýchto postupov je potrebné riadne dodržiavať základné práva a slobody v súlade s článkom 1 ods. 3a smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) 1 a článkom 1 ods. 3 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľa týkajúcich sa elektronických komunikačných sietí a služieb (smernica o univerzálnej službe) 2 .
____________________
1 Ú. v.
ES L 108, 24.4.2002, s.
33.
2 Ú. v.
ES L 108, 24.4.2002, s.
51.
Pozmeňujúci a doplňujúci návrh
8
Návrh nariadenia
Odôvodnenie 17
Text predložený Komisiou
Pozmeňujúci a doplňujúci návrh
(17) Úrad by mal byť fórom, v rámci ktorého by sa mali stretávať verejné orgány a súkromný sektor, zabezpečujúcim zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a porušeniach týchto práv, stanovovaní najlepších postupoch a stratégií v oblasti ochrany práv duševného vlastníctva a zvyšujúcim verejnú informovanosť o vplyve porušení práv duševného vlastníctva.
Okrem toho by mal úrad plniť dodatočné úlohy, napr. prispievať k pochopeniu hodnoty práv duševného vlastníctva, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva prostredníctvom vhodných opatrení v oblasti odbornej prípravy, rozširovať poznatky o technikách predchádzania falšovaniu a zlepšovať spoluprácu s tretími krajinami a medzinárodnými organizáciami.
(17) Pri vytváraní strediska pre sledovanie by mal úrad podľa potreby zbližovať verejné orgány vrátane orgánov pôsobiacich v oblasti ochrany údajov, občiansku spoločnosť vrátane združení spotrebiteľov a súkromný sektor a zabezpečovať zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a porušeniach týchto práv, stanovovanie najlepších postupov a stratégií v oblasti ochrany práv duševného vlastníctva a zvyšovať verejnú informovanosť o vplyve porušení práv duševného vlastníctva.
Okrem toho by mal úrad plniť dodatočné úlohy, napr. prispievať k pochopeniu hodnoty práv duševného vlastníctva, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva prostredníctvom vhodných opatrení v oblasti odbornej prípravy, rozširovať poznatky o technikách predchádzania falšovaniu a zlepšovať spoluprácu s tretími krajinami a medzinárodnými organizáciami.
Odôvodnenie
Združenia spotrebiteľov a občiansku spoločnosť by mal zastupovať rovnaký počet zástupcov ako priemysel, aby sa zabezpečilo dobré riadenie strediska pre sledovanie .
Opatrenia na presadzovanie práv duševného vlastníctva môžu mať vážne dôsledky na spotrebiteľov a základné práva občanov vrátane práva na ochranu osobných údajov, práva na dôvernosť vzájomnej komunikácie, práva na prezumpciu neviny a na spravodlivé súdne konanie.
Uznal to aj Súdny dvor v prípade Promusica a odzrkadľuje sa to aj v článku 8 smernice o vymožiteľnosti práv duševného vlastníctva, v ktorej sa ohraničujú opatrenia týkajúce sa presadzovania práv duševného vlastníctva, ak je ohrozené súkromie spotrebiteľov.
Je preto dôležité, aby sa orgány pôsobiace v oblasti ochrany údajov zúčastňovali na práci strediska pre sledovanie .
Pozmeňujúci a doplňujúci návrh
9
Návrh nariadenia
Odôvodnenie 18
Text predložený Komisiou
Pozmeňujúci a doplňujúci návrh
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami vybrať reprezentatívnu vzorku hospodárskych odvetví, ktoré sú najviac postihnuté porušeniami práv duševného vlastníctva a ktoré majú najväčšie skúseností s bojom proti nim, najmä zo zástupcov nositeľov práv a poskytovateľov internetových služieb.
Malo by sa zabezpečiť aj riadne zastúpenie spotrebiteľov a malých a stredných podnikov.
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami vybrať reprezentatívnu vzorku hospodárskych odvetví, ktoré sú postihnuté porušeniami práv duševného vlastníctva a ktoré sa podieľajú na boji proti nim, najmä zo zástupcov nositeľov práv a poskytovateľov internetových služieb.
Malo by sa zabezpečiť aj riadne zastúpenie malých a stredných podnikov.
Pozmeňujúci a doplňujúci návrh
10
Návrh nariadenia
Článok 2 – odsek 1 – písmeno a
Text predložený Komisiou
Pozmeňujúci a doplňujúci návrh
a) zlepšovanie chápania rozsahu a vplyvu porušení práv duševného vlastníctva chránených právnymi predpismi Európskej únie alebo členských štátov vrátane práv priemyselného vlastníctva, autorských práv a práv súvisiacich s autorským právom;
a) zlepšovanie chápania rozsahu , stupňa, hodnoty a vplyvu porušení práv duševného vlastníctva chránených právnymi predpismi Európskej únie alebo členských štátov vrátane práv priemyselného vlastníctva, autorských práv a práv súvisiacich s autorským právom;
Odôvodnenie
Rozšírenie škály kritérií je odôvodnené so zreteľom na cieľ získať jasný prehľad o závažnosti porušovania práv duševného vlastníctva.
Pozmeňujúci a doplňujúci návrh
11
Návrh nariadenia
Článok 2 – odsek 1 – písmeno d
Text predložený Komisiou
Pozmeňujúci a doplňujúci návrh
d) zvyšovanie informovanosti občanov o vplyve porušení práv duševného vlastníctva;
d) zvyšovanie informovanosti občanov o vplyve porušení práv duševného vlastníctva uskutočňovaním a zintenzívňovaním informačných kampaní o rizikách, ktoré predstavujú falšované výrobky pre zdravie a bezpečnosť spotrebiteľov, ako aj o negatívnych dôsledkoch falšovania a pirátstva pre hospodárstvo a spoločnosť ;
Odôvodnenie
Keďže falšovanie a pirátstvo majú negatívne dôsledky pre spoločnosť a hospodárstvo krajín, musia kampane informovať ľudí, najmä mladých európskych spotrebiteľov, o hodnote autorských práv a negatívnom vplyve pirátstva a falšovania na zamestnanosť a rast, a teda o potrebe rešpektovať práva duševného vlastníctva.
Pozmeňujúci a doplňujúci návrh
12
Návrh nariadenia
Článok 2 – odsek 1 – písmeno da (nové)
Text predložený Komisiou
Pozmeňujúci a doplňujúci návrh
da) sprístupňovanie prostriedkov určených na informovanie občanov o právach duševného vlastníctva, čo umožní nielen vykonávanie kontroly, ale aj zvyšovanie povedomia;
Pozmeňujúci a doplňujúci návrh
13
Návrh nariadenia
Článok 2 – odsek 1 – písmeno f
Text predložený Komisiou
Pozmeňujúci a doplňujúci návrh
f) rozširovanie poznatkov o technických nástrojoch na predchádzanie falšovaniu a pirátstvu a na boj proti nim vrátane systémov sledovania a stopovania;
f) rozširovanie poznatkov o technických nástrojoch, ako aj ich podpora , na predchádzanie falšovaniu a pirátstvu a na boj proti nim vrátane systémov sledovania a stopovania a súčasné dodržiavanie základných práv a slobôd ;
Odôvodnenie
V záujme boja proti falšovaniu a pirátstvu je vhodné zabezpečiť, že sa budú nielen získavať informácie o technických nástrojoch, ale že sa budú aj ďalej rozvíjať, inovovať a primerane uplatňovať v praxi.
Pozmeňujúci a doplňujúci návrh
14
Návrh nariadenia
Článok 2 – odsek 1 – písmeno h
Text predložený Komisiou
Pozmeňujúci a doplňujúci návrh
h) podpora medzinárodnej spolupráce s úradmi duševného vlastníctva v tretích krajinách s cieľom vypracovať stratégie a vyvinúť techniky, zručnosti a nástroje na ochranu práv duševného vlastníctva.
h) podpora medzinárodnej spolupráce s úradmi duševného vlastníctva v tretích krajinách a príslušnými medzinárodnými organizáciami s cieľom vypracovať stratégie a vyvinúť techniky, zručnosti a nástroje na ochranu práv duševného vlastníctva.
Odôvodnenie
Existuje niekoľko medzinárodných organizácií, ktoré sa buď osobitne venujú právam duševného vlastníctva, napr. WIPO, alebo sa aspoň zaoberajú prípadmi porušenia práv duševného vlastníctva, napr. OECD alebo WTO.
Keďže tieto organizácie tiež uskutočňujú výskum príčin prípadov porušovania práv duševného vlastníctva, ich rozsahu a predchádzania ich výskytu, mali by sa podieľať na spolupráci.
Pozmeňujúci a doplňujúci návrh
15
Návrh nariadenia
Článok 2 – odsek 2 – písmeno b
Text predložený Komisiou
Pozmeňujúci a doplňujúci návrh
b) stanovuje metodiku zberu, analýzy a podávania správ o nezávislých, objektívnych, porovnateľných a spoľahlivých údajoch týkajúcich sa porušení práv duševného vlastníctva;
b) stanovuje metodiku pravidelného zberu, analýzy a podávania správ o nezávislých, objektívnych, porovnateľných, podložených a spoľahlivých údajoch týkajúcich sa porušení práv duševného vlastníctva;
Odôvodnenie
V záujme zabezpečenia komplexnej metodiky by sa získavanie a analýza údajov a poskytovanie správ malo vykonávať v pravidelných intervaloch.
Okrem toho je potrebné vytvoriť metodiku, ktorou by sa zaručilo, že získané údaje budú v súlade s mnohými požiadavkami, ktoré zaručujú úplnosť a kvalitu údajov.
Pozmeňujúci a doplňujúci návrh
16
Návrh nariadenia
Článok 2 – odsek 2 – písmeno c
Text predložený Komisiou
Pozmeňujúci a doplňujúci návrh
c) zbiera, analyzuje a šíri príslušné objektívne, porovnateľné a spoľahlivé údaje týkajúce sa porušení práv duševného vlastníctva;
c) pravidelne zbiera, analyzuje a šíri príslušné nezávislé , objektívne, porovnateľné, odolné a spoľahlivé údaje týkajúce sa porušení práv duševného vlastníctva;
Odôvodnenie
S cieľom získať komplexný prehľad o porušeniach práv duševného vlastníctva by sa mali údaje v pravidelných intervaloch zhromažďovať, analyzovať a šíriť.
Okrem toho je potrebné zabezpečiť, aby boli získané údaje v súlade s mnohými požiadavkami, ktoré zaručujú úplnosť a kvalitu údajov.
Pozmeňujúci a doplňujúci návrh
17
Návrh nariadenia
Článok 2 – odsek 2 – písmeno d
Text predložený Komisiou
Pozmeňujúci a doplňujúci návrh
d) zbiera, analyzuje a šíri príslušné objektívne, porovnateľné a spoľahlivé údaje týkajúce sa hospodárskej hodnoty duševného vlastníctva a jeho prínosu k hospodárskemu rastu, prosperite, inováciám, tvorivosti, kultúrnej rozmanitosti, tvorbe pracovných miest vysokej kvality a vývoju produktov a služieb vysokej kvality v rámci Únie;
d) pravidelne zbiera, analyzuje a šíri relevantné nezávislé , objektívne, porovnateľné , podložené a spoľahlivé údaje týkajúce sa hospodárskej hodnoty duševného vlastníctva a jeho prínosu pre hospodársky rast, prosperitu, inovácie, tvorivosť, kultúrnu rozmanitosť, tvorbu pracovných miest vysokej kvality a vývoj produktov a služieb vysokej kvality v rámci Únie , ako aj ochranu a bezpečnosť spotrebiteľov ;
Odôvodnenie
Aby sa v plnej miere chápala hodnota porušenia práv duševného vlastníctva, mali by sa údaje v pravidelných intervaloch zhromažďovať, analyzovať a šíriť.
Okrem toho je potrebné zabezpečiť, aby boli získané údaje v súlade s mnohými požiadavkami, ktoré zaručujú úplnosť a kvalitu údajov.
Pozmeňujúci a doplňujúci návrh
18
Návrh nariadenia
Článok 2 – odsek 2 – písmeno e
Text predložený Komisiou
Pozmeňujúci a doplňujúci návrh
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušených práv duševného vlastníctva, ktoré okrem iného obsahujú vyhodnotenie vplyvu porušení práv duševného vlastníctva na spoločnosť, hospodárstvo, zdravie, životné prostredie, ochranu a bezpečnosť, ako aj vzťah medzi takýmito porušeniami práv a organizovanou trestnou činnosťou a terorizmom;
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušených práv duševného vlastníctva, ktoré okrem iného obsahujú vyhodnotenie vplyvu porušení práv duševného vlastníctva na spoločnosť, hospodárstvo, najmä na malé a stredné podniky , zdravie, životné prostredie, ochranu a bezpečnosť, ako aj vzťah medzi takýmito porušeniami práv a organizovanou trestnou činnosťou a terorizmom;
Odôvodnenie
Malé a stredné podniky majú pre hospodárstvo Únie mimoriadny význam, preto si zaslúžia osobitú zmienku.
Malé podniky môže navyše pirátstvo a falšovanie obzvlášť zasiahnuť, pretože im chýbajú zdroje a odborné poznatky, ktoré majú veľké spoločnosti.
Pozmeňujúci a doplňujúci návrh
19
Návrh nariadenia
Článok 2 – odsek 2 – písmeno i
Text predložený Komisiou
Pozmeňujúci a doplňujúci návrh
i) organizuje ad hoc stretnutia odborníkov na podporu svojej činnosti vyplývajúcej z tohto nariadenia;
i) organizuje ad hoc stretnutia odborníkov a zástupcov všetkých zúčastnených subjektov na podporu svojej činnosti vyplývajúcej z tohto nariadenia;
Pozmeňujúci a doplňujúci návrh
20
Návrh nariadenia
Článok 3
Text predložený Komisiou
Pozmeňujúci a doplňujúci návrh
Úrad vždy zabezpečuje, aby sa činnosti, ktorými bol týmto nariadením poverený, vykonávali s využitím prostriedkov z jeho vlastného rozpočtu.
Úrad vždy zabezpečuje, aby sa činnosti, ktorými bol týmto nariadením poverený, vykonávali s využitím prostriedkov z jeho vlastného rozpočtu a aby mu boli pridelené náležité finančné zdroje na riadne vykonávanie činnosti .
Odôvodnenie
Do pôsobnosti Úradu pre harmonizáciu vnútorného trhu už patrí mnoho činností, najmä registrácia obchodných značiek a vzorov.
Preto je nevyhnutné zabezpečiť, aby boli všetky činnosti, ktoré vyplývajú z prechodu strediska pre sledovanie pod úrad, riadne vykonávané a aby na ne boli predovšetkým vyčlenené potrebné finančné zdroje.
Pozmeňujúci a doplňujúci návrh
21
Návrh nariadenia
Článok 4 – odsek 1
Text predložený Komisiou
Pozmeňujúci a doplňujúci návrh
1.
Úrad prizýva na stretnutia uvedené v článku 2 ods. 2 písm. a) zástupcov verejných správ, orgánov a organizácií, ktoré sa zaoberajú ochranou práv duševného vlastníctva a zástupcov súkromného sektora.
1.
Úrad prizýva na stretnutia uvedené v článku 2 ods. 2 písm. a) vhodných zástupcov verejnej správy, orgánov a organizácií vrátane orgánov pôsobiacich v oblasti ochrany údajov , ktoré sa zaoberajú ochranou práv duševného vlastníctva, ako aj zástupcov združení spotrebiteľov a súkromného sektora.
Odôvodnenie
Združenia spotrebiteľov by mal zastupovať rovnaký počet zástupcov ako priemysel, aby sa zabezpečilo dobré riadenie strediska pre sledovanie.
Opatrenia na presadzovanie práv duševného vlastníctva môžu mať vážne dôsledky na spotrebiteľov a základné práva občanov vrátane práva na ochranu osobných údajov, práva na dôvernosť oznámení, práva na prezumpciu neviny a na spravodlivé súdne konanie.
Uznal to aj Súdny dvor v prípade Promusica a odzrkadľuje sa to aj v článku 8 smernice o vymožiteľnosti práv duševného vlastníctva, v ktorej sa ohraničujú opatrenia týkajúce sa presadzovania práv duševného vlastníctva, ak je ohrozené súkromie spotrebiteľov.
Je preto dôležité, aby sa orgány pôsobiace v oblasti ochrany údajov zúčastňovali na práci strediska pre sledovanie .
Pozmeňujúci a doplňujúci návrh
22
Návrh nariadenia
Článok 4 – odsek 2
Text predložený Komisiou
Pozmeňujúci a doplňujúci návrh
2.
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú a reprezentatívnu vzorku vnútroštátnych subjektov a subjektov z Únie, ktoré zastupujú jednotlivé hospodárske odvetvia, ktoré sú najviac postihnuté porušeniami práv duševného vlastníctva a ktoré majú najviac skúseností s bojom proti nim.
2.
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú a reprezentatívnu vzorku vnútroštátnych subjektov a subjektov z Únie, ktoré zastupujú jednotlivé hospodárske odvetvia, ktoré sú postihnuté porušeniami práv duševného vlastníctva a ktoré sa podieľajú na boji proti nim.
Riadne sú zastúpené najmä malé a stredné podniky.
Spotrebiteľské organizácie a malé a stredné podniky majú riadne zastúpenie.
Pozmeňujúci a doplňujúci návrh
23
Návrh nariadenia
Článok 4 – odsek 4
Text predložený Komisiou
Pozmeňujúci a doplňujúci návrh
4.
Mená zástupcov, program stretnutí a zápisnice z nich sa uverejňujú na webovej stránke úradu.
4.
Mená zástupcov, program stretnutí , zápisnice , ďalšie relevantné informácie a príslušná dokumentácia zo stretnutí sa uverejňujú na webovej stránke úradu , pričom sa rešpektuje dôvernosť citlivých informácií.
Odôvodnenie
Prístup k ďalším informáciám a dokumentom by zvýšil transparentnosť a dôveru verejnosti k činnostiam Úradu pre harmonizáciu vnútorného trhu.
Pozmeňujúci a doplňujúci návrh
24
Návrh nariadenia
Článok 5 – úvádzacia veta
Text predložený Komisiou
Pozmeňujúci a doplňujúci návrh
Bez toho, aby tým boli dotknuté právne predpisy, ktorými sa riadi spracovanie osobných údajov, zástupcovia členských štátov a súkromného sektora stretávajúci sa v rámci strediska pre sledovanie:
Bez toho, aby tým boli dotknuté právne predpisy, ktorými sa riadi spracovanie osobných údajov, zástupcovia stretávajúci sa v rámci strediska pre sledovanie:
Odôvodnenie
Podľa všetkého bude potrebné rozšíriť odkaz na všetky typy zástupcov a zaručiť, aby do nariadenia boli zahrnuté nielen verejné správy, ale aj verejné orgány a organizácie (v súlade s článkom 3), preto možno odstrániť odkaz na členské štáty a súkromný sektor.
Pre jednotnosť celého znenia by sa malo prispôsobiť znenie v úvode článku 5 zneniu v článku 2 ods. 2 písm. f) a článku 8 ods. 3.
Pozmeňujúci a doplňujúci návrh
25
Návrh nariadenia
Článok 7 – písmeno d
Text predložený Komisiou
Pozmeňujúci a doplňujúci návrh
d) prehľad činností, ktoré by chcel úrad vykonať v budúcnosti;
d) prehľad činností, ktoré by chcel úrad vykonať v budúcnosti , pričom sa zohľadnia činnosti, ktoré vykonávajú členské štáty, aby sa zabránilo nežiaducej duplicite ;
Odôvodnenie
Vo viacerých členských štátoch sa už uplatňuje mnoho stratégií, preto v záujme zabrániť prelínaniu snáh na úrovni EÚ a členských štátov bude vhodné vychádzať z činností, ktoré už v príslušnej oblasti vykonávajú členské štáty, a až potom začať so strategickým plánovaním prípadných nových činností úradu.
Pozmeňujúci a doplňujúci návrh
26
Návrh nariadenia
Článok 8 – odsek 3
Text predložený Komisiou
Pozmeňujúci a doplňujúci návrh
3.
Pri príprave hodnotiacej správy Komisia konzultuje so zástupcami stretávajúcimi sa v rámci strediska pre sledovanie o otázkach uvedených v odseku 2 .
3.
Pri príprave hodnotiacej správy Komisia konzultuje otázky uvedené v odseku 2 so zástupcami stretávajúcimi sa v rámci strediska pre sledovanie.
Komisia zváži aj prípadné zapojenie iných zainteresovaných strán do hodnotenia.
Odôvodnenie
Všetky záujmové strany by mali byť schopné prispieť do procesu konzultácií týkajúcich sa hodnotenia výsledkov úradu pri plnení tohto nariadenia.
Pozmeňujúci a doplňujúci návrh
27
Návrh nariadenia
Článok 8 – odsek 4
Text predložený Komisiou
Pozmeňujúci a doplňujúci návrh
4.
Komisia zašle hodnotiacu správu Európskemu parlamentu a Rade a vedie o nej širokú konzultáciu medzi zainteresovanými stranami.
4.
Komisia zašle hodnotiacu správu Európskemu parlamentu , Rade a Európskemu hospodárskemu a sociálnemu výboru a vedie o nej širokú konzultáciu medzi zainteresovanými stranami.
POSTUP
Názov
Poverenie Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva
Referenčné čísla
COM(2011)0288 – C7-0136/2011 – 2011/0135(COD)
Gestorský výbor
dátum oznámenia na schôdzi
JURI
7.6.2011
Výbory požiadané o stanovisko
dátum oznámenia na schôdzi
IMCO
7.6.2011
Spravodajca výboru požiadaného o stanovisko:
dátum vymenovania
Adam Bielan
20.7.2011
Dátum prijatia
22.11.2011
Výsledok záverečného hlasovania
+:
–:
0:
32
1
Poslanci prítomní na záverečnom hlasovaní
Pablo Arias Echeverría, Adam Bielan, Lara Comi, Anna Maria Corazza Bildt, António Fernando Correia De Campos, Jürgen Creutzmann, Cornelis de Jong, Evelyne Gebhardt, Małgorzata Handzlik, Iliana Ivanova, Eija-Riitta Korhola, Edvard Kožušník, Hans-Peter Mayer, Phil Prendergast, Mitro Repo, Robert Rochefort, Heide Rühle, Matteo Salvini, Christel Schaldemose, Andreas Schwab, Róża Gräfin von Thun und Hohenstein, Bernadette Vergnaud, Barbara Weiler
Náhradníci prítomní na záverečnom hlasovaní
Regina Bastos, María Irigoyen Pérez, George Lyon, Ramona Nicole Mănescu, Emma McClarkin, Konstantinos Poupakis, Sylvana Rapti, Marc Tarabella, Kyriacos Triantaphyllides, Wim van de Camp
1.12.2011
STANOVISKO Výboru pre kultúru a vzdelávanie
pre Výbor pre právne veci
k návrhu nariadenia Európskeho parlamentu a Rady o poverení Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva vrátane zhromažďovania zástupcov verejného a súkromného sektora ako európskeho strediska pre sledovanie falšovania a pirátstva
( COM(2011)0288 – C7‑0136/2011 – 2011/0135(COD) )
Spravodajkyňa výboru požiadaného o stanovisko: Sabine Verveheyen
STRUČNÉ ODÔVODNENIE
Pilierom ekonomického blahobytu EÚ je udržateľná tvorivá činnosť, kultúrna rozmanitosť a inovácie, pretože sú hybnými silami vyvíjajúcej sa znalostnej spoločnosti.
Ochrana práv duševného vlastníctva preto slúži rovnakou mierou podnikom, spotrebiteľom, novátorom a tým, ktorí sa podieľajú na kultúrnej tvorbe.
Porušovanie práv duševného vlastníctva a obchod s falšovaným a pirátskym tovarom však v posledných desiatich rokoch rastie.
Najmä v dôsledku rozvoja digitálnej spoločnosti sa zvýšil výskyt porušovania práv duševného vlastníctva v online priestore vrátane falšovania, neoprávneného kopírovania a pirátstva, čo výrazne poškodzuje európske hospodárstvo a odvetvie kultúry a tvorivej činnosti.
Na podporu väčšej spolupráce členských štátov pri ochrane práv duševného vlastníctva vytvorila Európska komisia európske stredisko pre sledovanie falšovania a pirátstva (ďalej len „stredisko pre sledovanie“), ktoré riadi GR Komisie pre vnútorný trh a služby (GR MARKT).
Stredisko pre sledovanie je fórom pre verejné orgány a zúčastnené strany zo súkromnej sféry na výmenu informácií a skúseností i na podporu presadzovania najlepších postupov v oblasti vymáhania práv duševného vlastníctva.
Funguje aj ako ústredná platforma na zber, monitorovanie a oznamovanie dôležitých informácií o technických nástrojoch na predchádzanie falšovaniu, neoprávneného kopírovaniu a pirátstvu.
Stredisko pre sledovania má však veľké rezervy vo vykonávaní úloh a činností, ktoré sú mu zverené, pretože nemá k dispozícii vhodnú infraštruktúru na účinné fungovanie.
Vytvorenie vhodného právneho rámca a opatrení na presadzovanie ochrany práv duševného vlastníctva si vyžaduje lepšie chápanie povahy porušovania práv vrátane jeho hospodárskych a kultúrnych dôsledkov.
Preto je potrebné, aby bolo stredisko pre sledovanie s jeho rastúcimi činnosťami a úlohami zakotvené do funkčného a nákladovo efektívneho inštitucionálneho rámca, ktorý mu umožní účinne vykonávať jeho úlohy a podporovať boj proti porušovaniu práv duševného vlastníctva.
Spravodajkyňa preto podporuje návrh nariadenia, ktorý predložila Komisia, na základe ktorého bude vykonávanie funkcií strediska pre sledovanie falšovania a pirátstva zverené Úradu pre harmonizáciu vnútorného trhu (ochranné známky a vzory) (ďalej len „úrad pre harmonizáciu“).
Toto spojenie umožní, aby stredisko pre sledovanie získalo prístup k finančným prostriedkom a infraštruktúre, ktoré sú potrebné na vykonávanie jeho úloh a činností, a využilo skúsenosti úradu pre harmonizáciu.
Spravodajkyňa je tiež presvedčená, že zabezpečenie súčinnosti, pokiaľ ide o úlohy strediska pre sledovanie a úlohy, ktoré už vykonáva úrad pre harmonizáciu, umožní efektívne využívanie finančných a ľudských zdrojov bez ďalších nákladov zaťažujúcich rozpočet EÚ.
Týmto spojením sa predpokladajú úspory v rozpočte EÚ vo výške približne 40 000 EUR, pretože náklady na stredisko pre sledovanie bude v budúcnosti pokrývať rozpočet úradu pre harmonizáciu.
Spravodajkyňa sa však domnieva, že v návrhu smernice sa v dostatočnej miere neodkazuje na kultúrny rozmer práv duševného vlastníctva, a teda na súvisiace činnosti a úlohy strediska pre sledovanie, ktorými podporuje kultúrnu rozmanitosť a udržateľnú ochranu kultúrneho dedičstva v Európe.
Je preto dôležité, aby sa na schôdzach strediska pre sledovanie zúčastňoval okrem zástupcov zúčastnených strán z verejnej správy a hospodárskych odvetví aj primeraný počet zástupcov odvetvia kultúry a tvorivej činnosti, a to najmä tých, ktorí sa podieľajú na kultúrnej tvorbe.
Spravodajkyňa je tiež presvedčená, že verejná online platforma, ktorú by vytvorilo stredisko pre sledovanie a ktorá by slúžila na poskytovanie informácií, príkladov najlepších postupov, osvetových nástrojov určených na voľné sťahovanie a pre iniciatívy budovania kapacít, ktoré sa vzťahujú na rôzne legislatívne a nelegislatívne prostriedky boja proti porušovaniu práv duševného vlastníctva, by bolo prínosom pre európskych občanov, podniky a verejnú správu.
Spravodajkyňa je napokon presvedčená, že stredisko pre sledovanie by sa v rámci svojej činnosti nemalo zaoberať organizovaným zločinom a terorizmom, pretože úrad pre harmonizáciu nemá infraštruktúru na spracovávanie citlivých bezpečnostných údajov.
Nie je ani potrebné, aby sa právomoci úradu pre harmonizáciu rozširovali aj na túto oblasť, pretože už existujú európske orgány, ktoré sa zaoberajú týmito otázkami.
POZMEŇUJÚCE A DOPLŇUJÚCE NÁVRHY
Výbor pre kultúru a vzdelávanie vyzýva Výbor pre právne veci, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh nariadenia
Odôvodnenie 1
Text predložený Komisiou
Pozmeňujúci a doplňujúci návrh
(1) Hospodárska prosperita Európskej únie (ďalej len „Únia“) spočíva v udržateľnej tvorivosti a inováciách.
Preto sú pri zabezpečovaní jej budúcej prosperity nevyhnutné opatrenia na ich účinnú ochranu.
(1) Hospodárska prosperita Európskej únie (ďalej len „Únia“) spočíva v udržateľnej tvorivosti a inováciách.
Preto sú nevyhnutné opatrenia na ich podporu a tiež ich účinnú ochranu , aby sa zabezpečilo, že budú zdrojom prosperity aj v budúcnosti .
Pozmeňujúci a doplňujúci návrh
2
Návrh nariadenia
Odôvodnenie 2
Text predložený Komisiou
Pozmeňujúci a doplňujúci návrh
(2) Práva duševného vlastníctva sú dôležitými podnikateľskými aktívami, ktoré prispievajú k zabezpečeniu toho , aby novátori a tvorcovia dostali za svoju prácu spravodlivú odmenu a aby sa chránili ich investície do výskumu a nových myšlienok.
(2) Práva duševného vlastníctva sú dôležitými podnikateľskými aktívami, ktoré predstavujú dôležitý právny základ zaisťujúci , aby novátori a tvorcovia dostali za svoju prácu spravodlivú odmenu a aby sa chránili ich investície do výskumu a nových myšlienok.
Vyvážená miera ochrany podporí inovácie, rast a prístup ku kultúre a tvorivej práci.
Pozmeňujúci a doplňujúci návrh
3
Návrh nariadenia
Odôvodnenie 2a (nové)
Text predložený Komisiou
Pozmeňujúci a doplňujúci návrh
2a) Vyvíjajúce a nepretržite sa meniace digitálne hospodárstvo má vplyv na účinnosť súčasného rámca opatrení a nástrojov na ochranu práv duševného vlastníctva, a to najmä v súvislosti s porušovaním práv na internete.
Preto by sa malo zaistiť, aby malo európske stredisko pre sledovanie falšovania a pirátstva potrebnú infraštruktúru a financie na účinné vykonávanie svojich úloh.
Pozmeňujúci a doplňujúci návrh
4
Návrh nariadenia
Odôvodnenie 3
Text predložený Komisiou
Pozmeňujúci a doplňujúci návrh
(3) V rámci úsilia o splnenie cieľov stratégie Európa 2020 je nevyhnutné pristupovať k právam duševného vlastníctva racionálne, harmonizovane a progresívne .
(3) V rámci úsilia o splnenie cieľov stratégie Európa 2020 a Digitálnej agendy pre Európu 1 je nevyhnutné pristupovať k právam duševného vlastníctva globálne a vyvážene, teda harmonizovane na úrovni Únie, pričom treba náležite zohľadniť pravidlá Svetovej obchodnej organizácie, súvisiaci právny rámec a Dohovor UNESCO o ochrane a podpore rozmanitosti kultúrnych prejavov (2005) 2 .
________________
1 Oznámenie Komisie z 26. augusta 2010: Digitálna agenda pre Európu, COM(2010)0245 /2.
2 http://unesdoc.unesco.org/images/0014/001429/142919e.pdf.
Pozmeňujúci a doplňujúci návrh
5
Návrh nariadenia
Odôvodnenie 3a (nové)
Text predložený Komisiou
Pozmeňujúci a doplňujúci návrh
(3a) V rámci riadneho presadzovania súčasného právneho rámca a vzhľadom na jeho budúce zmeny a doplnenia treba náležite rešpektovať právo verejnosti na prístup ku kultúre a k novým nástrojom na zaistenie tvorivosti a osobného rozvoja, ktoré poskytujú nové informačné a komunikačné technológie.
Pozmeňujúci a doplňujúci návrh
6
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) Neustále zvyšovanie počtu porušení práv duševného vlastníctva je skutočnou hrozbou nielen pre hospodárstvo Únie, ale aj pre zdravie a bezpečnosť jej spotrebiteľov.
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na európskej a celosvetovej úrovni.
(4) Neustále zvyšovanie počtu prípadov porušovania práv duševného vlastníctva je skutočnou hrozbou nielen pre hospodárstvo Únie , kultúrnu a tvorivú prácu , zdravie a bezpečnosť jej spotrebiteľov, ale aj pre udržateľné zachovanie, podporu a ochranu rozmanitosti kultúrneho prejavu a dedičstva.
Preto, aby sa tomuto javu úspešne zabránilo, sú potrebné účinné, okamžité a koordinované opatrenia na európskej a celosvetovej úrovni , pričom treba zároveň zaistiť spravodlivú odmenu pre autorov a spravodlivý prístup pre verejnosť .
Pozmeňujúci a doplňujúci návrh
7
Návrh nariadenia
Odôvodnenie 6
Text predložený Komisiou
Pozmeňujúci a doplňujúci návrh
(6) V oznámení sa uvádza, že stredisko pre sledovanie by sa malo stať ústredným miestom zhromažďovania, monitorovania a poskytovania informácií a údajov súvisiacich so všetkými porušeniami práv duševného vlastníctva.
Malo by sa stať platformou spolupráce zástupcov vnútroštátnych orgánov a zainteresovaných strán s cieľom vymieňať myšlienky a odborné poznatky o najlepších postupoch, vypracúvať spoločné stratégie presadzovania práv a vydávať odporúčania pre politikov.
V oznámení sa bližšie určovalo , že stredisko pre sledovanie by hostili a spravovali útvary Komisie.
(6) V uvedenom oznámení sa uvádza, že stredisko pre sledovanie by sa malo stať ústredným miestom zhromažďovania, monitorovania a poskytovania informácií a údajov súvisiacich so všetkými prípadmi porušovania práv duševného vlastníctva.
Malo by sa stať platformou spolupráce zástupcov vnútroštátnych orgánov a všetkých verejných a súkromných zainteresovaných strán s cieľom vymieňať myšlienky a odborné poznatky o najlepších postupoch, vypracúvať spoločné stratégie presadzovania práv a vydávať odporúčania pre politikov.
V oznámení sa uvádza , že stredisko pre sledovanie bude patriť pod útvary Komisie, ktoré ho budú aj spravovať .
Pozmeňujúci a doplňujúci návrh
8
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) Vo svojom uznesení o presadzovaní práv duševného vlastníctva na vnútornom trhu z 1. marca 2010 Rada vyzvala Komisiu , členské štáty a priemyselné odvetvia , aby stredisku pre sledovanie poskytovali dostupné spoľahlivé a porovnateľné údaje o falšovaní a pirátstve a aby v rámci tohto strediska spoločne vypracovali a schválili plány získavania ďalších informácií.
Rada takisto vyzvala stredisko pre sledovanie , aby každý rok zverejnilo komplexnú výročnú správu, ktorá bude zahŕňať rozsah pôsobnosti, spektrum a hlavné charakteristiky falšovania a pirátstva , ako aj ich vplyv na vnútorný trh.
Táto výročná správa by sa mala v rámci obmedzení vyplývajúcich z právnych predpisov o ochrane údajov, rozsahu, spektra a základných charakteristík falšovania a pirátstva, ako aj ich vplyvu na vnútorný trh pripravovať na základe informácií, ktoré poskytnú orgány členských štátov, Komisia a súkromný sektor.
(7) Komisia , členské štáty a priemyselné odvetvia by mali poskytovať stredisku pre sledovanie dostupné spoľahlivé a porovnateľné údaje o porušovaní práv duševného vlastníctva a v rámci tohto strediska spoločne vypracovať a schváliť plány získavania ďalších informácií Stredisko pre sledovanie by malo každý rok zverejniť komplexnú výročnú správu, ktorá bude zahŕňať rozsah pôsobnosti, spektrum a hlavné charakteristiky porušovania práv duševného vlastníctva , ako aj ich vplyv na vnútorný trh.
Táto výročná správa by sa mala v rámci obmedzení vyplývajúcich z právnych predpisov o ochrane údajov, rozsahu, spektra a základných charakteristík porušovania práv duševného vlastníctva , ako aj ich vplyvu na vnútorný trh pripravovať na základe informácií, ktoré poskytnú orgány členských štátov, Komisia a súkromný sektor.
Pozmeňujúci a doplňujúci návrh
9
Návrh nariadenia
Odôvodnenie 11
Text predložený Komisiou
Pozmeňujúci a doplňujúci návrh
(11) Vzhľadom na rozsah úloh pridelených stredisku pre sledovanie je potrebné nájsť riešenie zabezpečenia primeranej a udržateľnej infraštruktúry na ich plnenie.
(11) Vzhľadom na rozsah úloh pridelených stredisku pre sledovanie je potrebné nájsť riešenie zabezpečenia primeranej a udržateľnej infraštruktúry na ich plnenie , ako aj zdroje potrebné na tento účel .
Pozmeňujúci a doplňujúci návrh
10
Návrh nariadenia
Odôvodnenie 17
Text predložený Komisiou
Pozmeňujúci a doplňujúci návrh
(17) Úrad by mal byť fórom , v rámci ktorého by sa mali stretávať verejné orgány a súkromný sektor, zabezpečujúcim zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a porušeniach týchto práv, stanovovanie najlepších postupov a stratégií v oblasti ochrany práv duševného vlastníctva a zvyšujúcim verejnú informovanosť o vplyve porušení práv duševného vlastníctva.
Okrem toho by mal úrad plniť dodatočné úlohy, napr. prispievať k pochopeniu hodnoty práv duševného vlastníctva, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva prostredníctvom vhodných opatrení v oblasti odbornej prípravy, rozširovať poznatky o technikách predchádzania falšovaniu a zlepšovať spoluprácu s tretími krajinami a medzinárodnými organizáciami.
(17) Úrad by mal byť pre verejné orgány v spolupráci so zúčastnenými stranami vrátane zástupcov súkromného sektora a občianskej spoločnosti fórom zabezpečujúcim zber, analýzu a šírenie príslušných objektívnych, porovnateľných a spoľahlivých údajov o hodnote práv duševného vlastníctva a o vplyve porušovania týchto práv na tvorivosť a inovácie v Únii, vymedzujúcim a podporujúcim najlepšie postupy a stratégie v oblasti ochrany práv duševného vlastníctva a zvyšujúcim informovanosť verejnosti o vplyve porušovania práv duševného vlastníctva.
V tejto súvislosti by sa mal riadne zvážiť dosah digitalizácie a nových technológií na ochranu práv duševného vlastníctva a podpora nových stredísk a podnikateľských modelov, ktoré rozširujú legálnu ponuku kultúrneho a kreatívneho obsahu.
Pozmeňujúci a doplňujúci návrh
11
Návrh nariadenia
Odôvodnenie 17a (nové)
Text predložený Komisiou
Pozmeňujúci a doplňujúci návrh
(17a) Úrad by mal tiež plniť dodatočné úlohy, napr. prispievať k pochopeniu hodnoty práv duševného vlastníctva, zvyšovať odbornú spôsobilosť osôb, ktoré sa zúčastňujú na presadzovaní práv duševného vlastníctva, prostredníctvom vhodných opatrení v oblasti odbornej prípravy a rozširovať poznatky o metódach predchádzania porušovaniu práv duševného vlastníctva.
Treba zlepšiť spoluprácu s tretími krajinami, medzinárodnými a mimovládnymi organizáciami špecializovanými na túto oblasť.
Pozmeňujúci a doplňujúci návrh
12
Návrh nariadenia
Odôvodnenie 18
Text predložený Komisiou
Pozmeňujúci a doplňujúci návrh
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami vybrať reprezentatívnu vzorku hospodárskych odvetví, ktoré sú najviac postihnuté porušeniami práv duševného vlastníctva a ktoré majú najväčšie skúseností s bojom proti nim, najmä zo zástupcov nositeľov práv a poskytovateľov internetových služieb .
Malo by sa zabezpečiť aj riadne zastúpenie spotrebiteľov a malých a stredných podnikov.
(18) Pokiaľ ide o zástupcov súkromného sektora, úrad by mal pri zostavovaní strediska pre sledovanie v súvislosti s jeho činnosťami vybrať reprezentatívnu vzorku odvetví, ktoré sú najviac postihnuté porušovaním práv duševného vlastníctva a ktoré majú najväčšie skúseností s bojom proti nim, najmä zo zástupcov nositeľov práv a poskytovateľov internetových sprostredkovateľov .
V tejto súvislosti treba venovať osobitnú pozornosť odvetviam, ktoré svojou podstatou vytvárajú hodnotu, ktorá je do veľkej miery nehmatateľná, ako napríklad kultúrne a tvorivé odvetvie.
Malo by sa zabezpečiť aj riadne zastúpenie spotrebiteľov , malých a stredných podnikov , tvorcov a používateľov kultúrnych služieb a platforiem vrátane zúčastnených strán z neziskového sektora .
Pozmeňujúci a doplňujúci návrh
13
Návrh nariadenia
Článok 2 – odsek 1 – písmeno b
Text predložený Komisiou
Pozmeňujúci a doplňujúci návrh
b) zlepšovanie chápania hodnoty duševného vlastníctva;
b) zlepšovanie chápania hodnoty a zložitosti duševného vlastníctva a znalostí týkajúcich sa vplyvu porušovania práv duševného vlastníctva na tvorivosť a inovácie v rámci Únie ;
Pozmeňujúci a doplňujúci návrh
14
Návrh nariadenia
Článok 2 – odsek 1 – písmeno d
Text predložený Komisiou
Pozmeňujúci a doplňujúci návrh
d) zvyšovanie informovanosti občanov o vplyve porušení práv duševného vlastníctva;
d) zvyšovanie informovanosti občanov o vplyve porušovania práv duševného vlastníctva prostredníctvom podpory informačných kampaní vo všetkých členských štátoch ;
Pozmeňujúci a doplňujúci návrh
15
Návrh nariadenia
Článok 2 – odsek 1 – písmeno e
Text predložený Komisiou
Pozmeňujúci a doplňujúci návrh
e) zvyšovanie odbornej spôsobilosti osôb, ktoré sa zúčastňujú na presadzovaní práv duševného vlastníctva;
e) zvyšovanie odbornej spôsobilosti osôb, ktoré sa zúčastňujú na presadzovaní práv duševného vlastníctva , a ich schopnosti riešiť nové problémy, ktoré vznikajú ako dôsledok digitálnej éry ;
Pozmeňujúci a doplňujúci návrh
16
Návrh nariadenia
Článok 2 – odsek 1 – písmeno f
Text predložený Komisiou
Pozmeňujúci a doplňujúci návrh
f) rozširovanie poznatkov o technických nástrojoch na predchádzanie falšovaniu a pirátstvu a na boj proti nim vrátane systémov sledovania a stopovania ;
f) rozširovanie a rozvoj poznatkov o technických nástrojoch na predchádzanie porušovaniu práv duševného vlastníctva a boj proti nemu ;
Pozmeňujúci a doplňujúci návrh
17
Návrh nariadenia
Článok 2 – odsek 1 – písmeno fa (nové)
Text predložený Komisiou
Pozmeňujúci a doplňujúci návrh
fa) zlepšenie poznatkov o existujúcich a fungujúcich legálnych obchodných modeloch, ktoré komerčne alebo inak sprístupňujú práce chránené autorskými právami;
Pozmeňujúci a doplňujúci návrh
18
Návrh nariadenia
Článok 2 – odsek 1 – písmeno ha (nové)
Text predložený Komisiou
Pozmeňujúci a doplňujúci návrh
ha) vymedzenie a podpora najlepších stratégií týkajúcich sa vnútroštátnych postupov a techník na presadzovanie práv duševného vlastníctva bez ohľadu na to, či majú pôvod vo verejnom alebo v súkromnom sektore;
Pozmeňujúci a doplňujúci návrh
19
Návrh nariadenia
Článok 2 – odsek 1 – písmeno hb (nové)
Text predložený Komisiou
Pozmeňujúci a doplňujúci návrh
hb) monitorovanie vplyvu zákonných online ponúk na používanie neoprávneného obsahu a podávanie správ o tomto vplyve;
Pozmeňujúci a doplňujúci návrh
20
Návrh nariadenia
Článok 2 – odsek 1 – písmeno hc (nové)
Text predložený Komisiou
Pozmeňujúci a doplňujúci návrh
hc) vyhodnocovanie prekážok dokončenia účinného jednotného digitálneho trhu a odporučenie účinných politických riešení na prekonanie takýchto prekážok.
Pozmeňujúci a doplňujúci návrh
21
Návrh nariadenia
Článok 2 – odsek 2 – písmeno a
Text predložený Komisiou
Pozmeňujúci a doplňujúci návrh
a) v súlade s článkom 4 v pravidelných intervaloch zvoláva stretnutia strediska pre sledovanie;
a) v súlade s článkom 4 v pravidelných intervaloch a minimálne raz ročne zvoláva stretnutia strediska pre sledovanie a náležite informuje o konaní a výsledkoch takýchto stretnutí prostredníctvom platforiem pre verejné konzultácie ;
Pozmeňujúci a doplňujúci návrh
22
Návrh nariadenia
Článok 2 – odsek 2 – písmeno b
Text predložený Komisiou
Pozmeňujúci a doplňujúci návrh
b) stanovuje metodiku zberu, analýzy a podávania správ o nezávislých, objektívnych, porovnateľných a spoľahlivých údajoch týkajúcich sa porušení práv duševného vlastníctva;
b) stanovuje transparentnú metodiku zberu, analýzy a podávania správ o nezávislých, objektívnych, porovnateľných a spoľahlivých údajoch týkajúcich sa porušovania práv duševného vlastníctva;
Pozmeňujúci a doplňujúci návrh
23
Návrh nariadenia
Článok 2 – odsek 2 – písmeno d
Text predložený Komisiou
Pozmeňujúci a doplňujúci návrh
d) zbiera, analyzuje a šíri príslušné objektívne, porovnateľné a spoľahlivé údaje týkajúce sa hospodárskej hodnoty duševného vlastníctva a jeho prínosu k hospodárskemu rastu, prosperite, inováciám, tvorivosti, kultúrnej rozmanitosti, tvorbe pracovných miest vysokej kvality a vývoju produktov a služieb vysokej kvality v rámci Únie;
d) zbiera, analyzuje a šíri príslušné objektívne, porovnateľné a spoľahlivé údaje týkajúce sa hodnoty duševného vlastníctva a jeho prínosu k hospodárskemu rastu, prosperite, inováciám, tvorivosti, kultúrnej a jazykovej rozmanitosti, tvorbe pracovných miest vysokej kvality a vývoju produktov a služieb vysokej kvality v rámci Únie;
Pozmeňujúci a doplňujúci návrh
24
Návrh nariadenia
Článok 2 – odsek 2 – písmeno e
Text predložený Komisiou
Pozmeňujúci a doplňujúci návrh
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušených práv duševného vlastníctva, ktoré okrem iného obsahujú vyhodnotenie vplyvu porušení práv duševného vlastníctva na spoločnosť, hospodárstvo, zdravie, životné prostredie, ochranu a bezpečnosť, ako aj vzťah medzi takýmito porušeniami práv a organizovanou trestnou činnosťou a terorizmom ;
e) vykonáva pravidelné hodnotenia a predkladá správy osobitne pre jednotlivé hospodárske odvetvia, zemepisné oblasti a druhy porušovania práv duševného vlastníctva, ktoré okrem iného obsahujú vyhodnotenie vplyvu porušovania práv duševného vlastníctva na spoločnosť, hospodárstvo, zdravie, životné prostredie, ochranu a bezpečnosť, ako aj vzťah medzi takýmto porušovaním práv a organizovanou trestnou činnosťou a zohľadňujú problémy vyvolané novými informačnými a komunikačnými technológiami pri navrhovaní nových modelov správy týchto práv ;
Pozmeňujúci a doplňujúci návrh
25
Návrh nariadenia
Článok 2 – odsek 2 – písmeno f
Text predložený Komisiou
Pozmeňujúci a doplňujúci návrh
f) zbiera, analyzuje a šíri informácie týkajúce sa najlepších postupov medzi zástupcami, ktorí sa stretávajú v rámci strediska pre sledovanie, a stanovuje stratégie na základe takýchto postupov;
f) zbiera, analyzuje a šíri informácie týkajúce sa najlepších postupov medzi zástupcami, ktorí sa stretávajú v rámci strediska pre sledovanie, a príslušnými orgánmi členských štátov, a stanovuje a šíri stratégie na základe takýchto postupov;
Pozmeňujúci a doplňujúci návrh
26
Návrh nariadenia
Článok 2 – odsek 2 – písmeno g
Text predložený Komisiou
Pozmeňujúci a doplňujúci návrh
g) vypracúva správy a publikácie, ktorých cieľom je zvýšiť informovanosť občanov Únie o vplyve porušení práv duševného vlastníctva, a organizuje konferencie, online a offline kampane, podujatia a stretnutia na európskej a medzinárodnej úrovni;
g) vypracúva správy a publikácie, ktorých cieľom je zvýšiť informovanosť občanov Únie o vplyve porušovania práv duševného vlastníctva, a organizuje konferencie, online a offline kampane, podujatia a stretnutia na európskej a medzinárodnej úrovni , na ktorých sa skúmajú nové, vyvážené a flexibilné návrhy na ochranu práv duševného vlastníctva v mimoriadne citlivých oblastiach, ako je napríklad kultúrne a tvorivé odvetvie, pri súčasnom dodržiavaní práv občanov na prístup k nim v súlade s príslušnými právnymi predpismi ;
Pozmeňujúci a doplňujúci návrh
27
Návrh nariadenia
Článok 2 – odsek 2 – písmeno j
Text predložený Komisiou
Pozmeňujúci a doplňujúci návrh
j) skúma , vyhodnocuje a propaguje technické nástroje pre odborníkov a referenčné techniky vrátane systémov sledovania a stopovania, ktoré pomáhajú rozlíšiť pravé a falšované výrobky;
j) zhromažďuje informácie, vyhodnocuje a propaguje technické nástroje pre odborníkov a referenčné techniky vrátane systémov sledovania a stopovania, ktoré pomáhajú rozlíšiť pravé a falšované výrobky;
Pozmeňujúci a doplňujúci návrh
28
Návrh nariadenia
Článok 2 – odsek 2 – písmeno ka (nové)
Text predložený Komisiou
Pozmeňujúci a doplňujúci návrh
ka) rozvíja verejnú online platformu na poskytovanie informácií, príkladov najlepších postupov, osvetových nástrojov určených na voľné sťahovanie a iniciatív budovania kapacít, ktoré sa týkajú rôznych legislatívnych a nelegislatívnych prostriedkov boja proti porušovaniu práv duševného vlastníctva;
Pozmeňujúci a doplňujúci návrh
29
Návrh nariadenia
Článok 2 – odsek 2 – písmeno l
Text predložený Komisiou
Pozmeňujúci a doplňujúci návrh
l) vypracúva stratégie v spolupráci s ústrednými úradmi priemyselného vlastníctva členských štátov vrátane Úradu Beneluxu pre ochranu duševného vlastníctva a vyvíja techniky, zručnosti a nástroje súvisiace s ochranou práv duševného vlastníctva vrátane programov odbornej prípravy a osvetových kampaní;
l) rozvíja stratégie v spolupráci s ústrednými úradmi priemyselného vlastníctva členských štátov vrátane Úradu Beneluxu pre ochranu duševného vlastníctva súvisiace s ochranou práv duševného vlastníctva vrátane programov odbornej prípravy a osvetových kampaní;
Pozmeňujúci a doplňujúci návrh
30
Návrh nariadenia
Článok 2 – odsek 2 – písmeno p
Text predložený Komisiou
Pozmeňujúci a doplňujúci návrh
p) vykonáva podobné činnosti potrebné na to, aby úrad plnil úlohy uvedené v odseku 1.
vypúšťa sa
Pozmeňujúci a doplňujúci návrh
31
Návrh nariadenia
Článok 4 – odsek 1
Text predložený Komisiou
Pozmeňujúci a doplňujúci návrh
1.
Úrad prizýva na stretnutia uvedené v článku 2 ods. 2 písm. a) zástupcov verejných správ, orgánov a organizácií, ktoré sa zaoberajú ochranou práv duševného vlastníctva a zástupcov súkromného sektora.
1.
Úrad prizýva na stretnutia uvedené v článku 2 ods. 2 písm. a) zástupcov verejných správ, orgánov a organizácií, ktoré sa zaoberajú ochranou práv duševného vlastníctva, a zástupcov mimovládnych organizácií a súkromného sektora.
Pozmeňujúci a doplňujúci návrh
32
Návrh nariadenia
Článok 4 – odsek 2 – pododsek 1
Text predložený Komisiou
Pozmeňujúci a doplňujúci návrh
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú a reprezentatívnu vzorku vnútroštátnych subjektov a subjektov z Únie, ktoré zastupujú jednotlivé hospodárske odvetvia, ktoré sú najviac postihnuté porušeniami práv duševného vlastníctva a ktoré majú najviac skúseností s bojom proti nim.
Pokiaľ ide o zástupcov zo súkromného sektora pozývaných na stretnutia strediska pre sledovanie, pôjde o širokú a reprezentatívnu vzorku vnútroštátnych subjektov a subjektov z Únie, ktoré zastupujú jednotlivé odvetvia, ktoré sú najviac postihnuté porušovaním práv duševného vlastníctva a ktoré majú najviac skúseností s bojom proti nim.
Pozmeňujúci a doplňujúci návrh
33
Návrh nariadenia
Článok 4 – odsek 2 – pododsek 2
Text predložený Komisiou
Pozmeňujúci a doplňujúci návrh
Spotrebiteľské organizácie a malé a stredné podniky majú riadne zastúpenie.
Spotrebiteľské organizácie , malé a stredné podniky , sprostredkovatelia internetu, tvorcovia a používatelia kultúrnych služieb a platforiem vrátane zúčastnených strán z neziskového sektora majú primerané zastúpenie.
Pozmeňujúci a doplňujúci návrh
34
Návrh nariadenia
Článok 4 – odsek 3
Text predložený Komisiou
Pozmeňujúci a doplňujúci návrh
3.
Úrad prizýva jedného zástupcu z každého členského štátu a po päť zástupcov z Európskeho parlamentu a Komisie.
3.
Úrad prizýva jedného zástupcu z každého členského štátu a po päť zástupcov z Európskeho parlamentu a Komisie.
Pri vymenúvaní zástupcov Európskeho parlamentu sa musí brať náležitý zreteľ na výbory, v ktorých títo zástupcovia pôsobia ako poslanci Európskeho parlamentu, aby sa zaistilo čo najlepšie zastúpenie z oblastí, v ktorých je vplyv práv duševného vlastníctva najväčší, ako napríklad priemysel, kultúra alebo zdravotníctvo.
Pozmeňujúci a doplňujúci návrh
35
Návrh nariadenia
Článok 4 – odsek 5
Text predložený Komisiou
Pozmeňujúci a doplňujúci návrh
5.
Stretnutia uvedené v článku 2 ods. 2 písm. a) sa môžu organizovať aj v pracovných skupinách v rámci strediska pre sledovanie.
Na stretnutia pracovných skupín sa ako pozorovatelia prizývajú maximálne dvaja zástupcovia z Európskeho parlamentu a maximálne dvaja zástupcovia z Komisie.
5.
Stretnutia uvedené v článku 2 ods. 2 písm. a) sa môžu organizovať aj v pracovných skupinách v rámci strediska pre sledovanie.
Na stretnutia pracovných skupín sa prizývajú najviac dvaja zástupcovia z Európskeho parlamentu a najviac dvaja zástupcovia z Komisie.
Pozmeňujúci a doplňujúci návrh
36
Návrh nariadenia
Článok 5 – odsek 1a (nový)
Text predložený Komisiou
Pozmeňujúci a doplňujúci návrh
Úrad zohľadní existujúce povinnosti členských štátov, v rámci ktorých musia poskytovať informácie o porušovaní práv duševného vlastníctva, a snaží sa zabrániť zdvojovaniu práce.
Pozmeňujúci a doplňujúci návrh
37
Návrh nariadenia
Článok 5 – odsek 1b (nový)
Text predložený Komisiou
Pozmeňujúci a doplňujúci návrh
Osobné údaje sa neprenášajú, nespracúvajú, neuchovávajú ani nepoužívajú na žiaden ďalší účel, a to ani na pokyn úradu alebo strediska pre sledovanie.
Pozmeňujúci a doplňujúci návrh
38
Návrh nariadenia
Článok 7 – odsek 1 – písmeno e
Text predložený Komisiou
Pozmeňujúci a doplňujúci návrh
(e) odporúčania týkajúce sa budúcich politík v oblasti ochrany práv duševného vlastníctva vrátane spôsobu, ako zefektívniť spoluprácu medzi členskými štátmi.
e) poznámky týkajúce sa ochrany práv duševného vlastníctva a potenciálnych budúcich politík a stratégií vrátane spôsobu, ako posilniť spoluprácu s členskými štátmi a medzi nimi na základe ich vlastných skúseností .
Pozmeňujúci a doplňujúci návrh
39
Návrh nariadenia
Článok 8 – odsek 2
Text predložený Komisiou
Pozmeňujúci a doplňujúci návrh
2.
V hodnotiacej správe sa posudzuje činnosť úradu vyplývajúca z tohto nariadenia, najmä pokiaľ ide o jej vplyv na ochranu práv duševného vlastníctva na vnútornom trhu.
2.
V hodnotiacej správe sa posudzuje činnosť úradu vyplývajúca z tohto nariadenia, najmä pokiaľ ide o jej vplyv na ochranu práv duševného vlastníctva na vnútornom trhu, a správa sa zameriava na rôzne oblasti a odvetvia, na ktoré majú práva duševného vlastníctva vplyv .
POSTUP
Názov
Poverenie Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva
Referenčné čísla
COM(2011)0288 – C7-0136/2011 – 2011/0135(COD)
Gestorský výbor
dátum oznámenia na schôdzi
JURI
7.6.2011
Výbor požiadaný o stanovisko
dátum oznámenia na schôdzi
CULT
7.6.2011
Spravodajkyňa výboru požiadaného o stanovisko
dátum menovania
Sabine Verheyen
13.7.2011
Prerokovanie vo výbore
4.10.2011
Dátum prijatia
23.11.2011
Výsledok záverečného hlasovania:
+:
–:
0:
22
5
2
Poslanci prítomní na záverečnom hlasovaní
Magdi Cristiano Allam, Maria Badia i Cutchet, Malika Benarab-Attou, Lothar Bisky, Piotr Borys, Silvia Costa, Santiago Fisas Ayxela, Mary Honeyball, Petra Kammerevert, Morten Løkkegaard, Emma McClarkin, Marek Henryk Migalski, Doris Pack, Chrysoula Paliadeli, Marie-Thérèse Sanchez-Schmid, Marco Scurria, Joanna Senyszyn, Emil Stoyanov, Hannu Takkula, Sampo Terho, László Tőkés, Helga Trüpel, Gianni Vattimo, Sabine Verheyen, Milan Zver
Náhradníci prítomní na záverečnom hlasovaní
Ramona Nicole Mănescu, Hans-Peter Martin, Mitro Repo
Náhradník (čl. 187 ods. 2) prítomný na záverečnom hlasovaní
Jaromír Kohlíček
POSTUP
Názov
Poverenie Úradu pre harmonizáciu vnútorného trhu (ochranné známky a vzory) určitými úlohami súvisiacimi s ochranou práv duševného vlastníctva
Referenčné čísla
COM(2011)0288 – C7-0136/2011 – 2011/0135(COD)
Dátum predloženia v EP
24.5.2011
Gestorský výbor
dátum oznámenia na schôdzi
JURI
7.6.2011
Výbory požiadané o stanovisko
dátum oznámenia na schôdzi
ITRE
7.6.2011
IMCO
7.6.2011
CULT
7.6.2011
Bez predloženia stanoviska
Dátum rozhodnutia
ITRE
15.6.2011
Spravodajca
dátum menovania
Antonio Masip Hidalgo
11.7.2011
Prerokovanie vo výbore
11.10.2011
22.11.2011
Dátum prijatia
20.12.2011
Výsledok záverečného hlasovania:
+:
–:
0:
19
2
Poslanci prítomní na záverečnom hlasovaní
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Lidia Joanna Geringer de Oedenberg, Klaus-Heiner Lehne, Antonio López-Istúriz White, Antonio Masip Hidalgo, Alajos Mészáros, Bernhard Rapkay, Evelyn Regner, Francesco Enrico Speroni, Alexandra Thein, Diana Wallis, Rainer Wieland, Cecilia Wikström, Tadeusz Zwiefka
Náhradníci prítomní na záverečnom hlasovaní
Jan Philipp Albrecht, Jean-Marie Cavada, Luis de Grandes Pascual, Vytautas Landsbergis, Kurt Lechner, Eva Lichtenberger, Arlene McCarthy
Dátum predloženia
9.1.2012
