Odpoveď pána Barniera v mene Komisie
(19. marca 2012)
Cieľom návrhu nariadenia Európskej komisie o fondoch rizikového kapitálu je väčšia základňa súkromných investorov dostupná pre rizikové fondy, ktoré sú na základe navrhovaného nariadenia takto kvalifikované.
Toto nariadenie by sa malo vzťahovať len na správcov fondov, ktorí sa rozhodnú prevádzkovať takéto „kvalifikované“ fondy rizikového kapitálu. „Kvalifikovaný“ fond rizikového kapitálu je subjekt, ktorý investuje v prvom rade do nových začínajúcich podnikov tak, že takýmto podnikom poskytne akcie alebo kvázi akcie.
Tieto kvalitatívne znaky odlišujú fond rizikového fondu od širšej skupiny kolektívnych investičných fondov.
Správcovia fondov, ktorých fondy spĺňajú navrhované požiadavky na kvalitu, získajú prístup k celoeurópskemu uvádzaniu na trh podľa nariadenia a k pasu „umiestňovania produktov“.
Návrhom nariadenia Európskej komisie sa nezavádzajú žiadne záväzky pre žiadnu inú inštitúciu Európskej únie, ako napríklad Európska investičná banka.
