TÝŽDENNÍK/BACKGROUND: Zhrnutie plenárneho zasadnutia 10. - 11. október 2007
2007-10-15 - 16:56
Poslanci prerokovali na prvom októbrovom plenárnom zasadnutí viacero tém, ktorých prehľad nájdete v nasledujúcej sekcii.
20071008BRI11349
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-001-SK DOC XML V0//SK
Inštitúcie
EP navštívili prepustené bulharské zdravotné sestry a palestínsky lekár
2007-10-15 - 16:56
Predseda EP Hans-Gert PÖTTERING otvoril 10. októbra o 15:00 ďalšie dvojdňové zasadnutie EP v Bruseli.
V jeho úvode predniesol vyhlásenie k Dňu boja proti trestu smrti a uvítal tiež čestných hostí na tribúne.
Na jeho osobné pozvanie sa zasadnutia zúčastnili prepustené bulharské zdravotné sestry a palestínsky lekár, ktorí boli viac ako 9 rokov väznení v Líbyi.
Predseda Európskeho parlamentu Hans-Gert PÖTTERING vo svojom uvítacom príhovore privítal spomínaných zdravotníkov a pripomenul, že Európsky parlament stál na ich strane počas celého nespravodlivého procesu.
Uvítal ich omilostenie a vyjadril potešenie nad tým, že navštívili Európsky parlament.
Prepustení zdravotníci sa v EP stretnú s predstaviteľmi jednotlivých politických skupín.
Zdravotníci boli v Líbyi väznení od roku 1999 na základe obvinenia, že úmyselne nakazili vírusom HIV/AIDS pacientov v detskej nemocnici v Benghází.
V tejto súvislosti poslanci EP v januári 2007 pomerom hlasov 567:1:7 prijali uznesenie, v ktorom ostro odsúdili rozsudok trestu smrti a vyzvali prezidenta Kaddáfiho na ich okamžité prepustenie.
24. júla tohto roku, po ich konečnom prepustení, predseda EP bulharskému parlamentu okamžite zaslal list so želaním uvítať spomínaných zdravotníkov na pôde Európskeho parlamentu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-COVER-SK DOC XML V0//SK
-//EP//TEXT IM-PRESS 20071008BRI11349 ITEM-002-SK DOC XML V0//SK
Inštitúcie
Poslanci rozhodli o novom rozdelení kresiel v EP
2007-10-15 - 16:56
Po búrlivých diskusiách z predošlého dňa poslanci napokon 11.
10. vyjadrili podporu návrhu Rady na nové rozdelenie kresiel v Európskom parlamente.
Parlament návrh Rady na ustanovenie 750 poslaneckých kresiel pre roky 2009 - 2014 podporil pomerom hlasov 378:154:109, a vyzval, aby sa tiež preskúmala možnosť volenia časti poslancov podľa nadnárodného zoznamu.
Snažiac sa udržať si tempo s napredujúcou Európskou integráciou, za vyše 50 rokov svojej existencie sa EP vyvinul z pôvodného 78-členného Spoločného zhromaždenia na momentálne 785-členný Európsky Parlament.
Súčasné rozdelenie parlamentných kresiel zodpovedá Zmluve z Nice, v ktorej sa stanovilo, že počet europoslancov nesmie po roku 2009 prevýšiť číslo 736, s výnimkou obdobia od vstupu Bulharska a Rumunska do EÚ až po voľby do EP v júni 2009.
V Európskom parlamente teda vďaka tomuto dočasnému pravidlu momentálne zasadá 785 poslancov z 27 členských krajín a po roku 2009 mal byť podľa súčasných dohôd tento počet opäť zredukovaný na 736.
Vzhľadom na viaceré problémy (súvisiace najmä s potrebou poskytnúť viac než plánovaných 736 kresiel) však boli na zasadnutí Európskej rady v júni 2007 navrhnuté nové pravidlá s tým, že EP bol požiadaný o predloženie vhodného návrhu do októbra tohto roku.
Nové rozloženie mandátov
Európska rada upresnila, že maximálny počet kresiel v EP bude zvýšený na nové maximum 750 kresiel, pričom žiaden členský štát by nemal mať viac ako 96 (v súčasnosti je to 99) a menej ako 6 poslaneckých mandátov (v súčasnosti 5).
Toto rozdelenie, ktoré by malo dodržiavať zásadu "degresívnej proporcionality", Európsky parlament vo svojom hlasovaní podporil.
Degresívna proporcionalita znamená, že členské štáty s najvyšším počtom obyvateľov by akceptovali nižší počet kresiel, než na aký by mali mať vzhľadom k ich populácii nárok, aby tak umožnili lepšie zastúpenie členským štátom s nižším počtom obyvateľov.
V EP sa teda prerozdelí 14 nových kresiel.
Nemecko stratí 3 kreslá, zatiaľ čo Malta 1 získa.
Slovensko má mať podľa týchto pravidiel od roku 2009 už len 13, namiesto doterajších 14 europoslaneckých kresiel, s čím sa však rátalo už v Zmluve z Nice a teda nové rozhodnutie neprinesie v tomto ohľade žiadnu zmenu.
Parlament v schválenej správe návrh rozhodnutia Európskej rady podporuje a žiada, aby sa ustanovila aj revízia poslaneckých kresiel na volebné obdobie 2014-2019.
Poslanci tiež žiadajú, aby bol v EP zavedený objektívny a spravodlivý systém rozdeľovania mandátov, aby boli zohľadnené demografické zmeny a aby sa zabránilo "tradičnému politickému vyjednávaniu" medzi členskými štátmi.
Základ pre výpočet mandátov - občania či obyvatelia?
Poslanci zároveň navrhujú preskúmať, či by bolo technicky a politicky možné nahradiť pri určovaní počtu poslaneckých kresiel kritérium počtu "obyvateľov" počtom "občanov".
Odhad týchto čísel každoročne zverejňuje Európsky štatistický úrad (EUROSTAT), ktorého údaje majú byť podľa EP smerodajné.
Európskej rade a Parlamentu správa navrhuje, aby pred každými novými voľbami do Európskeho parlamentu včas preverili počet obyvateľov tvoriacich základ pre výpočet.
Poslanci v tejto súvislosti tiež prijali pozmeňujúci návrh, v ktorom vyzývajú svojich zástupcov na medzivládnej konferencii, aby jej predložili návrh vyhlásenia požadujúci presnejšiu definíciu výrazu "občania".
Tento návrh by sa mal podľa poslancov "vypracovať včas pred voľbami v roku 2014".
Mandáty a budúce rozšírenia Únie o nových členov
Poslanci ďalej v správe tvrdia, že pri súčasnom rozdeľovaní mandátov by sa nemali zohľadňovať budúce možné rozšírenia Únie, ako napríklad o Chorvátsko.
Naopak žiadajú, aby bol pri každom novom pristúpení počet kresiel dočasne zvýšený a aby bolo v takýchto prípadoch povolené presiahnuť hornú hranicu 750 poslaneckých stoličiek, podobne ako tomu bolo v prípade pristúpenia Bulharska a Rumunska.
Ďalšie aspekty
Návrh pripravovanej reformnej zmluvy (nahradzujúcej zamietnutý text Ústavy) uvádza, že o novom zložení EP rozhodne jednomyseľne Európska rada na základe návrhu Parlamentu a s jeho súhlasom.
V prijatej správe vyzývajú poslanci členské štáty, aby tento návrh prijali bezprostredne po vstupe novej zmluvy do platnosti, s cieľom ustanoviť nové zloženie ešte pred voľbami do EP v roku 2009.
Čo sa týka samotných volieb, poslanci odporúčajú, aby sa preskúmala možnosť volenia časti poslancov podľa nadnárodného zoznamu, pretože by to podľa ich názoru mohlo prispieť k vytvoreniu "skutočne európskeho rozmeru" v predvolebnej rozprave.
Nové počty poslaneckých mandátov 2009 - 2014:
Nemecko
96
Francúzsko
74
Veľká Británia
73
Taliansko
72
Španielsko
54
Poľsko
51
Rumunsko
33
Holandsko
26
Grécko
22
Portugalsko
22
Belgicko
22
Česká republika
22
Maďarsko
22
Švédsko
20
Rakúsko
19
Bulharsko
18
Dánsko
13
Slovensko
13
Fínsko
13
Írsko
12
Litva
12
Lotyšsko
9
Slovinsko
8
Estónsko
6
Cyprus
6
Luxembursko
6
Malta
6
EÚ-27
750
Rozprava (10.
10.
2007):
Spravodajca k predloženej správe Alain LAMASSOURE (EPP-ED, FR) poslancom v úvode rozpravy pripomenul, že ak by nebol prijatý nový návrh, ktorý stanovuje 750 poslaneckých mandátov, počet poslaneckých kresiel by musel rešpektovať rozhodnutie zakotvené v zmluve z Nice, a teda klesnúť len na 736.
Zdôraznil tiež, že plénum musí zadefinovať princíp proporcionálnej degresivity a zadefinovať jej mieru.
Druhý zo spravodajcov, poslanec Adrian SEVERIN (PES, RO) informoval, že predložená správa požadujúca 750 mandátov "nikoho netrestá, ale naopak, zlepšuje postavenie všetkých štátov, ktoré majú dobrú demografickú politiku".
Ingo FRIEDRICH (EPP-ED, DE) za Skupinu Európskej ľudovej strany (kresťanských demokratov) a Európskych demokratov vyjadril podporu predloženej správe a pripomenul europoslancom, že jediná krajina, ktorá kvôli princípu degresívnej proporcionality príde o poslanecké kreslá oproti tomu, čo bolo stanovené v Zmluve z Nice, je Nemecko.
Parlament by si preto podľa neho mal splniť svoju povinnosť a hlasovať za správu, aby vyslal jasný signál Rade, že môže v tomto zmysle rozhodnúť.
EP podľa jeho slov potrebuje "dlhodobý systém prideľovania mandátov, aby sa táto problematike nemusela preberať pri každých voľbách nanovo".
Richard CORBETT (PES, UK) zo Socialistickej skupiny v Európskom parlamente vyslovil presvedčenie, že Parlament navrhovanú správu podporí a tiež zdôraznil slová svojho predrečníka, že žiadna krajina okrem Nemecka nepríde oproti Zmluve z Nice o žiaden poslanecký mandát.
Počudovanie vyjadril nad postojom Talianska a jeho premiéra Romana Prodiho, bývalého predsedu Európskej komisie, ktorý pre svoju krajinu "požaduje zvýšenie mandátov a pritom argumentuje národnou prestížou ako dôvodom".
Akékoľvek pozmeňujúce návrhy by podľa neho malo plénum v hlasovaní zamietnuť a malo by hlasovať za predloženú správu v jej súčasnej podobe.
Andrew DUFF (ALDE, UK) za Skupinu Aliancie liberálov a demokratov za Európu vyslovil správe podporu a uviedol, že návrhy požadujúce rôzne navýšenia kresiel si navzájom odporujú.
Spomenul však potrebu vyjasnenia kritérií pre určovanie poslaneckých mandátov, hoci priznal, že na túto úlohu bude Parlament potrebovať viac času a preto by sa k tomu mali poslanci podľa neho vrátiť po prijatí reformnej zmluvy.
Nateraz podľa neho postačuje, ak EP prijme predložený text a vyšle jasný signál Rade, aby tieto požiadavky schválila.
Brian CROWLEY (UEN, UK) v mene Skupiny Únie za Európu národov upozornil, že od prvých volieb do EP v roku 1979 sa v Európe uskutočnili veľké demografické zmeny a vyzval na obozretnosť a rovnováhu pri uplatňovaní princípu degresívnej proporcionality.
Upozornil tiež, že EUROSTAT niekedy vychádza z provizórnych údajov.
Johannes VOGGENHUBER (Greens/EFA, AT) zo Skupiny zelených/Európska slobodná aliancia informoval, že jeho skupina nesúhlasí s textom správy o poslaneckých mandátoch a preto za neho nebude hlasovať.
"Všetci by sme si mali ujasniť, čo je to Parlament.
Parlament totiž nie je zastúpením socio-ekonomickej situácie krajín, ale zastúpením občanov", zdôraznil a dodal, že zlyhaním bola podľa neho už zmluva z Nice.
Sylvia-Yvonne KAUFMANN (GUE/NGL, DE) za Konfederatívnu skupinu Európskej zjednotenej ľavice - Nordickej zelenej ľavice uviedla, že hoci sa názory v jej politickej skupine rôznia, ona sama predloženú správu podporuje, pretože ju považuje za vyváženú a zodpovedajúcu princípom solidarity.
To podľa jej slov posilňuje súdržnosť Únie a je vhodným základom aj pre jej ďalšie rozšírenia.
Poslanec Bernard WOJCIECHOWSKI (IND/DEM, PL) zo Skupiny nezávislosť/demokracia označil európsku solidaritu za mýtus a obvinil spravodajcu Severina, že sa mu o princípe degresívnej proporcionality "hovorí ľahko, keďže sa to nedotkne Rumunska" (z ktorého pochádza).
Luca ROMAGNOLI (ITS, IT) za Skupinu identita, tradícia a zvrchovanosť sa zastal svojej krajiny, Talianska, a uviedol, že predložené návrhy ho diskriminujú.
Neprijateľné je podľa neho aj to, ako sa v návrhu vysvetľuje pojem občianstva.
V rámci času prideleného nezaradeným europoslancov vystúpila slovenská europoslankyňa Irena BELOHORSKÁ (NA, SK), ktorá uviedla, že Slovensko sa "v rámci dohodnutého princípu degresívnej proporcionality" musí zmieriť s tým, že počet jeho poslancov v EP sa o jedného zníži.
V súvislosti s proporcionalitou požiadala, aby sa preniesla do zamestnaneckej politiky EÚ.
"Žiadam posilnenie počtu zástupcov a zamestnancov z novej dvanástky vo všetkých inštitúciách EÚ.
Myslím si, že každý členský štát má kvalifikovaných ľudí, ktorí by boli by pre EÚ prínosom", uviedla a pripomenula, že jedným z princípov Európskej únie je rovnosť, ktorú sa zaviazali rešpektovať staré členské krajiny pri posledných rozšíreniach Únie.
"Rovnosť by sa mala uplatňovať vo všetkých oblastiach a mala by sa sústrediť na všetkých zástupcov a zamestnancov bez ohľadu na postavenie, čiže nielen na europoslancov či eurokomisárov", uviedla a požiadala EÚ, aby plnila svoje záväzky.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-001-SK DOC XML V0//SK
-//EP//TEXT IM-PRESS 20071008BRI11349 ITEM-003-SK DOC XML V0//SK
Inštitúcie
V EP sa hovorilo o prípravách neformálneho summitu v Lisabone
2007-10-15 - 16:56
Poslanci EP diskutovali 10. októbra so zástupcami Rady a Európskej komisie o stave príprav neformálnej schôdzky predstaviteľov štátov a vlád EÚ, ktorá sa uskutoční v dňoch 18. a 19.
10. v Lisabone.
Úradujúce portugalské predsedníctvo Únie dúfa, že aj napriek niekoľkým otázkam, ktoré doposiaľ neboli vyriešené, bude počas summitu podpísaná reformná zmluva, nahradzujúca návrh zamietnutej Ústavy EÚ.
Finálnu podobu nového textu v súčasnej dobe dokončuje medzivládna konferencia.
Za Predsedníctvo vystúpil v pléne štátny tajomník Portugalska pre európske záležitosti Manuel LOBO ANTUNES , ktorý prítomných poslancov oboznámil s programom summitu, ako aj so stavom práce medzivládnej konferencie o reforme zmlúv.
Po ňom nasledovala podpredsedníčka a eurokomisárka pre inštitucionálne vzťahy a komunikačnú stratégiu Margot WALLSTRÖM a zástupcovia jednotlivých politických skupín.
Predseda Európskej ľudovej strany (kresťanských demokratov) a Európskych demokratov Joseph DAUL (EPP-ED, FR) za svoju skupinu uviedol, že obdobie reflexie o smerovaní Únie je na konci a preto je potrebné konečne pristúpiť k činom.
EÚ už podľa neho disponuje potrebnými nástrojmi a musí trvať na tom, že len zjednotená Európa môže mať vo svete skutočný vplyv.
Práve preto je podľa neho schválenie novej reformnej zmluvy nevyhnutné.
Podľa Martina SCHULZA (PES, DE), predsedu Socialistickej skupiny v Európskom parlamente, má portugalské predsedníctvo teraz úlohu "doviesť do konca to, čo sa začalo po neúspechu Ústavnej zmluvy" a pomôcť Únii dohodnúť sa na spoločných cieľoch.
Varoval pred prípadným zlyhaním schválenia novej reformnej zmluvy s tým, že by to znamenalo "koniec Európskej únie ako takej" a vyzval všetkých členov EÚ, aby novú zmluvu bezpodmienečne podporili.
"Myslíme si, že sme veľký kontinent, no proti Číne a Indii nemáme šancu, ak nebudeme jednotní", uviedol.
Za Skupinu Aliancie liberálov a demokratov vystúpil Graham WATSON (ALDE, UK), podľa ktorého by prípadný neúspech reformnej zmluvy znamenal "tragédiu, ako je známa zo Shakespearových diel".
V globalizovanom svete sú podľa neho potrebné rýchle a radikálne odpovede na aktuálne výzvy a bez novej zmluvy to v prípade EÚ nebude možné.
"Nie je to isté, čo bola Ústava, ale dôležité body ostali zachované", uviedol a vyzval tých, ktorí sú proti zmluve, aby "premýšľali o európskom rozvode" a nebránili ostatným presadzovať spoločné hodnoty a ciele.
Konrad SZYMAŃSKI (UEN, PL) za Skupinu Únie za Európu národov spomenul, že pri podpisovaní novej zmluvy je potrebná flexibilita a tiež "trochu politickej predstavivosti".
Uviedol, že nie je euroskeptik, ale chápe výhrady niektorých krajín.
Monica FRASSONI (Greens/EFA, IT) za Skupinu zelených/Európskej slobodnej aliancie vyslovila na margo novej zmluvy ostrú kritiku, hoci poslancov uistila, že jej skupina ju podporí, pretože "je to lepšie než nemať nič".
Upozornila však, že nový text je na rozdiel od pôvodnej Ústavy plný rôznych výnimiek, ktoré podľa nej oslabujú EÚ.
"Prečo tvrdiť, že je to fantastický text, keď je v skutočnosti hrozný?", spýtala sa a doplnila, že "vlády ukradli Ústavnú zmluvu" a nové znenie preto nie je také, aké malo byť.
Francis WURTZ (GUE/NGL, FR) z Konfederatívnej skupiny Európskej zjednotenej ľavice - Nordickej zelenej ľavice označil nový text za "pochybný" a uviedol, že jeho skupina vystupuje proti nemu nie kvôli nacionalizmu, ale preto, že neboli vzaté do úvahy viaceré dôležité pripomienky.
Jens-Peter BONDE (IND/DEM, DK) za Skupinu nezávislosť/demokracia uviedol, že reformná zmluva "kráti kompetencie občanov a je navyše menej prehľadná ako tá predchádzajúca".
Jej schvaľovanie je podľa neho len spôsob, "ako sa vyhnúť referendám".
EÚ preto vyzval, aby text predložila občanom.
Podľa Franka VANHECKEHO (ITS, BE) zo Skupiny identita, tradícia a zvrchovanosť je reformná zmluva "nanucovaná absolútne nedemokratickým spôsobom".
Vo svojom príspevku kritizoval aj návrhy na politiku legálnej migrácie, ktorá podľa neho len prehĺbi chudobu a problémy krajín.
x x x
Európsky parlament vyjadril v prvej polovici júla svoj súhlas na uskutočnenie medzivládnej konferencie, ktorej úlohou je vypracovať "reformnú zmluvu".
Nová zmluva má na jednej strane zachovať jadro pôvodného návrhu ústavnej zmluvy, na druhej strane zohľadniť odmietnutie tohto textu v referendách vo Francúzsku a v Holandsku.
Aj napriek otvoreným témam je portugalské predsedníctvo optimistické a verí, že podpis zmluvy sa uskutoční počas lisabonského summitu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-002-SK DOC XML V0//SK
-//EP//TEXT IM-PRESS 20071008BRI11349 ITEM-004-SK DOC XML V0//SK
Ľudské práva
Vyhlásenie pri príležitosti Dňa boja proti trestu smrti
2007-10-15 - 16:56
V rámci oficiálneho otvorenia zasadnutia Európskeho parlamentu predniesol jeho predseda Hans-Gert PÖTTERING prehlásenie k Dňu boja proti trestu smrti.
Ten bol vyhlásený na 10. októbra a teda pripadol na deň zahájenia októbrového plenárneho zasadnutia EP v Bruseli.
Hans-Gert PÖTTERING vo svojom príhovore zdôraznil, že trest smrti považuje za vážne porušenie ľudských práv, predovšetkým práva na život, a uviedol, že Európsky parlament je plne odovzdaný boju proti uplatňovaniu tohto trestu.
V tejto súvislosti tiež pripomenul, že Parlament sa tohto postoja drží aj vo vzťahoch so susednými a partnerskými krajinami vo svete a vyzval všetky krajiny, ktoré tak ešte doposiaľ neurobili, aby pristúpili k zrušeniu jeho udeľovania.
Poslanci si následne minútou ticha uctili všetky obete trestu smrti.
Výbor ministrov Rady Európy koncom septembra rozhodol, že 10. október si bude Európa každoročne pripomínať ako Deň boja proti trestu smrti.
Európsky parlament sa k tejto téme vyjadril už na druhom septembrovom plenárnom zasadnutí, keď prijal uznesenie o moratóriu na trest smrti a vyzval Úniu na jeho celosvetové presadenie na pôde OSN.
Rada Európy je v procese rušenia trestu smrti v Európe priekopníkom a vďaka nej v Európe od roku 1997 prakticky neexistuje trest smrti.
V utorok 9. októbra sa predstavitelia Európskej únie, Rady Európy a členských štátov EÚ zišli na medzinárodnej konferencii proti trestu smrti v Lisabone, ktorú spoločne usporiadalo portugalské predsedníctvo a Európska komisia.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-003-SK DOC XML V0//SK
-//EP//TEXT IM-PRESS 20071008BRI11349 ITEM-005-SK DOC XML V0//SK
Ľudské práva
EP prijal uznesenie k situácii v pásme Gazy
2007-10-15 - 16:56
Vzhľadom na zistenia delegácie EP, ktorá sa nedávno vrátila z pásma Gazy, prijal Parlament k tejto problematike svoje uznesenie.
Poslanci v ňom vyjadrujú hlboké znepokojenie nad tamojšou humanitárnou krízou a zdôrazňujú, že ľudské práva musia byť dodržiavané v celom rozsahu.
Parlament opätovne zdôraznil svoju výzvu adresovanú všetkým stranám, aby ukončili násilie a vyzval Úniu, aby v tejto oblasti pomohla zabezpečiť dodržiavanie medzinárodného humanitárneho práva.
Europoslanci v uznesení vyzvali Izrael, aby plnil svoje medzinárodné záväzky týkajúce sa zaručenia základných služieb (napr. prístupu k elektrine a palivu) v Gaze, aby zrušil blokády, zabezpečil pohyb osôb a tovaru cez priechody Rafah a Karni a aby zaručil prúdenie finančných prostriedkov do tejto oblasti.
To bolo pozastavené 25. septembra 2007 a ohrozuje hospodársky, sociálny a každodenný život Palestínčanov.
Palestínsku samosprávu a hnutie Hamas zas EP vyzval, aby aj napriek tomu, že politické rokovania uviazli na mŕtvom bode, umožnili fungovanie verejných inštitúcií poskytujúcich základné služby a vykonávanie činnosti medzinárodným humanitárnym úradom, agentúram a organizáciám, ktoré sa snažia o zlepšenie životných podmienok Palestínčanov žijúcich v tejto oblasti.
Radu a Komisiu poslanci napokon vyzvali, aby spolu s medzinárodným spoločenstvom naďalej zaručovali nevyhnutnú humanitárnu pomoc pre palestínskych obyvateľov s osobitným zreteľom na špecifické potreby mimoriadne ohrozených skupín obyvateľstva a aby zabezpečili plné rešpektovanie medzinárodného humanitárneho práva a ľudských práv v tejto oblasti.
Na záver EP v prijatom texte vyjadruje svoje presvedčenie, že snahy o zvolanie medzinárodnej mierovej konferencie by mohli prispieť "k nastoleniu spravodlivého a trvalého mieru medzi Izraelčanmi a Palestínčanmi, založeného na príslušných rezolúciách Bezpečnostnej rady OSN, práva Izraela na život za bezpečnými a uznanými hranicami a práva Palestínčanov na funkčný štát".
Rozprava (10.
10.
2007):
V rámci rozpravy o situácii v pásme Gazy vystúpil slovenský europoslanec Miroslav MIKOLÁŠIK (EPP-ED, SK), ktorý ocenil snahu EP zaujať k situácii v Palestíne jasné stanovisko, no upozornil, že je nutné nazerať na túto problematiku v dvoch rovinách - humanitárno-ekonomickej a politicko-bezpečnostnej.
V prvej z nich je podľa jeho slov úlohou Európy zabezpečiť technickú vykonateľnosť obrovských finančných prostriedkov, ktoré EÚ pre Palestínu schválila, pretože "nie je prípustné, aby radové obyvateľstvo Palestíny nemalo prístup k liekom, aby boli ničené zdravotnícke zariadenia, školy a obydlia".
V rovine politicko-bezpečnostnej treba zas podľa Miroslava Mikolášika "jasne povedať, že tak, ako medzinárodné spoločenstvo uznáva právo na existenciu palestínskej autonómie, musí aj Palestína, vrátane vládnuceho hnutia Hamas, uznávať štát Izrael".
Hamas sa podľa jeho slov doteraz "žiadnym činom nedištancoval od vlastnej zakladajúcej listiny, kde jeden z cieľov je zničiť štát Izrael".
Práve tam podľa neho tkvie politický problém, ktorý je eskalovaný formou ozbrojeného konfliktu, terorizmu a tvrdých odvetných akcií.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-004-SK DOC XML V0//SK
-//EP//TEXT IM-PRESS 20071008BRI11349 ITEM-006-SK DOC XML V0//SK
Doprava
EP: Únia potrebuje plán na posilnenie kapacít letísk
2007-10-15 - 16:56
Letecká preprava v EÚ rastie ročne v priemere o 5,2 %.
Pokiaľ bude tento trend pokračovať, do roku 2025 sa dopyt po leteckej doprave zvýši 2,5 krát.
To znamená, že viac ako 60 európskych letísk by nebolo schopných zvládnuť dopravnú špičku bez meškania a značná časť dopytu by nemohla byť uspokojená vôbec.
Parlament preto 11.
10. schválil iniciatívnu správu, v ktorej odporúča, aby EÚ prijala komplexný plán pre posilnenie kapacity letísk a vyzýva Komisiu, aby ho predložila Parlamentu do roku 2009.
Keďže plánovanie novej infraštruktúry zostáva v právomoci členských štátov, schválená iniciatívna správa vyzýva Európsku komisiu, aby do roku 2009 predložila Parlamentu správu o globálnom pláne zvýšenia kapacity letísk v Európe a zdôrazňuje, že je potrebné podporovať národné a cezhraničné iniciatívy výstavby nových letiskových kapacít pre medzinárodnú dopravu, ako aj lepšie využívať tie existujúce.
Poslanci sa totiž domnievajú, že len súbežná existencia rôznych letiskových modelov, ktoré budú zodpovedať špecifickým podmienkam jednotlivých členských štátov, umožní Únii uspokojovať potreby v tejto oblasti.
Poslanci v prijatom texte zdôrazňujú, že pre európsku ekonomiku je neodkladne nutné zaistiť zodpovedajúcu kapacitu letísk a efektívne pozemné vybavovanie.
Podľa štúdie vypracovanej organizáciou Eurocontrol povedie nedostatočná kapacita letísk a zvýšenie dopytu po letoch k dopytu po výstavbe nových veľkých a stredne veľkých letísk.
Podpora ekologicky šetrného rastu
Aj napriek tomu, že lepší výkon leteckých motorov behom posledných 40 rokov viedol k výraznému zníženiu emisií oxidu uhličitého, rozmach leteckej dopravy ako taký spôsobuje podľa správy "prudký nárast celkového objemu emisií skleníkových plynov, ktoré toto odvetvie produkuje (nárast o 100 % oproti roku 1990)".
Výrazne k tomu prispieva aj preťaženie letísk.
Na riešenie tohto problému by teda podľa EP malo zásadný vplyv efektívne využívanie letiskových kapacít.
Poslanci sa domnievajú, že zvyšovanie objemu leteckej dopravy budú musieť sprevádzať technické a regulačné systémy, ako napr. systém EÚ pre obchodovanie s emisiami (EU ETS).
Správa okrem toho poukazuje aj na to, že účinnosť opatrení na znižovanie dopadov leteckej dopravy na životné prostredie taktiež závisí od politík na globálnej úrovni.
Poslanci preto zdôrazňujú, že je potrebné vytvárať spoločné programy s tretími krajinami.
Služby v oblasti pozemnej obsluhy
Pokiaľ ide o letiskové služby pozemnej obsluhy, väčšina poslancov sa domnieva, že by nemala byť uskutočnená ich širšia liberalizácia, pokiaľ nebude k dispozícií nová analýza pozitívnych a negatívnych dopadov príslušnej Smernice Rady 96/67/ES o tejto oblasti.
Akákoľvek snaha o zmenu tejto smernice by sa podľa poslancov mala sústrediť predovšetkým na kvalitu spomínaných služieb a na kvalitu pracovných podmienok osôb pracujúcich v oblasti pozemnej obsluhy.
Anne E. JENSEN ALDE DK
Procedúra: Iniciatívna správa
Podrobnejšie informácie o prijatom texte: Kapacita letísk a pozemnej obsluhy: smerom k politike vyššej účinnosti
SK
1
LINK
/oeil/activities.jsp?form=/pe/ended&session=OC1%2007
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-005-SK DOC XML V0//SK
-//EP//TEXT IM-PRESS 20071008BRI11349 ITEM-007-SK DOC XML V0//SK
Doprava
EP dal zelenú "otvorenému nebu" medzi EÚ a USA
2007-10-15 - 16:56
Parlament dal 11. októbra pomerom hlasov 513:15:35 zelenú dohode o leteckej doprave medzi EÚ a USA, známej pod názvom "Otvorené nebo" (Open Sky Agreement).
Dohoda bola podpísaná na vrcholnej schôdzke EÚ - USA dňa 25. apríla 2007 a využívať sa začne od 30. marca 2008.
Dohoda sa vzťahuje na práva investorov z EÚ v oblasti vlastníctva, investícií a kontroly amerických leteckých spoločností; práva leteckých spoločností EÚ prevádzkovať lety z miest USA do miest mimo EÚ; prístupu leteckých spoločností Únie do amerického programu "Fly America", ako aj na otvorenie leteckého priestoru medzi Úniou a USA bez cenových či kapacitných obmedzení.
Okrem toho sa dotýka aj niektorých iných aspektov leteckých služieb a technickej spolupráce EÚ - USA v oblasti klimatických zmien.
Parlament sa k návrhu dohody po prvýkrát vyjadril už 14. marca 2007 prostredníctvom uznesenia, v ktorom poslanci označili uzatvorenie dohody za "dôležitý krok k vytvoreniu integrovaného transatlantického leteckého trhu, z ktorého budú mať výhody najmä spotrebitelia".
Poslanci vtedy zdôraznili, že body, ktoré neboli vyriešené v prvej fáze, by mali byť dorokované v druhej etape.
Dohoda v druhej etape by sa okrem iného mala zaoberať kabotážou, právom usadenia sa, vlastníctvom a de facto kontrolou a štátnou pomocou.
Parlament tiež navrhol koncepciu „jednorazovej bezpečnostnej kontroly“, podľa ktorej by boli pasažieri a batožina kontrolovaní len na začiatku cesty a nie znovu pri každom transfere a zdôraznil nutnosť obmedziť negatívny dopad leteckej dopravy na životné prostredie.
Okrem toho poslanci zdôraznili význam pravidelných stretnutí medzi europoslancami a členmi Kongresu Spojených štátov pri rokovaniach o druhej fáze dohody.
Súčasná situácia
Letecká preprava medzi EÚ a USA je v súčasnej dobe prevádzkovaná na základe bilaterálnych dohôd medzi jednotlivými členským štátmi a USA.
Tieto bilaterálne dohody obsahujú ustanovenia, ktoré Európsky súdny dvor v novembri 2002 prehlásil za nezlučiteľne s právom Spoločenstva.
EÚ sa preto rozhodla vytvoriť pre leteckú prepravu medzi EÚ a USA nový právny rámec, pričom mandát na rokovania o novej dohody dostala v júni 2003 Európska komisia.
Cieľom bolo ustanovenie "otvoreného leteckého priestoru" medzi EÚ a USA a vytvorenie jednotného trhu pre leteckú prepravu s voľným prístupom pre investície, ktorý by európskym a americkým leteckým spoločnostiam umožňoval poskytovať služby bez akýchkoľvek obmedzení, vrátane služieb na domácich trhoch oboch zmluvných strán.
Saïd EL KHADRAOUI PSE BE Procedúra: Konzultačný postup Podrobnejšie informácie o prijatom texte: Dohoda ES/USA o leteckej doprave
SK
1
LINK
/oeil/activities.jsp?form=/pe/ended&session=OC1%2007
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-006-SK DOC XML V0//SK
-//EP//TEXT IM-PRESS 20071008BRI11349 ITEM-008-SK DOC XML V0//SK
Poľnohospodárstvo
EP je za transparentnejšie financovanie poľnohospodárstva
2007-10-15 - 16:56
Európsky parlament sa 11.
10. v rámci konzultačného postupu vyjadril k navrhovanej novele nariadenia o financovaní spoločnej poľnohospodárskej politiky (SPP).
Parlament podporil nariadenie, ktoré odráža iniciatívu Európskej komisie zameranú na zvýšenie transparentnosti a legitimity politík EÚ, a v súlade s ním odporučil zverejňovanie informácií o príjemcoch finančných prostriedkov z fondov Únie.
Schválená správa víta návrh Európskej komisie na zvýšenie transparentnosti využívaných prostriedkov, poukazuje však zároveň na to, že prichádza so značným meškaním.
Diskusie z posledných rokov totiž podľa poslancov ukázali, že neexistuje jasný a transparentný prehľad o prideľovaní poľnohospodárskych výdavkov a výške jednotlivých vyplatených čiastok.
Sankcie sú navyše podľa EP vyrubované s neprimeraným omeškaním, čo vytvára negatívny obraz spoločnej poľnohospodárskej politiky a Európskej únia ako celku.
EP prostredníctvom svojej správy podporuje návrhy na zverejňovanie informácií o príjemcoch priamej poľnohospodárskej pomoci z fondov EÚ a zdôrazňuje, že tieto údaje by mali byť zhromažďované aj zverejňované na úrovni členských štátov.
Keby ich totiž členské štáty len zhromažďovali a zverejňovala by ich Komisia, viedlo by to podľa EP k výraznému zvýšeniu administratívnej záťaže a s ňou spojených nákladov.
Poslanci preferujú možnosť, aby boli všetky údaje zverejňované na internete a aby platobné agentúry v členských štátoch prepojili svoje internetové stránky so stránkami Európskej komisie.
O zverejňovaní identity príjemcov finančnej pomoci z SPP rozhodla Európska komisia už v roku 2006.
V súčasnosti má on-line registre na internete, ktoré by boli prístupné verejnosti, len 13 z 27 členských štátov Únie.
Poslanci preto žiadajú, aby sa to zlepšilo, no dodávajú, že do nariadenia je potrebné tiež zahrnúť ustanovenia o ochrane osobných údajov.
Požadujú napríklad, aby každý príjemca pomoci, ktorého údaje budú zverejnené, bol na túto skutočnosť vopred upozornený, a aby mali záujemcovia o nahliadnutie do databáz povinnosť najskôr sa zaregistrovať.
S cieľom posilnenia transparentnosti navrhuje Komisia aj oddelenie priamych platieb od ostatných platieb, či ex-post zverejňovanie ročnej účtovnej uzávierky.
Ďalším kľúčovým bodom návrhu je sprísnenie postihov za nedostatky v kontrolných systémoch členských štátov.
Komisia za týmto účelom navrhuje obmedziť či pozastaviť platby, pokiaľ:
už z toho dôvodu uložila dve finančné pokuty
jeden alebo viacej kľúčových prvkov kontrolného systému neexistuje alebo je neúčinný
dospela k záveru, že členský štát sa neriadil jej odporúčaním ohľadne nápravy situácie a nie je schopný či ochotný v dohľadnej dobe nedostatky odstrániť.
EP v súvislosti s touto problematikou vo svojej správe upresňuje, že porušenie sa musí týkať tej istej platobnej agentúry a že zníženie musí vychádzať zo závažnosti pretrvávajúceho porušenia predpisov.
V prípade "vážnych pochybení" žiadajú poslanci zníženie platieb pre platobnú agentúru o 2 %.
Správa bola schvaľovaná v rámci konzultačného schvaľovacieho postupu, to znamená, že postoj EP má odporúčací charakter a konečné rozhodnutie o nariadení je v kompetencii členských krajín v Rade.
Jorgo CHATZIMARKAKIS ALDE DE
Procedúra: Konzultačný postup
Informácie o príjemcoch platieb z SPP Podrobnejšie informácie o prijatom texte: Financovanie Spoločnej poľnohospodárskej politiky
SK
1
LINK
http://ec.europa.eu/agriculture/funding/index_sk.htm
SK
2
LINK
/oeil/activities.jsp?form=/pe/ended&session=OC1%2007
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-007-SK DOC XML V0//SK
-//EP//TEXT IM-PRESS 20071008BRI11349 ITEM-009-SK DOC XML V0//SK
Inštitúcie
Ďalšie vystúpenia slovenských europoslancov
2007-10-15 - 16:56
Rozprava o vraždách žien v Strednej Amerike a Mexiku (10.
10.
2007): V rámci rozpravy o vraždách žien v Strednej Amerike a Mexiku vystúpila slovenská europoslankyňa Anna ZÁBORSKÁ (EPP-ED, SK).
Uviedla, že nie je možné ignorovať informácie o týchto častých vraždách a dodala, že je potrebné odsúdiť a tvrdo trestať každú formu násilia páchaného na ženách.
V tejto súvislosti tiež vyjadrila presvedčenie, že bilaterálna spolupráca medzi členskými štátmi EÚ a štátmi Strednej a Latinskej Ameriky môže byť účinná.
Vo svojom vystúpení ďalej pripomenula, že ženy prinášajú pozoruhodný vklad do spoločenských štruktúr a svojou intuíciou obohacujú porozumenie vo svete.
"Prispievajú k tomu, že medziľudské vzťahy sú slušnejšie a autentickejšie", uviedla a dodala, že účasť žien pri organizovaní pomoci obetiam tohto násilia by mala mať prioritu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//SK
-//EP//TEXT IM-PRESS 20071008BRI11349 ITEM-008-SK DOC XML V0//SK
-//EP//TEXT IM-PRESS 20071008BRI11349 ITEM-COVER-SK DOC XML V0//SK
-//EP//TEXT IM-PRESS 20071008BRI11349 ITEM-001-SK DOC XML V0//SK
-//EP//TEXT IM-PRESS 20071008BRI11349 ITEM-002-SK DOC XML V0//SK
-//EP//TEXT IM-PRESS 20071008BRI11349 ITEM-003-SK DOC XML V0//SK
-//EP//TEXT IM-PRESS 20071008BRI11349 ITEM-004-SK DOC XML V0//SK
-//EP//TEXT IM-PRESS 20071008BRI11349 ITEM-005-SK DOC XML V0//SK
-//EP//TEXT IM-PRESS 20071008BRI11349 ITEM-006-SK DOC XML V0//SK
-//EP//TEXT IM-PRESS 20071008BRI11349 ITEM-007-SK DOC XML V0//SK
-//EP//TEXT IM-PRESS 20071008BRI11349 ITEM-008-SK DOC XML V0//SK
-//EP//TEXT IM-PRESS 20071008BRI11349 ITEM-009-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20071008BRI11349 ITEM-COVER-SK DOC XML V0//SK
-//EP//TEXT IM-PRESS 20071008BRI11349 ITEM-001-SK DOC XML V0//SK
-//EP//TEXT IM-PRESS 20071008BRI11349 ITEM-002-SK DOC XML V0//SK
-//EP//TEXT IM-PRESS 20071008BRI11349 ITEM-003-SK DOC XML V0//SK
-//EP//TEXT IM-PRESS 20071008BRI11349 ITEM-004-SK DOC XML V0//SK
-//EP//TEXT IM-PRESS 20071008BRI11349 ITEM-005-SK DOC XML V0//SK
-//EP//TEXT IM-PRESS 20071008BRI11349 ITEM-006-SK DOC XML V0//SK
-//EP//TEXT IM-PRESS 20071008BRI11349 ITEM-007-SK DOC XML V0//SK
-//EP//TEXT IM-PRESS 20071008BRI11349 ITEM-008-SK DOC XML V0//SK
-//EP//TEXT IM-PRESS 20071008BRI11349 ITEM-009-SK DOC XML V0//SK
