P6_TA(2006)0356
Srí Lanka
B6-0471 , 0492 , 0493 a 0503/2006
Uznesenie Európskeho parlamentu o Srí Lanke
Európsky parlament
, –
so zreteľom na svoje predchádzajúce uznesenia o Srí Lanke z 18. mája 2000 1 Ú. v.
ES C 59, 23.2.2001, s.
278.
, zo 14. marca 2002 2 Ú. v.
EÚ C 47 E, 27.2.2003, s.
613.
a z 20. novembra 2003 3 Ú. v.
EÚ C 87 E, 7.4.2004, s.
527.
, svoje uznesenie z 13. januára 2005 4 Ú. v.
EÚ C 247 E, 6.10.2005, s.
147.
o pohrome spôsobenej vlnami cunami v Indickom oceáne a svoje uznesenie z 18. mája 2006 5 Prijaté texty, P6_TA(2006)0227 .
o situácii na Srí Lanke,
–
so zreteľom na rozhodnutie Rady z 29. mája 2006 6 Rozhodnutie Rady 2006/379/ES z 29. mája 2006 ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje rozhodnutie 2005/930/ES (Ú. v.
EÚ L 144, 31.5.2006, s.
21).
formálne zapísať Tigre oslobodenia tamilského Ílamu (LTTE) na zoznam teroristických organizácií,
–
so zreteľom na vyhlásenie spolupredsedov konferencie v Tokiu z 30. mája 2006,
–
so zreteľom na výzvu spolupredsedov darcovskej konferencie v Tokiu (EÚ, USA, Japonsko, Nórsko) z 12. augusta 2006, aby obe strany ukončili porušovanie prímeria z roku 2002,
–
so zreteľom na vyhlásenie predsedníctva Európske únie o Srí Lanke zo 17. augusta 2006,
–
so zreteľom na tokijskú deklaráciu o obnove a rozvoji Srí Lanky z 10. júna 2003, ktorá spája podporu darcov s pokrokom v mierovom procese,
–
so zreteľom na dohodu o prímerí, podpísanú medzi vládou Srí Lanky a LTTE a ktorá vstúpila do platnosti 23. februára 2002,
–
so zreteľom na deklaráciu z Osla z decembra 2002, v ktorej sa vláda Srí Lanky a LTTE dohodli, že preskúmajú riešenie založené na federálnej štruktúre v rámci zjednotenej Srí Lanky,
–
so zreteľom na článok 115 ods. 5 rokovacieho poriadku,
A.
keďže v predchádzajúcich mesiacoch sa situácia na Srí Lanke vážne zhoršila, keď o život prišli stovky ľudí, asi 200 000 ľudí bolo presídlených zo svojich domovov, 500 000 civilistov na polostrove Jaffna bolo odrezaných od dodávok základných potravín a vody a prerušila sa životne dôležitá práca na obnove po cunami,
B.
keďže Monitorovacia misia na Srí Lanke (SLMM) konštatovala, že LTTE je zodpovedná za bombový útok na dopravný autobus s civilistami z 15. júna 2006 v Kebetigollewa na severe Srí Lanky pomocou pozemných mín a pri ktorom prišlo o život 64 ľudí a viac ako 80 ľudí bolo zranených, a vyhlásila túto udalosť za hrubé porušenie dohody o prímerí,
C.
keďže nevyužitie príležitosti obnoviť mierové rokovania výrazne znížilo možnosť dosiahnuť skutočný politický pokrok,
D.
keďže SLMM konštatovala, že 17 humanitárnych pracovníkov, ktorí boli zamestnancami francúzskej humanitárnej agentúry Akcia proti hladu, bolo zastrelených vládnymi jednotkami v Mutture,
E.
keďže SLMM bola zredukovaná a viacero jej pozorovateľov bolo stiahnutých zo severu a východu Srí Lanky v dôsledku ultimáta, ktoré vyhlásila LTTE,
F.
pripomínajúc, že dodržiavanie ľudských práv a humanitárnych noriem je prvoradé pre všetky strany konfliktu, nielen ako okamžitá odpoveď na zhoršujúcu sa situáciu, ale aj ako základný stavebný kameň spravodlivého a trvalého vyriešenia konfliktu,
G.
keďže dohoda o rozdelení medzinárodnej pomoci v súvislosti s cunami sa nikdy riadne nedodržiavala, obnova postupovala pomaly a existujú skutočné obavy, že finančné prostriedky mohli byť zneužité,
1.
odsudzuje, že opätovne dochádza k veľkému násiliu a jeho šíreniu a zlyhaniu mierových rokovaní; je znepokojený zhoršením bezpečnostnej situácie, keď na severe a východe dochádza k vojenským stretom; zdôrazňuje, že okamžité opätovné zavedenie formálne platnej dohody o prímerí je základným predpokladom pokroku smerom k dosiahnutiu politického riešenia a trvalého mieru;
2.
odsudzuje každodenné útoky v Jaffne, Trincomalee a Batticaloa a okolí, ktorých výsledkom je obrovské ľudské utrpenie a smrť stoviek civilistov a vojenského personálu; poznamenáva, že moslimská komunita na východe krajiny neprimerane trpela v dôsledku obnovených bojov, keďže iba v Mutture bolo presídlených 50 000 ľudí;
3.
rozhodne odsudzuje zavraždenie 17 občanov Srí Lanky pracujúcich pre francúzsku mimovládnu organizáciu Akcia proti hladu v Mutture; berie na vedomie skutočnosť, že vláda začala vyšetrovanie prípadu a účasť súdneho znalca vyslaného austrálskou vládou; znovu pripomína svoju požiadavku na účinné a nestranné vyšetrenie všetkých údajných ukrutností a vážnych porušení ľudských práv a na to, aby sa zákon v plnej miere uplatnil voči tým osobám, ktoré boli uznané vinnými zo spoluúčasti na týchto skutkoch;
4.
odsudzuje zásah proti Mullaitivu zo 14. augusta 2006, ktorej výsledkom bola smrť 51 detí a mladých ľudí;
5.
víta oznámenie srílanského prezidenta Mahindu Rajapaksu o zámere pozvať medzinárodnú nezávislú skupinu významných osôb ako pozorovateľov vyšetrovaní únosov, zmiznutí a vrážd na Srí Lanke; považuje zriadenie dočasnej nezávislej, dôveryhodnej a efektívnej komisie za odvážny krok, ktorý by mohol prekonať začarovaný kruh násilia na Srí Lanke; odporúča, aby vláda Srí Lanky pri zostavovaní komisie požiadala o radu vysokú komisárku OSN pre ľudské práva Louise Arbourovú, aby sa zabezpečila jej nezávislosť a účinnosť;
6.
vyzdvihuje dlhodobú potrebu rozsiahlej dohody medzi zainteresovanými stranami o dodržiavaní ľudských práv a zvýšenia jej účinnosti prostredníctvom efektívnej, nezávislej medzinárodnej monitorovacej misie, doplňujúcej dohodu o pôde, ako odporúčal osobitný spravodajca OSN Philip Alston, o neobmedzený prístup k oblastiam kontrolovaným tak vládou, ako aj LTTE;
7.
zdôrazňuje, že vládne sily zapojené do protipovstaleckých bojov a domácich bezpečnostných operácií musia vystupovať čo najzdržanlivejšie v súlade s medzinárodnými právnymi predpismi, aby sa minimalizovalo akékoľvek nebezpečenstvo nevinných civilných obetí, a správať sa bezchybne pri každom ich kroku; odporúča vláde Srí Lanky, aby posilnila svoje národné policajné jednotky s cieľom zabezpečiť účinné policajné vyšetrovanie všetkých protizákonných zabití; odporúča, aby ústavná rada bezodkladne vymenovala členov komisie národnej polície, ako sa uvádza v ústave, a aby sa potvrdila jej kľúčová úloha pri povýšení a trestaní policajných dôstojníkov; odporúča programy na nábor tamilských a po tamilsky hovoriacich policajných dôstojníkov, najmä na prácu na severe a východe, a programy na prípravu všetkých policajtov v zálohe v odhaľovaní a vyšetrovaní trestnej činnosti;
8.
znovu pripomína svoj odsudzujúci postoj voči hroznému zneužívaniu detí v podobe náboru detských vojakov, ktorý je vojnovým zločinom, a vyzýva všetky povstalecké skupiny na jeho zastavenie, na prepustenie zadržiavaných a na vydanie vyhlásenia, že v budúcnosti nebudú zo zásady najímať deti; vyzýva vládu Srí Lanky na vykonanie právnych opatrení na zabránenie tejto činnosti a jej kriminalizáciu; víta vymenovanie kanadského veľvyslanca Alana Rocka za osobitného poradcu osobitnej predstaviteľky OSN pre deti a ozbrojené konflikty Radhiky Coomaraswamyovej, ktorý bude viesť na Srí Lanke misiu zameranú na zisťovanie skutočností v tejto problematike na Srí Lanke;
9.
odsudzuje dlhoročnú neústupnosť vedenia LTTE, ktoré už odmietlo viacero možností pokroku vrátane odovzdania moci na úrovni provincií či provinčných rád; odovzdania moci na regionálnej úrovni či úrovni regionálnych rád; ako aj koncepciu federácie s odovzdaním moci na štátnej úrovni;
10.
vyjadruje svoje znepokojenie nad tým, že určité zložky na oboch stranách sporu na Srí Lanke sú odhodlané pokračovať v konflikte, a v mene všetkých obyvateľov Srí Lanky trvá na tom, aby ustúpili od pokraja konfliktu;
11.
preto požaduje okamžité, všeobecné a preukázateľné ukončenie násilia vrátane politických vrážd a samovražedných bombových útokov a vyzýva Prabhakarana a Karunu, aby bezodkladne a na konštruktívnom základe obnovili mierové rokovania s vládou Srí Lanky;
12.
vyzýva na dodržiavanie ľudských práv a humanitárnych noriem všetkými stranami konfliktu nielen ako okamžitú odpoveď na zhoršujúcu sa situáciu, ale aj ako základný stavebný kameň spravodlivého a trvalého vyriešenia konfliktu,
13.
vyzýva všetky strany konfliktu, aby zaručili stálu bezpečnosť SLMM; vyjadruje poľutovanie nad tým, že LTTE trvá na stiahnutí občanov EÚ zo SLMM; vyslovuje pochvalu odchádzajúcim členom monitorovacej misie z Dánska, Fínska a Švédska za ich neoceniteľnú prácu; vyslovuje podporu Islandu a Nórsku za rastúci počet členov, ktorých vysielajú do SLMM, a vyjadruje nádej, že SLMM bude môcť plniť svoje úlohy bez obáv z nepriateľských akcií; vyzýva Radu, aby poskytla finančnú či technickú podporu pre všetky opatrenia, ktoré by pomohli nahradiť stratu a doplniť vybavenie SLMM, aby zodpovedalo úlohám, ktoré má misia plniť;
14.
vyzýva vládu a LTTE, aby humanitárnym pracovníkom, organizáciám OSN a subjektom monitorujúcim prímerie umožnili slobodný prístup do všetkých častí krajiny a aby zaistili ich bezpečnosť;
15.
vyzýva vládu Srí Lanky, aby jasne stanovila požiadavky pre mimovládne organizácie, ktoré majú pôsobiť na severe a na juhu, a aby urýchlila postup vydávania pracovných povolení pre zahraničných pracovníkov mimovládnych organizácií, pričom zabezpečí účinnosť a transparentnosť tohto postupu;
16.
kým LTTE zostáva na zozname teroristických organizácií, vyzýva členské štáty EÚ a širšie medzinárodné spoločenstvo, aby aktívne podnikli rázne a rozhodné kroky na odhaľovanie príslušníkov LTTE; domnieva sa, že sem by mal patriť aj riadne realizovaný zákaz cestovania s cieľom utlmiť pohyb agitátorov a kuriérov; uväznenie a repatriácia osôb, ktoré sa zapojili do teroristických podporných činností; zhabanie majetku spojeného s LTTE, ako je jej obchodná lodná flotila; zmrazenie podozrivých bankových účtov; a zatvorenie spoločností alebo podnikov spojených s LTTE; vymazanie LTTE zo zoznamu možno zvážiť vtedy, keď nastane skutočné prímerie, skončia teroristické akcie a keď sa obnovia seriózne rokovania na konštruktívnom základe;
17.
berie na vedomie zastavenie činnosti Tamilskej organizácie pre integráciu vo Veľkej Británii a súčasné vyšetrovanie Tamilskej organizácie pre integráciu a kancelárií Svetového tamilského koordinačného výboru v Spojených štátoch amerických a v Austrálii;
18.
nástojí na tom, aby všetky vlády členských štátov EÚ prijali účinné opatrenia na zabránenie indoktrinácie a zastrašovania tamilských obyvateľov v ich krajinách a vymáhania peňazí na financovanie činností LTTE;
19.
znovu opakuje svoju výzvu obom stranám, aby ako okamžité gesto dobrej vôle prestali používať protipechotné nášľapné míny a pomohli pri ich odstraňovaní, a preto vyzýva srílanskú vládu, aby šla príkladom a podpísala Ottawský dohovor zakazujúci používanie takýchto mín, a vyzýva vládu a LTTE, aby podpísali tzv. listinu záväzku obsiahnutú v Ženevskej výzve;
20.
berie na vedomie rozhodnutie dvoch tamilských politických strán, Cejlónskeho robotníckeho kongresu a Ľudového frontu vnútrozemia, pridať sa k vládnej koalícii;
21.
vyzýva vládu Srí Lanky, Zjednotenú národnú stranu a ďalšie strany, aby sa dohodli na vzájomnej úzkej spolupráci
zameranej na rázne kroky proti terorizmu
a zaoberali sa legitímnymi tamilskými sťažnosťami a aby ponúkli odvážne gesto zmierenia s tamilskými obyvateľmi Srí Lanky; domnieva sa, že hlavným krokom na vytvorenie rámca pre takúto akciu by bola včasná revízia ústavy Srí Lanky, ako jednej z najstarších ázijských demokracií, s cieľom zadefinovať štát ako svetskú demokratickú republiku rešpektujúcu všetky náboženstvá;
22.
víta výslovný záväzok prezidenta Rajapaksu k "maximálnemu odovzdaniu moci" tamilskému obyvateľstvu a vyzýva na jeho splnenie; preto nalieha, aby Výbor zástupcov všetkých strán urýchlil svoju prácu a vypracoval realistické a prijateľné návrhy už do niekoľkých týždňov, a nie mesiacov, čo by si získalo sympatie tamilských spoločenstiev v záujme dohodnutého riešenia; pripomína vyhlásenie spolupredsedov z 30. mája 2006, v ktorom vyzývajú srílanskú vládu, aby ukázala, že je pripravená uskutočniť výrazné politické zmeny s cieľom vytvoriť nový systém vládnutia, ktorý posilní práva všetkých Srílančanov; vyzýva vládu Srí Lanky a spolupredsedov, aby znovu potvrdili Tokijskú deklaráciu, a LTTE, aby sa ňou riadila;
23.
vyjadruje obavy nad dosahom obnoveného konfliktu na obnovu a poskytovanie medzinárodnej pomoci, pričom poznamenáva, že hoci EÚ vyčlenila takmer 125 miliónov EUR na humanitárnu pomoc a obnovu Srí Lanky po cunami, pretrvávajúca politická patová situácia v tzv. štruktúre riadenia operácií po cunami naďalej spôsobuje oneskorenie poskytovania ďalšej pomoci vo výške 50 miliónov EUR, čo bráni nevyhnutným prácam na obnove severu a východu Srí Lanky; berie tiež na vedomie rozhodnutie Ázijskej rozvojovej banky posunúť vyplácanie určitých finančných prostriedkov, ako aj ťažkosti s napredovaním mnohých projektov infraštruktúry;
24.
podporuje súčasný akčný plán Úradu OSN pre koordináciu humanitárnych záležitostí v prospech vysídleného obyvateľstva;
25.
vyzýva Radu a Komisiu a vlády členských štátov, aby zdvojnásobili svoje úsilie o pomoc pri nastolení stabilného a spravodlivého mieru na Srí Lanke a obnove bezpečnosti a prosperity;
26.
poveruje svojho predsedu, aby toto uznesenie postúpil Rade, Komisii, generálnemu tajomníkov Organizácie Spojených národov, vláde Nórska a ďalším spolupredsedom tokijskej darcovskej konferencie, prezidentovi a vláde Srí Lanky a ďalším stranám konfliktu.
