P6_TA(2005)0462
Ľudské práva v Kambodži, Laose a vo Vietname
B6-0622 , 0625 , 0626 , 0627 , 0629 a 0631/2005
Uznesenie Európskeho parlamentu o situácii v oblasti ľudských práv v Kambodži, Laose a vo Vietname
Európsky parlament
, –
so zreteľom na Výročnú správu EÚ o ľudských právach za rok 2005,
–
so zreteľom na svoje predchádzajúce uznesenia o Kambodži, Laose a Vietname a najmä na svoje uznesenie z 28. apríla 2005 o ľudských právach vo svete v roku 2004
1
Prijaté texty, P6_TA(2005)0150 .
,
–
so zreteľom na dohody o spolupráci medzi Európskym spoločenstvom a Kambodžským kráľovstvom a Laoskou ľudovodemokratickou republikou z roku 1997 a na dohodu o spolupráci medzi EÚ a Vietnamskou socialistickou republikou z roku 1995,
–
so zreteľom na usmernenia EÚ o ochrane obhajcov ľudských práv, ktoré schválila Rada 14. júna 2004,
–
so zreteľom na článok 103 ods. 4 rokovacieho poriadku,
A.
uznáva významný pokrok, ktoré tieto tri krajiny dosiahli za posledné roky v oblasti hospodárskeho rozvoja a podporuje ich úsilie zapojiť sa do mnohostranných fór s partnermi z regiónu i mimo neho,
B.
podporuje opatrenia, ktoré prijala EÚ, jej členské štáty a ďalší členovia medzinárodného spoločenstva na pomoc programom svojich vlád na zmiernenie chudoby,
C.
vyjadruje poľutovanie, že hospodárske a sociálne reformy zatiaľ nesprevádzajú primerané politické reformy a reformy občianskych práv,
D.
víta prvé stretnutia pracovných skupín EÚ - Vietnam a EÚ - Laos, ktoré sa uskutočnili v júni 2005 a týkali sa budovania inštitúcií, správnej reformy, riadenia a ľudských práv, ale zastáva názor, že situácia v oblasti základných práv je podnes predmetom obáv,
Kambodža
E.
keďže Národné zhromaždenie Kambodžského kráľovstva zbavilo 3. februára 2005 troch členov Strany Sam Rainsy (SRP) poslaneckej imunity, konkrétne jej predsedu Sama Rainsyho, Chea Pocha a Cheama Channyho,
F.
keďže Cheama Channyho a jeho zástupcu Khoma Pisetha odsúdil vojenský súd, napriek skutočnosti, že podľa kambodžského právneho poriadku civilistov nie je možné postaviť pred vojenský súd,
G.
keďže tento vojenský súd nezabezpečil právo na obhajobu a Cheam Channy bol odsúdený na sedem rokov odňatia slobody a následne zbavený poslaneckého kresla,
H.
keďže situácii žien v Kambodži je potrebné venovať zvýšenú pozornosť, pretože sú vystavené diskriminácii a mimoriadnym ťažkostiam v rôznych oblastiach ako sa uvádza v uznesení z 13. januára 2005 o obchodovaní so ženami a deťmi v Kambodži
1
Ú. v.
EÚ C 247 E, 6.10.2005, s.
161.
,
I.
keďže zbavenie poslaneckej imunity týchto troch opozičných poslancov parlamentu, nedávne zatknutia a väznenie novinárov (Mama Sonanda, riaditeľa rozhlasovej stanice Beehive) a učiteľov (Ronga Chhuna, predsedu Združenia nezávislých učiteľov Kambodže) a obvinenia vznesené proti osobám ako Chea Mony, predseda Slobodnej odborovej organizácie zamestnancov (Free Trade Union Workers), Men Nath, predseda Združenia štátnych úradníkov a Ea Channa, člen Hnutia študentov za demokraciu sú znakom všeobecného zhoršenia situácie s ohľadom na občianske slobody v Kambodži a radikálneho zásahu proti politickým disidentom,
J.
keďže neexistuje záruka nezávislosti a nestrannosti justície a teda ani záruka, že je možné viesť súdne procesy s vedúcimi predstaviteľmi Červených Kmérov na špeciálnom súde bez politických zásahov,
Laos
K.
keďže napriek výrazným protestom zo strany EÚ, medzinárodných organizácií a ďalších členov medzinárodného spoločenstva, Laoská ľudovodemokratická republika aj naďalej prijíma opatrenia, ktoré obmedzujú slobodu prejavu, tlače, združovania, zhromažďovania a náboženského vyznania,
L.
keďže medzinárodné médiá a organizácie pre ľudské práva aj naďalej informujú o zlom zaobchádzaní s obyvateľmi Lao-Hmong, ktorých humanitárna situácia je aj naďalej hrozivá,
M.
keďže hlavné osobnosti Pokojného hnutia 26. októbra 1999, ktoré žiadali demokratické reformy, Thongpraseuth Keuakoun, Seng-Aloun Phengphanh, Bouavanh Chanmanivong a Keochay sú stále vo väzbe a ďalšia z vedúcich osobností, Khamphouvieng Sisa-At zomrel vo väzení na následky zlého zaobchádzania a nedostatku,
N.
keďže zahraničným pozorovateľom, predovšetkým však pozorovateľom organizácie Amnesty International bol znemožnený voľný vstup na územie Laosu,
Vietnam
O.
víta skutočnosť, že v júni 2005 Vietnam prijal Hlavný plán a akčný plán rozvoja vzťahov medzi EÚ a Vietnamom do roku 2010 ako aj rastúcu ochotu vlády diskutovať o otázkach ľudských práv,
P.
uznáva výrazný pokrok, ktorý dosiahla Vietnamská socialistická republika pokiaľ ide o hospodárske a sociálne práva, ako uvádzajú sociálne ukazovatele a index ľudského rozvoja UNDP (Rozvojový program OSN),
Q.
keďže vietnamské orgány neustále obmedzujú slobodu prejavu a slobodu tlače, predovšetkým tým, že v roku 2004 vytvorili policajnú zložku na cenzúru internetu a uväznili kritikov režimu, publikujúcich na internete, len preto, že na internete šírili informácie vrátane napr. Nguyen Dan Quea, Pham Hong Sona, Nguyen Vu Binha a Nguyen Khac Toana,
R.
keďže pôvodné obyvateľstvo náhorných plošín (centrálne a severné náhorné plošiny), najmä Montagnardi trpia diskrimináciou a dôsledkami opatrení ako zabavenie pôdy alebo náboženským prenasledovaním,
S.
keďže od roku 1975 bola vietnamská zjednotená budhistická cirkev (UBCV) za svoju angažovanosť v otázke náboženskej slobody, ľudských práv a demokratických reforiem systematicky prenasledovaná, keďže bola od roku 1981 zakázaná a jej majetok bol skonfiškovaný, školy, univerzity, spoločenské a kultúrne zariadenia boli zničené a jej patriarcha Thich Huyen Quang a jeho zástupca Thich Quang Do boli svojvoľne väznení skoro dvadsaťpäť rokov,
T.
keďže členov miestnych komunít UBCV, ktoré boli vytvorené v roku 2005 v deviatich provinciách stredného a južného Vietnamu systematicky prenasledovala polícia za to, že v týchto chudobných provinciách poskytovali ľuďom pomoc a keďže mních UBCV Thich Vien Phuong bol odsúdený na zaplatenie pokuty vo výške 43 mesačných základných platov len za to, že nakrútil výzvu na dodržiavanie ľudských práv a demokracie vo Vietname, ktorú Thich Quang Do v apríli 2005 poslal Výboru OSN pre ľudské práva,
U.
berie na vedomie výpoveď budhistického mnícha Thicha Thiena Minha, ktorý po 26 rokoch väzby nedávno opustil nápravnovýchovný tábor, o neprijateľných podmienkach, ktorým sú vystavení väzni z tábora Z30A v Xuan Locu, najmä rímskokatolícki kňazi Pham Minh Tri a Nguyen Duc Vinh väznení už viac ako 18 rokov a 87­ ročný člen budhistickej sekty Hoa hao, Ngo Quang Vinh,
V.
berie na vedomie skutočnosť, že napriek tomu, že v roku 2004 nadobudol účinnosť nový zákon o viere a náboženstve s cieľom kodifikovať všetky hľadiská náboženského života, stále zostali v účinnosti početné obmedzenia vzťahujúce sa na vietnamskú zjednotenú budhistickú cirkev a na protestantské cirkvi vrátane cirkvi mennonitov,
W.
keďže Komisia OSN pre ľudské práva vypracovala odporúčania (ref.
CCPR/CO/75/VNM z 26. júla 2002) pre vietnamské orgány s ohľadom na stratégiu rozvoja právneho systému, ktorá je 10­ ročným plánom čiastočne financovaným darcovskými krajinami vrátane niektorých členských štátov,
Kambodža
1.
vyjadruje podporu osobitnému zástupcovi generálneho tajomníka OSN pre ľudské práva v Kambodži a trvá na čo najskoršom zriadení nezávislého tribunálu pre Červených Kmérov v súlade s dohodou s OSN z júna 2003;
2.
vyzýva kambodžské orgány, aby:
–
bezodkladne a bezpodmienečne prepustili Cheama Channyho, vrátili mu poslanecký mandát a aby obnovili parlamentnú imunitu Sama Rainsyho a dvoch ďalších zástupcov jeho strany, ako už požadovali Európsky parlament vo svojom uznesení o Kambodži
1
Prijaté texty, P6_TA(2005)0081 .
z 10. marca 2005 a Medziparlamentná únia vo svojom uznesení z 19. októbra 2005,
–
sa zapojili do politických a inštitucionálnych reforiem v záujme vybudovania demokratického štátu, v ktorom platia zásady právneho štátu a ktorý je založený na dodržiavaní základných slobôd,
–
prejavili vôľu účinne zasiahnuť proti zdrojom korupcie, rozsiahlemu odlesňovaniu, ktorého dôsledkom je vysídľovanie obyvateľov, proti sexuálnej turistike a aby prejavili vôľu odmietnuť súčasnú kultúru beztrestnosti a postavili pred súd všetkých, ktorí sú zapojení do takýchto činností;
3.
vyzýva Radu a Komisiu, aby zriadili pracovnú skupinu pre budovanie inštitúcií, správnu reformu, spravovanie a ľudské práva a aby o svojich výsledkoch podali správu Európskemu parlamentu;
4.
navrhuje, okrem iného, aby ad hoc delegácia Európskeho parlamentu čo najskôr navštívila Kambodžu s cieľom posúdiť situáciu uväznených poslancov, zástupcov prostriedkov hromadnej komunikácie a vodcov odborových zväzov v krajine aby bolo ukončené väznenie všetkých politických väzňov;
Laos
5.
vyzýva laoské orgány, aby:
–
oslobodili všetkých politických väzňov a väzňov svedomia vrátane vodcov hnutia z 26. októbra 1999, kresťanov uväznených pre to, že sa nevzdali svojej viery, príslušníkov etnickej menšiny Hmongov a najmä Thaoa Mouau a Pau Phuea Khanga, ktorí pracovali ako sprievodcovia pri návšteve európskych novinárov a v roku 2003 boli zatknutí,
–
čím skôr pripraviť a vykonať všetky potrebné reformy potrebné na demokratizáciu krajiny, politickej opozícii zaručiť slobodu vyjadrovania a zabezpečiť urýchlený priebeh pluralitných volieb s medzinárodným monitoringom s cieľom národného uzmierenia,
–
uskutočňovali programy, ktoré umožnia integrovať príslušníkov etnickej menšiny Lao-Hmongov a iných etnických a náboženských menšín do laoskej spoločnosti a zároveň zachovať ich spoločenské a politické práva a tým bezodkladne zlepšiť ich situáciu v oblasti dodržiavania ľudských práv a životné podmienky,
–
umožnili neobmedzený prístup špecializovaným agentúram OSN a zástupcom humanitárnych organizácií, aby mohli navštíviť politických väzňov, príslušníkov etnickej skupiny Hmongov a všetky ostatné etnické a náboženské menšiny v Laose,
–
bezodkladne ratifikovali Medzinárodný pakt o občianskych a politických právach;
6.
vyzýva Komisiu, aby podrobne sledovala situáciu spoločenstva Lao-Hmongov a vládne programy pre etnické menšiny;
Vietnam
7.
vyzýva vietnamské orgány, aby:
–
pri príležitosti 30. výročia skončenia vietnamskej vojny viedli skutočný dialóg zahrnujúc všetky skupiny obyvateľstva do hospodárskeho, spoločenského, intelektuálneho a politického rozvoja Vietnamu,
–
uskutočnili politické a inštitucionálne reformy vedúce k demokracii a právnemu štátu a začali pritom od toho, že umožnia jestvovanie systému viacerých politických strán a zaručia právo všetkých názorových prúdov na vyjadrenie svojich postojov,
–
uplatňovali stratégiu rozvoja právneho systému v súlade s odporúčaniami Komisie OSN pre ľudské práva a ustanoveniami Medzinárodného paktu o občianskych a politických právach,
–
skončili so všetkými formami útlaku príslušníkov vietnamskej zjednotenej budhistickej cirkvi a oficiálne uznali jej existenciu, ako aj existenciu ostatných neuznaných cirkví v krajine,
–
prepustili všetkých vietnamských politických väzňov a väzňov svedomia, ktorí boli uväznení preto, že legitímne a nenásilne uplatňovali svoje právo na slobodu názoru, slobodu vyjadrovania, slobodu tlače a náboženskú slobodu, a najmä Thicha Huyena Quanga a Thicha Quanga Doa, ktorých Organizácia Spojených národov považuje za obete neoprávneného uväznenia
1
Pracovná skupina pre neoprávnené uväznenia, stanovisko 18/2005, 26. máj 2005.
,
–
zaručili plnoprávne uplatňovanie základných práv, ktoré upravuje vietnamská ústava a Medzinárodný pakt o občianskych a politických právach, najmä tým, že umožnia vytvorenie skutočne slobodnej tlače,
–
v súlade s dohodou medzi Kambodžou, Vietnamom a UNHCR zabezpečili bezpečný návrat do vlasti Montagnardom, ktorí utiekli z Vietnamu a aby UNHCR a medzinárodným mimovládnym organizáciám umožnili náležite sledovať situáciu navrátencov;
Všeobecne
8.
podporuje projekty, ktoré bude financovať Komisia na podporu rozvoja novinárstva a na podporu programov budovania kapacít v Laoskom národnom zhromaždení, ako aj činnosti vo Vietname, ktoré pripravuje pracovná skupina pre budovanie inštitúcií, správnu reformu, spravovanie a ľudské práva;
9.
vyzýva Radu a Komisiu, aby plne zapojili Európsky parlament do činnosti pracovných skupín EÚ- Vietnam a EÚ-Laos pre budovanie inštitúcií, správnu reformu, spravovanie a ľudské práva;
10.
vyzýva Radu a Komisiu, aby vypracovali podrobné hodnotenie postupov vykonávania, ktoré sa od podpísania dohôd o pridružení a spolupráci uskutočňujú v Kambodži, Laose a Vietname, vzhľadom na článok 1 týchto dohôd, ktorý zdôrazňuje, že dodržiavanie demokratických zásad a základných práv sú zásadné prvky týchto dohôd, a aby o tom podali správu Európskemu parlamentu;
o
o o
11.
poveruje svojho predsedu, aby toto uznesenie postúpil Rade, Komisii, generálnemu tajomníkovi Organizácie Spojených národov a vládam a parlamentom Laosu, Vietnamu a Kambodže.
