EP prijal uznesenie o údajných aktivitách CIA v Európe
Voľby 2009
Spravodlivosť a vnútorné veci
2009-02-19 - 16:29
V nadväznosti na rozpravu s Komisiou a Radou na uplynulom plenárnom zasadnutí prijal dnes Parlament spoločné uznesenie o údajnom využívaní európskych krajín zo strany CIA na prevoz a nezákonné zadržiavanie väzňov.
Prostredníctvom tohto uznesenia poslanci odsudzujú skutočnosť, že Rada a členské štáty aj napriek opakovanej žiadosti Parlamentu doposiaľ nepodnikli žiadne kroky na objasnenie programu mimoriadneho vydávania.
Podľa správy o údajnom využití európskych krajín zo strany CIA na prevoz a nezákonné zadržiavanie väzňov prepravovali orgány USA osoby, ktoré boli unesené v niektorých členských štátoch EÚ v rámci programu mimoriadneho vydávania osôb, do Guantánama alebo do iných štátov prostredníctvom vojenských letov alebo letov CIA, ktoré často lietali nad územím EÚ a v niektorých prípadoch uskutočnili v určitých členských štátoch EÚ medzipristátie.
Parlament v uznesení, ktoré prijal na dnešnom plenárnom zasadnutí pomerom hlasov 334:247:86, odsudzuje skutočnosť, že členské štáty a Rada doposiaľ nepodnikli žiadne kroky k objasneniu programu mimoriadneho vydávania osôb a k uplatneniu odporučenia Európskeho parlamentu.
Poslanci preto vyzývajú členské štáty, Komisiu a Radu, aby vykonali odporučenia Európskeho parlamentu, aby začali vyšetrovanie či spoluprácu s príslušnými úradmi, zverejnili a sprístupnili všetky súvisiace informácie.
Užšia spolupráca EÚ - USA
EP víta skutočnosť, že prezident Obama vydal tri dekréty týkajúce sa uzavretia väzenia v Guantáname, rozpustenia vojenských súdov, ukončenia mučenia a uzavretia tajných väzníc v zahraničí.
Poslanci však zdôrazňujú, že aj naďalej pretrvávajú niektoré nejasnosti, čo sa týka obmedzeného zachovania programov pre vydávanie osôb a tajných väzníc.
20090218IPR49768 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
