Otázka na písomné zodpovedanie E-010458/2011
Komisii
článok 117 rokovacieho poriadku
Monika Flašíková Beňová (S&D)
(16. novembra 2011)
Vec: Európska legislatíva na ochranu práva na rovnaké zaobchádzanie
Antidiskriminačná politika zohráva kľúčovú úlohu v oblasti podpory sociálneho začlenenia a zamestnania ľudí so zdravotným postihnutím.
Bez rovnakej právnej ochrany pre všetkých neexistuje žiadna rovnosť.
Európsky parlament nedávno hlasoval o správe, ktorá rieši problematiku mobility a začlenenia ľudí so zdravotným postihnutím a Európskej stratégie 2010 − 2020 v súvislosti so zdravotným postihnutím.
Z výsledkov hlasovania je jasné, že Európsky parlament nesúhlasí s Dodatkom č. 1, ktorý je podľa neho v rozpore s právom na rovnaké zaobchádzanie pre všetkých občanov Európskej únie a je v rozpore so smernicou zameranou na právnu ochranu proti diskriminácii na základe veku, zdravotného postihnutia, náboženstva alebo viery a sexuálnej orientácie.
Nové právne predpisy v oblasti rovnosti sú však členskými štátmi blokované už od roku 2009.
Je ale nevyhnutné urýchlene prijať konsenzus v otázke návrhu Rady o smernici v oblasti antidiskriminácie.
—
Akým spôsobom podporuje Komisia prekonanie technických prekážok s cieľom dosiahnutia čo najrýchlejšieho konsenzu v tejto oblasti?
