15.5.2008
NÁVRH UZNESENIA
ktorý v súlade s článkom 113 rokovacieho poriadku
predkladá Marian Zlotea
o právach cestujúcich v cestnej a vnútrozemskej lodnej doprave
Návrh uznesenia Európskeho parlamentu o právach cestujúcich v cestnej a vnútrozemskej lodnej doprave
Európsky parlament ,
–
so zreteľom na platné právne predpisy v leteckej a železničnej doprave,
–
znepokojený súčasnou situáciou v členských štátoch, pokiaľ ide o odškodnenie cestujúcich v prípade meškania dopravných prostriedkov,
–
so zreteľom na hlavu V a článok 153 zmluvy, ktoré sa týkajú dopravy a práv spotrebiteľov,
–
so zreteľom na článok 113 rokovacieho poriadku,
A.
keďže neexistujú harmonizované právne predpisy Spoločenstva v tejto oblasti,
1.
vyzýva príslušné parlamentné výbory, Radu a Komisiu, aby pozorne preskúmali situáciu v oblasti cestnej a lodnej dopravy z hľadiska práv cestujúcich;
2.
vyzýva Radu a Komisiu, aby prijali opatrenia na vypracovanie určitého počtu minimálnych požiadaviek na informácie poskytované cestujúcim pred cestou, počas cesty a po ceste, o predaji lístkov, zodpovednosti spoločnosti v prípade nehody, poskytnutí kompenzácie a primeranej pomoci v prípade meškania alebo anulovania služieb a o podmienkach poskytnutia pomoci telesne postihnutým osobám.
