Leto na webstránke Parlamentu
Inštitúcie
2008-08-07 - 10:09
Letná ponuka článkov nude pestrá
Uhorková sezóna ovplyvňuje aj Európsky parlament.
Poslanci sú od polovice júla mimo svojich kancelárií v Bruseli či Štrasburgu a do poslaneckých lavíc opätovne zasadnú až 1. septembra.
Letná prestávka sa premietne aj na parlamentom webe.
Namiesto klasických článkov sme pripravili niekoľko súhrnov, v ktorých nájdete tie najlepšie príspevky vydané v tomto roku.
Čína a známe tváre
Prvý súhrn sa dotýka vzťahov s Čínou.
Kým niektorí sa na najľudnatejšiu krajinu dívajú cez obrovský hospodársky rast, iní skôr kritizujú stav ľudských práv.
V uplynulom polroku zavítalo do Parlamentu viacero politických predstaviteľov, duchovných lídrov či zástupcov občanov.
Viac o ich názoroch sa môžete dočítať v dvoch častiach u s názvom "Známe tváre v Parlamente".
Afrika i finančná kríza
Na príklade šiestich vybraných článkov si tiež priblížime "Prácu poslancov".
Súhrn o Afrike zas poukáže nielen na problémy tohto kontinentu, ale aj na potenciálne riešenia.
Často skloňovanou témou v poslednom roku je aj celosvetová finančná kríza.
Viac o nej, ako aj o rastúcej inflácii nájdete v špecializovanom článku s netradičným názvom "Peniaze, peníze, peňeži".
Šport, kultúra aj celebrity
V auguste si tiež predstavíme články, ktoré boli obľúbené medzi redaktormi či príspevky, ktoré si zaslúžili najväčšiu pozornosť samotných čitateľov.
Súhrn s názvom "O láske, aj o futbale" prináša myšlienky poslancov ohľadom slávenia Veľkej noci či Dňa sv. Valentína.
Záver leta bude patriť hviezdam šoubiznisu, ktoré do Parlamentu zavítali za účelom ochrany životného prostredia či podpory menšín.
20080717STO34863
SK
1
PHOTO
20080715PHT34214.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
