EP vyzýva na európsku iniciatívu o Alzheimerovej chorobe
Verejné zdravie
Plenárne zasadnutie
2011-01-19 - 14:45
Poslanci Európskeho parlamentu podporili správu vyzývajúcu EÚ na posilnenie spolupráce členských krajín a väčšiu podporu pre aktivity zamerané na prevenciu, včasnú diagnostiku, správnu liečbu a starostlivosť o pacientov trpiacich na Alzheimerovú chorobu a iné typy demencií.
Nelegislatívna správa poslankyne Marisi Matias (GUE/NGL, PT) bola prijatá pomerom hlasov 646:6:6.
Ako táto poslankyňa uviedla, výskyt Alzheimerovej choroby sa každých 20 rokov zdvojnásobuje, no európske odozvy na túto situáciu sú nepostačujúce.
"Situácia pacientov, ich rodinných príslušníkov a opatrovateľov je v rámci EÚ veľmi nevyvážená", uviedla a dodala, že prioritou je preto "posilnenie snáh o včasnú diagnostiku, ako aj o prevenciu, výskum a vhodné zdravotnícke služby".
Odhaduje sa, že v Európe trpí na rôzne formy demencie okolo 10 miliónov ľudí, z ktorých veľkú väčšinu prípadov predstavuje Alzheimerova choroba.
Ženy pritom predstavujú disproporčne väčšiu skupinu tak v rámci počtov pacientov trpiacich na toto ochorenie, ako aj v rámci ich opatrovateľov.
Poslanci preto vyzývajú Radu, aby vyhlásila demenciu za prioritu v oblasti zdravotníctva v EÚ, a dôrazne naliehajú na členské štáty, aby vypracovali konkrétne národné plány a stratégie týkajúce sa Alzheimerovej choroby, s cieľom riešiť spoločenské a zdravotné dôsledky demencie a poskytovať služby a podporu osobám s demenciou a ich rodinám.
"V súčasnosti sú takéto národné stratégie zavedené iba v siedmych členských krajinách EÚ", uviedla spravodajkyňa Marisa Matias počas tlačovej konferencie deň pred hlasovaním.
Správa EP uznáva, že je v súčasnosti dôležité, aby Európska únia podporovala 34 projektov týkajúcich sa neurodegeneratívnych chorôb sumou 159 miliónov EUR, domnieva sa však, že v rámci budúceho 8. rámcového programu pre výskum a vývoj je nevyhnutné zamerať sa na riešenie problému rozdrobenosti výskumu, a to najmä výskumu v oblasti Alzheimerovej choroby, a začleniť do tohto programu projekty v nedostatočne preskúmaných oblastiach nemedikamentovej, behaviorálnej a kognitívnej liečby.
S cieľom zvýšiť povedomie o mozgových ochoreniach súvisiacich so starnutím, a o spôsoboch zisťovania a určovania raných symptómov takýchto chorôb, navrhujú europoslanci vyhlásenie Európskeho roka duševného zdravia, ktorý by dopĺňal medzinárodný deň boja proti Alzheimerovej chorobe (21. september).
20110119IPR11964 Prijatý text bude dostupný na nasledovnej stránke EP (zvoľte dátum 19.01.2011) Ďalšie informácie o tejto problematike (webstránka EP) Profil spravodajkyne: Marisa Matias (GUE/NGL, PT)
SK
1
LINK
/activities/plenary/ta/calendar.do?language=SK
SK
3
LINK
/members/expert/groupAndCountry/view.do?language=SK&partNumber=1&group=2954&country=PT&id=96820
-//EP//TEXT IM-PRESS 20110110FCS11408 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
