Výbor pre hospodárske veci podporil prísnejší dohľad nad finančným trhom
Hospodárske a menové záležitosti
2010-05-10 - 19:20
Finančný dohľad Prísnejší dohľad sa zavádza kvôli hospodárskej a finančnej kríze Všetky opatrenia spolu tvoria takzvaný balíček pre finančný dohľad Silnejší dohľad nad finančným trhom podporili v pondelok 10. mája poslanci z Výboru pre hospodárske a menové veci.
Po novom by tak mali vzniknúť Európsky výbor pre systémové riziká a tiež tri nové orgány dohľadu nad finančnými inštitúciami.
Cieľom je chrániť investorov a vyhnúť sa hospodárskej a finančnej kríze, aká vypukla v roku 2008.
O prísnejšej kontrole alternatívnych fondov bude výbor hlasovať v pondelok 17. mája.
Európsky parlament žiadal opatrenia sprísňujúce kontrolu finančných trhov ešte v roku 2008.
Komisia prišla s konkrétnymi návrhmi v polovici minulého roka.
Na základe predložených opatrení by mali vzniknúť štyri rôzne mechanizmy dohľadu.
Výbor pre systémové riziká
Prvým z nástrojov je Európsky výbor pre systémové riziká.
Jeho úlohou by bolo sledovať celkovú situáciu vo finančnom systéme, včas varovať o možnej nestabilite a navrhovať riešenia.
Tie by zasielal vo forme odporúčaní a varovaní krajinám EÚ a tiež trom novým európskym orgánom dohľadu, pričom nerešpektovanie odporúčaní by museli riadne zdôvodniť.
Európsky parlament by celý systém kontroloval.
Vo výbore pre systémové riziká by sedeli guvernéri Európskej centrálnej banky a národných centrálnych bánk a tiež zástupcovia troch nových európskych orgánov dohľadu a orgánov pre dohľad nad finančným trhom z každého členského štátu.
Tri orgány pre konkrétne inštitúcie
Okrem Výboru pre systémové riziká by tiež vzniklo trio európskych orgánov dohľadu.
Tie by kontrolovali konkrétne banky, poisťovne a finančné trhy a takisto vydávali odporúčania krajinám EÚ.
Všetky tri by boli spoločne známe ako Európsky systém orgánov finančného dohľadu a v ich štruktúre by boli zástupcovia národných orgánov pre dohľad.
Europoslanci predložili k návrhu Komisie zhruba 3000 pozmeňovacích návrhov.
V tých najdôležitejších poslanci žiadajú, aby vznikli špeciálne fondy, ktoré by pomáhali dôležitým bankám v prípade núdze.
Sprísniť by sa malo aj rešpektovanie odporúčaní troch európskych orgánov dohľadu, pričom v prípade konfliktu dvoch národných orgánov by rozhodol ich európsky súrodenec.
Ten by mal tiež právo dočasne zakázať obchodovanie s niektorými finančnými produktmi.
Alternatívne fondy
Do balíčka nových opatrení patrí aj správa o alternatívnych investičných fondoch.
Tá sa dotýka spravovania hedžových fondov, alebo fondov investujúcich do verejne neobchodovateľných akcií (private equity) či nehnuteľností.
Ak túto správu poslanci schvália, fondy sa budú musieť zaregistrovať v členskom štáte a tiež dokázať, že majú schopných manažérov.
Týkať sa ich tiež budú požiadavky na minimálne základné imanie a čakať môžu kontrolu audítorov.
Výbor bude o tejto správe hlasovať v pondelok 17. mája.
O celom balíčku opatrení by sa malo rozhodnúť na plenárnych zasadnutiach v júni a júli.
Poslanci dúfajú, že nové pravidlá začnú platiť ešte do konca tohto roka.
20100507STO74256 Tlačová správa po hlasovaní vo výbore (anglicky) Správy o sprísnení finančného dohľadu Komisia a jej legislatívne návrhy na posilnenie finančného dohľadu Komisia a návrhy pre správu alternatívnych fondov (anglicky) Výbor EP pre hospodárske a menové veci Záznam rozpravy vo výbore (apríl 2010) Slovník finančnej krízy
SK
1
EUROPARL-TV
http://www.europarltv.europa.eu/swf/EmbedPlayer.swf?vid=2cd36bf2-c96b-4c5a-bf0c-7af8f86944d0 &cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
3
LINK
/meetdocs/2009_2014/organes/econ/econ_20100510_1500.htm
SK
4
LINK
http://europa.eu/rapid/pressReleasesAction.do?reference=IP/09/1347&format=HTML&aged=0&language=SK&guiLanguage=en
SK
5
LINK
http://europa.eu/rapid/pressReleasesAction.do?reference=IP/09/669&format=HTML&aged=0&language=EN&guiLanguage=en
SK
6
LINK
/activities/committees/homeCom.do?language=SK&body=ECON
SK
7
LINK
/wps-europarl-internet/frd/vod/player?category=COMMITTEE&eventCode=20100427-0900-COMMITTEE-ECON&format=wmv&byLeftMenu=researchcommittee&language=sk#anchor1
-//EP//TEXT IM-PRESS 20100510IPR74360 0 NOT XML V0//SK
-//EP//TEXT IM-PRESS 20100414FCS72750 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
