Európska vesmírna stratégia musí byť adekvátne financovaná
Výskum a inovácie
2012-01-18 - 17:06
Vypustenie GIOVE-A, prvého satelitu programu Galileo ©ESA Satelitný navigačný program EÚ Galileo by mal byť dlhodobo primerane financovaný a Európsky program monitorovania Zeme (GMES) oficiálne zaradený do nového finančného rámca EÚ, požaduje návrh uznesenia o vesmírnej stratégii EÚ, ktoré pripravil taliansky ľudovecký poslanec Aldo Patriciello.
Poslanci o ňom budú rokovať a hlasovať už tento štvrtok.
Európska vesmírna stratégia je zameraná na podporu technického a vedeckého pokroku, priemyselných inovácií a konkurencieschopnosti.
"Európsky priemysel v oblasti kozmického priestoru vytvára konsolidovaný obrat vo výške 5,4 mld. EUR a zamestnáva viac ako 31 000 vysoko kvalifikovaných ľudí," povedal Patriciello a vysvetlil, že kozmické aktivity a aplikácie sú "dôležité pre rast a rozvoj našej spoločnosti."
Galileo umožní EÚ zostať nezávislou
Prioritami vesmírnej stratégie EÚ sú projekty Galileo a Európsky program monitorovania Zeme (GMES) rovnako ako zmena klímy, bezpečnosť, konkurencieschopnosť a výskum vesmíru.
Galileo bude prvý satelitný navigačný systém na svete určený na civilné účely a poskytne alternatívu k americkému globálnemu navigačnému systému.
"Umožní tak Únii zostať nezávislou v strategicky dôležitej oblasti," zdôraznil Patriciello.
"Ak bude v rozumnom čase nasadená jeho konštelácia zložená z 27 družíc a dostatočného počtu náhradných satelitov a zodpovedajúcej pozemnej infraštruktúry, získa EÚ pridanú hodnotu programu Galileo, pokiaľ ide o overovanie, vysokú presnosť a nepretržitú službu s hospodárskym a spoločenským prínosom," dodal.
Patriciello sa obáva, že Galileo by mohol stratiť svoje vedúce postavenie v prípade, že systém nebude dokončený včas.
Vyzýva preto Komisiu, aby dokončila potrebný právny a finančný rámec.
Európsky program monitorovania Zeme (GMES) potrebuje investície
Program GMES prostredníctvom hliadkovacích satelitov poskytuje údaje zo sledovania pre boj proti zmene klímy, zhoršovaniu životného prostredia a civilnú ochranu prostredníctvom systémov včasného varovania a krízového riadenia.
Doteraz bol GMES financovaný z rozpočtu EÚ.
Európska komisia však uviedla, že po roku 2013 by mal byť dotovaný z medzivládnych zdrojov.
Patriciello si myslí, že to môže program ohroziť: "Dúfam, že Komisia dokončí právny rámec a zaradí financovanie GMES do viacročného finančného rámca 2014-2020.
V dôsledku absencie finančného plánu týkajúceho sa ekonomickej podpory by sa totiž investície, ktoré boli doteraz vynaložené, mohli stať zbytočnými."
20120113STO35297 Návrh správy o Európskej vesmírnej stratégii GMES
SK
1
PHOTO
20120113PHT35274.jpg
SK
3
LINK
http://www.gmes.info/
-//EP//TEXT REPORT A7-2011-0431 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
