Otázka na písomné zodpovedanie E-012480/2011
Komisii
článok 117 rokovacieho poriadku
Monika Flašíková Beňová (S&D)
(9. januára 2012)
Vec: Nový kódex správania
V Európskom parlamente bol schválený nový kódex správania, ktorý určuje pravidlá a princípy, ktoré musia europoslanci dodržiavať pri svojich vedľajších aktivitách, aby sa vyhli konfliktu záujmov.
Má slúžiť ako ochrana proti neetickému správaniu a do platnosti vstúpi 1. januára 2012.
Základným princípom kódexu je transparentnosť.
Poslanci budú musieť jasne deklarovať všetky platené aktivity mimo Európskeho parlamentu vrátane výšky odmeny a uviesť všetky svoje funkcie, zastávanie ktorých by ich mohlo dostať do konfliktu záujmov.
Kódex správania zavedie výslovný zákaz poberania platieb alebo iných odmien za ovplyvňovanie parlamentných rozhodnutí.
Obsahuje tiež jasné pravidlá v oblasti prijímania darov a postavenia bývalých poslancov, ktorí dnes pracujú ako lobisti.
—
Plánuje Komisia s ohľadom na budovanie Európy založenej na princípoch slobody a spravodlivosti prijať podobné opatrenia smerom dovnútra Komisie?
