Otázka na písomné zodpovedanie E-000081/2012
Komisii
článok 117 rokovacieho poriadku
Monika Flašíková Beňová (S&D)
(13. januára 2012)
Vec: Nové pravidlá pre motorové vozidlá
Keby motocykle využívalo viac ľudí, na európskych cestách by bolo omnoho viac miesta.
Technické záležitosti motocyklov v súčasnosti upravuje veľké množstvo smerníc, ktoré nie sú celkom jasné.
Pravidlá by mali byť jednoduchšie a efektívnejšie.
Európska komisia preto nedávno predstavila návrh o nových pravidlách na zlepšenie bezpečnosti a čistoty jednostopových motorových vozidiel, od mopedov a skútrov až po motorky.
Motorky by mali byť na základe týchto pravidiel bezpečnejšie a ekologickejšie.
Komisia v tejto súvislosti navrhla vybaviť motocykle tzv. palubným diagnostickým systémom OBD, ktorý pomáha jazdcom a mechanikom objaviť poruchy vozidla.
Je však potrebné rozlišovať medzi stupňom OBD I a OBD II, ktorý je technicky náročnejší a zároveň omnoho drahší.
Plánuje Komisia povinné zavedenie systému OBD II?
