21.1.2009
NÁVRH UZNESENIA
ktorý v súlade s článkom 113 rokovacieho poriadku
predkladá Jana Bobošíková
o znížení platu poslancov Európskeho parlamentu z dôvodu ekonomickej recesie v Európskej únii a celosvetovej finančnej a hospodárskej krízy
Návrh uznesenia Európskeho parlamentu o znížení platu poslancov Európskeho parlamentu z dôvodu ekonomickej recesie v Európskej únii a celosvetovej finančnej a hospodárskej krízy
Európsky parlament ,
–
so zreteľom na rozhodnutie Európskeho parlamentu z 28. septembra 2005, ktorým sa prijíma štatút poslancov Európskeho parlamentu (2005/684/ES, Euratom),
–
so zreteľom na prognózu Európskej komisie z 19. januára 2009, ktorá predpokladá do hospodárskej recesie v celej Európskej únii,
–
so zreteľom na článok 113 rokovacieho poriadku,
A.
keďže svetové hospodárstvo sa nachádza v kríze, ktorá ešte ani zďaleka nie je prekonaná a ktorej vplyv bude mať ďalekosiahle dôsledky vo všetkých sektoroch,
B.
keďže náklady hospodárskej recesie musia niesť všetci vrátane volených zástupcov,
1.
domnieva sa, že vo svetle existujúcej hospodárskej recesie nie je opodstatnené ani férové trvať na štatúte poslancov Európskeho parlamentu v znení schválenom v roku 2005;
2.
navrhuje, aby Európsky parlament ešte pred začiatkom svojho nového funkčného obdobia v roku 2009 prehodnotil všetky články upravujúce výšku platu a nárok na plat, ktorý je vyplácaný po zániku mandátu, ako aj starobný dôchodok;
3.
navrhuje znížiť platy poslancov Európskeho parlamentu schválené v štatúte v septembri 2005 o 30 %.
