Článok
121
Konanie pred Súdnym dvorom
1.
Parlament v lehotách, ktoré stanovujú zmluvy a štatút Súdneho dvora pre žaloby podané orgánmi únie a fyzickými alebo právnickými osobami, preskúmava legislatívu Spoločenstva a vykonávacie opatrenia, aby zabezpečil, že zmluvy, a to najmä pokiaľ ide o práva Parlamentu, sa dodržiavajú.
2.
V prípade podozrenia z porušenia práva spoločenstva podá gestorský výbor správu Parlamentu; v prípade potreby tak urobí ústne.
3.
Predseda podá v mene Parlamentu žalobu v súlade s odporúčaniami gestorského výboru.
Na začiatku nasledujúcej schôdze môže predseda vyzvať plénum, aby rozhodlo o podpore žaloby.
Ak sa plénum väčšinou odovzdaných hlasov vysloví proti žalobe, predseda žalobu stiahne.
Ak Predseda podá žalobu v rozpore s odporúčaniami gestorského výboru, musí na začiatku nasledujúcej schôdze vyzvať plénum, aby rozhodlo o podpore žaloby.
