Bezpečnosť na mori musí byť ukotvená lepšie
Doprava
2007-03-07 - 17:22
Správy EP navrhujú sprísniť pravidlá pre inšpekciu lodí
Otázka bezpečnosti na mori je mimoriadne dôležitá.
Včera uplynulo presne dvadsať rokov od tragickej nehody pri belgickom prístave Zeebrugge.
Prevrátená loď si vtedy vyžiadala 193 ľudských životov.
Obrovskou ekologickou katastrofou sa zase skončila havária tankera Erika, ktorá v roku 1999 znečistila 400 km francúzskeho pobrežia a zabila 60 až 300 tisíc vtákov.
Práve takéto nehody by mala minimalizovať séria siedmych správ, ktorú minulý týždeň schválil Výbor EP pre dopravu.
More je dôležitou dopravnou tepnou.
Podľa Európskej námornej bezpečnostnej agentúry (EMSA) lode v EÚ ročne prevezú 350 miliónov pasažierov.
Prostredníctvom mora sa tiež realizuje až 35 percent obchodu medzi členskými štátmi EÚ a 90 percent obchodu medi EÚ a zvyškom sveta.
Prísnejšie inšpekcie
Lode však často neprevážajú len ľudí alebo stroje, ale aj ropu či nebezpečné látky.
Prípadné nehody môžu mať katastrofálne následky tak pre ľudí, ako aj celé životné prostredie.
Jednou zo série správ, ktoré schválil Výbor EP pre dopravu, je preto aj správa francúzskej poslankyne zo skupiny ľudovcov a európskych demokratov Dominique Vlasto.
Tá navrhuje, aby zahraničné lode kotviace v európskych prístavoch podliehali štátnej inšpekcii v prístavoch.
Text tiež spresňuje parametre, ktoré sú potrebné na výpočet potenciálnej rizikovosti lode a získané hodnoty navrhuje uložiť do spoločnej databázy.
Plavidlá, ktoré by boli v prístave zadržané dvakrát v priebehu troch rokov, by čelili možnému zákazu vstupu do všetkých prístavov v EÚ.
Slovenské lode predstavujú veľmi vysoké riziko
Problematika hodnotenia rizikovosti lodí nie je novou myšlienkou.
Medzinárodná dohoda o námornej bezpečnosti, známa ako Parížske memorandum o porozumení, vydáva každoročne zoznam krajín, ktorých lode boli za posledné tri roky nadpriemerne často zadržané v prístavoch.
Spektrum "hriešnikov" sa podľa potenciálneho nebezpečenstva delí do štyroch skupín: stredné riziko, stredné až vysoké riziko, vysoké riziko a veľmi vysoké riziko.
V poslednej kategórii sa nachádzajú nielen krajiny ako Albánsko či Severná Kórea, ale aj Slovensko.
Všetkých sedem správ, ktoré prešli Výborom EP pre dopravu, sa na programe plenárneho zasadnutia objaví v apríli.
20070307STO03826 Výbor pre dopravu požaduje prísnejšie pravidlá pre námornú bezpečnosť (anglicky) Európska námorná bezpečnostná agentúra (anglicky) Parížske memorandum o porozumení (anglicky) Výbor pre dopravu a cestovný ruch
SK
1
PHOTO
20070307PHT03830.jpg
SK
3
LINK
http://www.emsa.europa.eu/
SK
4
LINK
http://www.parismou.org/
SK
5
LINK
/activities/expert/committees/presentation.do?committee=2356&rewritten&language=SK
-//EP//TEXT IM-PRESS 20070226IPR03587 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
