Tento týždeň: Ceny Energy Globe, telekomunikácie a západný Balkán
Inštitúcie
2008-05-26 - 12:42
Meno víťaza ceny Energy Globe sa dozvieme v pondelok večer
Dominantnou udalosťou tohto týždňa bude odovzdávanie cien Energy Globe.
Pri tejto príležitosti vám prinesieme nielen podrobnosti zo slávnostného galaprogramu, ale aj rozhovory s viacerými účastníkmi podujatia.
Tento týždeň sa tiež zameriame na pripravovanú legislatívu v telekomunikačnom sektore a priblížime si dopady americkej finančnej krízy na európsky trh.
Ceny Energy Globe
Odovzdávanie cien Energy Globe sa už tradične nezaobíde bez známych osobností z politiky či šoubiznisu.
Tento rok sa na slávnostnom odovzdávaní zúčastnia okrem iných aj Michail Gorbačov či Kofi Annan.
Pri tejto príležitosti uverejníme s nimi, a tiež s niektorými z ďalších hostí, špeciálne rozhovory.
Balkán a Blízky východ
Program Parlamentu však bude bohatý aj na iné udalosti.
V pondelok a utorok do Parlamentu zavítajú poslanci národných parlamentov krajín juhovýchodnej Európy, aby spoločne s europoslancami rokovali o stabilite a budúcnosti západného Balkánu.
V utorok sa zas predseda EP Hans-Gert Pöttering stretne s predstaviteľmi mládežníckych organizácií z Izraela, Palestíny a Európy.
K obom podujatiam sa vrátime v stredu.
Ďalšie články
Okrem týchto udalostí si v stredu v sekcii Aktuality prečítate aj o dopade americkej finančnej krízy na európsky trh.
Vo štvrtok zas na parlamentom webe nájdete viac informácií o novej legislatíve v sektore telekomunikácii a o energetickej účinnosti.
20080526STO29849 Program EP na tento týždeň (anglicky)
SK
1
PHOTO
20080526PHT29920.jpg
-//EP//TEXT IM-PRESS 20082000AGD00000 BY-DAY NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
