Naživo: Poslanci rokujú o zmene vízového režimu pre balkánske krajiny
Vonkajšie vzťahy
2009-09-16 - 11:55
Ľudia čakajúci na víza pred gréckym veľvyslanectvom v Belehrade © BELGA/AFP PHOTO/ALEXA STANKOVIC Keď chcú občania balkánskych krajín navštíviť štát EÚ, ktorý patrí do Schengenskej zóny, potrebujú víza.
Po novom by však pre krátkodobé pobyty niektoré krajiny víza potrebovať nemali.
Niektorí poslanci sa takéhoto návrhu obávajú a varujú pred rozdelením Balkánu.
V stredu 16. septembra popoludní preto budú o tejto téme diskutovať so zástupcami Rady a Komisie.
V júli tohto roku prišiel z dielne Komisie návrh, aby sa vízový režim platný pre balkánske krajiny zmenil.
Podľa nových pravidiel by občania Bývalej juhoslovanskej republiky Macedónsko, Čiernej Hory a Srbska nepotrebovali pri krátkodobej ceste do 25 štátov Schengenskej zóny víza.
Od januára 2010 by im tak stačili biometrické cestovné pasy.
Albánci a Bosniaci stále s vízami
Zmena by sa však nemala dotknúť občanov Albánska a Bosny a Hercegoviny, ktoré by víza naďalej potrebovali.
Európska komisia to vysvetľuje pokrokom, ktoré prvé tri krajiny dosiahli.
Macedónsko už splnilo všetky náležitosti týkajúce sa bezpečnosti cestovania či nelegálnej imigrácie, Srbsko a Čierna Hora väčšinu.
"Dialóg o uvoľnení vízového režimu pre Albánsko a Bosnu a Hercegovinu bude pokračovať," uviedla Európska komisia.
Rozdelenie Balkánu
Parlamentný výbor pre zahraničné veci sa však k návrhu stavia kriticky.
V septembri poslanci poukázali na riziko rozdelenia balkánskych štátov na dve kategórie.
Nerovnosť by mohla nastať aj vo vnútri krajín.
Bosnianski Srbi totiž vlastnia okrem bosniackeho aj srbský cestovný pas, čo by im umožnilo cestovať bez víz.
Rovnaké šťastie by však už nemali etnickí Bosniaci.
Sledujte naživo
O tomto návrhu preto poslanci budú diskutovať so zástupcami Komisie a Rady.
Rozpravu, ktorá sa dotkne aj boja proti organizovanému zločinu a aktuálnej situácii v regióne, môžete sledovať v stredu 16. septembra od cca 15:45.
20090911STO60561 Priamy prenos Výbor návrh kritizuje (anglicky) Komisia: vízový režim (anglicky) Legislatíva EÚ o vízach
SK
1
PHOTO
20090915PHT60670.jpg
SK
2
LINK
/wps-europarl-internet/frd/live/live-video?language=sk
SK
4
LINK
http://ec.europa.eu/justice_home/doc_centre/freetravel/visa/doc_freetravel_visa_en.htm
SK
5
LINK
http://eur-lex.europa.eu/LexUriServ/LexUriServ.do?uri=COM:2009:0366:FIN:SK:PDF
-//EP//TEXT IM-PRESS 20090902IPR60120 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
