Otázka na písomné zodpovedanie E-010474/2011
Komisii
článok 117 rokovacieho poriadku
Monika Flašíková Beňová (S&D)
(17. novembra 2011)
Vec: Spolupráca Európskej únie a Číny v oblasti vzdelávania
V súvislosti s rozvíjajúcimi sa obchodnými stykmi Európskej únie s Čínou je dôležité rozvíjať dialóg aj v oblasti kultúry, vzdelávania a výskumu.
V rámci budúceho Roku medzikultúrneho dialógu EÚ − Čína 2012 je totiž nevyhnutné prehlbovať vzájomnú dôveru a porozumenie týchto dvoch obchodných partnerov.
Takýto druh spolupráce povznesie vzťahy medzi EÚ a Čínou a bude prospešný pre európskych aj čínskych obyvateľov.
V tejto súvislosti je dôležité podporovať výučbu čínštiny, mobilitu študentov a vedcov a pokúsiť sa odstrániť veľký nepomer medzi počtom prichádzajúcich a vysielaných študentov.
—
Aké konkrétne opatrenia plánuje Komisia prijať na podporu mobility študentov z Európskej únie v súvislosti s rozvojom vzájomných vzťahov EÚ − Čína v oblasti vzdelávania?
