A6-0135/2008
9.4.2008
***I
SPRÁVA
o návrhu rozhodnutia Európskeho parlamentu a Rady, ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho
(KOM(2007)0559 – C6‑0327/2007 – 2007/0200(COD))
Výbor pre životné prostredie, verejné zdravie a bezpečnosť potravín
Spravodajca:
Miroslav Ouzký
PE 400.667v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady, ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho
( KOM(2007)0559 – C6‑0327/2007 – 2007/0200(COD) )
(Spolurozhodovací postup: prvé čítanie)
Európsky parlament,
– so zreteľom na návrh Komisie pre Európsky parlament a Radu ( KOM(2007)0559 ),
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6-0327/2007 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6-0135/2008 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Návrh rozhodnutia – pozmeňujúci akt
Odôvodnenie 4
Text predložený Komisiou
Pozmeňujúci a doplňujúci návrh
(4) DEGME sa už viac nepoužíva ako zložka vo farbách a odstraňovačoch náterov určených pre spotrebiteľov.
V uvedenom hodnotení rizika sa ukázalo, že vystavenie pokožky farbám a odstraňovačom náterov s obsahom DEGME predstavuje riziko pre zdravie spotrebiteľov.
Preto by sa prípravky s obsahom DEGME používané vo farbách a odstraňovačoch náterov nemali umiestňovať na trh s určením pre širokú verejnosť.
V prípravkoch by sa mala na účely kontroly trhu stanoviť limitná hodnota DEGME na 0,1 %.
(4) DEGME sa už viac nepoužíva ako zložka vo farbách a odstraňovačoch náterov určených pre spotrebiteľov.
V uvedenom hodnotení rizika sa ukázalo, že vystavenie pokožky farbám a odstraňovačom náterov s obsahom DEGME predstavuje riziko pre zdravie spotrebiteľov.
Preto by sa prípravky s obsahom DEGME používané vo farbách , odstraňovačoch náterov, čistiacich činidlách, samoleštiacich emulziách a tmeloch na podlahy nemali umiestňovať na trh s určením pre širokú verejnosť.
V prípravkoch by sa mala na účely kontroly trhu stanoviť limitná hodnota DEGME na 0,1 %.
Odôvodnenie
Ako je uvedené v dôvodovej správe Komisie, vystavenie pokožky pôsobeniu DEGME predstavuje nebezpečenstvo pre ľudské zdravie.
Podľa správy 793/93 o hodnotení rizika a podľa dôvodovej správy sa DEGME používa vo farbách, odstraňovačoch náterov, čistiacich činidlách, samoleštiacich emulziách, tmeloch na podlahy, v tekutinách na čistenie okien a produktoch na čistenie pokožky (mydlo).
Preto by sa obmedzenia mali uplatňovať aj na čistiace činidlá, samoleštiace emulzie a tmely na podlahy.
Pozmeňujúci a doplňujúci návrh
2
Návrh rozhodnutia – pozmeňujúci akt
Odôvodnenie 5
Text predložený Komisiou
Pozmeňujúci a doplňujúci návrh
(5) DEGBE sa používa ako zložka vo farbách.
V uvedenom hodnotení rizika pri použití DEGME sa ukázalo, že inhalačná expozícia počas nanášania farby striekaním predstavuje pre zdravie spotrebiteľov riziko .
S cieľom predchádzať riziku vdýchnutia spotrebiteľmi by sa mal stanoviť limit bezpečnej koncentrácie DEGBE vo farbách nanášaných striekaním na 3 %.
(5) DEGBE sa používa ako zložka vo farbách , farbivách, atramentoch, saponátoch a čistiacich prostriedkoch .
V uvedenom hodnotení rizika pri použití DEGME sa ukázalo, že inhalačná expozícia počas nanášania farby rozprašovaním predstavuje riziko pre zdravie spotrebiteľov.
S cieľom predchádzať riziku vdýchnutia spotrebiteľmi by sa mal stanoviť limit bezpečnej koncentrácie DEGBE vo farbách nanášaných rozprašovaním alebo v čistiacich prostriedkoch nanášaných rozprašovaním na 3 %.
Odôvodnenie
Podľa hodnotenia rizika pri použití DEGBE inhalačná expozícia počas nanášania farby rozprašovaním predstavuje riziko pre zdravie spotrebiteľov.
V dôvodovej správe sa uvádza, že DEGBE sa používa ako zložka aj vo farbivách, atramentoch, saponátoch a čistiacich prostriedkoch.
Preto by sa obmedzenia mali uplatňovať aj na čistiace prostriedky vo forme rozprašovačov, pri ktorej je tiež pravdepodobná inhalácia.
Pozmeňujúci a doplňujúci návrh
3
Návrh rozhodnutia – pozmeňujúci akt
Odôvodnenie 6
Text predložený Komisiou
Pozmeňujúci a doplňujúci návrh
(6) Pri iných ako striekaním nanášaných farbách by sa malo vyžadovať varovanie pred ich použitím v zariadeniach na striekanie , ak farby obsahujú DEGBE v koncentrácií rovnej alebo väčšej ako 3 %.
(6) Pri iných ako rozprašovaním nanášaných farbách alebo rozprašovaním nanášaných čistiacich prostriedkoch by sa malo vyžadovať varovanie pred ich použitím v zariadeniach na rozprašovanie , ak farby alebo čistiace prostriedky nanášané rozprašovaním obsahujú DEGBE v koncentrácií rovnej alebo väčšej ako 3 %.
Odôvodnenie
Podľa dôvodovej správy sa DEGBE používa aj ako zložka čistiacich prostriedkov.
Preto by sa obmedzenia mali uplatňovať aj na tieto produkty.
Pozmeňujúci a doplňujúci návrh
4
Návrh rozhodnutia – pozmeňujúci akt
Odôvodnenie 8
Text predložený Komisiou
Pozmeňujúci a doplňujúci návrh
(8) Hodnotenie rizika pri MDI ukázalo, že z dôvodu obáv v súvislosti s vdychovaním a dotykom s pokožkou je potrebné znížiť riziká pre spotrebiteľov počas používania prípravkov s obsahom MDI.
S cieľom predchádzať a odstrániť tieto riziká by sa malo umiestňovanie prípravkov s obsahom MDI na trh povoliť len po splnení určitých podmienok, ako napríklad po povinnom dodaní polyetylénových rukavíc s balením a priložení doplňujúceho návodu na použitie k baleniu.
Ustanovenie o ochranných prostriedkoch a o vytlačení príslušného návodu na použitie si od výrobcov bude vyžadovať osobitné úsilie, a preto by sa malo zaviesť dlhšie prechodné obdobie.
(8) Hodnotenie rizika pri MDI ukázalo, že z dôvodu obáv v súvislosti s vdychovaním a dotykom s pokožkou je potrebné znížiť riziká pre spotrebiteľov počas používania prípravkov s obsahom MDI.
S cieľom predchádzať týmto rizikám a odstrániť ich by sa umiestňovanie prípravkov s obsahom MDI na trh malo povoliť len po splnení určitých podmienok, ako napríklad po povinnom dodaní vhodných rukavíc v balení a priložení doplňujúceho návodu na použitie k baleniu.
Ustanovenie o ochranných prostriedkoch a o vytlačení príslušného návodu na použitie si od výrobcov bude vyžadovať osobitné úsilie, a preto by sa malo zaviesť dlhšie prechodné obdobie.
Odôvodnenie
Podľa informácií od organizácií pôsobiacich v oblasti ochrany zdravia pracovníkov existujú rozličné typy rukavíc, ktoré sú vhodné pre prácu s MDI – ale žiadne z nich nie sú vyrobené z polyetylénu.
Je teda lepšie hovoriť o „vhodných rukaviciach“, než konkrétne uvádzať rukavice, ktoré na daný účel nie sú vhodné.
Konkrétny typ vhodných rukavíc možno potom stanoviť komitologickým postupom.
Pozmeňujúci a doplňujúci návrh
5
Návrh rozhodnutia – pozmeňujúci akt
Odôvodnenie 16
Text predložený Komisiou
Pozmeňujúci a doplňujúci návrh
(16) Hnojivá s obsahom dusičnanu amónneho sa zneužívajú na nezákonnú výrobu výbušnín.
Na tento účel sa používajú hnojivá s obsahom dusíka už od 20 %.
Prístup k týmto typom hnojív by sa mal obmedziť len na profesionálne poľnohospodárske využitie, a to stanovením 20 %-ného limitu obsahu dusíka v prípravkoch s obsahom dusičnanu amónneho určených na predaj širokej verejnosti.
(16) Hnojivá s obsahom dusičnanu amónneho sa zneužívajú na nezákonnú výrobu výbušnín.
Prístup k týmto typom hnojív by sa mal obmedziť len na profesionálne poľnohospodárske využitie, a to tým, že maximálny obsah dusíka v prípravkoch s obsahom dusičnanu amónneho určených na predaj širokej verejnosti bude nižší ako 28 % .
Odôvodnenie
Mnohé hnojivá vyrábané v Európe obsahujú 27 % dusičnanu amónneho.
Možnosť získania dusičnanu amónneho z hnojiva závisí nielen od koncentrácie dusičnanu amónneho, ale aj od jeho kvality.
V dôvodovej správe sa uvádza, že „hnojivá založené na dusičnane amónnom s obsahom dusíka menším ako 28 % za podmienok bežného zaobchádzania a používania nepredstavujú riziko výbuchu“.
Maximálny obsah dusíka by mal preto byť menej ako 28 %.
Pozmeňujúci a doplňujúci návrh
6
Návrh rozhodnutia – pozmeňujúci akt
Odôvodnenie 17a (nové)
Text predložený Komisiou
Pozmeňujúci a doplňujúci návrh
(17a) Ustanovenia tohto rozhodnutia sa prijímajú s cieľom začleniť ich do prílohy XVII nariadenia (ES) č. 1907/2006 (REACH), ako to uvádza článok 137(3) uvedeného nariadenia.
Odôvodnenie
Tento PDN vyjasňuje vzťah medzi týmto rozhodnutím, smernicou 76/769/EHS a nariadením REACH.
Pozmeňujúci a doplňujúci návrh
7
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 53 – stĺpec 2
Text predložený Komisiou
Pozmeňujúci a doplňujúci návrh
Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka farieb a odstraňovačov náterov ak je jeho koncentrácia rovná alebo vyššia ako 0,1 % hmotnosti.
Po [18 mesiacov od nadobudnutia účinnosti tohto rozhodnutia] sa nesmie umiestňovať na trh s určením pre širokú verejnosť ako zložka farieb , odstraňovačov náterov , čistiacich činidiel, samoleštiacich emulzií a tmelov na podlahy, ak je jeho koncentrácia rovná alebo vyššia ako 0,1 % hmotnosti.
Odôvodnenie
Ako je uvedené v dôvodovej správe Komisie, vystavenie pokožky pôsobeniu DEGME predstavuje nebezpečenstvo pre ľudské zdravie.
Podľa správy 793/93 o hodnotení rizika a podľa dôvodovej správy sa DEGME používa vo farbách, odstraňovačoch náterov, čistiacich činidlách, samoleštiacich emulziách, tmeloch na podlahy, v tekutinách na čistenie okien a produktoch na čistenie pokožky (mydle).
Preto by sa obmedzenia mali uplatňovať aj na čistiace činidlá, samoleštiace emulzie a tmely na podlahy.
Pozmeňujúci a doplňujúci návrh
8
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 54 – stĺpec 2 – bod 1
Text predložený Komisiou
Pozmeňujúci a doplňujúci návrh
(1) Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka farieb nanášaných striekaním , ak je jeho koncentrácia rovná alebo vyššia ako 3 % hmotnosti.
(1) Po [18 mesiacov od nadobudnutia účinnosti tohto rozhodnutia] sa nesmie po prvýkrát umiestniť na trh s určením pre širokú verejnosť ako zložka farieb nanášaných rozprašovaním alebo čistiacich prostriedkov nanášaných rozprašovaním , ak je jeho koncentrácia rovná alebo vyššia ako 3 % hmotnosti.
Odôvodnenie
Podľa hodnotenia rizika pri použití DEGBE inhalačná expozícia počas nanášania farby rozprašovaním predstavuje riziko pre zdravie spotrebiteľov.
V dôvodovej správe sa uvádza, že DEGBE sa používa aj ako zložka v saponátoch a čistiacich prostriedkoch.
Preto by sa obmedzenia mali uplatňovať aj na produkty vo forme rozprašovačov.
Pozmeňujúci a doplňujúci návrh
9
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 54 – stĺpec 2 – bod 3
Text predložený Komisiou
Pozmeňujúci a doplňujúci návrh
(3) Bez toho, aby boli dotknuté ostatné právne predpisy Spoločenstva týkajúce sa klasifikácie, balenia a označovania nebezpečných látok a prípravkov, všetky farby okrem farieb nanášaných striekaním, s obsahom DEGBE vyšším ako 3 % hmotnosti, ktoré sú uvedené na trh s určením pre širokú verejnosť musia byť [po uplynutí 24. mesiacov od nadobudnutia účinnosti tohto rozhodnutia] čitateľne a nezmazateľne označené nasledovne:„Nepoužívajte v zariadeniach na striekanie
farieb “.
(3) Bez toho, aby boli dotknuté ostatné právne predpisy Spoločenstva týkajúce sa klasifikácie, balenia a označovania nebezpečných látok a prípravkov, všetky farby , saponáty a čistiace prostriedky okrem tých, ktoré sa nanášajú rozprašovaním s obsahom DEGBE vyšším ako 3 % hmotnosti, ktoré sú uvedené na trh s určením pre širokú verejnosť , musia byť najneskôr do [24 mesiacov od nadobudnutia účinnosti tohto rozhodnutia] čitateľne a nezmazateľne označené nasledovne:„Nepoužívajte v zariadeniach na striekanie“.
Odôvodnenie
Podľa hodnotenia rizika pri použití DEGBE inhalačná expozícia počas nanášania farby rozprašovaním predstavuje riziko pre zdravie spotrebiteľov.
V dôvodovej správe sa uvádza, že DEGBE sa používa aj ako zložka v saponátoch a čistiacich prostriedkoch.
Preto by sa obmedzenia mali uplatňovať aj na produkty vo forme rozprašovačov.
Pozmeňujúci a doplňujúci návrh
10
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 55 – stĺpec 2 – bod 4 – písmeno a
Text predložený Komisiou
Pozmeňujúci a doplňujúci návrh
(a) obsahuje polyetylénové rukavice.
(a) obsahuje vhodné rukavice.
V záujme harmonizácie sa charakteristika vhodných rukavíc schváli v súlade s postupom uvedeným v článku 2a tejto smernice.
Odôvodnenie
Podľa informácií od organizácií pôsobiacich v oblasti ochrany zdravia pracovníkov existujú rozličné typy rukavíc, ktoré sú vhodné pre prácu s MDI – ale žiadne z nich nie sú vyrobené z polyetylénu.
Je teda lepšie hovoriť o „vhodných rukaviciach“, než konkrétne uvádzať rukavice, ktoré na daný účel nie sú vhodné.
Konkrétny typ vhodných rukavíc možno potom stanoviť komitologickým postupom.
Pozmeňujúci a doplňujúci návrh
11
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 55 – stĺpec 2 – bod 6
Text predložený Komisiou
Pozmeňujúci a doplňujúci návrh
(6) Fyzická alebo právnická osoba, ktorá po prvýkrát umiestňuje prípravky s obsahom MDI na trh, je povinná do troch rokov od implementácie obmedzení stanovených v odseku 1 zozbierať údaje o možných prípadoch osôb trpiacich respiračnými alergiami počas používania prípravkov s obsahom MDI a umožniť Komisii prístup k týmto údajom.
Údaje sa zozbierajú v súlade s protokolom štúdie, ktorý bude zahŕňať špecializované centrá a bude schválený Komisiou.
vypúšťa sa
Odôvodnenie
Od ukončenia hodnotenia rizík MDI v roku 2005, ktoré sa uskutočnilo v súlade s nariadením č. 793/93 o existujúcich látkach, nové údaje o expozícii, ktoré poskytla dánska agentúra na ochranu životného prostredia, strediská pre jedy v Nemecku, Veľkej Británii a Belgicku, ako aj priemyselné odvetvie naznačujú, že v skutočnom živote riziká pre spotrebiteľov neexistujú.
Pred tým, ako sa zadá vypracovanie rozsiahlych nových štúdií, treba na základe konzultácií s vhodným vedeckým výborom posúdiť, či sú skutočne potrebné.
Vzhľadom na to, že ustanovenia tohto rozhodnutia budú zapracované do nariadenia REACH, príslušné články nariadenia pokryjú prípadnú potrebu ďalších štúdií a obmedzení.
Preto by sa bod 6 mal vynechať.
Pozmeňujúci a doplňujúci návrh
12
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 55 – stĺpec 2 – bod 7
Text predložený Komisiou
Pozmeňujúci a doplňujúci návrh
(7) Článok 69 ods. 1 a 3 nariadenia Európskeho parlamentu a Rady (ES) č. 1907/2006* sa uplatňuje, pokiaľ sa na základe zhromaždených údajov neukáže, že ďalšie obmedzujúce opatrenia, okrem tých, ktoré sú už v platnosti, nie sú potrebné.
vypúšťa sa
Odôvodnenie
Článok 69 ods. 1 a 3 nariadenia REACH (1907/2006) sa uplatňujú bez ohľadu na toto ustanovenie.
Umožňujú Komisii a členským štátom ďalej obmedziť MDI v rámci postupu obmedzovania látok podľa REACH v prípade, ak by splnil jasné kritériá dohodnuté Parlamentom a Radou.
Navrhnutým ustanovením sa vytvára nesúlad medzi ustanoveniami tohto rozhodnutia a nariadenia REACH tým, že sa stanovuje zbytočný súbor dodatočných kritérií na ďalšie obmedzovanie látok.
Pozmeňujúci a doplňujúci návrh
13
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 56 – stĺpec 2 – bod 8
Text predložený Komisiou
Pozmeňujúci a doplňujúci návrh
(8) Nesmie sa [po uplynutí 18. mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako zložka lepidiel založených na neopréne v baleniach väčších ako 650 g a v koncentrácií rovnej alebo väčšej ako 0,1 % hmotnosti .
(8) Po [18 mesiacov od nadobudnutia účinnosti tohto rozhodnutia] sa nesmie po prvýkrát umiestniť na trh ako zložka neoprénových lepidiel určených pre širokú verejnosť v baleniach väčších ako 350 g a v koncentrácii rovnej alebo väčšej ako 0,1 % hmotnostných .
Odôvodnenie
Pretože toto lepidlo nie je určené na aplikáciu na veľké povrchy, zdá sa vhodné obmedziť veľkosť balenia.
V hodnotení rizík sa odporúčala hmotnosť balenia 350 g.
Pozmeňujúci a doplňujúci návrh
14
Návrh rozhodnutia – pozmeňujúci akt
Príloha
Smernica 76/769/EHS
Príloha I – bod 57 – stĺpec 2 – bod 2
Text predložený Komisiou
Pozmeňujúci a doplňujúci návrh
(2) Nesmie sa [po uplynutí 18 mesiacov od nadobudnutia účinnosti tohto rozhodnutia] umiestňovať na trh s určením pre širokú verejnosť ako látka alebo v prípravkoch, ktoré obsahujú viac ako 20 % hmot. dusíka v pomere k dusičnanu amónnemu.
(2) Po [18 mesiacov od nadobudnutia účinnosti tohto rozhodnutia] sa nesmie umiestňovať na trh s určením pre širokú verejnosť ako látka alebo v prípravkoch, ktoré obsahujú 28 % hmotnostných alebo viac dusíka v pomere k dusičnanu amónnemu.
Odôvodnenie
Mnohé hnojivá vyrábané v Európe obsahujú 27 % dusičnanu amónneho.
Možnosť získania dusičnanu amónneho z hnojiva závisí nielen od koncentrácie dusičnanu amónneho, ale aj od jeho kvality.
V dôvodovej správe sa uvádza, že „hnojivá založené na dusičnane amónnom s obsahom dusíka menším ako 28 % za podmienok bežného zaobchádzania a používania nepredstavujú riziko výbuchu“.
Maximálny obsah dusíka by mal preto byť menej ako 28 %.
DÔVODOVÁ SPRÁVA
Východiská a ciele rozhodnutia
V rámci nariadenia Rady (EHS) č. 793/93 o vyhodnocovaní a kontrole rizík existujúcich látok bolo vykonané hodnotenie rizika pri DEGME, DEGBE, MDI a cyklohexáne.
Pri hodnotení rizika sa u všetkých týchto chemických látok zistila potreba znížiť riziká, ktoré predstavujú pre ľudské zdravie.
Tieto závery potvrdil Vedecký výbor pre toxicitu, ekotoxicitu a životné prostredie (CSTEE).
Dusičnan amónny je látka, ktorá môže fungovať ako oxidant a jeho schopnosť explodovať po zmiešaní s určitými ďalšími látkami predstavuje riziko, ktoré je potrebné riešiť.
Dusičnan amónny sa v EÚ vo veľkej miere používa ako hnojivo a hnojivá s obsahom dusičnanu amónneho by mali pred umiestnením na trh spĺňať určité minimálne bezpečnostné normy.
Týmto rozhodnutím by sa zabezpečili jednotné pravidlá pre umiestňovanie na trh a používanie prípravkov s obsahom DEGME, DEGBE, MDI a cyklohexánu určených pre širokú verejnosť.
Zabezpečili by sa aj jednotné pravidlá uvádzania na trh dusičnanu amónneho ako samostatnej látky, aj ako súčasti prípravkov, ktoré sa používajú ako hnojivo.
Týmto rozhodnutím, ktorým sa navrhujú zmeny a doplnenia smernice 76/769/EHS, by sa zlepšili podmienky fungovania vnútorného trhu a zabezpečila by sa vysoká úroveň ochrany zdravia ľudí.
Oblasti používania dotknutých chemikálií
DEGME patrí do skupiny glykolových éterov.
DEGME sa používa najmä ako nemrznúca látka v palivách do lietadiel.
DEGME sa ďalej používa ako chemický medziprodukt, základná chemikália (spracovateľské rozpúšťadlo) a rozpúšťadlo vo farbách a lakoch, odstraňovačoch náterov, čistiacich činidlách, samoleštiacich emulziách, tmeloch na podlahy, kvapalinách na čistenie čelných skiel, produktoch na čistenie pokožky (mydle) a produktoch určených na starostlivosť o pokožku.
DEGBE patrí do skupiny glykolových éterov.
DEGBE sa používa vo farbách, farbivách, atramentoch, saponátoch a čistiacich prostriedkoch.
Hlavnou úlohou tohto činidla je rozpúšťať rôzne zložky zmesí tak vo vodných, ako aj v bezvodných systémoch.
MDI označuje niekoľko izomérnych látok.
MDI sa celosvetovo používa najmä pri priemyselnej výrobe tvrdých polyuretánových pien.
Mnoho ďalších využití má v oblasti farieb a náterov, lepidiel, tmelov (vrátane tesniacich materiálov odolných voči počasiu), elastomérov a obuvi.
Používa sa aj pri výrobe drevotrieskových dosiek (na lepenie dreva) a odlievacích jadier v zlievarenskom priemysle.
Cyklohexán je cyklický alkán.
Používa sa najmä ako rozpúšťadlo v lepidlách (cyklohexán zmiešaný s inými rozpúšťadlami).
Ide najmä o neoprénové lepidlá (polychloroprén) a lepidlá používané v kožiarskom priemysle (topánky), v stavebnom priemysle (podlahové krytiny) a v priemysle vyrábajúcom automobilové doplnky.
Výrobky z cyklohexánových lepidiel používajú najmä remeselníci, ale aj široká verejnosť v domácnostiach a vo výrobkoch typu „urob si sám“.
Dusičnan amónny sa v celej EÚ vo veľkej miere využíva ako hnojivo, ale predstavuje aj hlavnú zložku priemyselnej trhaviny ANFO (zmes dusičnanu amónneho s palivom).
Dusičnan amónny sa v hnojivách používa buď samostatne, alebo zmiešaný s inými výživnými látkami.
Hnojivá s obsahom dusíka vyšším ako 28 % sú známe ako vysoko dusíkaté hnojivá na báze dusičnanu amónneho .
Odporúčania spravodajcu
Keďže existuje potreba znížiť riziká pre spotrebiteľov a najmä zabezpečiť primeranú ochranu počas používania typu „urob si sám“, mali by sa pre prípravky s obsahom DEGME, DEGBE, MDI a cyklohexánu, ktoré sa uvádzajú na trh s určením pre širokú verejnosť, zaviesť určité obmedzenia.
Je tiež vhodné zabezpečiť rovnomerne vysokú úroveň bezpečnosti poľnohospodárov a distribútorov v EÚ pre všetky hnojivá na báze dusičnanu amónneho a obmedziť prístup profesionálnych používateľov v poľnohospodárstve k dusíkatým hnojivám s vysokým obsahom dusíka.
So zreteľom na vyššie uvedené a na to, že navrhované rozhodnutie bude predstavovať len málo problémov pre priemysel alebo obchod, spravodajca súhlasí so znením navrhnutým Komisiou a uvádza len niekoľko pozmeňujúcich a doplňujúcich návrhov.
Navrhované pozmeňujúce a doplňujúce návrhy vyjasňujú vzťah s nariadením REACH, obmedzujú zbytočné náklady a zvyšujú bezpečnosť spotrebiteľov.
POSTUP
Názov
Obmedzenia uvádzania na trh a používania niektorých nebezpečných látok a prípravkov
Referenčné čísla
KOM(2007)0559 – C6-0327/2007 – 2007/0200(COD)
Dátum predloženia v EP
2.10.2007
Gestorský výbor
dátum oznámenia na schôdzi
ENVI
11.10.2007
Výbor požiadaný o stanovisko
dátum oznámenia na schôdzi
ITRE
11.10.2007
IMCO
11.10.2007
Bez predloženia stanoviska
dátum rozhodnutia
ITRE
22.11.2007
IMCO
21.11.2007
Spravodajca
dátum menovania
Miroslav Ouzký
9.10.2007
Prerokovanie vo výbore
25.2.2008
Dátum prijatia
26.3.2008
Výsledok záverečného hlasovania
+:
–:
0:
46
4
Poslanci prítomní na záverečnom hlasovaní
Adamos Adamou, Georgs Andrejevs, Margrete Auken, Pilar Ayuso, Irena Belohorská, Johannes Blokland, John Bowis, Frieda Brepoels, Martin Callanan, Dorette Corbey, Magor Imre Csibi, Avril Doyle, Mojca Drčar Murko, Edite Estrela, Jill Evans, Anne Ferreira, Matthias Groote, Françoise Grossetête, Satu Hassi, Gyula Hegyi, Caroline Jackson, Christa Klaß, Eija-Riitta Korhola, Holger Krahmer, Urszula Krupa, Aldis Kušķis, Peter Liese, Marios Matsakis, Roberto Musacchio, Riitta Myller, Péter Olajos, Miroslav Ouzký, Vladko Todorov Panayotov, Dagmar Roth-Behrendt, Karin Scheele, Richard Seeber, Kathy Sinnott, María Sornosa Martínez, Antonios Trakatellis, Evangelia Tzampazi, Thomas Ulmer, Anja Weisgerber, Åsa Westlund, Anders Wijkman, Glenis Willmott
Náhradníci prítomní na záverečnom hlasovaní
Iles Braghetto, Bairbre de Brún, Jutta Haug, Erna Hennicot-Schoepges
Náhradníci (čl. 178 ods. 2) prítomní na záverečnom hlasovaní
Miguel Angel Martínez Martínez
