Bývala česká europoslankyňa povedie delegáciu EÚ v Iraku
Vonkajšie vzťahy
2011-04-26 - 13:19
Nová veľvyslankyňa EÚ v Iraku Jana Hybášková - 19. apríla opäť v EP Bývala európska poslankyňa a česká veľvyslankyňa v Slovinsku, Kuvajte a Katare Jana Hybášková bola menovaná na miesto veľvyslankyne delegácie EÚ v Iraku.
Prevziať funkciu by mala už 1. mája.
19. apríla bola preto pozvaná do EP, aby svoje nové úlohy prediskutovala s poslancami Zahraničného výboru.
O svoje názory s nami podelila hneď po tomto stretnutí.
V čom podľa Vás spočíva Vaša nová úloha veľvyslankyne EÚ v Iraku?
Hlavná úloha je zabezpečiť, aby sa EÚ stala kľúčovým partnerom Iraku, a to hlavne po odchode Spojených štátov z krajiny.
Na to však potrebujeme konsenzus na úrovni členských štátov a podporu Európskeho parlamentu.
Je veľmi dôležité, aby sme podporili európske hodnoty a demokraciu a ukázali jej význam.
Potrebujeme posilniť demokraticky zvolený iracky parlament a podporiť demokratickú kontrolu v krajine.
Irak ma slobodne zvolený parlament a vládu, politická situácia je však neistá.
Niektoré kľúčové ministerské kreslá zostávajú neobsadené.
Ako sa bude podľa Vás situácia ďalej vyvíjať ?
Nepoužila by som výraz neistá.
A nie je ani mojou úlohou hodnotiť vnútropolitickú situáciu krajiny.
Iracká vláda bola demokraticky zvolená, skladá sa zo zástupcov všetkých hlavných politických skupín a väčšina ľudí v krajine je s ňou spokojná.
Ako Vám môže Vaša skúsenosť poslankyne Európskeho parlamentu pomôcť vo Vašej novej pozícii?
Ako bývala europoslankyňa mám bezprostrednú skúsenosť s fungovaním Európskeho parlamentu.
To mi uľahčuje nadviazať dialógu s europoslancami, tak ako tomu bolo aj dnes.
Lisabonská zmluva priniesla vytvorenie Európskej diplomatickej služby.
Ako teda vidíte súčasnú úlohu EP v rámci spoločnej zahraničnej a bezpečnostnej politiky EÚ?
Lisabonská zmluva nám vytvára nový rámec pre celú EÚ a to aj pre jej zahraničnú politiku.
Európsky parlament môže prispieť mnohým a zohrávať naozaj významnú úlohu v tejto oblasti.
Má teraz totiž priamy vplyv na rozpočtovú situáciu, pretože kontroluje európsky rozpočet.
Touto cestou môže zohrávať dôležitú rolu pri formovaní finančných nástrojov, ktoré EÚ využíva pri svojich vonkajších aktivitách.
20110415STO17913 Profil Jany Hybáškovej, bývalej poslankyne EP Výbor pre zahraničné veci Útoky na kresťanov v Iraku nie je možné tolerovať, zhodli sa poslanci EÚ a Irak ( anglicky)
SK
1
PHOTO
20110420PHT18228.jpg
SK
2
LINK
/members/archive/alphaOrder/view.do;jsessionid=DBDF40CCBFC34388070D2FD7B8441349.node2?language=SK&id=28350
SK
3
LINK
/activities/committees/homeCom.do?language=SK&body=AFET
SK
5
LINK
http://eeas.europa.eu/iraq/index_en.htm
-//EP//TEXT IM-PRESS 20101129STO01990 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
