Stáž v Parlamente môže pomôcť s kariérou
Inštitúcie
2009-10-13 - 15:22
Stáž dáva šancu spoznať ľudí z celej EÚ Absolvovať stáž v Európskom parlamente pomáha nielen pri spoznávaní európskych inštitúcií, ale aj pri hľadaní zamestnania.
Tvrdia to tak bývalí, ako aj súčasní stážisti.
Ich rady môžete rozšíriť aj vy.
Stačí si do 15. októbra podľa prihlášku na platenú 5-mesačnú stáž.
Súčasná stážistka Hélène Smertnik netušila, či jej práca v európskych inštitúciách bude vyhovovať.
"Chcela som zažiť prvú skúsenosť s týmto typom medzinárodnej inštitúcie, aby som vedela, či sa mi to páči a aby som sa vedela rozhodnúť, akým smerom sa vo svojej kariére vydať," zdôrazňuje mladá Francúzka.
Vidieť veci zblízka
Jej krajana zas lákalo fungovanie EÚ zvnútra.
"Po predchádzajúcich skúsenostiach v európskych médiách som chcel vedieť, aké to je byť vnútri inštitúcií," priznáva súčasný stážista Jean-Sébastien Lefebvre.
Niekoľkomesačné pôsobenie v Európskom parlamente môže pomôcť aj pri hľadaní trvalého zamestnania v budúcnosti.
Stefania Boschetto z Talianska bola na stáži v roku 2003 a považuje to za "dobrý začiatok kariéry.
Následne som sa stala asistentkou europoslanca a teraz pracujem pre taliansku delegáciu skupiny Socialistov a demokratov".
Aj mimo inštitúcií
Vaša cesta sa pritom vôbec nemusí zastaviť v európskych inštitúciách.
To je prípad Richarda Streetona z Veľkej Británie: "V súčasnosti som asistentom redaktora motoristického časopisu.
Som silne presvedčený, že ak by v mojom životopise nebola zmienka o stáži v EÚ, moje šance okamžite sa zamestnať by boli značne nižšie".
Stéphanie Van Cauwelaert sa zas rozhodla pre ďalšie štúdium.
Okrem politických vied dnes študuje aj čínsky jazyk.
"Ako každý vie, Čína rastie veľmi rýchlo a zdá sa, že tam bude budúcnosť, takže sa mi tento jazyk zíde," uzatvára mladá Belgičanka.
Ako sa prihlásiť
Platené stáže sa v Parlamente konajú dva krát ročne.
Jesenný termín začína v októbri, jarný v marci.
Práve na druhú spomenutú stáž sa možno prihlásiť do štvrtku 15. októbra.
Európsky parlament organizuje aj neplatené stáže, ktoré sú zväčša v rozsahu jedného až štyroch mesiacov.
Ak chcete poznať stážistov bližšie, pripojte sa k nim na Facebooku.
20091009STO62243 Stáž v Parlamente: spojenie práce aj zábavy Stáže a študijné návštevy v Európskom parlamente Asociácia stážistov v EP (anglicky) Parlamentní stážisti na Facebooku
SK
1
PHOTO
20091012PHT62310.jpg
SK
3
LINK
/parliament/public/staticDisplay.do;jsessionid=5768C0129074F9D91C330CCA309CDFDF.node2?language=SK&id=147
SK
4
LINK
http://www.epstage.eu/plugins/content/content.php?content.5
SK
5
LINK
http://www.facebook.com/group.php?gid=2240180844
-//EP//TEXT IM-PRESS 20080707FCS33575 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
