Mládežnícka cena Karola Veľkého: Nový termín na podanie prihlášok
Mládež
Slovensko
2010-01-20 - 17:45
Termín na podanie prihlášok do Mládežníckej ceny Karola Veľkého bol posunutý na 14. februára.
Stanovenie nového termínu, do ktorého je možné prihlášky podať, umožní viacerým kandidátom zúčastniť sa na treťom ročníku tejto ceny.
Podanie prihlášky je jednoduché.
Ocenenie je zamerané na mladých ľudí vo veku od 16 do 30 rokov zúčastňujúcich sa na projektoch, ktoré prispievajú k porozumeniu medzi občanmi rôznych európskych krajín.
Súťaž Mládežnícka cena Karola Veľkého organizuje Európsky parlament a Nadácia medzinárodnej ceny Karola Veľkého v Aachene.
Víťazi získajú finančné príspevky vo výške 5 000, 3 000 a 2 000 eur za tie tri projekty, ktoré posilňujú ducha spoločnej európskej identity a spolupráce.
Zástupcovia najlepších projektov v každej z 27 členských krajín EÚ budú 11. mája 2010 pozvaní do Aachenu v Nemecku, kde sa zúčastnia slávnostného udeľovania cien.
Víťazné projekty budú slúžiť ako vzor pre mladých ľudí žijúcich v Európe a ponúknu praktické príklady spolunažívania Európanov.
Súťažné projekty môžu byť zamerané na mládežnícke výmenné pobyty či umelecké a internetové projekty s európskou dimenziou.
Minuloročným víťazom Mládežníckej ceny Karola Veľkého sa stal poľský projekt " YOUrope needs YOU“.
Tento projekt, ktorý prebieha formou workshopov, je zameraný na stredoškolákov, ktorí zdieľajú svoje poznatky o Európe.
Druhú a tretie cenu získali projekty "Európsky festival univerzitného divadla Albi" z Francúzska a projekt "Gumboot Diplomacy" z Nemecka.
Nový termín pre podanie prihlášok je 14. február 2010.
20100120IPR67742 Prihlasovacie formuláre v 22 jazykoch sa nachádzajú na stránke: alebo aj na stránke Informačnej kancelárie Európskeho parlamentu na Slovensku:
SK
1
LINK
http://www.charlemagneyouthprize.eu/view/en/introduction.html
SK
2
LINK
http://www.europskyparlament.sk
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
