A7-0404/2011
24.11.2011
***III
SPRÁVA
o spoločnom texte nariadenia Európskeho parlamentu a Rady, ktorým sa mení a dopĺňa nariadenie (ES) č. 1889/2006 o zavedení nástroja financovania na podporu demokracie a ľudských práv vo svete
(PE-CONS 00058/2011 – C7‑0378/2011 – 2009/0060B(COD))
Delegácia Európskeho parlamentu v Zmierovacom výbore
Predseda delegácie:
Alejo Vidal-Quadras
Spravodajkyne:
Kinga Gál , Barbara Lochbihler
PE 474.029v03-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................9
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnom texte nariadenia Európskeho parlamentu a Rady, ktorým sa mení a dopĺňa nariadenie (ES) č. 1889/2006 o zavedení nástroja financovania na podporu demokracie a ľudských práv vo svete
(PE-CONS 00058/2011 – C7‑0378/2011 – 2009/0060B(COD) )
(Riadny legislatívny postup: tretie čítanie)
Európsky parlament ,
– so zreteľom na spoločný text schválený Zmierovacím výborom a príslušné vyhlásenie Parlamentu a Rady (PE-CONS 00058/2011 – C7‑0378/2011 ),
– so zreteľom na svoju pozíciu v prvom čítaní
Prijaté texty, 21.10.2010, P7_TA(2010)0380 . k návrhu Komisie pre Európsky parlament a Radu ( KOM(2009)0194 ),
– so zreteľom na svoju pozíciu v druhom čítaní
Prijaté texty, 3.2.2011, P7_TA(2011)0031 . k pozícii Rady v prvom čítaní
Ú. v.
EÚ C 7 E, 12.1.2011, s.
14. ,
– so zreteľom na stanovisko Komisie k pozmeňujúcim a doplňujúcim návrhom Európskeho parlamentu k pozícii Rady v prvom čítaní ( KOM(2011)0170 ),
– so zreteľom na pozíciu Rady v druhom čítaní,
– so zreteľom na článok 294 ods. 13 Zmluvy o fungovaní Európskej únie,
– so zreteľom na článok 69 rokovacieho poriadku,
– so zreteľom na správu svojej delegácie v Zmierovacom výbore ( A7-0404/2011 ),
1. schvaľuje spoločný text;
2. potvrdzuje spoločné vyhlásenie Európskeho parlamentu a Rady, ktoré je uvedené v prílohe k tomuto uzneseniu;
3. poveruje svojho predsedu, aby podpísal akt spoločne s predsedom Rady, v súlade s článkom 297 ods. 1 Zmluvy o fungovaní Európskej únie;
4. poveruje svojho generálneho tajomníka, aby podpísal akt potom, čo sa overí, že všetky postupy boli náležite ukončené, a aby po dohode s generálnym tajomníkom Rady zabezpečil jeho uverejnenie, spolu s vyhlásením Parlamentu a Rady, v Úradnom vestníku Európskej únie;
5. poveruje svojho predsedu, aby postúpil toto legislatívne uznesenie Rade, Komisii a národným parlamentom.
DÔVODOVÁ SPRÁVA
Súvislosti
Komisia prijala návrh nariadenia, ktorým sa mení a dopĺňa nariadenia (ES) č. 1889/2006 o zavedení nástroja financovania na podporu demokracie a ľudských práv vo svete, 21. apríla 2009.
Európsky nástroj pre demokraciu a ľudské práva (EIDHR) je jedným z nástrojov vonkajšieho financovania, ktorých sa balík týka.
spolu s nástrojom DCI/BAM ( 2010/0059(COD) ), DCI ( 2009/0060A(COD) ) a ICI+ ( 2009/0059(COD) )
EIDHR a nástroj financovania rozvojovej spolupráce sú jedinými finančnými nástrojmi EÚ pre vonkajšiu činnosť, v ktorých sa neustanovuje výnimka zo zásady, na základe ktorej nie sú náklady súvisiace s daňami, clami a inými poplatkami oprávnené na financovanie z prostriedkov EÚ.
Vo všetkých ostatných nástrojoch v tejto oblasti sa v jednotlivých prípadoch umožňuje financovanie týchto nákladov v záujme riadneho vykonávania programov a projektov.
Táto flexibilita je dôležitá, pretože nepružné formulovanie nástrojov EIDHR a DCI môže veľmi sťažovať financovanie činnosti prostredníctvom vonkajšej pomoci.
Cieľom návrhu Komisie je zosúladiť príslušné ustanovenie s ostatnými nástrojmi vložením spojenia „v zásade“ do článku 13 ods. 6.
I. Legislatívny postup pred zmierovacím postupom (prvé a druhé čítanie)
Európsky parlament prijal pozíciu v prvom čítaní 21. októbra 2010.
Rada prijala svoju pozíciu v prvom čítaní 21. decembra 2010.
Európsky parlament i Rada súhlasili s navrhovanou zmenou s cieľom zosúladiť príslušné nástroje.
Rada súhlasila aj s návrhom Európskeho parlamentu rozdeliť pôvodný návrh na dva návrhy (DCI a EDHR).
Európsky parlament takisto navrhol zaviesť postup podľa článku 290 ZFEÚ na prijímanie viacročných programov spolupráce a strategických dokumentov.
Rada to však neprijala, argumentuje, že tieto opatrenia sú vykonávacími opatreniami (nie sú právne záväznými aktmi).
Európsky parlament prijal pozíciu v druhom čítaní 3. februára 2011.
Rada zamietla túto pozíciu v druhom čítaní 19. júla 2011.
II.
Zmierovací postup
Po hlasovaní v druhom čítaní 3. februára a vzhľadom na politickú vôľu čo najskôr uzavrieť zmierovacie konanie sa 15. februára 2011 v Štrasburgu konala ustanovujúca schôdza delegácie EP v Zmierovacom výbore.
Delegácia EP sa rozhodla rokovať o príslušných štyroch okruhoch ako o balíku (nástroj financovania rozvojovej spolupráce (DCI), nástroj financovania rozvojovej spolupráce/sprievodné opatrenia týkajúce sa banánov (DCI/BAM), nástroj financovania spolupráce s industrializovanými krajinami a územiami a inými krajinami a územiami s vysokými príjmami (ICI+) a nástroj financovania na podporu demokracie a ľudských práv vo svete (EIDHR).
Pri hodnotení v polovici trvania DCI a EIDHR bolo dohodnuté, že tieto nástroje zostanú nezmenené a že sa do roku 2013 neplánujú žiadne nové strategické dokumenty.
Preto sa pokračovalo v rokovaniach o okruhoch ICI+
Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1934/2006, ktorým sa ustanovuje nástroj financovania spolupráce s industrializovanými krajinami a územiami a inými krajinami a územiami s vysokými príjmami, 2009/0059(COD) . a DCI/BAM
Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce, 2010/0059(COD) . .
Postup
Osem trialógov sa konalo v dňoch 30. marca, 11. mája, 25. mája, 22. júna, 5. júla, 6. septembra (prvá schôdza Zmierovacieho výboru), 27. septembra a 19. októbra.
Sedem schôdzí parlamentnej delegácie sa konalo v dňoch 15. februára, 12. mája, 5. júla, 6. septembra, 20. septembra, 11. októbra a 25. októbra.
Politická dohoda sa dosiahla 31. októbra 2011.
Obsah
Európsky parlament a Rada sa dohodli prijať hlavné rozhodnutia (ciele, priority, orientačné rozdelenie finančných prostriedkov a očakávané výsledky) postupom spolurozhodovania.
Na trialógu uskutočnenom 27. septembra sa dosiahla predbežná dohoda týkajúca sa nevrhnutého kompromisného balíka (zahŕňajúceho ICI+, DCI/BAM a spoločné vyhlásenie Európskeho parlamentu a Rady o budúcom využívaní delegovaných aktov).
Coreper schválil tento balík 29. septembra 2011.
Delegácia Európskeho parlamentu na svojej schôdzi 11. októbra 2011 však rozhodla, že by sa malo pokračovať v rokovaniach najmä o okruhu DCI/BAM.
Ďalší trialóg sa preto konal 19. októbra a Rada v ňom trvala na predbežnej dohode dosiahnutej na trialógu 27. septembra.
Dohodlo sa na ňom, že predbežná dohoda bude opätovne predložená parlamentnej delegácii na konečné hlasovanie.
Delegácia EP schválila dohodu na svojej schôdzi 25. októbra.
Zmierovací postup bol ukončený výmenou listov (24. a 26. októbra 2011).
Celkový výsledok zmierovacieho postupu je pozitívny.
Došlo k dohode o tom, že Európsky parlament a Rada budú spoločne rozhodovať o dôležitých strategických rozhodnutiach postupom spolurozhodovania.
Okrem toho sa Európsky parlament a Rada dohodli na spoločnom vyhlásení o využívaní delegovaných aktov v oblasti vonkajších vzťahov pri budúcich finančných nástrojoch, čo posilňuje rokovaciu pozíciu Európskeho parlamentu pri začleňovaní delegovaných aktov do nových nástrojov.
III.
Závery
Delegácia EP sa rozhodla rokovať o príslušných štyroch okruhoch ako o balíku.
Tento prístup priniesol značné zlepšenia.
Celkový balík dosiahnutý ku koncu zmierovacieho postupu zlepší pozíciu Parlamentu týkajúcu sa delegovaných aktov v budúcich nástrojoch.
V zmysle kompromisu delegácia odporúča, aby sa zachoval prístup k nástroju ako súčasti balíka a aby Parlament schválil spoločný text v treťom čítaní.
POSTUP
Názov
Nariadenia Európskeho parlamentu a Rady, ktorým sa mení a dopĺňa nariadenie (ES) č. 1889/2006 o zavedení nástroja financovania na podporu demokracie a ľudských práv vo svete
Referenčné čísla
PE-CONS 00058/2011 – C7‑0378/2011 – 2009/0060B(COD)
Predseda delegácie: podpredseda
Alejo Vidal-Quadras
Gestorský výbor
predseda
AFET
Elmar Brok
Spravodaj kyne
Kinga Gál, Barbara Lochbihler
Návrh aktu prerokovaný v prvom čítaní
KOM(2009)0194 – C7‑0158/2009
Dátum prvého čítania – Číslo P
21.10.2010
P7_TA(2010)0380
Zmenený návrh Komisie
Pozícia Rady v prvom čítaní
dátum oznámenia na schôdzi
16446/1/2010 – C7‑0427/2010
16.12.2010
Stanovisko Komisie
(čl. 294 ods. 6 Zmluvy o fungovaní Európskej únie)
KOM(2010)0789
Dátum druhého čítania – Číslo P
3.2.2011
P7_TA(2011)0031
Stanovisko Komisie (čl. 294 ods. 7 Zmluvy o fungovaní Európskej únie)
KOM(2011)0170
Dátum, kedy Rada dostala výsledky druhého čítania
23.3.2011
Dátum listu Rady s oznámením neprijatia pozmeňujúcich a doplňujúcich návrhov EP
19.7.2011
Schôdze Zmierovacieho výboru
6.9.2011
Dátum hlasovania delegácie EP
25.10.2011
Výsledok hlasovania
+:
–:
0:
17
6
3
Poslanci prítomní na hlasovaní
Alejo Vidal-Quadras, Rodi Kratsa-Tsagaropoulou, Kinga Gál, Elmar Brok, Filip Kaczmarek, Godelieve Quisthoudt-Rowohl, José Ignacio Salafranca Sánchez-Neyra, Manfred Weber, Vital Moreira, Thijs, Berman, Ana Gomes, Richard Howitt, Gianluca Susta, Patrice Tirolien, Charles Goerens, Barbara Lochbihler, Eva Joly, Robert Sturdy, Helmut Scholz, Claudio Morganti
Náhradníci prítomní na hlasovaní
Christofer Fjellner, Ioannis Kasoulides, Georgios Koumoutsakos, Eduard Kukan, Ria Oomen-Ruijten, Maurice Ponga, Kriton Arsenis, Ivo Vajgl, Bart Staes
Náhradníci (čl. 187 ods. 2) prítomní na hlasovaní
Leonidas Donskis
Dátum prijatia v Zmierovacom výbore
Dohoda dosiahnutá výmenou listov
24.10.2011
26.10.2011
Dátum oznámenia predsedajúcich o schválení spoločného textu a jeho odovzdania EP a Rade
31.10.2011
Dátum predloženia
24.11.2011
Poznámky (údaje, ktoré sú k dispozícii iba v jednej jazykovej verzii)
...
PREDĹŽENIE LEHÔT
Lehota pre druhé čítanie v Rade
23.7.2011
Lehota pre zvolanie výboru
inštitúcia, ktorá žiada o predĺženie – dátum
13.9.2011Rada – 24.08.2011
Lehota pre činnosť výboru
inštitúcia, ktorá žiada o predĺženie – dátum
01.11.2011
Rada – 6.10.2011
Lehota pre prijatie aktu
inštitúcia, ktorá žiada o predĺženie – dátum
