EP prijal správu o pokroku Chorvátska
Vonkajšie vzťahy
2008-04-10 - 15:55
EP prijal pomerom hlasov 588:39:22 správu, v ktorej sa vyjadril k pokroku Chorvátska na jeho ceste k členstvu v EÚ.
Prijatý text okrem iného uvádza, že "pri zvýšenom úsilí Chorvátska a pokračujúcej podpore zo strany inštitúcií EÚ by sa prístupové rokovania mali v každom prípade uzavrieť v roku 2009".
Poslanci mali hlasovať aj o správe týkajúcej sa pokroku Bývalej juhoslovanskej republiky Macedónsko (FYROM), napokon však rozhodli, že sa k tomuto textu vrátia na jednom z nadchádzajúcich zasadnutí.
Správa o pokroku Chorvátska za rok 2007 blahoželá chorvátskym orgánom k dobrým výsledkom, najmä čo sa týka počtu kapitol, ktoré už boli otvorené a vyzýva novú vládu, aby znásobila svoje úsilie o splnenie kritérií pre ostatné kapitoly.
Kľúčovou úlohou v tomto smere je podľa správy urýchlenie vytvárania potrebných administratívnych kapacít s cieľom implementácie nových právnych predpisov.
Parlament okrem toho Chorvátsku blahoželá k príkladnému ústavnému zákonu o národnostných menšinách.
Schválená správa ďalej žiada Európsku komisiu, aby posilnila zdroje vyčlenené na prípravu, spracovanie a dokončenie rokovacieho materiálu tak, aby EÚ mohla rýchlo a účinne reagovať na pokrok Chorvátska v napĺňaní príslušných kritérií.
EP v tejto súvislosti prijal pozmeňujúci návrh, v ktorom súhlasí s Komisiou, že pri zvýšenom úsilí Chorvátska a pokračujúcej podpore zo strany inštitúcií EÚ "by sa prístupové rokovania mali v každom prípade uzavrieť v roku 2009".
Za nevyhnutné považujú poslanci pokračovanie v reforme súdneho systému a v boji proti korupcii.
Oceňujú spoluprácu Chorvátska s Medzinárodným trestným tribunálom pre bývalú Juhosláviu (ICTY) a vyzývajú chorvátskou vládu, aby prijala opatrenia, ktoré by pomohli obnoviť dôveru občanov v tento tribunál.
V súvislosti s jednou z najväčších doterajších obáv, ktorou je otázka hraníc so susednými krajinami, najmä so Slovinskom a Bosnou a Hercegovinou, EP uvítal rozhodnutie chorvátskeho parlamentu z 13. marca 2008 o neuplatňovaní ekologickej a rybárskej ochrannej zóny na členské štáty EÚ dovtedy, kým sa nedosiahne spoločná dohoda v duchu EÚ.
Parlament je totiž presvedčený, že keď bude táto otázka konečne vyriešená, bude možné urýchlene prijať aj rozhodnutie o otvorení nových kapitol.
Rozprava (9.
4.
2008):
Poslankyňa ZITA PLEŠTINSKÁ (EPP-ED, SK) v rozprave o Chorvátsku vyslovila presvedčenie, že bez vstupu krajín juhovýchodnej Európy do Únie nie je možné hovoriť o úspechu európskej integrácie.
"Bývalá Juhoslávia bola za čias studenej vojny slobodnou baštou a mnoho emigrantov aj z bývalého totalitného Československa utekalo na západ práve cez túto krajinu, ktorá bola odstrašujúcim príkladom pre bývalý Sovietsky zväz a jeho satelity", uviedla.
Informovala tiež, že na základe jej otázky predloženej Rade, týkajúcej sa hraničných sporov medzi Slovinskom a Chorvátskom, ju Rada informovala o schválení nového prístupového partnerstva s Chorvátskom, ktorého uplatňovanie je hlavným predpokladom pokroku v negociačnom procese.
Vo svojom vystúpení vyjadrila presvedčenie, že Chorvátsko splní všetky podmienky vstupu do EÚ a stane sa významným stimulom pre všetky ostatné krajiny západného Balkánu.
20080408IPR26042 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
