KONEČNÉ ZNENIE
A6-0344/2007
25.9.2007
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica 98/8/ES o uvádzaní biocídnych výrobkov na trh, pokiaľ ide o výkon vykonávacích právomocí prenesených na Komisiu
(KOM(2006)0923 – C6‑0007/2007 – 2006/0288(COD))
Výbor pre životné prostredie, verejné zdravie a bezpečnosť potravín
Spravodajkyňa:
Åsa Westlund
PE 388.626v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................9
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa smernica 98/8/ES o uvádzaní biocídnych výrobkov na trh, pokiaľ ide o výkon vykonávacích právomocí prenesených na Komisiu
( KOM(2006)0923 – C6‑0007/2007 – 2006/0288(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2006)0923 )
Ú. v.
C ... / Zatiaľ neuverejnené v úradnom vestníku. ,
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0007/2007 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0344/2007 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 4
(4) Je potrebné predovšetkým preniesť právomoci na Komisiu, aby zmenila a doplnila prílohy a prijala postup revízie.
Keďže tieto opatrenia majú všeobecnú pôsobnosť s cieľom zmeniť a doplniť nepodstatné prvky tejto smernice a nahradiť ich novými nepodstatnými prvkami, mali by sa prijať podľa regulačného postupu s kontrolou stanoveného v článku 5a rozhodnutia 1999/468/ES.
(4) Je potrebné predovšetkým preniesť právomoci na Komisiu, aby prijala spoločné podmienky pre výskum a vývoj, zmenila a doplnila prílohy a prijala postup revízie.
Keďže tieto opatrenia majú všeobecnú pôsobnosť s cieľom zmeniť a doplniť nepodstatné prvky tejto smernice a nahradiť ich novými nepodstatnými prvkami, mali by sa prijať podľa regulačného postupu s kontrolou stanoveného v článku 5a rozhodnutia 1999/468/ES.
Odôvodnenie
Tento pozmeňujúci a doplňujúci návrh sa zhoduje s pozmeňujúcim a doplňujúcim návrhom 2 spravodajcu, ktorým sa mení príslušné odôvodnenie.
Pozmeňujúci a doplňujúci návrh
2
ČLÁNOK 1 BOD 1B
Článok 10 odsek 5 bod ii) 5) (smernica 98/8/ES)
5. úplné zväzky údajov o vyhodnotení, ktoré slúžia alebo ktoré slúžili pre vytvorenie záznamu v prílohe I, IA alebo IB, sú k dispozícii výboru uvedenému v článku 28 ods. 4.
5. úplné zväzky údajov o vyhodnotení, ktoré slúžia alebo ktoré slúžili na vytvorenie záznamu v prílohe I, IA alebo IB, sú k dispozícii výboru uvedenému v článku 28 ods. 1.
Odôvodnenie
Stály výbor je zriadený v súlade s článkom 28 ods. 1.
Preto by sa mal odkaz v článku 10 ods. 5 písm. ii) bod upraviť.
Pozmeňujúci a doplňujúci návrh
3
ČLÁNOK 1 BOD 3A (nový)
Článok 17 odsek 5 (smernica 98/8/ES)
3a) V článku 17 sa odsek 5 nahrádza takto:
„5.
Všeobecné podmienky uplatňovania tohto článku, najmä maximálne množstvá účinných látok alebo biocídnych výrobkov, ktoré môžu byť uvoľnené počas experimentov, a minimálne údaje, ktoré majú byť predložené v súlade s odsekom 2, sa prijmú v súlade s regulačným postupom s kontrolou, stanoveným v článku 28 ods. 4.“
Odôvodnenie
Súčasný komitologický postup týkajúci sa najmä rozhodnutí o uvoľnení účinných látok alebo biocídnych výrobkov v oblasti výskumu a vývoja by sa mal zmeniť na regulačný postup s kontrolou.
Pozmeňujúci a doplňujúci návrh
4
ČLÁNOK 1 BOD 5 -A) (nový)
Článok 28 odsek 2 (smernica 98/8/ES)
-a) odsek 2 sa nahrádza takto:
„2.
Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia článku 8 tohto rozhodnutia.
Obdobie, ktoré sa ustanovuje v článku 4 ods. 3 rozhodnutia 1999/468/ES, je tri mesiace.“
Odôvodnenie
Znenie odseku 2 by sa malo upraviť a malo by obsahovať odkaz na komitologické rozhodnutie (riadiaci postup).
Pozmeňujúci a doplňujúci návrh
5
ČLÁNOK 1 BOD 5A
Článok 28 odsek 3 (smernica 98/8/ES)
3.
V prípade odkazu na stály výbor podľa článku 32 , sa články 5 a 7 rozhodnutia 1999/468/ES uplatňujú so zreteľom na ustanovenia článku 8 toho istého rozhodnutia.
3.
Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na ustanovenia článku 8 tohto rozhodnutia.
Lehota ustanovená v článku 5 ods. 6 rozhodnutia 1999/468/ES je tri mesiace.
Lehota ustanovená v článku 5 ods. 6 rozhodnutia 1999/468/ES je tri mesiace.
Odôvodnenie
Znenie odseku 3 by sa malo upraviť a malo by obsahovať odkaz na komitologické rozhodnutie (regulačný postup).
Pozmeňujúci a doplňujúci návrh
6
ČLÁNOK 1 BOD 5B
Článok 28 odsek 4 (nový) (smernica 98/8/ES)
4.
V prípade odkazu na stály výbor podľa článku 10, sa článok 11 ods. 4, článok 16 ods. 2 a článok 27 ods. 1 písm. a) a ods. 2 tejto smernice , článok 5a ods. 1 až 4 a 5b a článok 7 rozhodnutia 1999/468/ES uplatňujú so zreteľom na ustanovenia článku 8 toho istého rozhodnutia.
4.
Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na ustanovenia článku 8 tohto rozhodnutia.
Lehota ustanovená v článku 5a ods. 3 písm. c) rozhodnutia 1999/468/ES so zreteľom na článok 11 ods. 4, článok 16 ods. 2 druhý pododsek a článok 27 ods. 1 písm. a) a ods. 2 tejto smernice je jeden mesiac.
Odôvodnenie
Znenie odseku 4 by sa malo upraviť a malo by obsahovať odkazy na komitologickéý rozhodnutie (regulačný postup s kontrolou).
Krátenie lehôt v rámci štandardného regulačného postupu je však nevhodné.
Preto by sa mal druhý pododsek vypustiť.
Pozmeňujúci a doplňujúci návrh
7
ČLÁNOK 1 BOD 5A (nový)
Článok 29 (smernica 98/8/ES)
5a) Článok 29 sa nahrádza takto:
„Článok 29
Prispôsobovanie sa technickému pokroku
Zmeny a doplnenia nevyhnutné na úpravu príloh II A, II B, III A, III B, IV A a IV B a popisov typov výrobkov v prílohe V vzhľadom na technický pokrok a na spresnenie požiadaviek na údaje pre každý z týchto typov výrobkov sa prijmú v súlade s postupom ustanoveným v článku 28 ods. 4.“
Odôvodnenie
Uplatňovanie komitologického postupu má za následok zmeny v prílohách smernice.
Preto by sa mal zaviesť regulačný postup s kontrolou.
DÔVODOVÁ SPRÁVA
Pri úprave smernice 98/8/ES o uvádzaní biocídnych výrobkov na trh v súlade so zrevidovaným rozhodnutím 1999/468/EHS o komitologickom postupe sa musí v plnej miere zohľadniť nedávno zavedený regulačný postup s kontrolou.
Tento postup by mal zabezpečovať prijímanie opatrení všeobecného rozsahu, zameraných na zmenu a doplnenie takých prvkov východiskového právneho aktu, ktoré nemajú rozhodujúci charakter, okrem iného prostredníctvom vypúšťania týchto prvkov alebo obohatením tohto nástroja o nové prvky, ktoré nemajú rozhodujúci charakter.
Odkazy na regulačný postup s kontrolou by mali byť jednoznačné a nemalo by z nich vyplývať krátenie lehôt v porovnaní so štandardnými lehotami v rámci regulačného postupu s kontrolou.
POSTUP
Názov
Uvádzanie biocídnych výrobkov na trh (vykonávacie právomoci prenesené na Komisiu)
Referenčné čísla
KOM(2006)0923 - C6-0007/2007 - 2006/0288(COD)
Dátum predloženia v EP
22.12.2006
Gestorský výbor
dátum oznámenia na schôdzi
ENVI
17.1.2007
Spravodajkyňa
dátum menovania
Åsa Westlund
3.4.2007
Dátum prijatia
12.9.2007
Výsledok záverečného hlasovania
+:
–:
0:
26
Poslanci prítomní na záverečnom hlasovaní
Adamos Adamou, Georgs Andrejevs, Margrete Auken, Liam Aylward, Johannes Blokland, John Bowis, Frieda Brepoels, Dorette Corbey, Satu Hassi, Gyula Hegyi, Jens Holm, Eija-Riitta Korhola, Marios Matsakis, Linda McAvan, Miroslav Ouzký, Vittorio Prodi, Guido Sacconi, Daciana Octavia Sârbu, Karin Scheele, Bogusław Sonik, Antonios Trakatellis, Thomas Ulmer, Marcello Vernola, Glenis Willmott
Náhradníci prítomní na záverečnom hlasovaní
Kartika Tamara Liotard, Robert Sturdy
Dátum predloženia
25.9.2007
