Poslanec Foglietta: Viac pohybu v boji proti obezite
Verejné zdravie
2008-10-08 - 19:35
Obezita je už problémom aj u detí Obezita dosahuje už aj v Európe nebezpečné rozmery.
Štatistiky uvádzajú, že každá tretia žena a každý štvrtý muž v EÚ majú výraznú nadváhu.
Problém sa týka čím ďalej tým viac i detí, v školských laviciach sedí čoraz viac žiakov s nadváhou.
Spýtali sme sa talianskeho poslanca Alesandra Fogliettu, ktorý sa touto tematikou zaoberá, na zdravotné dopady nadváhy v Európe.
Ľudia sa na obezitu dívajú ako na problém niekoho iného.
Čo robí Európsky parlament preto, aby si ľudia lepšie uvedomovali riziká nadváhy?
"Je skutočne veľmi ťažké dostať situáciu pod kontrolu, pretože obezita často nie je vnímaná ako skutočný problém.
Každý sa na túto problematiku nazerá ako na niečo, čo je problém niekoho iného.
Ale zdravotné problémy vyplývajúce z obezity, sú závažné.
V Parlamente chceme umožniť, aby spotrebitelia nachádzali rozsiahle informácie na obaloch potravín.
Týmto spôsobom majú mať možnosť rozlíšiť medzi vhodnou a nevhodnou stravou.
Mám na mysli viditeľné farebné označenie o výživnej kvalite výrobkov.
Predovšetkým by členské štáty mali podporiť dobré stravovacie návyky a poskytovať deťom v školách čerstvé ovocie a zeleninu."
Aká dôležitá je úloha rodičov pri výchove detí k správnej životospráve?
"Rola rodičom má zásadný význam, dieťa je veľmi ovplyvniteľné, pretože nepočíta pri jedle kalórie, ale nechá sa ovplyvniť chuťou.
Nie je vhodné, keď rodičia z pohodlnosti povedia "To je v poriadku!" keď sa ich deti niečo pýtajú.
Rodičia by mali viac premýšľať o svojom správaní a viac sa venovať situáciám, kedy musia svojim deťom vysvetliť prečo je nutné povedať nie."
Ako chcete zapojiť rizikové skupiny obyvateľstva?
"Do tejto kategórie patria starší ľudia, ľudia s obmedzenou mobilitou, tehotné ženy, ženy v prechode a všeobecne viac ohrozené skupiny ľudí v spoločnosti.
Ako primátor malého mesta v Taliansku som napríklad vyjednal zľavu pre starších ľudí v telocvični, aby sa mohli viac hýbať.
Štúdie OSN dokazujú, že každý by mal denne aspoň pol hodiny stráviť chôdzou."
20080922STO37699 Uznesenie EP o výžive, nadváhe a obezite Profil poslanca Fogliettu Komisia: Verejné zdravie (anglicky) Svetová zdravotnícka organizácia (anglicky)
SK
1
PHOTO
20080924PHT38062.jpg
SK
3
LINK
/members/expert/searchForm/view.do?id=28425&language=SK
SK
4
LINK
http://ec.europa.eu/health/ph_determinants/life_style/nutrition/nutrition_en.htm
SK
5
LINK
http://www.who.int/topics/obesity/en/
-//EP//TEXT TA P6-TA-2008-0461 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
