Plenárne zasadnutie 11. - 14. decembra
Inštitúcie
2006-12-18 - 09:58
Poslanci Európskeho parlamentu boli počas decembrového zasadnutia pléna v Štrasburgu zaneprázdnení viac než v ktorýkoľvek iný mesiac v tomto roku.
Čakalo ich totiž hlasovanie o množstve dôležitých správ, z ktorých viaceré prinesú v blízkej dobe európsku legislatívu priamo ovplyvňujúcu životy európskych občanov.
Najväčšiu pozornosť si zaslúžilo najmä schválenie chemickej legislatívy známej aj pod skratkou REACH.
Poslanci okrem toho schválili smernicu o ochrane podzemných vôd, dohodli sa na novom formáte vodičských preukazov a v prvom čítaní tiež pozmenili pravidlá o vysielaní televíznej reklamy.
Parlament ďalej schválil rozpočet Európskej únie na rok 2007 a tiež vstup Bulharska a Rumunska do EÚ.
Predseda Parlamentu Josep Borrell v utorok slávnostne odovzdal Sacharovovu cenu za slobodu myslenia, ktorú získal vodca opozície v Bielorusku Alexander Milinkievič.
Každodenný prehľad prerokovanej agendy nájdete na nižšie uvedených odkazoch.
20061214FCS01557
Pondelok v plenárnom zasadnutí
Predseda EP Borrell na poslednom štrasburskom zasadnutí v tomto roku Posledné plenárne zasadnutie Európskeho parlamentu v tomto roku v Štrasburgu otvoril predseda EP Josep Borrell.
V prvý deň zasadnutia poslanci diskutovali o chemickej legislatíve REACH a tiež o kompenzáciách pre pestovateľov banánov.
Tento týždeň sa bude hlasovať aj o rozpočte Únie na rok 2007, o smernici, ktorá upravuje vysielanie reklamy, ako aj o nových vodičských preukazoch.
Na začiatku zasadnutia sa poslanci vyjadrili k chemickej legislatíve REACH.
Tá po prípadnom schválení nahradí 40 súčasných legislatívnych textov.
Hlasovanie o tejto legislatíve je naplánované v stredu.
Ďalšou témou rozpravy boli kompenzácie pre pestovateľov banánov.
Poslanci sa vyjadrili za zachovanie súčasného systému, avšak požadujú, aby Komisia prehodnotila túto politiku v roku 2009.
Utorok 12.decembra Druhý deň zasadnutia sa začne rozpravou o financovaní rozvojovej spolupráce na roky 2007-2013.
Následne sa poslanci vyjadria k hygienickým normám podzemných vôd.
Jednoduchou väčšinou môže Parlament potvrdiť menovanie komisárov za Bulharsko a Rumunsko.
Obaja kandidáti by sa mali ujať svojej funkcie už v januári 2007.
Napoludnie odovzdá predseda Parlamentu Josep Borrell Sacharovovu cenu za rok 2006.
Jej laureátom sa stal vodca demokratickej opozície v Bielorusku Alexander Milinkievič.
Popoludní sa pozornosť poslancov zameria na pravidlá o vysielaní televíznej reklamy a tiež na tzv. umiestňovanie produktov do vysielania.
Večer sa poslanci vyjadria k návrhu Komisie na zriadenie Európskeho fondu na zmiernenie dopadov globalizácie.
Až pol miliardy eur by malo ísť na opätovné zapojenie do pracovného procesu tých ľudí, ktorí prišli o zamestnanie v dôsledku globálnych zmien.
Streda 13.decembra Na programe je rozprava o rozširovaní Únie, pričom sa poslanci vyjadria aj k ašpiráciám Turecka, Chorvátska a západného Balkánu na vstup do EÚ.
V druhom čítaní sa bude tiež rozhodovať o nových pravidlách pre vydávanie vodičských preukazov.
Ak ich poslanci schvália, uplatňovať sa budú najneskôr do roku 2013.
Štvrtok 14.decembra Posledný deň zasadnutia sa budú poslanci zaoberať správou, ktorá navrhuje stanoviť záväzné ciele na zníženie emisií oxidu uhličitého.
Zároveň by sa malo zvýšiť využívanie obnoviteľných zdrojov energie.
Tradičnou bodkou plenárnych zasadnutí je rozprava o porušovaní ľudských práv vo svete.
Tentokrát sa diskusia bude týkať situácii na Fidži a v Barme a účasti príslušníkov jednotiek OSN do prípadov sexuálneho zneužívania v Libérii a na Haiti.
Poslanci budú napokon hlasovať o rozpočte Únie na rok 2007, ktorý ráta so 115,5 miliardami eur.
Tento týždeň vám v sekcii Aktuálne ponúkneme každodenné zhrnutie z plenárneho zasadnutia a prinesieme vám podrobnejšie informácie z podpisu Smernice o službách a odovzdania Sacharovovej ceny.
Ďalej sa dozviete o čom sa hovorilo na tlačovej konferencii k chemickej legislatíve REACH a aká je legislatívna právomoc Parlamentu.
Otvorenie a najdôležitejšie témy zasadnutia Poslanci rokujú o nových pravidlách pre vysielanie reklamy
Utorok na plenárnom zasadnutí
Parlament schválil opatrenia proti znečisteniu podzemných vôd Veľkou väčšinou poslanci Európskeho parlamentu hlasovali za vymenovanie nových eurokomisárov z Bulharska a Rumunska, ktorí by sa svojej funkcie mali ujať od nového roku.
Poslanci tiež schválili novú legislatívu, ktorej cieľom je zlepšiť kvalitu podzemných vôd.
Napoludnie predseda EP Josep Borrell odovzdal vodcovi demokratickej opozície v Bielorusku Alexandrovi Milinkievičovi tohtoročnú Sacharovovu cenu.
Každý členský štát Únie má nárok na jedného komisára.
Mená svojich kandidátov zverejnili aj pristupujúce Bulharsko a Rumunsko.
Kandidáti na komisárov sa však svojho úradu nemôžu ujať bez toho, aby ich schválili poslanci EP.
Obaja preto ešte koncom novembra predstúpili pred poslancov a odpovedali im na ich doplňujúce otázky.
Keďže poslanci boli s jednotlivými vypočutiami spokojní, očakávala sa pozitívna reakcia.
Noví komisári V utorok na plenárnom zasadnutí poslanci oboch kandidátov definitívne schválili.
Ešte pred samotným hlasovaním sa slova ujal predseda Komisie José Manuel Barroso, ktorý uviedol: "Pevne verím, že obaja kandidáti na vypočutiach preukázali svoju osobnú integritu a nezávislosť, svoju kompetentnosť a profesionálne skúsenosti, ako aj hlbokú a pravú oddanosť Európe".
Noví komisári nastúpia do svojho úradu 1. januára 2007, teda až po oficiálnom vymenovaní Radou.
Meglena Kuneva z Bulharska bude v Komisii zodpovedať za ochranu spotrebiteľov a Rumun Leonard Orban bude komisárom pre mnohojazyčnosť.
Ich funkčné obdobie sa skončí 31. októbra 2009.
Pristúpením Bulharska a Rumunska sa zároveň skompletizuje piate rozšírenie EÚ, ktoré sa začalo ešte v máji 2004.
Čistejšia podzemná voda Parlament ďalej schválil novú legislatívu, ktorá zavádza prísnejšie normy na čistotu podzemných vôd.
Podzemná voda je pritom v mnohých regiónoch hlavným zdrojom pitnej vody.
Nová smernica bola napokon rozšírená a jej cieľom nebude len chrániť podzemnú vodu pred znečistením, ale aj zabrániť zhoršovaniu jej kvality.
Navrhovateľka správy nemecká poslankyňa zo skupiny ľudovcov a európskych demokratov Christa Klass pred poslancami uviedla: "Podzemná voda je našim najdôležitejším prírodným zdrojom, ale viac ako polovica zásob čerstvej vody v Európskej únii je znečistená a už sa viac nikdy nevyčistí."
Členské štáty majú teraz dva roky na to, aby smernicu previedli do svojho právneho poriadku.
Odovzdanie Sacharovovej ceny Tohtoročná Sacharovova cena je konečne v rukách svojho laureáta.
Predseda EP Borrell ju napoludnie odovzdal vodcovi demokratickej opozície v Bielorusku Alexandrovi Milinkievičovi.
Sacharovova cena je však podľa jeho slov nielen jeho osobným ocenením, ale rovnako ocenením všetkých bieloruských občanov, ktorí bojujú za slobodu vo svojej krajine a boli preto uväznení, vyhodení z univerzít či z práce.
"Je nás veľa a chceme, aby sa Bielorusko vrátilo do rodiny európskych demokracií - sme preto za tento cieľ pripravení obetovať aj naše zdravie, či naše životy," uviedol Milinkievič .
EP odsúhlasil bulharskú Komisárku a rumunského Komisára Smernica bude chrániť podzemné vody pred chemickým znečistením A. Milinkievič si v Európskom parlamente prevzal Sacharovovu cenu Sacharovova cena - podpora ľudských práv vo svete
Streda v plenárnom zasadnutí
Tlačová konferencia k REACH Hlavnou témou stredajšieho rokovania poslancov bola budúcnosť Európskej únie.
Okrem diskusie o reforme európskych inštitúcií poslanci schválili aj dve správy, ktoré sa touto problematikou bližšie zaoberajú.
Parlament ďalej definitívne schválil chemickú legislatívu REACH a pozmenil text smernice, ktorá stanovuje pravidlá pre vysielanie reklamy.
Vo štvrtok 14. decembra sa začína samit lídrov členských štátov EÚ, na ktorom budú diskutovať o rozširovaní Únie, prisťahovalectve a energetickej politike.
Svojim dielom sa rozhodli prispieť aj poslanci, ktorí sa k týmto témam vyjadrili na stredajšom plenárnom zasadnutí.
Názory politických skupín Predseda skupiny ľudovcov a európskych demokratov Hans-Gert Pöttering sa domnieva, že EÚ by mala zostať "otvorenou voči každej krajine, ktorá má právo uchádzať sa o členstvo, ale existujú tu aj isté podmienky".
Práve v tejto veci by mala Únia vyslať jasný signál Turecku.
Európska únia sa navyše "sama musí pripraviť na prijatie nových členov," dodal Pöttering.
Líder socialistov Martin Schulz zase vyzval skeptikov v Parlamente, aby sa konečne rozhodli, či chcú Turecko v Únii alebo nie.
Graham Watson v mene liberálov uviedol, že EÚ si musí "vysporiadať ústavné záležitosti" ešte pred ďalším rozšírením.
Brian Crowley zo skupiny Únia za Európu národov síce varoval, že "ak Turecko nebude rešpektovať Protokol z Ankary (o vzťahoch s Cyprom), bude to mať svoje následky."
Zároveň však dodal, že to "neznamená zabuchnúť im dvere pred nosom".
Spolulíder zelených Daniel Cohn-Bendit sa prihovoril za zmenu v prisťahovaleckej politike.
"Náš spoločný európsky dom má len okná...cez ktoré sa ľudia šplhajú.
Potrebujeme však aj dvere.
Musíte umožniť ľuďom vstúpiť do Európy."
Silná kritika na adresu fínskeho predsedníctva Únie a Fínska samotného zaznela z úst Eska Seppänena zo skupiny Európska zjednotená ľavica.
Fínsko totiž prednedávnom ratifikovalo Ústavu EÚ, ktorú po francúzskom a holandskom odmietavom referende viacerí politici považujú za mŕtvy text.
"Fínske predsedníctvo uskutočnilo väčšinu vecí v tajnosti.
Toto protirečí princípu transparentnosti, ktorý je mimochodom jednou z priorít fínskeho predsedníctva."
Predseda skupiny nezávislosť/demokracia Jens-Peter Bonde zas navrhol viac zaangažovať občanov do reformy Únie.
"Prečo nezapojiť občanov do prípravy nového balíku pravidiel?"
Názory všetkých politických frakcií odovzdá predseda EP Josep Borrell účastníkom samitu.
Závery samitu hláv členských štátov následne zhodnotia aj poslanci na mimoriadnom plenárnom zhromaždení 18.decembra v Bruseli.
Rozširovanie bez reforiem nepôjde Konkrétnejšie sa témou rozširovanie zaoberali aj dve správy, ktoré poslanci schválili.
Hoci obe zdôrazňujú, že všetkých päť rozšírení je veľkým úspechom, vstup ďalších krajín do Únie sa bez inštitucionálnej reformy EÚ nezaobíde.
Inak hrozí, že "budeme mať členstvo prvej a druhej triedy," uviedol predkladateľ jednej zo správ nemecký poslanec zo skupiny ľudovcov a európskych demokratov Elmar Brok.
Druhý spravodajca, fínsky poslanec zo skupiny ľudovcov a európskych demokratov Alexander Stubb, k tomu dodal: "Pred rozšírením musíme najskôr dať náš dom do poriadku."
Schválený REACH Poslanci ďalej definitívne schválili chemickú legislatívu, ktorá je známa pod skratkou REACH.
Legislatíva prináša nové pravidlá pre registráciu, vyhodnocovanie a schvaľovanie chemikálii, ktoré sa objavia na trhu EÚ v množstve presahujúcom jednu tonu ročne.
REACH začne platiť od 1. júna 2007 a všetkých tridsať tisíc chemikálii, na ktoré sa vzťahuje, by malo byť zaregistrovaných do roku 2018.
Reklama a umiestňovanie produktov Na programe rokovania sa objavila aj téma vysielania reklamy.
Súčasné pravidlá platné od roku 1997 je potrebné upraviť z dôvodu rýchle napredujúceho technologického pokroku.
Pred poslancov sa tak v prvom čítaní dostal návrh smernice s názvom "Televízia bez hraníc", ktorý stanovuje nové pravidlá pre umiestňovanie produktov do programov a tiež pre vysielanie reklamy.
Poukazovanie na značku auta, nápoja či oblečenia za účelom reklamy tak bude zakázané v spravodajských a detských programoch a dokumentoch.
Pokiaľ ide o reklamu, tá by podľa tejto verzie textu mohla prerušiť film či iné televízne programy každých tridsať minút.
Návrh smernice však ešte čaká druhé čítanie a tak sa poslanci s ministrami budú musieť dohodnúť na kompromisnom texte.
Rozširovanie a integračná schopnosť Európskej únie Poslanci rokujú o nových pravidlách pre vysielanie reklamy EP hlasoval o nových pravidlách pre televízne reklamy Predkladateľ správy o REACH: "Som úplne spokojný."
Parlament schválil nariadenie REACH
Štvrtok v plenárnom zasadnutí
Hlavnou témou štvrtkového rokovania bola energetická politika V záverečný deň plenárneho zasadnutia v Štrasburgu sa poslanci zaoberali energetickou politikou EÚ a problematikou jej bezpečnosti, konkurencieschopnosti a udržateľnosti.
Parlament ďalej schválil rozpočet Únie na rok 2007 a prijal odporúčania k problematike ochrany osobných údajov.
Napokon poslanci definitívne rozhodli o novom formáte vodičských preukazov, ktorý sa začne vydávať od roku 2013.
Až tri správy týkajúce sa energetiky schválili poslanci EP v posledný rokovací deň decembrového plenárneho zasadnutia v Štrasburgu.
Parlament tak zareagoval na návrhy, ktoré vyšli z dielne Európskej komisie.
EP je za ekologickú energetickú politiku Schválené správy zdôrazňujú, že ak chceme úspešne bojovať proti klimatickým zmenám, do roku 2020 musíme výrazne znížiť emisie s obsahom uhlíka a štvrtinu energie získavať z obnoviteľných energetických zdrojov.
Európska únia by sa tak stala najefektívnejšou energetickou ekonomikou na svete.
Pokiaľ ide o budúcnosť jadrovej energie, poslanci veria, že právomoc rozhodovania o tejto oblasti patrí členským štátom.
Zároveň však súhlasia s vytvorením nástroja finančnej, hospodárskej a technickej pomoci, ktorý by zvýšil jadrovú bezpečnosť.
V oblasti dopravy poslanci požadujú znižovať závislosť na ropných produktoch a fosílnych palivách a naopak prostredníctvom daní zvýhodňovať výrobu a využitie biopalív.
Vodičské preukazy ako kreditná karta Po zložitých rokovaniach s ministrami členských štátov poslanci schválili novú formu vodičských preukazov.
Jednotné preukazy podobné kreditnej karte tak od roku 2013 nahradia súčasných približne stodesať rôznych druhov "vodičákov".
Nové doklady budú mať platnosť desať až pätnásť rokov a nájdeme na nich už zosúladenú klasifikáciu jednotlivých druhov vozidiel.
Zákonodarcovia si od novinky sľubujú, že zabráni prípadom, kedy si osoba so zákazom šoférovania v jednom štáte zadováži "vodičák" v inej krajine EÚ.
Schválený rozpočet na rok 2007 Poslanci ďalej schválili prvý rozpočet Únie, ktorý ráta s 27 členskými krajinami.
Výška platieb bude na budúci rok predstavovať 115,5 miliárd eur, čo oproti rozpočtu z roku 2006 predstavuje nárast o 3,2 percentá.
Parlamentu sa takisto podarilo zamedziť škrtom postov v Komisii, ktoré navrhovali ministri.
Poslanci však požadujú previerku, ktorá do konca apríla 2007 vyhodnotí potrebu týchto pracovných pozícii.
Keďže Parlament získal prísľub od ministrov, že ho budú včas informovať o plánovaných operáciách v rámci Spoločnej zahraničnej a bezpečnostnej politiky, poslanci schválili zvýšenie rozpočtu v tejto kapitole.
Obavy poslancov zo zneužitia osobných údajov Vážne obavy vyjadrili poslanci k smeru, ktorým sa uberá diskusia ministrov členských štátov EÚ o ochrane osobných údajov v rámci policajnej a súdnej spolupráce.
Poslanci preto schválili odporúčanie, v ktorom pripomínajú vlastnú správu zo septembra tohto roka.
Tá žiada, aby sa zber údajov a prístup národných vlád alebo ďalších príslušných orgánov k nim obmedzoval na "špeciálne účely" a len "v nevyhnutných prípadoch".
Podľa názoru ministrov by mohli prístup k týmto citlivým údajom požadovať aj tretie krajiny.
Táto otázka úzko súvisí s dohodou o odovzdávaní údajov leteckých pasažieroch pri ich ceste cez Atlantik, na ktorej sa EÚ a USA dohodli v októbri.
Poslanci sa obávajú, že americké úrady by mohli prístup k osobným informáciám zneužiť.
Navrhovateľka textu, francúzska poslankyňa zo skupiny socialistov Martine Roure je presvedčená, že "boj proti terorizmu nemôže byť účinný, ak budeme každého človeka považovať za potenciálneho zločinca".
Výbor pre občianskej slobody zorganizuje preto už vo februári 2007 seminár, na ktorom bude o tejto problematike rokovať s členmi amerického Kongresu.
Čistejšia a ekologickejšia energetická politika EÚ v budúcnosti (anglicky) Rozpočet EÚ na rok 2007 Všetko o rozpočte EÚ Nové európske vodičské preukazy od roku 2013
SK
1
PHOTO
20061212PHT01414.jpg
SK
4
PHOTO
20061212PHT01471.jpg
SK
9
PHOTO
20061213PHT01519.jpg
SK
15
PHOTO
20061215PHT01573.jpg
-//EP//TEXT IM-PRESS 20061207IPR01144 0 NOT XML V0//SK
-//EP//TEXT IM-PRESS 20061211STO01289 0 NOT XML V0//SK
-//EP//TEXT IM-PRESS 20061207IPR01147 0 NOT XML V0//SK
-//EP//TEXT IM-PRESS 20061207IPR01146 0 NOT XML V0//SK
-//EP//TEXT IM-PRESS 20061207IPR01148 0 NOT XML V0//SK
-//EP//TEXT IM-PRESS 20060911FCS10501 0 NOT XML V0//SK
-//EP//TEXT IM-PRESS 20061207IPR01152 0 NOT XML V0//SK
-//EP//TEXT IM-PRESS 20061211STO01289 0 NOT XML V0//SK
-//EP//TEXT IM-PRESS 20061207IPR01149 0 NOT XML V0//SK
-//EP//TEXT IM-PRESS 20061213STO01515 0 NOT XML V0//SK
-//EP//TEXT IM-PRESS 20061213IPR01493 0 NOT XML V0//SK
-//EP//TEXT IM-PRESS 20061208IPR01269 0 NOT XML V0//SK
-//EP//TEXT IM-PRESS 20061207IPR01150 0 NOT XML V0//SK
-//EP//TEXT IM-PRESS 20061106FCS12347 0 NOT XML V0//SK
-//EP//TEXT IM-PRESS 20061207IPR01154 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
