7.2.2005
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o vzdelávaní v oblasti bezpečnosti cestnej premávky
Návrh uznesenia Európskeho parlamentu o vzdelávaní v oblasti bezpečnosti cestnej premávky
Európsky parlament,
–
so zreteľom na článok 80 Zmluvy o ES,
–
so zreteľom na všetky predchádzajúce uznesenia Parlamentu venované tejto téme,
–
so zreteľom na článok 113 rokovacieho poriadku,
A.
keďže zvýšenie bezpečnosti rozličných druhov dopravy je jedným z cieľov spoločnej dopravnej politiky,
B.
keďže stratégia Komisie v oblasti bezpečnosti cestnej premávky stanovuje rok 2010 ako cieľový na zníženie počtu úmrtí na cestách v EÚ o polovicu, pričom dnes sa tento počet so znepokojením odhaduje na 60 000 ročne,
C.
keďže sa ukazuje, že väčšinu veľkých nehôd na cestách spôsobuje ľudský faktor, t. j. chyby vodičov,
D.
keďže bezpečnosť cestnej premávky sa zvýši rozvojom vzdelávania vodičov vrátane výučby nových technológií na hodnotenie rizík za volantom,
1.
vyzýva Komisiu, aby v súvislosti so zvyšovaním bezpečnosti cestnej premávky venovala osobitnú pozornosť všetkým opatreniam, najmä vzdelávacieho charakteru, zameraných na zvyšovanie povedomia vodičov o všetkých nebezpečenstvách vyplývajúcich z konania a správania sa vodičov samotných, podobným tým, ktoré sa úspešne osvedčili pri iných druhoch dopravy.
