1.9.2006
NÁVRH UZNESENIA
ktorý v súlade s článkom 113 rokovacieho poriadku
predkladajú Frank Vanhecke, Philip Claeys, Koenraad Dillen
o legalizácii pobytu nelegálnych prisťahovalcov v krajinách Európskej únie
Návrh uznesenia Európskeho parlamentu o legalizácii pobytu nelegálnych prisťahovalcov v krajinách Európskej únie
Európsky parlament ,
–
so zreteľom na článok 113 rokovacieho poriadku,
A.
keďže po legalizácii pobytu státisícov nelegálnych prisťahovalcov španielskou socialistickou vládou v januári/februári 2005 pristupuje aj nová ľavicová vláda Romana Prodiho (v poradí jeho druhá) k legalizácii pobytu osôb, ktoré sa protiprávne zdržujú na území Talianska;
B.
keďže státisíce týchto osôb s legalizovaným pobytom môžu na základe voľného pohybu osôb bez akýchkoľvek obmedzení prekračovať vnútorné európske hranice, čo má nepriaznivé dôsledky pre mnohé členské štáty EÚ;
C.
keďže napríklad zo štúdií OECD vyplýva, že politika legalizácie pobytu spôsobuje tzv. sací efekt a po jednej legalizácii nasleduje ďalšia;
1.
zdôrazňuje, že cudzinecká politika je aj musí ostať v právomoci jednotlivých štátov;
2.
poukazuje však na to, že politika legalizácie jednotlivých európskych členských štátov oslabuje nevyhnutnú spoločnú európsku politiku v oblasti boja proti nelegálnemu prisťahovalectvu a má škodlivé dôsledky pre celú Európu;
3.
zastáva názor, že postup vzájomného informovania v oblasti azylu a prisťahovalectva, o ktorom sa nedávno rozhodlo, nemôže v žiadnom ohľade zabrániť takýmto nepriaznivým politickým rozhodnutiam, ba dokonca pre ne de facto vytvára inštitucionálny rámec;
4.
preto vyzýva na uzatvorenie dohôd medzi členskými štátmi Európskej únie, ktorými sa v budúcnosti znemožní legalizácia pobytu nelegálnych prisťahovalcov;
