Otázka na hodinu otázok H-0371/2010
Komisii
Schôdza: septembra I 2010
článok 116 rokovacieho poriadku
Andres Perello Rodriguez
(S&D) Vec: Prínos EÚ k úspechu samitu v Kankúne
Bývalý výkonný tajomník Rámcového dohovoru OSN pre zmenu klímy Yvo de Boer v Bonne vyhlásil, že „je vysoko nepravdepodobné“, aby sa na nadchádzajúcom samite v Kankúne dosiahla záväzná dohoda, ktorá by regulovala emisie skleníkových plynov od roku 2012, kedy vyprší platnosť Kjótskeho protokolu.
Ďalší politickí predstavitelia tiež prítomní v Bonne, ako námestník mexického ministra pre životné prostredie Fernando Tudela, upozornili na to, že proces rokovania treba modernizovať a obnoviť, ak má byť samit v Kankúne úspešný.
Domnieva sa Komisia, že ešte máme čas zabezpečiť, aby samit v Kankúne nebol len prechodným krokom, ale aby jeho výsledkom bola skutočná záväzná dohoda?
Ako môže EÚ prispieť k tomu, aby boli prebiehajúce rokovania rýchlejšie, praktickejšie a efektívnejšie s cieľom priblížiť sa čo najviac ku kompromisnému textu pre konferenciu COP 16?
