Predseda EP oslávil 20. výročie Nežnej revolúcie v Bratislave
Inštitúcie
2009-11-19 - 17:53
Predseda EP Buzek (vľavo) a predseda NR SR Paška na spomienkovom stretnutí "Dvadsať rokov od oslobodenia od komunizmu a päť rokov od rozšírenia EÚ v roku 2004 môžeme povedať, že už viac neexistuje 'stará' a 'nová' Európa, ale len jedna Európa," povedal predseda EP Jerzy Buzek počas svojej návštevy Slovenska.
Na pozvanie predsedu Národnej rady SR Pavla Pašku sa v Bratislave zúčastnil osláv 20. výročia Nežnej revolúcie.
„Chcem zablahoželať občanom Slovenska k Nežnej revolúcii spred 20 rokov.
Dnes môžeme povedať, že je ukážkovým príkladom mierovej transformácie z autoritárskeho systému na demokraciu,“ povedal Jerzy Buzek.
Galavečer v budove SND
Návšteva predsedu EP trvala dva dni.
V utorok 17. novembra sa najprv zúčastnil na slávnostnom galavečere k výročiu Nežnej revolúcie pod názvom Dvadsať rokov demokracie v novej budove Slovenského národného divadla za účasti troch najvyšších štátnych predstaviteľov a významných domácich a zahraničných hostí.
"Počnúc 17.novembrom 1989 neboli tieto dni úžasnými a dôležitými dňami len pre Slovákov, Čechov, Poliakov a ďalších, boli znamením pre všetkých Európanov.
Bolo to u vás, kde sa začala nová demokracia, ktorá predstavovala nádej pre celú Európu.
Už to nie sú len krajiny, ktoré budovali demokraciu v tej dobe, sme v Európe spoločne.
Tým to však nekončí, práve naopak, musíme sa pozerať do budúcnosti, je pred nami množstvo práce," uviedol Jerzy Buzek.
"Pred šestnástimi rokmi sa rozdelilo Československo, dnes však vidím, že sme všetci spolu na jednej lodi, Slováci aj Česi rovnako spolupracujete s ostatnými, to je dobrá správa, ku ktorej vám blahoželám," dodal predseda EP Buzek.
Spomienkové stretnutie
V stredu 18. novembra sa zas Jerzy Buzek zúčastnil na spomienkovom stretnutí, ktoré pri príležitosti 20. výročia Nežnej revolúcie organizovala Národná rada SR.
Za účasti niekoľkých predsedov parlamentov z členských krajín EÚ hovoril o význame pádu komunizmu, zjednotenej Európskej únie a o súčasných výzvach, ktorým Európa čelí.
"V roku 1989 sme začali nesmierne dôležitý proces budovania novej európskej identity...Dvadsať rokov od oslobodenia od komunizmu a päť rokov od rozšírenia EÚ v roku 2004 môžeme povedať, že už viac neexistuje 'stará' a 'nová' Európa, ale len jedna Európa,“ uviedol predseda EP.
"My sme dnes Únia.
A preto nesieme spoločnú zodpovednosť za to, aby fungovala efektívne.
Lisabonská zmluva, ktorá vstúpi do platnosti 1. decembra, je dobrým nástrojom, ktorý nám v tom pomôže.
Je to zároveň ďalší krok v európskom integračnom procese.
Po prvýkrát budú zohrávať národné parlamenty - to znamená aj tento parlament - aktívnu úlohu na európskej úrovni," dodal.
Buzek tiež vo svojom vystúpení zdôraznil potrebu spoločnej energetickej politiky.
"Verím, že by sme mali zvážiť vytvorenie Európskeho energetického spoločenstva.
Potrebujeme skutočnú solidaritu v otázke výroby, predaja a spotreby energie,“ zdôraznil.
Na spomienkovom stretnutí vystúpili aj bývalí študentskí lídri Zuzana Mistríková a Filip Vagač, disidenti ako Martin Bútora, Ján Čarnogurský, František Mikloško, ako aj predstaviteľ maďarského národnostného disentu László Nagy.
Jerzy Buzek sa počas svojej návštevy Bratislavy stretol aj so všetkými hlavnými politickými predstaviteľmi Slovenska - prezidentom SR Ivanom Gašparovičom, predsedom Vlády SR Robertom Ficom, predsedom Národnej rady SR Pavlom Paškom a s opozičnými lídrami.
Hlavnými témami rokovaní boli priority súčasnej európskej agendy, otázka energetickej bezpečnosti, Lisabonskej zmluve a aplikácii slovenského jazykového zákona.
20091113STO64431 Tlačová správa predsedu EP (anglicky) Program návštevy Buzeka na Slovensku Informačná kancelária EP na Slovensku
SK
1
PHOTO
20091117PHT64631.jpg
SK
2
LINK
http://www.ep-president.eu/view/en/press/press_release/2009/2009-November/press_release-2009-November-16.html;jsessionid=46435209864E289C072EF69F69641C70
SK
3
LINK
http://www.europskyparlament.sk/view/sk/press-release/news/news-2009/news-2009-November.html;jsessionid=B5BF44ECBDAF68D04B8AABEE182AF11A
SK
4
LINK
http://www.europskyparlament.sk/view/sk/homepage.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
