Čo nájdete na webstránke tento týždeň?
Inštitúcie
2008-04-15 - 16:52
Aj tento týždeň čaká poslancov zaujímavý program
Od pondelka 14. apríla sa politické skupiny v Európskom parlamente začnú pripravovať na budúcotýždňové plenárne zasadnutie v Štrasburgu.
Tento týždeň však tiež bude týždňom práce vo výboroch.
Tie sa napríklad zamerajú na obchodné vzťahy s rozvojovými krajinami alebo na tému "ženy a islam".
Delegácia poslancov sa stretne s novozvolenými politickými lídrami Kosova a naša webstránka vám tiež prinesie informácie o irackom premiérovi a o hokejovej trofeji Stanley cup.
Zahraničné vzťahy
Vzťahy medzi EÚ a krajinami Afriky, Karibiku a Tichomoria budú na programe štvrtkovej schôdze Výboru EP pre medzinárodný obchod.
Podrobnejšie informácie o rokovaní prinesie Tlačové oddelenie.
Tému vzťahov s tretími krajinami bude v sebe niesť aj návšteva irackého premiéra Minisera Núriho al-Málikího, ktorý zavíta do Výboru pre zahraničné veci v stredu.
Viac informácií vám prinesieme už vo štvrtok.
Delegácia šiestich poslancov odcestuje vo štvrtok 17. apríla na návštevu Kosova.
Viac informácii o tomto podujatí nájdete pod ikonkou "Delegácie" v sekcii Činnosti.
Situácia žien
Bohatý program čaká aj Výbor pre práva žien.
Ten by mal najskôr hlasovať o návrhu správy, ktorá pripomína nedostatočné zastúpenie žien v oblasti vedy a výskumu.
Členovia výboru budú ďalej diskutovať o probléme prostitúcie, ako aj o situácii žien v Turecku.
Vo štvrtok dopoludnia zas výbor organizuje verejné vypočutie na tému "ženy a islam".
Priamy prenos z tejto diskusie môžete sledovať 17. apríla od 09:30 do 12:30.
Úvodná stránka
Aj sekcia Aktualít prinesie tento týždeň viacero zaujímavých článkov.
V pondelok si napríklad priblížime návštevu predsedu EP v Katare a vo štvrtok sa zameriame na tému "cestovanie a poistenie".
V rovnaký deň zas prinesieme informácie o podujatí pri príležitosti stého výročia medzinárodného ľadového hokeja, na ktorom nebude chýbať ani slávny Stanleyho pohár.
Počas celého týždňa sa tiež v krátkych článkoch vrátime k minulotýždňovej delegácii poslancov, ktorí si v Dánsku prezreli imigračné a azylové centrá.
20080414STO26471 Priamy prenos Zoznam výborov Tento týždeň v EP (anglicky) Sekcia "Činnosti"
SK
1
PHOTO
20080409PHT26265.jpg
SK
2
LINK
/eplive/public/livebroadcast_sk.htm
SK
3
LINK
/eplive/public/livebroadcast_sk.htm
SK
5
LINK
/activities/introduction.do?language=SK
-//EP//TEXT IM-PRESS 20081600AGD00000 BY-DAY NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
