Viete, kto píše váš obľúbený blog?
Informačná spoločnosť
2008-06-11 - 17:05
Popularita blogov stúpa Písanie blogov na internete sa ukazuje byť čoraz silnejším nástrojom aj v politike.
Môžu však byť aj hrozbou?
Túto otázku si položili členovia Výboru pre kultúru a vzdelávanie pri hlasovaní o správe v utorok 3. júna.
Schválený text sa zaoberá koncentráciou médií a ich pluralitou.
Písanie si internetových denníčkov, takzvaných blogov, už dávno prekonalo svoj pôvodný význam.
Dnes si v podstate ktokoľvek môže založiť blog a písať články týkajúce sa nielen osobného života, ale publikovať aj názory na ekonomiku či politiku.
Problémom je, že čitatelia nie vždy vedia, kto je vlastne autorom článku, prípadne, aký cieľ sa ním sleduje.
Nejasné pozadie autorov
Správa, ktorú schválili členovia parlamentného výboru pre kultúru, sa sčasti venuje aj problematike blogov.
Ako sa v texte konštatuje "postavenie ich autorov a vydavateľov vrátane ich právneho postavenia sa ani presne neurčí, ani neozrejmí čitateľom weblogov, čo vyvoláva neistotu v súvislosti s nestrannosťou, spoľahlivosťou, ochranou zdroja, uplatniteľnosťou etických kódexov a prevzatím zodpovednosti v prípade súdnych sporov."
Poslanci preto navrhujú "vyjasnenie právneho postavenia weblogov a stránok založených na obsahu vytvorenom používateľmi a ich prispôsobenie ostatným formám verejného prejavu na právne účely".
Belgický poslanec z klubu ľudovcov a európskych demokratov Ivo Belet nie je naklonený reštriktívnym opatreniam.
Blogy podľa neho "prispievajú živou a sviežou formou k farebnejšiemu a viacstrannejšiemu mediálnemu prostrediu.
Nemali by byť obmedzené.
Existujú tu však isté právne otázky (ako napríklad záležitosť práva na odpoveď), ktoré si vyžadujú primerané riešenie," domnieva sa Belet.
Blogy ako hrozba
Nemecký liberál Jorgo Chatzimarkakis si zas myslí, že na blogy sa možno dívať ako na potenciálnu hrozbu pre pluralitu médií v prípade, že v pozadí článkov sú záujmy lobistov.
Ani podľa autorky správy o koncentrácii médií, estónskej socialistky Marianne Mikko nemožno za každým blogom automaticky vidieť hrozbu.
Mnohí sa napríklad angažujú v americkej prezidentskej kampani.
Robia to však otvorene.
Problémom sú podľa Mikko napríklad blogeri, ktorí platia iným ľuďom za písanie článkov, alebo novinári, ktorí pri písaní blogov zatajujú svoju identitu.
Pridajte váš názor!
A čo si o blogeroch myslíte vy?
Malo by aj v blogosfére napríklad existovať právo na odpoveď?
Vaše príspevky čakáme na nižšie uvedenej adrese.
UPDATE: Ďakujeme za Vaše reakcie.
K postaveniu blogerov sa vrátime hneď po tom, čo Parlament schváli definitívnu verziu správy na plenárnom zasadnutí.
20080605STO30955 Návrh správy poslankyne Mikko
SK
1
PHOTO
20080610PHT31191.jpg
SK
2
LINK
/meetdocs/2004_2009/documents/pr/712/712320/712320sk.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
