A7-0305/2011
8.9.2011
SPRÁVA
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/028 NL/Overijssel divízia 18, Holandsko)
(KOM(2011)0387 – C7‑0174/2011 – 2011/2138(BUD))
Výbor pre rozpočet
Spravodajkyňa: Barbara Matera
PE 469.714v02-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA: ROZHODNUTIE EURÓPSKEHO PARLAMENTU A RADY................................6
DÔVODOVÁ SPRÁVA.............................................................................................................8
PRÍLOHA: LIST VÝBORU PRE ZAMESTNANOSŤ A SOCIÁLNE VECI............................12
VÝSLEDOK ZÁVEREČNÉHO HLASOVANIA VO VÝBORE..............................................15
NÁVRH UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/028 NL/Overijssel divízia 18, Holandsko)
( KOM(2011)0387 – C7‑0174/2011 – 2011/2138(BUD) )
Európsky parlament,
– so zreteľom na návrh Komisie pre Európsky parlament a Radu (KOM (2011)0387 – C7‑0174/2011 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1.
(MID zo 17. mája 2006), a najmä na jej bod 28,
– so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. (nariadenie o EGF),
_ so zreteľom na postup trialógu podľa bodu 28 MID zo 17. mája 2006,
– so zreteľom na list Výboru pre zamestnanosť a sociálne veci,
– so zreteľom na správu Výboru pre rozpočet ( A7-0305/2011 ),
A. keďže Európsky fond na prispôsobenie sa globalizácii (EFG) bol vytvorený s cieľom poskytovať dodatočnú pomoc pracovníkom, ktorí sú prepúšťaní z dôvodu veľkých štrukturálnych zmien v usporiadaní svetového obchodu spôsobených globalizáciou, a pomáhať pri ich opätovnom začleňovaní do trhu práce;
B. keďže rozsah pôsobnosti EGF bol rozšírený v prípade žiadostí podaných od 1. mája 2009, aby zahŕňal podporu pre pracovníkov prepustených v priamom dôsledku globálnej finančnej a hospodárskej krízy;
C. keďže finančná pomoc Európskej únie prepusteným pracovníkom by mala byť dynamická a dostupná čo najrýchlejšie a najúčinnejšie v súlade so spoločným vyhlásením Európskeho parlamentu, Rady a Komisie, ktoré bolo prijaté v rámci zmierovacieho zasadnutia 17. júla 2008, a s náležitým zreteľom na MID zo 17. mája 2006 v súvislosti s prijímaním rozhodnutí o mobilizácii EGF;
D. keďže Holandsko požiadalo o pomoc v súvislosti s prepustením 214 pracovníkov (pomoc sa týka všetkých) z deviatich podnikov, ktorých činnosť patrí podľa klasifikácie NACE Revision 2 do divízie 18 („Tlač a reprodukcia záznamových médií“)
Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v.
EÚ L 393, 30.12.2006, s.
1). , v holandskom regióne Overijssel (NL21) úrovne NUTS II;
E. keďže žiadosť spĺňa kritériá oprávnenosti stanovené v nariadení o EGF;
1. žiada zúčastnené inštitúcie, aby vyvinuli potrebné úsilie na zlepšenie procedurálnych a rozpočtových mechanizmov s cieľom urýchliť mobilizáciu EGF; v tejto súvislosti oceňuje zlepšený postup, ktorý Komisia zaviedla v nadväznosti na žiadosť Parlamentu o rýchlejšie uvoľňovanie grantov, ktorého cieľom je predkladať rozpočtovému orgánu hodnotenie Komisie týkajúce sa oprávnenosti žiadosti o mobilizáciu EGF spolu s návrhom na jeho mobilizáciu; vyjadruje nádej, že v rámci nadchádzajúcich revízií EGF dôjde k ďalším zlepšeniam v postupe a že sa dosiahne väčšia efektívnosť, transparentnosť a zviditeľnenie fondu;
2. pripomína záväzok inštitúcií zabezpečiť hladký a rýchly postup prijímania rozhodnutí o mobilizácii EGF a poskytnúť jednorazovú, časovo obmedzenú individuálnu podporu zameranú na pomoc pracovníkom, ktorí boli prepustení v dôsledku globalizácie a finančnej a hospodárskej krízy; zdôrazňuje úlohu, ktorú EGF môže zohrávať pri opätovnom vstupe prepustených pracovníkov na trh práce;
3. zdôrazňuje, že v súlade s článkom 6 nariadenia o EGF by sa malo zaistiť, aby EGF podporoval opätovný vstup jednotlivých prepustených pracovníkov do zamestnania; opätovne zdôrazňuje, že pomoc z EGF nesmie nahrádzať opatrenia, za ktoré sú podľa vnútroštátneho práva alebo kolektívnych zmlúv zodpovedné podniky, ani opatrenia na reštrukturalizáciu podnikov alebo odvetví; ďalej zdôrazňuje, že opatrenia financované z EGF by mali viesť k dlhodobým pracovným miestam;
4. berie na vedomie, že poskytované informácie o koordinovanom balíku personalizovaných služieb, ktoré sa majú financovať z EGF, zahŕňajú údaje o komplementárnosti s opatreniami financovanými zo štrukturálnych fondov; pripomína svoju výzvu Komisii, aby uviedla komparatívne zhodnotenie týchto údajov aj vo svojich výročných správach;
5. víta skutočnosť, že po opakovaných žiadostiach Parlamentu sú v rozpočte na rok 2011 v rozpočtovom riadku EGF 04 05 01 po prvýkrát zahrnuté platobné rozpočtové prostriedky vo výške 47 608 950 EUR; pripomína, že EGF bol vytvorený ako samostatný osobitný nástroj s vlastnými cieľmi a termínmi, a preto si zaslúži pridelenie vlastných prostriedkov, čím sa predíde presunom z iných rozpočtových riadkov, ku ktorým dochádzalo v minulosti a ktoré by mohli mať nepriaznivý dosah na plnenie rôznych cieľov politík;
6. vyzýva Komisiu, aby uskutočnila podrobné kvalitatívne hodnotenie EGF;
7. schvaľuje rozhodnutie, ktoré je uvedené v prílohe k tomuto uzneseniu;
8. poveruje svojho predsedu, aby podpísal toto rozhodnutie spoločne s predsedom Rady a aby zabezpečil jeho uverejnenie v Úradnom vestníku Európskej únie;
9. poveruje svojho predsedu, aby postúpil toto uznesenie spolu s prílohou Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/028 NL/Overijssel divízia 18, Holandsko)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. , a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. , a najmä na jeho článok 12 ods. 3,
so zreteľom na návrh Komisie
Ú. v.
EÚ C […], […], s. […]. ,
keďže:
(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.
(2) Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.
(3) Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.
(4) Holandsko podalo 20. decembra 2010 žiadosť o uvoľnenie prostriedkov z fondu EGF v súvislosti s prepúšťaním v deviatich podnikoch, ktorých činnosť patrí podľa klasifikácie NACE Revision 2 do divízie 18 („Tlač a reprodukcia záznamových médií“)
Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v.
EÚ L 393, 30.12.2006, s.
1). , v regióne Overijssel (NL21) úrovne NUTS II, a do 7. marca 2011 ju doplnilo o ďalšie informácie.
Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006.
Komisia preto navrhuje uvoľniť prostriedky vo výške 718 140 EUR.
(5) EGF by sa mal preto mobilizovať s cieľom poskytnúť finančný príspevok v súvislosti so žiadosťou Holandska,
PRIJALI TOTO ROZHODNUTIE:
Článok 1
V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii (EGF) s cieľom poskytnúť sumu vo výške 718 140 EUR vo forme viazaných a platobných rozpočtových prostriedkov.
Článok 2
Toto rozhodnutie sa uverejní v Úradnom vestníku Európskej únie.
V [Bruseli/Štrasburgu]
Za Európsky parlament Za Radu
predseda predseda
DÔVODOVÁ SPRÁVA
I. Východiská
Európsky fond na prispôsobenie sa globalizácii bol zriadený s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu.
Podľa ustanovení bodu 28 Medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. a článku 12 nariadenia (ES) č. 1927/2006
Ú. v.
EÚ L 406, 30.12.2006, s.
1. fond nesmie prekročiť maximálnu sumu 500 miliónov EUR, ktorá sa čerpá z rezervy v rámci stropu celkových výdavkov z predchádzajúceho roka a/alebo zo zrušených viazaných rozpočtových prostriedkov z predchádzajúcich dvoch rokov s výnimkou prostriedkov súvisiacich s okruhom 1b.
Príslušné sumy sa zahrnú do rozpočtu ako predbežne vyčlenené prostriedky hneď, ako sa určia dostatočné rezervy a/alebo zrušené záväzky.
Čo sa týka postupu na využitie prostriedkov z fondu, Komisia v prípade kladného posúdenia žiadosti predkladá rozpočtovému orgánu návrh na mobilizáciu fondu spolu s príslušnou žiadosťou o presun prostriedkov.
Zároveň sa môže usporiadať trialóg na dosiahnutie dohody o využívaní fondu a požadovaných sumách.
Trialóg sa môže uskutočniť v zjednodušenej forme.
II.
Aktuálny stav: návrh Komisie
Komisia prijala 28. júna 2011 nový návrh rozhodnutia o mobilizácii EGF v prospech Holandska s cieľom podporiť opätovný vstup pracovníkov prepustených z dôvodu globálnej finančnej a hospodárskej krízy na trh práce.
Toto je desiata žiadosť, ktorá sa má preskúmať v rámci rozpočtu na rok 2011.
Týka sa mobilizácie celkovej sumy 718 140 EUR z EGF v prospech Holandska.
Týka sa 214 pracovníkov (pomoc sa týka všetkých) prepustených z deviatich podnikov, ktorých činnosť patrí podľa klasifikácie NACE Revision 2 do divízie 18 („Tlač a reprodukcia záznamových médií“)
Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v.
EÚ L 393, 30.12.2006, s.
1). , v regióne Overijssel (NL21) úrovne NUTS II, v deväťmesačnom referenčnom období medzi 16. januárom a 16. októbrom 2010.
Táto žiadosť, prípad EGF/2010/028 NL/Overijssel divízia 18, Holandsko, bola Komisii predložená 20. decembra 2010 a do 7. marca 2011 bola doplnená o dodatočné informácie.
Žiadosť sa zakladala na intervenčnom kritériu podľa článku 2 písm. c) nariadenia o EGF, v ktorom sa stanovuje, že na malých trhoch alebo za výnimočných okolností môže byť žiadosť o príspevok z EGF považovaná za prijateľnú, aj keď intervenčné kritériá stanovené v článku 2 písm. a) a b) nie sú úplne splnené, ak má prepustenie závažný vplyv na zamestnanosť a miestne hospodárstvo.
Jedným z kritérií, ktoré Komisia vo svojom hodnotení použila, bolo posúdenie súvislosti medzi prepúšťaním a významnými štrukturálnymi zmenami v usporiadaní svetového obchodu alebo finančnou krízou, ktoré v tomto konkrétnom prípade súvisia s celosvetovým poklesom dopytu v odvetví grafických médií, ktorý v Holandsku predstavoval v roku 2009 8,6 %.
Okrem toho sa výrazne znížili objednávky tlačeného reklamného materiálu z rôznych hospodárskych odvetví, a to v dôsledku zníženia rozpočtu na tlačiarenské a vydavateľské činnosti.
Čo sa týka preukázania počtu prepustených pracovníkov, prípad regiónu Overijssel v plnej miere spĺňa podmienky článku 2 písm. c) nariadenia (ES) č. 1927/2006, v ktorom sa stanovuje, že na malých trhoch alebo za výnimočných okolností môže byť žiadosť o príspevok z EGF považovaná za prijateľnú, aj keď intervenčné kritériá stanovené v článku 2 písm. a) a b) nie sú úplne splnené, ak má prepustenie závažný vplyv na zamestnanosť a miestne hospodárstvo.
Holandsko uviedlo, že cieľom tejto žiadosti je odchýliť sa od článku 2 písm. b), podľa ktorého je požadovanou prahovou hodnotou najmenej 500 prepustených pracovníkov počas deviatich mesiacov v podnikoch zaradených do rovnakej divízie klasifikácie NACE Revision 2 pôsobiacich v jednom regióne alebo v dvoch susediacich regiónoch na úrovni NUTS II v členskom štáte.
V žiadosti sa uvádza 214 pracovníkov prepustených z deviatich podnikov, ktorých činnosť patrí podľa klasifikácie NACE Revision 2 do divízie 18 („Tlač a reprodukcia záznamových médií“)
Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v.
EÚ L 393, 30.12.2006, s.
1). , v holandskom regióne Overijssel (NL21) úrovne NUTS II, v deväťmesačnom referenčnom období medzi 16. januárom a 16. októbrom 2010.
Holandské orgány tvrdia, že táto žiadosť vzhľadom na výnimočné okolnosti spĺňa požiadavky na predloženie podľa článku 2 písm. c) nariadenia (ES) č. 1927/2006: zahŕňa ďalšie prepúšťanie v rovnakej divízii NACE Revision 2 počas rovnakého referenčného obdobia ako v prípade prepúšťania uvedeného v žiadosti EGF/2010/030 NL/Noord-Holland a Flevoland divízia 18, ktorú Holandsko predložilo podľa článku 2 písm. b) nariadenia (ES) č. 1927/2006.
Overijssel navyše tvorí s Flevolandom susediaci región na úrovni NUTS II.
Výnimočnosť tohto prípadu spočíva v kombinácii uvedených faktorov, ktoré spoločne vytvárajú neobyčajnú a náročnú situáciu pre dotknutých pracovníkov i pre celý región.
Holandsko uvádza, že Overijssel sa nachádza vo veľmi zložitej situácii.
Miera nezamestnanosti sa v tejto provincii zvýšila následkom hospodárskej a finančnej krízy o 175 % a v októbri 2010 dosiahla 7,2 %, pričom celoštátny priemer je 6,8 %.
V období od januára 2008 do januára 2010 prišlo v provincii Overijssel o prácu 17,5 % ľudí pracujúcich v polygrafickom odvetví.
Okrem toho sa má podľa predpovedí trh práce v Overijsseli naďalej oslabovať z dôvodu krízy v technických odvetviach a v stavebníctve, ktorá výrazne ovplyvní šance nezamestnaných nájsť si prácu.
V tom istom čase polygrafické odvetvie v Holandsku postihlo rozsiahle prepúšťanie, o čom svedčia aj tri ďalšie vzájomne súvisiace žiadosti Holandska o príspevok z EGF, ktoré poukazujú na veľkú mieru prepúšťania v podnikoch v polygrafickom odvetví v ďalších častiach Holandska.
Okrem toho bola Holandsku v roku 2009 schválená žiadosť o spolufinancovanie podpory pre pracovníkov prepustených v tomto odvetví a v rovnakom regióne na úrovni NUTS II z prostriedkov EGF.
Útvary Komisie sa preto domnievajú, že uvedené prepúšťanie má závažný vplyv na zamestnanosť a miestne hospodárstvo a že ťažká hospodárska situácia a situácia na trhu práce v provincii Overijssel, ako aj ďalšie prepúšťanie v ostatných regiónoch na úrovni NUTS II v Holandsku, ku ktorému došlo z rovnakej príčiny, počas rovnakého obdobia a v rovnakej divízii NACE Revision 2, spoločne spĺňajú kritériá článku 2 písm. c) nariadenia (ES) č. 1927/2006.
Okrem toho podľa holandských orgánov nebolo možné predpovedať finančnú a hospodársku krízu a jej dosah na uvedené odvetvie.
Hodnotenie Komisie tiež vychádzalo z popisu príslušného regiónu a jeho orgánov a zúčastnených strán.
Podľa holandských orgánov je región Overijssel siedmou najhustejšie osídlenou provinciou v krajine.
Okrem toho sa ekonomická situácia v regióne v roku 2009 zhoršila a jeho hospodársky rast bol v porovnaní s predchádzajúcim rokom záporný (-4,2 %).
Nezamestnanosť sa takisto zvýšila z 5,3 % v októbri 2008 na 7,2 % v októbri 2010 a je vyššia ako celoštátny priemer (6,8 %).
Koordinovaný súbor personalizovaných služieb, ktorý sa má financovať, vrátane jeho zlučiteľnosti s opatreniami financovanými zo štrukturálnych fondov zahŕňa opatrenia na opätovné začlenenie 214 dotknutých pracovníkov do zamestnania, ako sú prípravné činnosti, poradenstvo a odborná príprava.
Tieto personalizované služby sa začali poskytovať 16. januára 2010.
Pokiaľ ide o kritériá uvedené v článku 6 nariadenia (ES) č. 1927/2006, holandské orgány vo svojej žiadosti a v doplňujúcich informáciách:
• potvrdili, že finančný príspevok z EGF nenahrádza opatrenia, za ktoré sú na základe vnútroštátnych právnych predpisov alebo kolektívnych dohôd zodpovedné spoločnosti;
• preukázali, že opatrenia poskytujú podporu jednotlivým pracovníkom a nemajú sa použiť na reštrukturalizáciu spoločností ani odvetví;
• potvrdili, že na uvedené oprávnené opatrenia sa neprijíma pomoc z iných finančných nástrojov EÚ.
Pokiaľ ide o systémy riadenia a kontroly, Holandsko oznámilo Komisii, že finančný príspevok budú riadiť a kontrolovať tie isté orgány, ktoré v Holandsku riadia a kontrolujú financovanie z Európskeho sociálneho fondu.
Agentúra pre sociálne veci a zamestnanosť bude sprostredkovateľským orgánom pre riadiaci orgán.
V súlade s posúdením Komisie žiadosť spĺňa kritériá oprávnenosti stanovené nariadením o EGF a Komisia odporúča rozpočtovému orgánu, aby žiadosti schválil.
S cieľom mobilizovať fond Komisia predložila rozpočtovému orgánu žiadosť o presun celkovej sumy 718 140 EUR z rezervy EGF (riadok 40 02 43) v záväzkoch do rozpočtového riadka EGF 04 05 01.
Spravodajkyňa víta skutočnosť, že po opakovaných žiadostiach Parlamentu sú v rozpočte na rok 2011 v rozpočtovom riadku EGF po prvýkrát zahrnuté platobné rozpočtové prostriedky (47 608 950 EUR).
Pripomína skutočnosť, že EGF bol vytvorený ako samostatný osobitný nástroj s vlastnými cieľmi a termínmi, a preto si zaslúži pridelenie vlastných prostriedkov, čím sa predíde presunom z iných rozpočtových riadkov, ku ktorým dochádzalo v minulosti a ktoré by mohli mať nepriaznivý dosah na plnenie rôznych politických cieľov.
MID umožňuje mobilizáciu fondu v rámci ročného stropu vo výške 500 miliónov EUR.
Toto je štvrtá žiadosť o mobilizáciu fondu, ktorá bola rozpočtovému orgánu predložená v roku 2011.
Preto po odpočítaní aktuálne požadovanej sumy (718 140 EUR) z dostupných rozpočtových prostriedkov zostane do konca roku 2011 k dispozícii 457 697 364 EUR.
To znamená, že v súlade s ustanoveniami článku 12 ods. 6 nariadenia o EGF zostane k dispozícii viac ako 25 % maximálnej ročnej sumy vyčlenenej na EGF na zabezpečenie potrieb, ktoré vzniknú počas posledných štyroch mesiacov roka 2011.
III.
Postup
Komisia predložila žiadosť o presun prostriedkov s cieľom zahrnúť do rozpočtu na rok 2011 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006.
Trialóg o návrhu rozhodnutia o mobilizácii EGF, ktorý predložila Komisia, by sa mohol uskutočniť v zjednodušenej podobe, ako je uvedené v článku 12 ods. 5 právneho základu, s výnimkou prípadu, keď sa medzi Parlamentom a Radou nedosiahne dohoda.
Podľa internej dohody by sa mal do tohto procesu zapojiť Výbor pre zamestnanosť a sociálne veci (EMPL), aby poskytol konštruktívnu podporu a prispel k hodnoteniu žiadostí o uvoľnenie prostriedkov z fondu.
Výbor EMPL Európskeho parlamentu poskytne po zhodnotení žiadosti svoje stanovisko k mobilizácii fondu, ktoré bude pripojené k tejto správe vo forme listu.
Európsky parlament, Rada a Komisia v spoločnom vyhlásení, ktoré prijali v rámci zmierovacieho zasadnutia dňa 17. júla 2008, potvrdili, že s náležitým zreteľom na medziinštitucionálnu dohodu je dôležité zabezpečiť rýchly postup prijímania rozhodnutí o mobilizácii fondu.
PRÍLOHA: LIST VÝBORU PRE ZAMESTNANOSŤ A SOCIÁLNE VECI
ES/jm
D(2011)34781
Vážený pán Alain Lamassoure
predseda Výboru pre rozpočet
ASP 13E158
Vec: Stanovisko k mobilizácii Európskeho fondu na prispôsobenie sa globalizácii (EGF) v prípade EGF/2010/028 NL/Overijssel divízia 18, Holandsko (KOM(2011)387 v konečnom znení)
Vážený pán Lamassoure,
Výbor pre zamestnanosť a sociálne veci (EMPL), ako aj jeho pracovná skupina pre EGF preskúmali mobilizáciu EGF týkajúcu sa prípadu EGF/2010/028 NL/Overijssel divízia 18 a prijali toto stanovisko.
Výbor EMPL a pracovná skupina pre EGF súhlasia s mobilizáciou fondu v prípade tejto žiadosti.
Výbor EMPL v súvislosti s tým predkladá niektoré poznámky, ktoré však nespochybňujú prevod platieb.
Rozhodnutie výboru EMPL vychádza z týchto úvah:
A) keďže táto žiadosť vychádza z článku 2 písm. c) nariadenia o EGF a týka sa 214 z 214 prepustených pracovníkov z podnikov patriacich podľa klasifikácie NACE Revision 2 do divízie 18 („Tlač a reprodukcia záznamových médií“)
V súlade s nariadením (ES) č. 1893/2006. v holandskom regióne Overijssel úrovne NUTS II od 16. januára do 16. októbra 2010;
B) keďže Holandsko spája finančnú a hospodársku krízu s poklesom dopytu v odvetví grafických médií, ktoré v Holandsku v roku 2009 zasiahol pokles obratu o 8,6 % v dôsledku zníženia objednávok tlačeného reklamného materiálu (o 25,7 %) a poklesu dopytu po novinách a časopisoch (o 24,4 %);
C) keďže celková miera nezamestnanosti v oblasti Overijssel sa zvýšila o 175 %, pričom v októbri 2010 dosiahla 7,2 %, a keďže v odvetví grafických médií bolo od januára 2008 do januára 2010 zrušených 17,5 % pracovných miest;
D) keďže Komisia v roku 2010 v rámci hodnotenia ostatných žiadostí o mobilizáciu EGF, predložených v súvislosti s tým istým odvetvím v Holandsku, pripustila, že polygrafický priemysel trpel v dôsledku hospodárskej krízy;
E) keďže táto žiadosť je súčasťou balíka štyroch vzájomne súvisiacich žiadostí, ktoré sa všetky týkajú prepúšťania v šiestich rôznych regiónoch na úrovni NUTS II v Holandsku v podnikoch pôsobiacich v polygrafickom odvetví; keďže táto žiadosť osobitne súvisí so žiadosťou EGF/2010/030 NL/Noord Holland a Flevoland divízia 18, Holandsko vzhľadom na skutočnosť, že Overijssel susedí na úrovni NUTS II s regiónom Flevoland;
F) keďže holandské orgány tvrdia, že napriek nákladnej reštrukturalizácii odvetvia a úsiliu pripraviť zamestnancov na nový spôsob práce v odvetví orientovanom na ponuku odvetvie napokon zaostalo voči konkurentom pochádzajúcim z krajín mimo EÚ a že negatívny dosah krízy na odvetvie nebolo možné predvídať;
G) keďže okrem toho štatistiky predpovedajú ďalší pokles na pracovnom trhu v technických odvetviach a v stavebnom sektore, ktorý výrazne ovplyvní šance nezamestnaných nájsť si prácu;
H) keďže 65 % pracovníkov, na ktorých sú opatrenia zamerané, tvoria muži; keďže 25,2 % pracovníkov je starších ako 54 rokov a 18,2 % mladších ako 24 rokov;
I) keďže 41 % prepustených pracovníkov sú technici a pridružení odborníci a 28 % patrí do kategórie operátorov strojov a zariadení a montážnych pracovníkov;
J) keďže rozpočet EÚ na rok 2011 po prvýkrát zahŕňa platobné rozpočtové prostriedky v rozpočtovom riadku EGF 04 05 01, čím sa aj v tomto prípade nahrádza presun platieb z iných nevyužitých rozpočtových riadkov;
Výbor pre zamestnanosť a sociálne veci preto vyzýva Výbor pre rozpočet, aby ako gestorský výbor zaradil do návrhu uznesenia, ktorý prijme v súvislosti so žiadosťou Holandska, tieto návrhy:
1. súhlasí s Komisiou, že podmienky stanovené v článku 2 písm. c) nariadenia o EGF (1927/2006) sú splnené a že Holandsko je preto oprávnené získať finančný príspevok podľa tohto nariadenia;
2. konštatuje, že hospodárska situácia v regióne Overijssel sa v roku 2009 zhoršila vzhľadom na negatívny hospodársky rast (- 4,2 %), a že 7.3 % holandského polygrafického priemyslu sa nachádza v tomto regióne;
3. konštatuje, že podľa Eurostatu bola celoštátna miera nezamestnanosti v Holandsku v októbri 2010 na úrovni 4,4 % a bola druhou najnižšou v EÚ;
4. opätovne pripomína, že podľa nariadenia o EGF by sa finančný príspevok mal zameriavať na pracovníkov v najviac postihnutých regiónoch a hospodárskych odvetviach Spoločenstva;
5. víta zapojenie sociálnych partnerov do prípravy koordinovaného súboru služieb; pripomína, že táto žiadosť vychádza z dohody medzi sektorovými sociálnymi partnermi, hoci sa to v nej výslovne neuvádza, a preto predpokladá, že na spolufinancovaní sa budú podieľať i sociálni partneri, ako to bolo v prípade všetkých predchádzajúcich holandských žiadostí predložených na základe článku 2 písm. b) tohto nariadenia;
6. víta koordinovaný súbor, no so znepokojením je nútený zopakovať svoje pripomienky k žiadosti EGF/2009/026 týkajúce sa nízkej kvality opisov špecifických prvkov a cieľov súboru služieb, ako aj nedostatočných vysvetlení očakávaných výsledkov pre pracovníkov;
7. kladie si otázku, či sa zohľadnili určité ponaučenia z implementácie koordinovaného súboru služieb, navrhovaného v šiestich žiadostiach z roku 2009 a či sa analyzoval jeho dosah na miestny trh práce s cieľom prispôsobiť opatrenia v budúcnosti;
8. víta skutočnosť, že príspevok z EGF sa plánuje poskytnúť výlučne na podporu aktívnych opatrení trhu práce (odborná príprava a poradenstvo) a nepoužije sa na financovanie príspevkov.
S pozdravom
Pervenche Berès
VÝSLEDOK ZÁVEREČNÉHO HLASOVANIA VO VÝBORE
Dátum prijatia
8.9.2011
Výsledok záverečného hlasovania
+:
–:
0:
26
1
Poslanci prítomní na záverečnom hlasovaní
Damien Abad, Alexander Alvaro, Reimer Böge, Andrea Cozzolino, Jean-Luc Dehaene, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Estelle Grelier, Jutta Haug, Monika Hohlmeier, Anne E. Jensen, Sergej Kozlík, Alain Lamassoure, Giovanni La Via, Barbara Matera, Helga Trüpel, Derek Vaughan, Angelika Werthmann, Jacek Włosowicz
Náhradníci prítomní na záverečnom hlasovaní
Derk Jan Eppink, Roberto Gualtieri, Peter Šťastný, Georgios Stavrakakis
