P6_TA(2005)0346
Protokol k dohode o love tuniakov EHS / Komory *
A6-0260/2005
Legislatívne uznesenie Európskeho parlamentu o návrhu nariadenia Rady o uzatvorení protokolu, ktorý stanovuje možnosti rybolovu tuniakov a finančný príspevok podľa dohody medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, na obdobie od 1. januára 2005 do 31. decembra 2010 ( KOM(2005)0187 – C6-0154/2005 – 2005/0092(CNS) )
(Konzultačný postup)
Európsky parlament
, –
so zreteľom na návrh nariadenia Rady ( KOM(2005)0187 ) Zatiaľ neuverejnené v úradnom vestníku.
,
–
so zreteľom na článok 37 a článok 300 ods. 2 Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Parlamentom ( C6-0154/2005 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre rybné hospodárstvo a stanoviská Výboru pre rozpočet a Výboru pre rozvoj ( A6-0260/2005 ),
1.
schvaľuje zmenené a doplnené znenie návrhu nariadenia Rady a schvaľuje uzatvorenie protokolu;
2.
poveruje svojho predsedu, aby túto pozíciu postúpil Rade a Komisii, ako aj vládam a parlamentom členských štátov a Komorskej únii.
Text navrhnutý Komisiou Pozmeňujúce a doplňujúce návrhy Parlamentu Pozmeňujúci a doplňujúci návrh 1 Úvodné ustanovenie 3a (nové)
-
so zreteľom na závery Rady z 19. júla 2004 týkajúce sa partnerských dohôd v oblasti rybolovu,
Pozmeňujúci a doplňujúci návrh 2 Odôvodnenie 2a (nové)
(2a) Je dôležité zlepšiť informácie poskytované Európskemu parlamentu; Komisia by na tento účel mala vypracovať výročnú správu o uplatňovaní dohody.
Pozmeňujúci a doplňujúci návrh 3 Článok 3a (nový)
Článok 3a
V priebehu posledného roka platnosti protokolu a predtým, ako sa uzavrie ďalšia dohoda o jeho obnovení, Komisia predloží Európskemu parlamentu a Rade správu o uplatňovaní dohody.
Pozmeňujúci a doplňujúci návrh 4 Článok 3b (nový)
Článok 3b
Rada na základe správy uvedenej v článku 3a a po konzultácii s Európskym parlamentom v prípade potreby udelí Komisii mandát na rokovanie o prijatí nového protokolu.
Pozmeňujúci a doplňujúci návrh 5 Článok 3c (nový)
Článok 3c
Komisia postúpi Európskemu parlamentu a Rade výtlačok viacročného sektorového programu a jeho vykonávacích pravidiel, ktorý podľa článku 7 ods. 2 protokolu poskytnú komorské úrady.
Pozmeňujúci a doplňujúci návrh 6 Článok 3d (nový)
Článok 3d
Pri príležitosti uskutočnenia prvého stretnutia spoločného výboru ustanoveného v článku 7 ods. 1 dohody, Komisia informuje komorské úrady o účasti zástupcov majiteľov plavidiel na nasledujúcich stretnutiach spoločného výboru
.
