Poslanci a Nicole Kidman žiadajú zastaviť násilie na ženách
Práva žien/Rovnosť príležitostí
2009-02-27 - 09:02
Kampaň podporuje aj herečka Nicole Kidman © BELGA_KRISTIN CALLAHAN_ACEPIXS Asi 250 poslancov doposiaľ podporilo kampaň, ktorú vedie OSN a Nicole Kidman proti násiliu páchanom na ženách.
Odhaduje sa, že s násilím sa aspoň raz v živote stretne každá tretia žena.
Austrálska herečka hovorí o "otrasnom porušovaní ľudských práv", ktorému sa však dá vynúť.
Kampaň prízvukuje, že násilie na ženách má na svedomí viac obetí než vojny, teroristické útoky či prírodné katastrofy.
Poslanci EP sa môžu k celej akcii pripojiť prostredníctvom písomného vyhlásenia.
Text predložila švédska poslankyňa z konfederatívnej skupiny zjednotenej ľavice Eva-Britt Svensson.
"Ženy sú vystavené zneužívaniu na celom svete, no príliš sa to nerieši častokrát kvôli tichému súhlasu okolia," zdôrazňuje Svensson.
Ako príklad uvádza Konžskú demokratickú republiku, kde "ozbrojené skupiny systematicky znásilňujú a mrzačia dievčatá a ženy".
Tieto zločiny musia podľa švédskej poslankyne skončiť.
Páchatelia by zároveň mali byť predvedení pred súd a potrebná je aj pomoc obetiam.
Predložený text okrem podpory kampane žiada vyhlásiť európsky rok nulovej tolerancie násilia páchaného na ženách.
Písomné vyhlásenie vstúpi do platnosti, ak ho podpíše nadpolovičná väčšina poslancov.
Doposiaľ tak urobilo asi 250 členov Parlamentu.
Ich ďalší kolegovia môžu kampaň podporiť do 12. marca.
V prípade, že vyhlásenie získa potrebný počet podpisov, stane sa oficiálnym postojom Európskeho parlamentu.
20090223STO50178 Písomné vyhlásenie ku kampani (pdf) Videoodkaz Nicole Kidman (anglicky) Webstránka kampane Písomné vyhlásenia EP Profil poslankyne Svensson
SK
1
PHOTO
20090226PHT50452.jpg
SK
2
LINK
/sidesSearch/search.do?type=WDECL&term=6&author=28134&language=SK&startValue=0
SK
3
LINK
http://www.unifem.org/resources/audiovideo/detail.php?VideoID=5
SK
4
LINK
http://www.saynotoviolence.org
SK
5
LINK
/activities/plenary/writtenDecl.do
SK
6
LINK
/members/public/geoSearch/view.do?country=SE&partNumber=1&id=28134
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
